
Po turtingo rančos savininko mirties pagal testa- 
mentą ūkį paveldi trys jo dukros iš skirtingų santuokų. 
Aplinkybėms susiklosčius, nepažįstamos savito būdo 
merginos — Vila, Tesė ir Lilė — suartėja, pamilsta vie- 
na kitą. Jas buria draugėn ne tik darbas ir rančos šio- 
kiadieniai, bet ir stipri aplink siautėjančio žudiko ma- 
niako baimė, aistringi meilės saitai su drąsiais vietiniais 
vaikinais. Intriguojantys blogio ir gėrio vaizdai, atsklei- 
džiantys Žmonių taurumą ir nuopuolį, sodriai vaizduo- 
jami erdvių laukų ir didingų kalnų krašte — Montanos 
padangėje. 

Ir mirties paženklinti metai — puikūs. 

Džekas Mersis ir po mirties buvo šunsnukis. Kai 
žmogus nugyvena šešiasdešimt aštuonerius kaip grobuo- 
nis, per savaitę nuo jo mirties požiūris į velionį nepa- 
kinta. Daugelis atėjusiųjų į laidotuves nebūtų pasidro- 
vėję to pasakyti ir garsiai. 

Siaip ar taip, per gedulo ceremoniją Betana Mos- 
bli kažką panašaus šnibždėjo vyrui į ausį. Stovėdama 
prie aukštos kapinių tvoros, ji jau kelintą sykį sakė su- 
tuoktiniui atėjusi į laidotuves tik užjausdama jaunąją 
Vilą. Zmonos mintis ir išgyvenimus Bobas Mosblis kuo 
smulkiausiai sužinojo dar pakeliui į kapines, todėl užuot 
atsakęs tik krenkštelėjo. Per keturiasdešimt šešerius 
bendro gyvenimo metus jis priprato, jog Mosbli neuž- 
sičiaupia nė minutės, ir išmoko atsiriboti. Taip padarė 
ir dabar — kad kartu negirdėtų ir monotoniškai bam- 
bančio dvasininko. 

Nepasakytum, kad Bobas puoselėjo šiltus jausmus 
velioniui. Kaip visi normalūs Montanos valstijos gy- 
ventojai, Bobas nekentė senojo išsigimėlio, taip jam 
ir reikia. 

“Bet mirtis vis dėlto mirtis", — mąstė Mosblis. Šit 
kiek Žmonių susirinko palydėti šio galvijo į pragarą, kur 
jam kaip tik ir derėtų būti. 


Kapinės užėmė aukštų kalnų užstotą kuklų Mersių 
rančos kampelį Misūrio pakrantėje, dabar sutiaukusį 
galvijų augintojus ir kaubojus, verslininkus ir politikus. 
Aplinkui, kiek akys užmato, driekėsi ganyklos su rupš- 
nojančiais galvijais, klajojo arklių kaimenės. Stai kokią 
amžinojo poilsio vietą išsirinko Mersių šeimynykščiai. 

Džekas iš anksto pasirengė čia įsikurti: užsisakė 
poliruotą kaštono karstą, liepė papuošti dangtį auksi- 
ne vinjete “Ms" — firmos emblema. Karsto vidus iš- 
muštas baltu atlasu. Džekas čia guli apsiavęs išeiginiais 
gyvatės odos batais, su pamėgtąja plačiakrašte skrybė- 
le, dargi su rimbu rankoje. 

Kaip gyveno, taip ir numirė, — į visus jam nusi- 
spjauti. 

Sako, Vila jau užsakiusi antkapį pagal tėvo valią. 
Ant balto marmuro luito (granitas nelabai vertas Džek- 
sono Mersio) turėtų iškalti jo paties sukurtą tekstą: 


Čia ilsisi DŽEKAS MERSIS. 
Jis gyveno, kaip norėjo, taip ir mirė. 
Velniop visus, kuriems tatai nepatiko. 


Luitą užris ant kapo žemei susėdus, ir Džekas Mer- 
sis amžiams įsitvirtins šičia, tarp savo protėvių, pirma- 
sis iš kurių — Džebidijas Mersis, Džeksono proprose- 
nelis, kalnais atsibastė į šią žemę ir paskelbė ją savąja. 
Jo kapas seniausias kapinėse, o naujausiame palaidota 
paskutinioji, trečioji, Džeko žmona. Jai pasisekė — nu- 
mirė anksčiau, kol Džekas neišgrūdo jos už durų. 

Įdomu, mąstė Bobas, kad senajam velniui jo žmo- 
nos gimdė vien dukteris, nors tas visą gyvenimą geidė 
sūnaus. Smagiai pasijuokė Viešpats iš išsigimėlio, ku- 
ris visą gyvenimą lipo per kitų galvas ir širdis. Viską 
jam Viešpats davė, o svarbiausio noro neišpildė. 

Bobas gerai prisimena visas Džeko žmonas, nors 
nė viena iš jų neužsibuvo rančoje. Visos buvo gražuo- 
lės, kaip reta, o ir jų dukterys, ką čia slėpsi, neprastos. 


Betana, tik sužinojusi, jog dvi vyresniosios Džeko duk- 
ros atskrenda į laidotuves, nuo telefono nesitraukė nė 
per žingsnį. Kaipgi, juk vyresniosios mergiotės — ir vie- 
na, ir kita, — rančoje nesilankė nuo pat vaikystės. 

Nei jos, nei jų mamytės šiukštu negalėjo nė kojos į 
ją įkelti. 

Su tėvu gyveno tik Vila. Nors ir kaip būtų troškęs, 
Džekas nebūtų įstengęs nieko padaryti — mergytės mo- 
tina mirė, kai Vila tebebuvo mažutė. Giminių — jokių, 
kūdikio nėra kur dėti, taigi Džekui teko mergaitę pati- 
kėti savo ekonomei. Besė stengėsi — augino ją, kaip su- 
gebėjo. “Kiekviena dukterų kažkuo panaši į tėtušį", — 
galvojo Bobas nužiūrinėdamas visas tris iš po plačiak- 
raštės skrybėlės. Anksčiau jos nė karto nesusitiko, ma- 
tė viena kitą pirmą sykį, bet nesuklystum, kad čia sese- 
rys: tamsiaplaukės, smailiasmakrės. Ilgainiui paaiškės, 
ar jos ras bendrą kalbą. Be to, laikas parodys, ar Vila 
įstengs valdyti dvidešimt penkių tūkstančių akrų ganyk- 
las. Greitai paaiškės, ar ji atsigimusi į tėvą ar ne. 


Vila negalvojo apie laidotuves. Ji suko galvą dėl ran- 
čos, kiek daug darbų čia jos laukia. Rytas vaiskus, gied- 
ras, kalnai mirga tokiomis ryškiomis spalvomis, net akis 
skauda. Rodos, kažkas tyčia išdažė ryškiais rudens da- 
žais šlaitus ir slėnį, nors vėjas vasariškai sausas ir karš- 
tas. Jau prasidėjo spalis, o visi tebevaikšto vienmarški- 
niai. Paskutiniosios geros dienelės, gamta gali bemat sub- 
jurti. Kalnuose jau iškritę sniego — štai kaip jis apve- 
džiojo juodai pilkas viršukalnės, nubarstė aukštikalnių 
miškus. Metas perginti bandas, taisyti aptvarus, skaičiuo- 
ti gyvulius, o ir žiemkenčius sėti pats laikas. 

Visa dabar gula ant jos galvos, viskas priklauso nuo 
jos. Ranča nebe Džeko Mersio — dabar jos, jo duk- 
ters, nuosavybė, vėl prisiminė Vila. 

Dvasininkas kalbėjo apie amžinąjį gyvenimą, atlei- 
dimą, rojaus palaimą, svetingai atvertus dangaus var- 
tus. “Džekui Mersiui nusispjaut ir į tuos vartus, ir į 

svetingumą", — galvojo Vila. Jam visiškai pakako savo 
rančos, Montanos platybių, kuriose iki valiai kalnų ir 
slėnių, kur skraido ereliai ir slankioja vilkai. 

Dar nežinia, kur tėvui bus blogiau — rojuje ar pra- 
gare. 

Jos veide nevirptelėjo nė vienas raumenėlis, kai 
puošnus karstas nusileido į Žžiojėjančią žemės žaizdą. 
Vilos oda rusvumo paauksinta — dėkui indėniškam mo- 
tinos kraujui ir karštai Montanos saulei. Juodi plaukai 
nerūpestingai supinti į kaselę, tokios pat juodos akys, 
įsmeigtos į medinę dėžę su tėvo kūnu. Vila neužsidėjo 
skrybėlaitės, ir saulė blykčiojo jos akyse lyg ugnies ki- 
birkštėlės. Verkti Vila sau uždraudė. 

Išdidus veidas išsišovusiais skruostikauliais, kiek 
įkypos akių įpjovos, dengiamos tankių blakstienų. No- 
sis su kuprele — aštuonerių metų Vila susilaužė ją nu- 
kritusi nuo mustango. Kuprelė merginos netrikdė — 
priešingai, Vila manė, jog dėl to jos veidas atrodo va- 
lingesnis. 

Vilai Mersi valia buvo kur kas svarbesnė nei gro- 
žis. Mergina žinojo, kad grožio vyrai negerbia. Naudo- 
ti naudojasi, bet negerbia. 

Vila stovėjo vėjo pagairėje, draikomos garbanos 
plakė veidą. Neaukšta, stamantri, liekna, plačia juoda 
suknele, brangiais juodais aukštakulniais bateliais — 
šįryt batelius pirmąkart išsiėmė iš dėžutės. Dvidešimt 
ketverių metų mergina, sutelkusi mintis į rančą, alinan- 
čios gėlos deginama širdimi. 

Zinoma, ji mylėjo Džeką Mersį. Mylėjo be atodai- 
ros. Dviem svetimosioms, kurių gyslomis irgi tekėjo j0 
kraujas, Vila netarė nė žodžio. Ko jos atvažiavo? Pa- 
spoksoti, kaip laidoja jų tėvą? 

Tik akimirksnį, tik vieną akimirksnį Vilos žvilgs- 
nis kryptelėjo į Merės Vulfčaild-Mersi kapą. Vila neat- 
siminė motinos. Ant kapo vešliai žydėjo laukinės gė- 
lės, panašios į blykčiojančius rudens saulėje brangak- 
menių telkinius. “Adamas pasodino gėles", — pagalvo- 


jo Vila ir pažvelgė į tikrą savo brolį. Štai kam nereikia 
aiškinti, kodėl ji neverkia. Ašaros ne akyse, ašaros — 
širdyje. 

Adamas paėmė ją už rankos, Vila stipriai suspau- 
dė jo pirštus. Jis dabar visa jos šeima, nieko daugiau ji 
nebeturi. 

— Jis gyveno taip, kaip jam patiko, — sušnibždėjo 
Adamas. 

Jo balsas tylus, ramus. Jei aplinkui nebūtų sveti- 
mų, Vila įsikniaubtų jam į petį, ir gal tada jai truputėlį 
palengvėtų. | 

— Taip. Jo gyvenimas jau nugyventas. 

Adamas žvilgterėjo į kitas dvi Džeko dukteris ir 
pagalvojo: “Kažkas pasibaigė, o kažkas prasideda". 

— Pakalbėtum su jomis. 

— Jos nakvoja mano namuose, valgo mano maistą, 
ir to gana, — atkirto ji tebežiūrėdama į tėvo kapą. 

— Jos tavo seserys, vieno kraujo. 

— Ne, Adamai, tai mūsų su tavimi kraujas tas pats. 
O jos man — niekas. 

Vila nusigręžė nuo jo. Metas išklausyti užuojautų. 


Kaimynai į atminus atsinešė valgių. Tokia tradicija 
nuo seno, ir nieko nepadarysi. O Besė tris dienas nuo 
ryto lig vakaro ruošė patiekalus gedulo vakarienei, nors 
Vila ir įtikinėjo ją, jog viso to nereikia. Paistalai — koks 
čia gedulas! Žmonių, aišku, priplūs daug, bet ne gedė- 
ti, o pažiopsoti. Daugelį į vakarienę pakvietė, bet dar 
daugiau atėjo nekviestų. Džeko Mersio mirtis atvėrė 
jo pilies vartus, ir žmonės suskubo tuo naudotis. 

Džeko Mersio namai — tikri rūmai ir visiškai ati- 
tiko šeimininko skonį. Kitados čia stovėjo rąstų trobe- 
lė, bet nuo to laiko praėjo daugiau nei šimtas metų. 
Dabar rančos savininko namas išdriko ant žemės kaip 
beformis akmens, medžio ir tonuoto stiklo gremėzdas. 
Grindys vietomis medinės, vietomis koklinės. Ir visur 
kilimai, suvežti iš viso pasaulio. Tapęs rančos šeimi- 


ninku, pirmuosius penkerius metus jis tik ir plušėjo per- 
tvarkydamas savo būstą. Jaukų namą pavertė tvirtove. 

Džekas mėgdavo kartoti: “Turtingi turi gyventi tur- 
tingai". 

Sau nieko nedraudė. Rinko paveikslus, skulptūras, 
o kai pritrūko sienų, prisidūrė prie namo naują statinį. 

Vestibiulis — antikos stiliaus imitacija. Visos grin- 
dys išklotos plytelėmis su rubinu ir safyru išpuoštomis 
Mersių emblemomis. Platūs poliruoto ąžuolo laiptai ky- 
la į antrą aukštą. Matomiausioje vietoje — raižyta ko- 
lona — staugiantis vilkas. 

Daugelis ir įstrigo vestibiulyje vaikštinėdami pir- 
myn ir atgal su lėkštėmis rankose. Kiti susikraustė į 
svetainę. Ten pasieniais patogios rožinės odos sofos, 
nemažesnės nei akro ploto, švytintis išblizgintas par- 
ketas, o virš bazaltinio židinio kabo jojančio ant juodo 
eržilo Džeko Mersio portretas. Seimininko galva išdi- 
džiai pakelta, skrybėlė nustumta ant pakaušio, ranka 
gniaužia rimbą iš jaučio odos. Svečiai Žvilgčiojo į por- 
tretą baimindamiesi, daugeliui atrodė, jog velionio le- 
dinės žydros akys veria juos kiaurai, ir tie, kurie slap- 
čia džiaugėsi Džeko mirtimi, springo viskiu. 

Lilė Mersi, antroji Džeko duktė, pradėta ir užgi- 
musi šiame name, bet vėliau iš čia išvyta, jautėsi be ga- 
lo prislėgta. Na, ir namas, na, ir žmonės, na, ir gamtos 
vaizdai! Ekonomė apgyvendino Lilę kambaryje, kuris 
jai atrodė neįtikėtinai gražus. Dabar Lilė nulindo į kam- 
pą ir su tyliu ilgesiu ėmė prisiminti šį kambarį: čia bu- 
vo taip tylu, lova tokia minkšta, baldai paauksinto me- 
džio, sienos apmuštos šilku... 

Tada, vaikystėje, niekas jai netrukdė, ji galėjo mė- 
gautis vienatve. 

Vienatvės, štai ko dabar jai labai trūko. Lilė pasi- 
žiūrėjo į kalnus. Na, ir kalnai. Aukšti, didingi. Tai ne 
jos gimtosios Virdžinijos kalvelės. O kiek dangaus! Čia 
jis sodriai mėlynas, ir dar nežinia, kuri erdvė didesnė 
— dangaus ar žemės. 


Kur beužmestum akį — tuščios pievos, virš kurių 
švilpauja nesutramdomi vėjai. O kokios spalvos! Auk- 
sas, rūdys, purpuras, bronza. Tarsi lyguma ir kalnai ru- 
denį sprogo. 

Didingas ir gražus kraštovaizdis. O pačiame jo vi- 
duryje — ranča. Rytą pro langą Lilė matė, kaip prie 
sidabruojančio upelio priėjo atsigerti elnias. Auštant 
jauną moterį pažadino arklių žvengimas, vyriški balsai, 
gaidžių giedojimasir dar, žinoma, jeigu ji neapsiriko, — 
iš kažkur, iš aukštai atskriejęs erelio kleketavimas. 

Jei pakaks drąsos, galima pasivaikščioti miškingais 
kalno šlaitais. Ten tikriausiai galima sutikti ir briedį, ir 
lapę, ir stirną. Siaip ar taip, taip rašoma brošiūroje, 
kurią Lilė perskaitė, — ne, ne perskaitė, o godžiai pra- 
rijo lėktuve, skrisdama į Montaną. 

O kad jai leistų čia užsibūti bent porą dienų. Var- 
gu bau. Ką gi daryti, kur jai pasukti? 

Atgal grįžti negalima. Kol kas negalima. Lilė atsar- 
giai palietė gelsvą mėlynę, tirštai užteptą makiažu. Tik- 
riausiai vis tiek matyti, negelbsti net tamsūs akiniai. Dže- 
sas vis dėlto ją susiieškojo, nors ji taip saugojosi! Jis susi- 
ieškojo ją, jo neišgąsdino teismo sprendimas. Niekas jo 
nesulaiko, nei skyrybos, nei nuolatinis kraustymasis. 

Gal bent šičia, už tūkstančių mylių, šiose platumose, 
ji galės pradėti naują gyvenimą. Gyvenimą be baimės. 

Advokato laiškas, pranešęs apie Džeko Mersio mir- 
tį 1r iškvietęs ją į Montaną, buvo tiesiog Dievo dovana. 
Prie kvietimo buvo pridėtas pirmosios klasės bilietas, 
bet Lilė grąžino jį į kasą ir tris kartus pasivadinusi kitu 
vardu išvyko į Montaną aplinkiniu keliu per visą šalį. 
Labai norėjo tikėti, kad Džesas Kukas jos čia nesuras. 

Ak, kaip įgriso bėgti, slapstytis, bijoti... 

Gera būtų įsikūrus netolimame miestelyje — Biling- 
se ar Helene ir susiradus ten darbą. Bet kokį darbą. Ga- 
lų gale ji šio to moka. Turi mokytojos diplomą, išmano 
apie kompiuterį. Kad taip išsinuomojus mažą butuką ar 
bent kambarį ir pabandžius atsistoti ant kojų. 


“Aš galėčiau čia gyventi", — pamanė Lilė apžvelg- 
dama bauginančią beribę erdvę. “Galbūt čia ir yra ma- 
no vieta". 

Ji baikščiai krūptelėjo ir vos nesuriko, kai kažkas 
palietė petį. 

“Nebūk kvailė", — sutramdė save Lilė. Džesui čia 
nėr iš kur atsirasti. 

Džesas — blondinas, o šalia jos stovėjo brunetas. 
Bronzinė oda, ilgi, iki pečių plaukai. Akys tamsios, ge- 
ros, veidas gražus kaip paveiksle. 

Bet ir Džesas gražus. Tai dar nieko nereiškia. Gro- 
žis būna žiaurus, ir Lilė tai žino. 

— Atsiprašau, — meiliai tarė Adamas. Tokiu tonu 
jis paprastai šnekėdavosi su mažais šunyčiais ar ser- 
gančiais veršeliais. — Nenorėjau jūsų išgąsdinti. Ar ne- 
pageidautumėte arbatos su ledais? 

Jis pamatė, kad jos pirštai pamažėle virpa, ir pri- 
vertė moterį paimti taurę. 

— Graži šiandien dienelė. 

— Taip, ačiū, — sumurmėjo Lilė netyčia žengtelda- 
ma atgal. Ji ir pati nepastebėjo, kada įgijo šį įprotį — iš- 
laikyti distanciją, būti pasirengusi. O gal teks bėgti? — 
Aš tik... įsižiūrėjau. Cia taip gražu. 

— Kas tiesa, tai tiesa. 

Lilė gurkštelėjo ledinio gėrimo, pasistengė susitvar- 
dyti. Reikia būti mandagiai, ramiai. Kai laikaisi šaltak- 
raujiškai, mažiau klausinėja. 

— Jūs gyvenate netoliese? — paklausė ji. 

— Net arčiau nei netoliese. 

Jis nusišypsojo ir parodė į kiemą. Balsas šiltas, sod- 
rus, su dainingomis pietiečių intonacijomis. — Ar ma- 
tote štai tą baltą namelį? Už arklidžių. 

— Taip, atkreipiau į jį akis. Zydros langinės, sode- 
lis, o kieme miega mažas juodas šuo. 

Lilė dar išvakarėse pamatė tą namą ir pamanė, kad 
jis daug jaukesnis ir patrauklesnis negu šis gremėzdas, 
kuriame ją apgyvendino. 

— Tai Ankštukas, — šyptelėjo Adamas. — Mano 
šuo. Taip jį pavadino, nes baisiai mėgsta pakepintus žir- 
nius. Kepintus žirnius ankštyse. Beje, o aš — Adamas 
Vulfčaildas, Vilos brolis. 

— Sit kaip? 

Lilė išgąstingai pašnairavo į ištiestą plaštaką ir pri- 
sivertė atsakyti į rankos spūstelėjimą. 

Iš tikrųjų šis Žmogus panašus į Vilą — toks pat pla- 
čiaskruostis veidas, toks pat akių pjūvis. 

— Aš ir nežinojau, kad Vila turi brolį... Vadinasi, 
mes su jumis... 

— Ne. — “Kokia trapi jos ranka", — pamanė Ada- 
mas. — Jūsų su Vila tas pats tėvas, 0 aš su ja vienos 
motinos. 

— Suprantu... 

Lilė sumišo staiga supratusi, jog visai negalvojanti 
apie žmogų, kurį šiandien palaidojo. 

— Jūs buvote artimas su... Na, su juo, jūsų patėviu? 

— Jis su niekuo nebuvo artimas. 

Šiuos žodžius pasakė paprastai, be jokios širdgėlos. 

— Man rodos, jums čia nepatogu, — tarė Adamas. 

Todėl jis ir priėjo prie šios moters, kad matė, kaip 
ji šalinasi aplinkinių. Spaudžiasi prie sienos tarytum bi- 
jotų, kad ją stumtelės ar užgaus. Ir dar Adamas išvydo 
kruopščiai užteptą mėlynę. 

— Aš čia nieko nepažįstu... 

“Sužeista", — pagalvojo Adamas. Kažkodėl jį visa- 
da traukė prie sužeistų. Miela, nuskriausta, beginklė. 
Tvarkingu juodu kostiumu, nekrintančiais į akis bate- 
liais. Aukšta, beveik lygi su juo. Tik pernelyg lieknutė. 
Tamsūs, vos rausvoko atspalvio plaukai gražiomis ban- 
gomis krinta ant pečių — visai kaip angelo sparnai. Akis 
dengia tamsūs akiniai. Įdomu, kokia jų spalva! Ir ap- 
skritai iš akių galima labai daug suvokti apie žmogų. 

Merginos smakras — kaip Džeko, bet burna visai 
kitokia — švelni, mažytė, kone vaikiška. Kai Lilė pa- 
bandė šyptelėti, Adamas pamatė duobutes prie lūpų. 
Oda glotni, balta, todėl mėlynė taip pastebima. 

“Vieniša ir išgąsdinta", — pamanė Adamas. Ne taip 
jau paprasta bus sugraudinti Vilą, kad su savo seserimi 
ji elgtųsi geruoju. 

— Man reikėtų žvilgterėti į arklidę, — garsiai ta- 
rė jis. 

— Taip? 

Lilė pati nustebo, kad jo žodžiai ją sutrikdė. Juk ji 
norėjo pabūti viena, juk jai geriau, kai viena. 

— Ką gi, negaišinsiu jūsų. 

— O ar nenorėtumėte eiti drauge? Pasižiūrėsite 
mūsų arklių. 

— Arklių? Bet... 

“Nebijok, — tarė ji sau. — Tau jis nieko blogo ne- 
padarys". 

— Taip, mielai. Jeigu jums netrukdysiu. 

— Nė kiek. 

Adamas žinojo, jog siūlyti jai rankos nereikia — išsi- 
gąs, todėl tik pasisuko ir pirmas pradėjo leistis laiptais. 


Daugelis matė išeinančius Adamą ir viduriniąją 
Džeko dukterį. Įdomus faktas, yra ką apkalbėti. Galų 
gale mergiotė — Džeko duktė, nors, žinia, obuolys nuo 
obels nuriedėjęs toli. Kažkokia ji tyli, romi — anaiptol 
ne Vila. Toji moka apsiginti. O ir žodžio kišenėje 
neieško. Ką galvoja, tą ir rėžia. Vyriausioji Džeko duktė 
— irgi ypata. Vaikštinėja po namus iškėlusi galvą, žvilg- 
čioja į visus iš aukšto, 0 jau apsirengusi — kaip pa- 
veikslėlyje. Visi matė jos elgesį kapinėse. Šalta, ledinė, 
nė ašaros nenuvarvino. Bet gražuolė — nieko nepriki- 
ši. Visos Džeko dukros gražios, o iš tėvo vyriausiajai 
atiteko akys — tokios pat skvarbiai žydros ir rūsčios. 

Si ypata iš Kalifornijos, prašmatniais bateliais, ro- 
dos, įsivaizduoja esanti aukšto skrydžio paukštė, tačiau 
daugelis gerai prisimena jos mamytę, Las Vego šokėją, 
mėgdavusią garsiai kvatotis ir nesivaržyti kalbant. Pa- 
lyginimas aiškiai nenaudingas dukrai. 

Bet Tesei Mersi visiškai nusispjauti, ką apie ją ma- 

no kiti. Ji atvažiavo į šią velnio skylę teturėdama vienui 
vieną tikslą — susipažinti su testamentu. Tegu jai ati- 
duoda, kas priklauso. Kai tik ji gaus savąją palikimo dalį 
(kiek senasis išsigimėlis būtų jai atrėžęs, vis vien bus 
maža), nedelsdama vienąkart ir visam laikui nusipurtys 
Montanos dulkes nuo savo prašmatniųjų batelių. 

— Grįšiu vėliausiai pirmadienį, — tarė ji į savo mo- 
bilaus telefono ragelį. Tesės judesiai staigūs, trūkčio- 
jantys; atrodė, kad ši moteris ne kas kita, kaip nervų 
kamuolys. Ji užsidarė viename kambarių — iš pažiūros 
tai darbo kabinetas, — kad ramiai pasikalbėtų su savo 
agentu. Dalykišką pokalbį blaškė žvėrių galvos, tankiai 
sukabintos ant kabineto sienų. 

— Scenarijus baigtas, — greitai sušneko ji, pirš- 
tais perbraukė švelnius tamsius plaukus ir nusišypsojo 
nematomam pašnekovui. — Žinoma, genialus, kaipgi 
kitaip!.. Pirmadienį įteiksiu tau iš rankų į rankas... Ne- 
skubink manęs, Aira. Iš pradžių perskaitysi scenarijų, 
paskui jį pardavinėsi. Tik paskubėk, mano sąskaitoje 
pinigų kiek katino ašarų. 

Ji patogiau pasitaisė ragelį ir susikaupusi sučiaupė 
lūpas, iš krištolinio grafino šliūkštelėjo sau truputėlį 
brendžio. Jai į ausį ūžė Holivudas berdamas patikini- 
mus bei pažadus, o už lango vaikštinėjo Lilė su Adamu. 

“Įdomu, — pagalvojo Tesė ir gurkštelėjo brendžio. 
— Maža pelytė vaikščioja su Kilniuoju Čiabuviu". 

Prieš kelionę Tesė kai kuo pasidomėjo, todėl žino- 
jo, kad Adamas Vulfčaildas — trečiosios, paskutinės, 
Džeko Mersio Žmonos sūnus. Berniukui buvo aštuone- 
ri, kai jo motina ištekėjo už rančos savininko. Adamas 
— indėnas iš juodakojų genties, bent jau turėjo gero- 
kai indėnų kraujo. Jo motina buvo pusiau italė. Ada- 
mas pragyveno rančoje dvidešimt penkerius metus ir, 
kaip atrodo, didelės karjeros nepadarė — šokinėja apie 
arklius, gyvena mažame namelyje. 

Tesė tikėjosi iš rančos išspausti kur kas daugiau. 

O dėl Lilės — apie ją pavyko išsiaiškinti nedaug: 

išsiskyrusi, bevaikė, visą laiką kilnojasi iš vietos į vietą. 
Matyt, laksto nuo vyro, kuris naudoja ją kaip boksinin- 
ko kriaušę. Tesės širdyje krustelėjo kažkas panašaus į 
gailestį, bet šį pavojingą jausmą ji bemat nuslopino. To 
dar betrūko — sentimentų. Verslas yra verslas. 

Lilės motina buvo fotografė. Ji atvyko į Montaną 
pafotografuoti “tikrųjų Vakarų". Bet vietoj to “nutrau- 
kė“ patį Džeką Mersį. Tiesa, tatai, rodos, neatnešė jai 
didelės laimės. 

Ir pagaliau jauniausioji iš seserų — Vila. Tesė su- 
kando dantis. Sitą senasis pašlemėkas pasiliko prie sa- 
vęs, neišvijo. 

Ką gi, ji ir yra rančos šeimininkė, to nenuginčysi. 
Tesė truktelėjo pečiais. Na, ir dievai nematę. Ji čia plu- 
šėjo, jai ir gyventi čionai. Bet su Tese turės pasidalyti, 
mažu gabalėliu nuo jos neatsipirks. 

Tesė pažvelgė į tolį, pamatė beribę dykumą, pana- 
šią į Mėnulio paviršių. Pasišlykštėdama pasipurtė, nu- 
sigręžė nuo lango. Kad tik greičiau namo, į miestą. 

— Pirmadienį, Aira, — nutraukė ji įkyrų balsą ra- 
gelyje. — Tavo raštinėje lygiai dvyliktą. Po to galėsi pa- 
sikviesti mane pietų. 

Neatsisveikinusi Tesė pakabino ragelį. 

“Daugiausia — trys dienos", — pasižadėjo minty- 
se ir kilstėlėjo taurę sveikindama žvelgiančią į ją nuo 
sienos briedžio galvą. Trys dienos, ir baigta. Nešdintis 
iš šios skylės. Atgal, į civilizacijos prieglobstį. 


— "Tu ir be manęs žinai, kad apačioje laukia sve- 
čiai, — tarė Besė Pringl, rankomis įsirėmusi į kaulėtus 
šonus. 

Tuo pačiu griežtu tonu ji šnekėdavo su Vila, kai ta 
ėjo dešimtus metus. 

Vila ką tik movėsi džinsus — Besė įsibrovė nepasi- 
beldusi. Toks jau jos įprotis, ji nesilaikė viešų taisyk- 
lių. Vila atšovė tiksliai, kaip atrėždavo būdama dešimt- 
metė: 

— Tad ir neprimink. 

Ji pasilenkė užsitraukti batų. 

— Negražu būti storžieve. 

— Dirbti irgi negražu, 0 vis dėlto reikia. 

— Darbininkų turi užtektinai. Ranča vieną dieną 
gali apsieiti be tavo priežiūros. To betrūko, kad šiandien, 
laidotuvių dieną, išvažiuotum su reikalais. Nedera. 

Visą Besės Pringl moralinį ir visuomeninį kodeksą 
sudarė dvi sąvokos: “dera" ir “nedera". Ekonomė panė- 
šėjo į paukštytę: maža, smulki, vien oda ir kaulai. Ta- 
čiau ji mėgo saldumynus ir vienu prisėdimu galėjo su- 
šlemšti kalną blynų. Besė tvirtino, kad jai penkiasdešimt 
aštuoneri (iš tikrųjų ji ištaisė gimimo metus dokumen- 
tuose), ir labai didžiavosi savo ryškiai rausvais plaukais, 
kuriuos paslapčia padažydavo su chna. Neklusnius plau- 
kus suverždavo kietu mazgu ant pakaušio. 

Besės balsas šiurkštus kaip pušies Žievė, veide — 
nė raukšlelės. Riesta airiška nosytė, ryškiai žalios akys. 
Besės rankos mažos, bet vikrios. Būdas griežtas ir ūmus. 

Gniauždama kaulėtus kumščius, Besė prisiartino 
prie Vilos ir piktai nužvelgė ją nuo kojų iki galvos: 

— Tuojau pat lipk žemyn ir rūpinkis svečiais. 

— O kas rūpinsis darbu? 

Vila atsitiesė. Su batais ji buvo aukštesnė už Besę 
gerais šešiais coliais, bet tai nieko nekeičia. Tarp jos ir 
ekonomės vyko nuolatinė kova dėl valdžios. 

— Be to, tai ne mano svečiai. Aš jų čia nekviečiau. 

— Jie atėjo pareikšti pagarbos, nedera jų užgauti. 

— Ne, jie atėjo kaišioti nosis į mūsų reikalus. Me- 
tas jiems nešdintis. 

— Kai kas galbūt atėjo iš smalsumo, — truktelėjo 
pečiais Besė, — bet daugelis norėjo pasimatyti su tavimi. 

— O aš nenoriu jų matyti. 

Vila staigiai apsisuko, pasiėmė skrybėlaitę ir pri- 
ėjo prie lango. 

Tenai kalnai, tamsus miško rėžis, snieguoti kalna- 
gūbriai. Amžinasis Visatos grožis ir paslaptis. 

— Man jų nereikia. Aš dūstu šioje minioje. 

Padvejojusi Besė uždėjo ranką jai ant peties. Dže- 
kas Mersis negalėjo pakęsti visokių švelnumų. Kuo 
griežčiausiai draudė apkabinti, bučiuoti, lepinti savo 
dukterį. Tokia tvarka buvo nustatyta dar tuomet, kai 
Vila gulėjo lopšelyje. Ką gi, Besė apkabindavo ir gla- 
monėdavo mergytę, kai greta nebūdavo pašalinių. Ki- 
taip Džekas už nepaklusnumą būtų išgrūdęs lauk, kaip 
nutiko pirmosioms dviem jo Žmonoms. 

— Vaikeli, pasielvartauk, taps lengviau. 

— Jis mirė ir palaidotas. Sielvartauk nesielvarta- 
vusi — nieko nebepakeisi, — vis dėlto Vila delnu už- 
dengė ranką, gulinčią ant jos peties. — Bese, jis net 
nepasakė man, kad serga. Tas paskutiniąsias savaites 
būčiau galėjusi slaugyti, būčiau su juo žmoniškai atsi- 
sveikinusi. 

— Jis buvo išdidus žmogus, — atsakė Besė, o pati 
sau pamanė, kad Džekas buvo pašlemėkas, egoistiškas 
pašlemėkas. — Net gerai, kad vėžys paguldė jį į kapą 
taip sparčiai. Jis beveik nesikankino. Džekas nebūtų 
ištvėręs ilgos ligos, būtų nusikamavęs, ir tau būtų tapę 
riesta. 

— Siaip ar taip, jo jau nebėra, — Vila išlygino skry- 
bėlaitės kraštus, užsimaukšlino ją žemiau. — Dabar ma- 
no galvijai, darbininkai. Viskas dabar priklauso nuo ma- 
nęs, aš negaliu nieko neveikti. Mersių ranča stovi kaip 
stovėjusi, o joje, kaip ir anksčiau, tvarkosi Mersių šei- 
mos narė. 

— Ką gi, daryk, kaip išmanai. 

Besė iš patirties žinojo, kad prakalbus apie darbą, 
priešgyniauti beprasmiška. 

— Bet grįžk vakarienės. Pasižiūrėsiu, kad kaip rei- 
kiant pavalgytum. 

— Gerai. Tik pirmiausia išgrūsk visą šią palaidą 
minią. 

Ji išėjo iš kambario ir šoniniais laiptais nulipo į 
pirmąjį rytinio šono aukštą. Net čia girdėti balsų gau- 

desys, o kartkartėmis dargi juoko gūsiai. Vila pasišlykš- 
tėjusi trinktelėjo durimis ir įžengė į prieangį kiemo pu- 
sėje. Ten sėdėjo ir rūkė dviese. 

Vila nepalankiai pažvelgė į vyresnįjį vyrą, gėrusį 
alų iš butelio. 

— Mėgaujiesi gyvenimu, Hemai? 

Sarkastiška pastaba nė kiek nesutrikdė Hemiltono 
Dosono. Kitados jis mokė Vilą jodinėti poniu, ne sykį 
gydydavo įdrėskimus ir mėlynes, kai iškrisdavo iš bal- 
no. Jis dėstė jai kaubojų gyvenimo mokslą: kaip susuk- 
ti lasą, kaip šaudyti, kaip išdarinėti elnią. 

Hemas neskubėdamas gurkštelėjo, išpūtė dūmų de- 
besėlį iš po žilos barzdos ir lėtai tarė: 

— Labas... vakaras. 

— Noriu, kad pažiūrėtum, ar neišgriuvusi tvora 
šiaurės vakarų sklype. 

— Pažiūrėsiu, — lakoniškai atsakė Hemas. 

Jis kresnas, pečiuitas, kreivakojis. Hemas buvo lyg 
ir rančos valdytojas ir, jo supratimu, visame kame su- 
sigaudė neblogiau už mergiotę. 

— Pasiunčiau ten žmones. Briusteris ir Marinatas 
kalnų ganyklose. Tenai netekome dviejų karvių. Atro- 
do, pasidarbavo puma. Niekis, Briusteris su ja susitvar- 
kys. Vaikinas mėgsta pašaudyti. 

— Aš su juo pasikalbėsiu, kai sugrįš. 

— Savaime aišku, — Hemas išsitempė, pasitaisė 
ant galvos pilką blyną, kurį laikė skrybėle. — Laikas 
išginti jautukus. 

— Taip, prisimenu. 

Hemas tuo neabejojo, bet vis dėlto patenkintas 
linktelėjo. 

— Nuvažiuosiu, patikrinsiu, kaip padirbėjo taisy- 
tojai. Gaila, kad tavo seniui taip nutiko. 

Vila žinojo, jog šie paprasti žodžiai, ištarti pačioje 
pokalbio pabaigoje, doresni ir nuoširdesni už įmantrias 
užuojautas, kuriomis ją užvertė per laidotuves. 

— Ir aš paskui ten užsuksiu. 

Hemas linktelėjo jai ir pašnekovui, tada krypuo- 
damas nužingsniavo prie arklio. 

— Kaip tu laikaisi, Vil? — paklausė kitas vyras. 

Ji truktelėjo pečiais, pati stebėdamasi, kad niekaip 
negali ryžtis rimtam ir svarbiam pašnekesiui. 

— Zinai ką, geriau rytoj, — tarė ji. — Rytoj bus 
lengviau. Kaip manai? 

Neitas puikiai žinojo, kad rytoj lengviau nebus, bet 
nieko nepasakė. Gurkštelėjo alaus, atsiduso. Jis atva- 
žiavo čionai dėl Vilos. Neitas Torensas — bičiulis, kai- 
mynas, gyvulių augintojas ir advokatas, tvarkęs Džeko 
Mersio reikalus. Neitas liūdnai pagalvojo apie rytdie- 
ną. Vilos laukia sunkus smūgis. 

— Eime, pavaikščiosim, — jis pastatė butelį ant 
turėklo, paėmė Vilą už parankės. — Norisi pramankš- 
tinti kojas. 

Torenso kojos ilgos. Iki septyniolikos metų jis ištį- 
so ligi šešių pėdų dviejų colių, bet tuo neapsiribojo. Da- 
bar, būdamas trisdešimt trejų, Neitas siekė šešias pė- 
das ir šešis colius, be to, buvo dar liesas kaip iena. Kvie- 
čių šiaudų plaukai iš po skrybėlės krinta ant akių, o 
akys tokio mėlynumo kaip Montanos dangus. Advoka- 
to veidas nugairintas vėjo, įdegęs. Ilgos rankos su di- 
džiuliais delnais, pėdos milžiniškos. Nepaisant viso to, 
Neitas įsigudrino judėti stebėtinai grakščiai. 

Jis panėšėjo į kaubojų; Neito eisena kaubojiška, 
bet širdis švelni, ypač jo šeimai, arkliams ir Kytso eilė- 
raščiams. Tačiau prašnekus teisės klausimais, Neitas 
kietesnis už granitą. Čia į jam viskas paprasta, viskas pa- 
dalyta į dvi kategorijas: teisinga arba neteisinga. 

Vilai Mersi jis nuoširdžiai simpatizavo ir labai ka- 
mavosi, kad teks jai patirti sunkų išbandymą. 

— Iš mano artimųjų dar niekas nemirė, — balsu 
pasakė Neitas. — Todėl aš negaliu pasakyti kaip kiti: 
“Zinau, ką tu dabar jauti". 

Jie praėjo pro virtuvę, svirną, vištidę, iš kurios skli- 
do smarkus kudakavimas. 

— Mes nebuvome artimi su juo. Apskritai jis nie- 
ko neprisileido. Todėl ir pati nežinau, ką jaučiu dabar... 

— Rančoje... — Neitas užsikirto, nes tema delika- 
ti. — Rančoje tiek darbo. 

— Niekis. Mano darbininkai geri, žemė gera, geri 
galvijai, — ji šypsodamasi pažvelgė į palydovą. — Tu- 
riu dar gerų draugų. 

— Vil, tu gali pasikliauti manimi. Manimi ir visais 
kitais. | 

— Zinau. 

Ji žiūrėjo į galvijų aptvarus, į ūkinius pastatus, na- 
mus ir dar toliau — ten, kur Žemė jungiasi su bedugniu 
dangumi. 

— Mersių giminė valdo šią žemę ilgiau nei šimtą 
metų. Mes auginome gyvulius, sėjome kviečius, kergė- 
me arklius. Zinau, kaip tai daroma. Viskas liks kaip 
buvę, niekas nepasikeis. 

“Viskas pasikeis", — pagalvojo Neitas. Jau pasi- 
keitė. Pasaulio, apie kurį kalba Vila, nuo šiol nebėra. 
Nuo kojų ant galvos jį apvertė žmogus, kuris neseniai 
mirė. Sis žmogus turėjo akmeninę širdį. Ir geriau tai 
pasakyti merginai tuoj pat, kol ji neįsėdo į balną ir ne- 
nušuoliavo į preriją. 

— Zinai ką, perskaitysime testamentą tiesiog da- 
bar, — ryžtingai tarė jis. 


Džeko Mersio kabinetas buvo antrame aukšte šo- 
kių salės dydžio. Sienos apmuštos auksaspalve pušim, 
išaugusia Džeko žemėse ir nupoliruota iki gintarinio 
blizgesio. Atrodė, jog visa patalpa užlieta saulės švytėji- 
mo. Pro aukštus langus atsivėrė vaizdas į rančą: kur be- 
pažvelgtum — visur vien ganyklos ir dangus. Džekas mėg- 
davo kartoti, kad pro šiuos langus jis regi visų svarbiau- 
sia, kas yra gyvenime. Todėl ant langų nėra užuolaidų. 

Grindys nuklotos kilimais iš jo kolekcijos, krėslai 
aptraukti tamsiai raudona ir ruda oda. Šias spalvas Dže- 
kas labiausiai mėgo. 

Ant sienų puikuojasi medžioklės trofėjai — brie- 
džių, taurų, lokių, elnių galvos. Kampe grėsmingai pies- 
tu stoja stambaus juodojo grizlio iškamša: apnuogintos 
iltys, iš įniršio degančios stiklinės akys, išskėsti nagai. 

Cia pat, po stiklu, išdėlioti velionio mėgstami gin- 
klai. Išlikęs prosenelio vinčesteris ir prieštvaninis kol- 
tas. Pats Džekas teikė pirmenybę brauningui (juo ir nu- 
griovė lokį), mosbergui paukščiams medžioti ir ketu- 
riasdešimt ketvirto kalibro magnumui — vidutiniams 
paukščiams ar smulkiems žvėreliams. 

Tai vyro kambarys, ir jo kvapai — vyriški: čia kve- 
pia oda, medžiu, dar kubietišku tabaku, kurį velionis 
labiausiai vertino. 

Padarytas pagal užsakymą rašomasis stalas pana- 
šus į ežerą glotniai poliruotu paviršiumi. Spintelėse dau- 
gybė ištraukiamų stalčių, apkaustytų blizgančiu variu. 
Dabar už šio stalo sėdėjo Neitas Torensas, vartąs po- 
pierius. Jis neskubėjo — laukė, kol visi susės ir nutils. 

Tesė čia jautėsi labai nejaukiai, lyg alaus statinė baž- 
nytinėje šventėje, pagalvojo ji. Į kaubojų juristą Tesė me- 
tė gan skeptišką žvilgsnį. Ziūrėk tik, išsipustė geriau- 
siais drabužiais. Apskritai vaikinas nekvailas, tik jau ge- 
rokai kaimiškas. Panašus į jaunąjį Džimį Stiuartą — iš- 
tįsęs, tykus ir seksualus. Bet ilgšis, dėvįs gabardino kos- 
tiumą ir avįs kaubojiškais batais, visai ne jos skonio. 

Greičiau baigtųsi šitas balaganas. Tesė pašnairavo į 
piestu stovintį grizlį, į apskurusį kalnų ožį, išstatytą pa- 
lei sienas arsenalą. “Na, ir vietelė, — pagalvojo ji. — 
Na, ir žmonės." 

Šalia kaubojaus juristo sėdi džiūsna pempė nuda- 
žytais chna plaukais. Ji dorybingai slepia kaulėtas ko- 
jas, kyšančias iš po košmariško juodo sijono. Kur bu- 
vęs, kur nebuvęs ir Kilnusis Ciabuvis: dangiško grožio 
veidas, mįslingos akys ir arklidės kvapas. 

“Lilė kaip paprastai nervinasi", — pagalvojo Tesė. 
Kumšteliai sugniaužti, galva nuleista, tik mėlynės vis 
vien nenuslėpsi. Maloni, trapi. Panaši į paukštytę, per 
klaidą patekusią į maitvanagių būrį. 

Tesės širdis virptelėjo, ir ji paskubom pakėlė akis į 
Vilą. 

“Mergytė kaubojė", — išsiviepė Tesė. Užsispyru- 
si, tyli ir greičiausiai klaiki kvailė. Ką gi, bent jau džin- 
sai ir kaubojiška palaidinė jai tinka labiau nei plati suk- 
nelė, kuria vilkėjo per laidotuves. Reikia pripažinti, kad 
mergiotė nebjauri — štai kaip vaizdingai atsidrėbė odi- 
niame krėsle, užmetusi koją ant kojos. Tamsokas vei- 
das tarytum iškaltas iš akmens. 

Iš to, kad Vila per laidotuves nenuvarvino nė aša- 
rėlės, matyt, kad didelės meilės tėtušiui ji nejautė. 

“Visiems dalyviams tai tik verslas", — priėjo prie 1š- 
vados Tesė ir nekantriai ėmė barbenti pirštais į ranktūrį. 

Lyg išgirdęs jos mintis, Neitas pakėlė galvą ir pa- 
žvelgė jai į akis. Tesė susigūžė — pasirodė tarytum ad- 
vokatas permato ją kiaurai. Mato ir smerkia. Kaip be- 
būtų, jo žvilgsnis gan nedraugiškas. 

“Eik velniop, — pamanė Tesė ir žvilgsnio neatitrau- 
Varyk sau. Daugiau nieko iš tavęs ir nereikia". 

— Yra du būdai testamentui paskelbti — kaip pa- 
sirinksite, — pradėjo Neitas. — Galima viską atlikti 
oficialiai. Aš perskaitysiu Džeko testamentą garsiai, o 
paskui paaiškinsiu, ką reiškia visi tie juridiniai termi- 
nai. Arba galiu iš pradžių jums viską išdėstyti savais 
žodžiais, — jis pasižiūrėjo į Vilą — jam ji svarbiausia. — 
Vila, spręsk tu. 

— Kalbėk paprastai, Neitai. 

— Na, gerai. Taigi. Bese, tau jis paliko po tūkstan- 
tį dolerių už kiekvienus rančoje tavo pragyventus me- 
tus. Vadinasi, tu gauni trisdešimt keturis tūkstančius. 

— Trisdešimt keturi tūkstančiai! — aiktelėjo Be- 
sė. — Viešpatie, Neitai, ką gi aš darysiu su tokia krūva 
pinigų? 


kė. 

Jis nusišypsojo: 

— Leisi juos. O jei panorėsi įdėti į verslą, padėsiu 
tau patarimu. 

— Se tau, kad nori... — Besė sumišusi pažvelgė į 
Vilą, išskėtė rankas, — Viešpatie Dieve... 

O Tesė susigaudė: “Jei ekonomė gavo trisdešimt 
gabalų, man turėtų atitekti dvigubai daugiau. Mažiau- 
siai. O aš jau žinau, ką su tais pinigais daryti". 

— Toliau Adamas. Pagal pasižadėjimą, kurį Dže- 
kas davė tavo motinai vestuvių dieną, tu gauni pasirink- 
tinai arba dvidešimt tūkstančių iškart, arba du nuošim- 
čius rančos pelno. Supranti, du nuošimčiai — daugiau 
nei dvidešimt tūkstančių, bet spręsk pats. 

— Tai neteisinga! — šaižiai suriko Vila. 

Iš netikėtumo Lilė vos nepašoko nuo kėdės, o Te- 
sė nenuovokiai kilstelėjo antakį. 

— Tai neteisinga! Tik du nuošimčiai? Adamas plu- 
šėjo rančoje nuo aštuonerių metų. Jis... 

— Vila, nusiramink, — ramiai tarė Adamas, dėda- 
mas ranką jai ant peties. — Cia viskas garbinga. 

— Kad taip būtų! — įniršusi ji nustūmė nuo peties 
jo ranką. — Mūsų banda — geriausia valstijoje. Ada- 
mo dėka! Tėvas turėjo palikti jam testamentu visus ar- 
klius, nekalbant apie namą, kuriame Adamas gyvena. 
Reikėjo palikti jam pinigų, Žemės... 

— Vila, nutilk, — Adamas kantriai paglostė jos pe- 
tį. — Džekas paliko man tai, ko prašė mano motina. 
Nei daugiau, nei mažiau. 

Vila susivaldė, nenorėdama kelti scenos kitų aki- 
vaizdoje. Galų gale nebus sunku viską ištaisyti. Ji ne- 
delsdama lieps Neitui surašyti naują dokumentą. 

— Atsiprašau, — Vila atsilošė į krėslo nugarėlę. — 
Tęsk, Neitai. 

— O kai dėl gyvulių, įrengimų, transporto, miškų, 
nekilnojamojo turto... — jis stabtelėjo, kaupdamas jė- 
gas, — apskritai Mersių ranča turi gyvuoti kaip anks- 
čiau. Išlaidos bus padengiamos, užmokestis išmokamas, 

pelnas eis į sąskaitą arba investicijoms. Rančą valdysi 
tu, Vila, bet prižiūrima testamento vykdytojo. Viene- 
rius metus. 

— Luktelėk, — užsipuolė Vila. — Jis nori, kad kon- 
troliuotum mane visus metus? 

— Ir tai dar ne viskas, — lyg atsiprašinėdamas ta- 
rė Neitas. — Yra tam tikros sąlygos, kurių privalu lai- 
kytis visus metus. Jos įsigalioja ne vėliau, kaip per ke- 
turiolika dienų po testamento paskelbimo. Tik įvykdžius 
šias sąlygas, ranča ir visas kitas turtas pereina pavel- 
dėtojų nuosavybėn. 

— Kokios dar sąlygos? — nustebo Vila. — Kokie 
paveldėtojai? Ką visa tai reiškia, Neitai? 

— Ranča padalyta velionio dukterims po lygiai. 

Neitas pamatė, kaip Vilos veidas išblyško lyg nu- 
mirėlio, ir mintyse iškeikęs Džeką Mersį, tęsė: 

— Bet kad įgytų nuosavybės teises, visos trys duk- 
terys privalo išgyventi čia, rančoje, ištisus metus, pa- 
likdamos jos teritoriją tik esant kraštutinei būtinybei, 
be to, ne ilgesniam laikui kaip savaitei. Po metų, jei 
šios sąlygos bus įvykdytos, kiekviena duktė gauna treč- 
dalį turto. Ši dalis gali būti perduota arba parduota ki- 
tai paveldėtojai, tačiau ne pašaliniam asmeniui. Sis ap- 
ribojimas taikomas dešimtį metų. 

— Stop! — Tesė smarkiai trinktelėjo taure į stalą. — 
Jeigu aš teisingai supratau, man atitenka trečdalis kažko- 
kios nusmurgusios rančos, esančios pasaulio krašte, ir 
dar aš privalau čia stirksoti visus metus? Įsakysite įsi- 
kurti šičia? Padovanoti jums savo gyvenimo metus? Nė 
velnio! — ji pašoko ant kojų. — Spjaunu aš į tavo rančą, 
vaikuti, nusiramink, — tarė ji Vilai. — Visos karvės ir 
visos mėšlo krūvos — tavo. Sito gero man ir dykai ne- 
reikia. Atiduok man dalį grynais, ir aš bemat išgaruoju. 

— Atleiskite, mis Mersi, bet taip nebus, — tarė 
Neitas, apžiūrinėdamas vyriausiąją seserų. “Ziū, kaip 
įpyko, — pagalvojo jis, — bet tvardosi, nekelia isteri- 
jos". — Testamento sąlygos išdėstytos išsamiai ir aiš- 

kiai. Jeigu jūs nesutinkate su jomis, ranča perduodama 
valstybės draustinio nuosavybėn. 

— Kaip kaip? 

Vila griebėsi rankomis už galvos. 

Nuoskauda, įniršis, baimė — visa susijaukė joje. Rei- 
kėjo valandėlei pamiršti jausmus ir pajudinti smegenis. 

Na, dešimties metų terminą ji dar galėjo suprasti. 
Jo reikia tam, kad paveldėjimo mokestis būtų nustaty- 
tas ne pagal rinkos, o pagal nominalią vertę. Džekas 
baisiai neapkentė valstybės ir greičiau būtų pasismau- 
gęs nei permokėjęs federalinėms tarnyboms bent centą 
viršaus. Tačiau grasinimas perduoti rančą draustiniui 
mažų mažiausiai klaikus. Vila puikiai žinojo Džeko po- 
žiūrį į tokio tipo organizacijas — gamtos saugotojus 
jis vadino seiliais ir įsimylėjėliais į Žvėris. 

— O jei mes nesutiktume, — tarė Vila, bandydama 
išlikti rami. — Kaip tada? Nejau galima štai taip imti ir 
atiduoti rančą, priklausiusią Mersių giminei daugiau nei 
šimtą metų? Vien tik dėl to, kad vienas iš mūsų atsisa- 
kytų vykdyti šias kvailas sąlygas? 

Neitas giliai atsiduso; šią valandėlę jis neapkentė 
pats savęs. 

— Atleisk, Vila, bet perkalbėti Džeko aš nepajė- 
giau. Viską jis sutvarkė taip, kad bent vienai seseriai 
pažeidus sąlygas, kurios nurodytos testamente, jums 
nieko netenka. Kiekviena gautų šimtą dolerių ir nė cen- 
to daugiau. 

— Simtą dolerių? — Tesė atmetė galvą ir skambiai 
nusikvatojo iš absurdiškos situacijos. — Tai kalės vaikas! 

— Užsičiaupk! — sušnypštė Vila, pašokdama ant 
kojų. — Užverk savo žabtus. Sakyk man, Neitai, — at- 
sigręžė ji į advokatą, — o ar negalima užginčyti testa- 
mento? 

— Jei tave domina juristo nuomonė, mano galva, 
tai beviltiška. Teismo procesui sugaištume metų metus, 
išmestume krūvą pinigų, o šansai laimėti labai menki. 

— Aš pasilieku, — tvirtai tarė Lilė. 

Savas namas, saugu, ramu. Tiesiog dangaus dovana. 

— Prašom atleisti, — ji irgi atsistojo ir tarė Vilai: — 
Žinau, kad tavo atžvilgiu tai neteisinga. Nežinau, kodėl 
tėvas šitaip nusprendė. Bet jeigu jis to nori — aš pasilie- 
ku. Po metų atiduosiu savo dalį tau bet kuria kaina, kokią 
tu pasakysi. Cia šitaip gražu, — ji baikščiai nusišypsojo, 
bet Vila, kaip ir pirmiau, į ją žvelgė iš padilbų. — Juk visi 
žino, kad tikroji šeimininkė — tu. Na, pakentėk mete- 
lius, tik metelius. 

— Labai kilnu, — įsikišo Tesė. — Bet aš čia ne- 
stirksosiu visus metus. Ryt rytą išskrendu į Los An- 
dželą. 

Vila, dar nesusitvardžiusi, metė įtarų žvilgsnį į vy- 
riausiąją seserį. Užvis labiausiai Vila troško kuo grei- 
čiau nusikratyti abiejų nuostabiųjų sesyčių, bet ranča 
visgi svarbiau. Nepalyginti svarbiau. 

— Pasakyk, Neitai, o kaip būtų, jei viena iš mūsų 
trijų staiga numirtų? — niūriai pasiteiravo ji. 

— Labai juokinga, — truktelėjo pečiais Tesė ir vėl 
paėmė brendį. — Jūs Montanoje taip įpratę juokauti? 

— Jei viena iš paveldėtojų mirtų išbandymo laiko- 
tarpiu, kitoms dviem atitektų jos paveldėta dalis po ly- 


giai, — paaiškino advokatas. 
— Tai ką, pribaigsi mane miegančią? O lavoną už- 
kasi prerijoje? — kirtosi Tesė. — Ne jau, meilute, ne- 


pagąsdinsi. Aš čia negyvensiu. 

“Nepagąsdinsiu, tai suviliosiu", — pagalvojo Vila. 

— Tu ir veltui man čia nereikalinga, — garsiai tarė 
jį. — Ir tu, — ji atsigręžė į Lilę. — Bet aš darysiu 
viską, kad tik išsaugočiau rančą. Manau, mis Holivud, 
jums būtų įdomu sužinoti, kiek kainuoja ši “mėšlo krū- 
va". Pasakyk jai, Neitai. 

— Pagal dabartinę rinkos kainą nekilnojamasis tur- 
tas, be kito turto, vertinamas maždaug... aštuoniolika — 
dvidešimt milijonų dolerių. 

Tesė krūptelėjo, brendžio srovelė nutekėjo ant ki- 
limo. 

— Po perkūnais! 

Besė pasipiktinusi sušnypštė, Vila kreivai vyptelėjo. 

— Aš taip ir maniau, kad skaičiai priblokš mane. 
Kada paskutinį sykį uždirbai šešis milijonus per me- 
tus, seserėle? 

— Ar galima vandenuko? — neatsargiai paprašė 
Lilė tuo atkreipdama Vilos dėmesį. 

— Sėskis, nes nugriūsi. 

Vila šiurkščiai stumtelėjo ją į krūtinę, ir Lilė šlumš- 
telėjo į krėslą. 

— Neitai, vis dėlto perskaityk dokumentą, kaip jis 
parašytas. Noriu visa tai išsinarplioti. 

Vila priėjo prie baro ir padarė tai, ko niekaip ne- 
būtų ryžusis daryti, jei tėvas būtų gyvas, — atsidarė 
viskio butelį ir išgėrė tiesiai iš jo. 

Ugninis skystis degino jai gerklę, o ausyse skam- 
bėjo skaitančio testamentą Neito balsas. Vila stengėsi 
negalvoti, kiek metų nuėjo niekais. Kaip ji plūkėsi, kaip 
stengėsi užsipelnyti jei ne tėvo meilę, tai bent jo pagar- 
bą ir pasitikėjimą! O viskas veltui... 

Pasirodo, Džekui ji niekuo neišskirtina iš kitų duk- 
terų. “Į mus visas jam vienodai tik nusispjauti", — py- 
ko Vila. 

Tuo metu Neitas perskaitė sakinį, privertusį Vilą 
suklusti. 

— Ką?! Palauk, kad tave velniai! Ar blogai nugir- 
dau? Benas Makinonas? 

Neitas sutrikęs nusikosėjo. Jis vylėsi, kad šį punk- 
tą Vila praleis pro ausis. Siandien sukrėtimų jai gana. 

— Supranti, apskritai tavo tėvas paskyrė du testa- 
mento vykdytojus, kurie privalo prižiūrėti rančą ban- 
domuoju laikotarpiu. Mane ir Beną. 

— Ką? Ką? Sitas niekšas kontroliuos mane? Grei- 
čiau nudvėsiu! 

— Vila, šiuose namuose taip nekalbama! — griež- 
tai tarė Besė. 

— Aš dar ne taip pakalbėsiu! Kurių velnių jis pa- 
sirinko būtent Makinoną? 

— Tavo tėvas manė, jog “Trijų uolų" ranča valsti- 
jose antra pagal reikšmę po jūsiškės. Džekas norėjo, 
kad patyręs Žmogus padėtų tau susigaudyti visose ūki- 
ninkavimo subtilybėse. 

Neitas prisiminė, kaip Džekas sakė: “Makinono il- 
tys nelyginant barškuolės gyvatės. Ir bobos jam nė ska- 
tiko nevertos". 

— Nei jis, nei aš nesikišime į tavo reikalus, — tai- 
kiai tarė Neitas. — Mums abiems pakanka savų rūpes- 
čių. Neteik šiam punktui daug svarbos. 

— Taip tavimi ir patikėsiu! — plykstelėjo Vila, bet 
susivaldė. — O Makinonas ar žino? Laidotuvėse jo lyg 
ir nemačiau. 

— Jis išvažiavo darbo reikalais į Bouzmeną. Su- 
grįš šįvakar arba rytoj. Bet apskritai jis Žino. 

— Įsivaizduoju, kaip jis pasismagino. 

Benas ir išties vos nesprogo iš juoko, bet Neitas 
linkęs tai nutylėti. 

— Čia ne juokai, Vil. Tai verslas. Beje, kalbama 
tik apie vienerius metus. Išsilaikysi žiemą, pavasarį, va- 
sarą ir rudenį, 0 tada viskas baigsis, — jis kreivai šyp- 
telėjo. — Mums su tavimi irgi bus nesaldu. 

— Aš gi išsilaikysiu, bet kaip šitos dvi? — ji pa- 
žvairavo į seseris ir liūdnai palingavo galvą. — Na, ko 
tu visa drebi? — užsipuolė jį Lilę. — Tave juk rengiasi 
ne sušaudyti, o padaryti turtuole. Imk, išgerk, — ji kyš- 
telėjo stiklinę viskio seseriai į ranką. 

— Liaukis ją timpčiojusi, — Tesė metėsi ginti 
“vargšės paukštytės“. 

— Aš jos netimpčioju, o tu nesipainiok man po ko- 
jomis. 

— Aš painiosiuosi tau po kojomis visus metus. Tai- 
gi pratinkis. 

— Ir tu pratinkis prie mūsų tvarkos. Jei pasilieki, 
turėsi paplušėti. Jeigu manai prasėdėsianti ant storo sa- 
vo užpakalio, smarkiai klysti. 

Pastaba apie “storą užpakalį" pataikė į tikslą. Dau- 

gelį metų Tesė marinosi badu ir alinosf fiziniais prati- 
mais, kad numestų viršsvorį. Tatai jai pavyko, rezulta- 
tais galima didžiuotis. 

— Na, štai ką, niekšiuke, — sušnypštė ji. — Nepa- 
miršk: jei išeisiu, tau neteks nė špygutės. O jei manai, 
kad šoksiu pagal kaulėtos, bekrūtės kaimo kalaitės dū- 
delę, vadinasi, tu dar didesnė kvailė, nei atrodai iš pir- 
mo žvilgsnio. 

— Tu darysi taip, kaip pasakysiu, — ramiai tarė 
Vila. — Antraip vietoj jaukios lovelės įsikursi miške ir 
gyvensi palapinėje visus metus. 

— Mano teisių į šį namą ne mažiau negu tavo. O gal 
ir daugiau — juk mano motina buvo pirmoji žmona. 

— Tatai tik rodo, jog tu vyresnė, — atsikirto Vila 
ir pasijuto patenkinta smūgiui pataikius į tikslą. — Ta- 
vo motinėlė buvo paprasta striptizo šokėja. Vieni pa- 
pai, smegenų nė gramo. 

Tesė pasirengė deramai atrėžti, bet staiga prapliu- 
po raudoti Lilė. 

— Na, ką, patenkinta? — sušnypštė Tesė ir kaip 
reikiant pastūmė Vilą. 

— Liaukitės gi! — nebeištvėrė Adamas. — Turė- 
tumėte gėdytis. Abidvi, — jis pasilenkė prie Lilės, pa- 
dėjo jai atsistoti. — O jums ne pro šalį pasivaikščiojus 
gryname ore, — meiliai tarė jis. — Ir pasistiprinkite. 
Iškart taps geriau. 

— Taip taip, išvesk ją pasivaikščioti, — linktelėjo 
Besė ir trakštelėjusi sąnariais atsistojo. Galva jai su- 
kosi nuo tokių stulbinančių naujienų. 

— Eisiu paruošiu vakarienę. O į judvi gėda žiūrė- 
ti, — tarė ji Tesei ir Vilai. — Gerai pažinojau jūsų ma- 
mytes. Pasigrožėtų jos jumis, — ji labai oriai šnirpšte- 
lėjo nosimi ir atsigręžė į Neitą. — Pasilik vakarienės, 
Neitai. Valgio pakaks visiems. 

— Dėkui, Bese, bet man metas namo, — pasku- 
bom atsakė Neitas, tetroškęs vieno — kuo greičiau ding- 
ti iš Čia. 

Jis ėmė rinktis popierius, baimingai žvilgčiodamas 
į dvi vyresniąsias seseris, vis dar pastačiusias šerius 
prieš viena kitą. 

— Palieku tris testamento egzempliorius. Jei kiltų 
klausimų — žinote, kaip mane rasti. Po poros dienų už- 
suksiu, pasižiūrėsiu, kaip čia kas... Netrukus, — sumur- 
mėjo jis, pasičiupo skrybėlę, portfelį ir pasuko prie durų. 

Vila jau visiškai susitvardė. Ji giliai atsikvėpė ir iš- 
poškino: 

— Sioje rančoje plušėjau nuo ankstyvos vaikystės. 
Jums, aišku, į tai nusispjauti, 0 man savo ruožtu — nu- 
sispjauti į jus. Bet žinokit — savo rančos aš neatsisa- 
kysiu. Ir nesitikėkite, kad dėl to mane galima sugriebti 
už gerklės. Ir jūs niekur iš čia nedingsite. Kurgi, šito- 
kie pinigėliai! Apie tai nė svajoti nedrįsote. Taigi su 
jumis mes lygios. 

Tesė linktelėjo, prisėdo ant krėslo ranktūrio ir su- 
kryžiavo laibas kojas. 

— Ką gi, nustatykime mūsų bendro gyvenimo sąly- 
gas artimiausiais metais. Galbūt jums atrodo, kad aš 
lengvai mesiu savo namus, savo draugus, savo gyveni- 
mą. Iš tikrųjų man bus labai sunku. 

Ji ilgesingai susimąstė apie savo butuką, klubą, miesto 
gatves. Paskui ryžtingai atkišusi žandikaulį konstatavo: 

— Na, jau ne, to, kas mano, irgi neatsisakysiu. 

— “Mano"? Cha, cha, — dygiai prunkštelėjo Vila. 

Tesė tik gūžtelėjo: 

— Patinka tau ar ne — bet aš tokia pati duktė, kaip 
ir tu. Vargu ar kas iš mūsų sužavėta šia situacija. Tie- 
sa, aš augau ne šičia, bet taip įvyko tik todėl, kad tėtu- 
šis išgrūdo mane su motina lauk. Prabuvusi čia vieną 
dieną, pasijutau seniui be galo dėkinga. Bet metus kaip 
nors ištversiu, gali neabejoti. 

Vila susimąsčiusi paėmė stiklinę viskio, taip ir ne- 
paliestą Lilės. “Ką gi, — galvojo ji, — garbėtroška ir 
savanaudiškumas — neblogas stimulas. Ko gero, ši bjau- 
rybė iš tikrųjų ištvers". 

— O kas paskiau? 

— Išpirksi mano dalį. 

Pamanius apie tokią krūvą pinigų, Tesei aptemo akys. 

— Arba siuntinėsi mano pelno dalį į Los Andželą. 
Ten aš išdumsiu, pasibaigus metams. 

Vila nugėrė viskio, mąsliai susiraukė. 

— Ar moki jodinėti? 

— Jodinėti? Kuo? 

Vila prunkštelėjo, dar nugėrė. 

— Daugiau neturiu ko klausti. Tikriausiai neatskir- 
tum gaidžio nuo vištos. 

— Na, jau gaidį kaip nors atskirsiu, — nutęsė Tesė 
ir nusistebėjo, kad Vila susijuokė iš jos pokšto. 

— Tad įsidėmėk. Tas, kas gyvena šiuose namuose, 
dirba. Man pakaks rūpesčių ir be jūsų — reikia prižiū- 
rėti žmones, gyvulius. Todėl jumis domėsis Besė. 

— Ar tu rimtai manai, kad aš leisiu ekonomei man 
įsakinėti? 

Vilos akys blykstelėjo plieno spalva. 

— Taip, tu klausysi moters, kuri tave maitina, gir- 
do, rengia, aprūpina viskuo, kas būtina. Ir nedrįsk elg- 
tis su ja kaip su tarnaite. Čia tau ne Holivudas. Čia su 
kiekvienu elgiamasi taip, kaip jis nusipelnęs. 

— Tarp kitko, aš turiu profesiją. 

— Zinau, žinau, rašinėti kiną, — Vila nusiviepė, 
nes negalėjo įsivaizduoti tuštesnio darbo. — Čia para 
susideda iš dvidešimt keturių valandų. Greitai tuo įsi- 
tikinsi, — ji pavargusi priėjo prie lango. — Ką gi man 
daryti su mūsų įbauginta paukštyte? 

— Aš ją greičiau palyginčiau su nulaužta gėlele. 

Vila nustebusi pažvelgė į Tesę. Regis, sesutės bal- 
se suskambo gailestis? 

— Ar ji tau papasakojo, iš kur mėlynė? 

— Ne, aš apskritai su ja nesišnekėjau, — nerūpes- 
tingai patraukė pečiais Tesė, bandydama slopinti suju- 
dusį kaltės jausmą. 

“Ramybės, mergyte", — tarė sau. — “Jokio emo- 
cinio prieraišumo“. 

— Mūsų susitikimą sunkoka pavadinti laimingu šei- 
mos susijungimu. 

— Nieko, Adamui ji papasakos. Visos su savo skau- 
duliais atlekia pas Adamą. Taigi palikim Lilę jo globai. 

— Gerai. Rytą aš išskrendu į Los Andželą. Daiktų. 

— Kas nors nuveš tave į oro uostą. 

Nusigręždama į langą dar sykį, Vila tarė: 

— Ir įsidėmėk, Holivudo gražuole, nusipirk tenai 
šiltesnes kelnaites. Čia tau jų prireiks. 


Vakare Vila išjojo į preriją. Saulė, kybanti virš va- 
karinio gūbrio, kraujavo nudažydama dangų tirštu rau- 
doniu. Reikia nusiraminti, susivokti savo mintyse ir 
jausmuose. Kumelė Apalūza žaismingai mynė kojomis, 
sukąsdama žąslus. 

— Gerai jau, gražute, nori pašėlioti — prašau. 

Vila atleido pavadį, ir kumelė iš karto pasileido ris- 
čia. Jos lėkė į tirštėjančias sutemas, tolyn nuo namų, 
žmonių balsų, žiburių. Priekyje tįsojo slėnis su lėtai vin- 
guriuojančia upe. 

Suoliavo pakrante rytų link. Danguje Žiebėsi pir- 
mutinės žvaigždės. Tylu tylu, tik čiurlena vanduo ir cak- 
si kanopos. Aplinkui ganosi bandos, danguje suka ra- 
tus nakties vanagai. Užskriejusi į neaukštos kalvos vir- 
šūnę, Vila apsižvalgė ir aplink išvydo vieną, tą patį vaiz- 
dą: šviesos ir šešėlių kaita, retokos medžių grupelės, 
siūruojančios žolės, begaliniai tvorų zigzagai. Toli toli, 
prie pat horizonto, šviečia kaimyninės rančos žiburiai. 

Tenai Makinonų žemės. 

Kumelė iškėlė galvą, suprunkštė, ir Vila įtempė 
pavadį. 

— Ką, dar neprisilakstei? 

Ne, neprisilakstė. O ir Vila dar neišliejo viso savo 
įniršio, visos energijos. Kaip atsikračius kartėlio, bejė- 
gio pykčio, nuoskaudos? Nėr ko temptis viso šio kro- 
vinio į būsimus metus, kurie, ir be to, žada būti sun- 
kūs. Mergina užsimerkė ir pagalvojo, jog ne metus, o 


31 


bent valandą kad ištvertų. Svarbiausia — nežliumbti. 
Nei dėl Džeko Mersio, nei dėl jo jauniausios dukters. 

Visa krūtine ji įkvėpė žolės, nakties, arklio prakai- 
to kvapų. Blaiviai apskaičiuoti — štai ko reikia iš jos. 
Visiškai valdyti save ir situaciją. Reikia sugalvoti, kaip 
paimti į nagą vadinamąsias seseris, primestas jai prieš 
valią. Viena vertus, būtina sulaikyti jas rančoje, o kita 
vertus — neduoti joms per daug laisvės. Bet svarbiau- 
sia, kad jos niekur nepabėgtų. 

Su vykdytojais, kuriuos jai paskyrė testamentas, ko 
gero, gal pavyks susiderinti. Neitas — nuobodybė, bet 
didelio vargo su juo nebus. 

Vila paleido arklį lengva ristele. Neitas labiau ne- 
kenks, tik atliks savo pareigą — nei daugiau, nei ma- 
žiau. Vadinasi, jis nekaišios nosies į rančos kasdieny- 
bę, tenkinsis bendra kontrole. 

Vargšelio galima net pasigailėti. Vila gan seniai jį 
pažįsta ir pernelyg gerai su juo elgiasi, tad negali būti 
nė minties apie kokį piktą jo kėslą. Neitas — sąžinin- 
gas vaikinas, teisingas ir neįkyrus. 

Bet ką daryti su Benu Makinonu? Nuo šios min- 
ties ji visa užvirė. Makinonas — kietesnis riešutėlis. 
Jis gi pasijuoks iš jos, kiek širdis geidžia, kibs dėl smul- 
kmenų, painiosis po kojomis, 0 ji negalės jo pasiųsti, 
kur vėžiai žiemoja. “Na, niekis, — niūriai šyptelėjo Vi- 
la, — Benui irgi teks paprakaituoti. Lengvo gyvenimo 
tenesitiki". 

Užvis labiausiai ją siutino tai, kad puikiai supran- 
ta, kodėl Džekas Mersis visa tai sumanė. Vila pakėlė 
įraudusį iš įniršio veidą, įkvėpė šalto oro ir pamatė to- 
lumoje “Trijų uolų" rančos žiburius. 

Makinonų ir Mersių kaimynystė tęsėsi per kelias 
kartas. Praėjus keleriems metams po to, kai sijų gen- 
ties indėnai įveikė generolą Kasterį, du kalnų medžio- 
tojai ryžosi surizikuoti: Tekse pigiai nusipirko galvijų 
ir atginė juos į šiaurę — į Montaną. Tačiau jie neilgai 
buvo partneriai — pasidalijo bandą ir Žemę, taigi iš vie- 
nos rančos atsirado dvi. 

Nuo to laiko “Trys uolos" ir Mersiai nuolat varžė- 
si, plėtėsi, kovojo, trokšdami klestėjimo ir įtakos. 

Džekas Mersis žvilgčiojo į Makinonų žemes jų geis- 
damas. Zinojo, jog šių valdų negalima nei nupirkti, nei 
pavogti. Užtat jas galima prisijungti prie savo Žemių. 
Jei abi rančos susilietų, galop susidarytų stambiausia 
ir galingiausia žemės valda visuose Vakaruose. 

Džekas manė būsiant paprasčiausia pasiekti to iš- 
leidus dukrą už kurio nors Makinono. Vis vien iš bobų 
jokios naudos negali būti. Vila puikiai suprato, kad tė- 
velis rengėsi ją parduoti nelyginant veislinę telyčaitę. 
Džeko akimis žiūrint, pakanka parodyti jautukui ape- 
titą keliančią karvutę, o visa kita užbaigs gamta. 

Jeigu nėr sūnaus, nusprendė Džekas, tai Makino- 
nų žemes jis prisiviliosiąs savo dukrele. “Aplinkui visi 
žino, kad aš — jaukas Benui Makinonui", — kunkulia- 
vo Vila, pirštais gniauždama pavadį. Džekui esant gy- 
vam, šis triukas nenuskilo, taigi jis ketino tą įgyven- 
dinti nors iš kapo. 

O kaip viską apskaičiavo! Jei jauniausioji, išgyve- 
nusi su juo visą gyvenimą, dirbusi jam, pasirodytų pra- 
stokas jaukas, — ką gi, Džekas turi atsargos — dar po- 
rą telyčaičių. 

— Būk tu prakeiktas, tėveli, — sušnibždėjo ji už- 
simaukšlindama skrybėlaitę ant akių. “Ranča priklau- 
so man, mano ji ir liks. Nesulauksi, kad atsigulčiau po 
Benu Makinonu ar kuriuo kitu". 

Tolumoje Vila pamatė automobilio žibintų šviesas 
ir šnibžtelėjo arkliui į ausį, kad nesinervintų. Tokiu at- 
stumu, o dar sutemus, pačios mašinos nematyti, bet ji 
važiavo “Trijų uolų" link. Vila nusišypsojo nemaloniu 
šypsniu: 

— Gal jau sugrįžo iš Bouzmeno? 

Ji instinktyviai išsitempė balne, kilstelėjo smakrą. 
Oras toks grynas ir vaiskus, jog ir per nuotolį aiškiai 
girdėjo, kaip trinktelėjo mašinos durelės ir džiaugsmin- 
gai sulojo šunys. Įdomu, ar Benas žvilgters į preriją? 

Jeigu apsižvalgys — tikriausiai pamatys kalvos viršū- 
nėje tamsų raitelio siluetą. Benas nesunkiai suvoks, kas 
jį stebi iš kaimyninės rančos. 

— Pagyvensim — pamatysim, Makinonai, — su- 
šnibždėjo Vila. — Pamatysim, kas čia šeimininkas. 

Danguje suspindo pilvotas mėnuo, ir žemai bemat 
pasigirdo melodingas kojoto staugsmas. Vila vėl nusi- 
šypsojo. “Štai kad ir kojotas, — pagalvojo ji, — stau- 
gia gražiai, o minta dvėseliena". 

Jos Žemėje dvėselienos medžiotojams vietos nėra. 

Timptelėjusi pavadį, ji nujojo namo, aplieta mė- 
nesienos. 

— Vadinasi, palaidojo šunsnukį. 

Benas užgulė balno lanką ir skeptiškai palingavo 
galvą, žvelgdamas į Neitą. Makinono akys blykčiojo 
žalsvu šalčiu iš po plačios pilkos skrybėlės. 

— Gaila, nespėjau į laidotuves. Sako, žmonių bu- 
vo baisybė. 

— Tai jau. 

Neitas išsiblaškęs patapšnojo juodą eržilą per bliz- 
gantį pasturgalį. 

Advokatas užklupo Beną Makinoną jau susirengu- 
sį joti į kalnus. 

aunus namas, tvarkingas, kupinas gyvybės, bet 
anaipto!l ne bruzdulio. 

Iš aptvaro girdėjosi nepatenkintas mykimas. Ūgtelė- 
jusius jautukus skyrė nuo jų mamyčių, ir jaunikliai visaip 
reiškė savo piktinimąsi. “Jautukų dalia blogesnė, — pa- 
galvojo Neitas, — nupjaus ragus ir dar iškastruos." 

tai kodėl pats Neitas labiau linkęs veisti arklius. 

— Zinau, turi daug darbo, — tarė jis. — Nenoriu 
tavęs nuo jo atitraukti, bet mano pareiga kai ką paaiš- 
kinti. 

— Drožk. | 

Benas iš tiesų galvojo apie darbą. Spalis ėjo į galą, 
artinosi lapkritis, o šiuose kraštuose žiema užgriūdavo 
nelauktai, neperspėjusi. Šiandien danguje švietė saule- 
lė, ir gamta nelyginant angelas. Pievose ganosi arkliai, 
žmonės vaikšto vienmarškiniai. Bet Žiopsoti negalima. 
Reikia patikrinti visas tvoras, suspėti nuimti derlių, par- 
ginti tas bandas, kurios nepasilieka Žiemos ganyklose. 

Benas pasižiūrėjo per petį, ten, kur prasideda Mer- 
sių žemė. Galima neabejoti, kad ir Vila šiandien galvo- 
ja tik apie darbus. 

— Neitai, nenoriu nieko blogo pasakyti dėl tavo 
profesionalumo, bet, mano galva, testamentas never- 
tas nė surūdijusio skatiko. 

— Jis suformuluotas labai tiksliai ir aiškiai. 

— Ir vis tiek tai nesąmonė ir kazuistika. 

Jie geri draugai, todėl Neitas neįsižeidė. 

— Mergiotė, žinoma, gali užginčyti testamentą per 
teismą, bet tai padaryti, oi kaip būtų nelengva. 

Benas dar kartą pasižiūrėjo pietvakarių pusėn, įsi- 
vaizduodamas Vilą Mersi, ir palingavo galvą. Balne Ma- 
kinonas sėdėjo taip pat tvirtai, kaip žmonės krėsle. Nėr 
ko stebėtis — visus trisdešimt savo gyvenimo metų Be- 
nas praleido ant arklio. Jis aukštaūgis, bet, aišku, ma- 
žesnis už Neitą. Džiūsna, raumeningas, auksiniai kaš- 
toniniai laukai, nudeginti saulės, gula ant apykaklės. 
Akys aštrios kaip vanago ir taip pat šaltos. Veidas nu- 
gairintas vėjų, įpratęs prie darganų. Ant smakro — ran- 
das: vaikystėje su broliu nesėkmingai sužaidė peiliukais. 

Benas išsiblaškęs pasitrynė ranką delnu. Tai įpras- 
tas jo judesys, kai jis susimąstęs. Kai Neitas pirmąsyk 
papasakojo jam testamento sąlygas, Makinonas vos ne- 
sprogo iš juoko. Dabar gi, testamentui įsigaliojus, pa- 
dėtis jam nebeatrodė tokia žaisminga. 

— Kaip ji priėmė tą žinią? 

— Bjauriai. 

— Gaila. Ji mylėjo tą seną niekšą. Nė nežinau už 

ką, — Benas nusiėmė skrybėlę, perbraukė ranka plau- 
kus, vėl užsitempė ją ant akių. — Įsivaizduoju, kaip ji 
siunta dėl to, kad Džekas tai pavedė būtent man. 

Neitas šyptelėjo: 

— Zinia, siunta. Bet ji lygiai taip pat siustų ir dėl 
kurio kito. 

“Taigi, taigi, bet ne visai", — pagalvojo Benas. Įdo- 
mu, ar Vila žino, kad jos tėtušis kartą jam piršo savo 
dukrą į žmonas, siūlydamas kraičio dešimt tūkstančių 
akrų ganiavos. Irgi mat atsirado monarchas, karalys- 
čių vienytojas. 

Prisimerkęs nuo saulės, Benas pamanė, kad Dže- 
kas būtų greičiau paleidęs visą savo gera vėjais, kad tik 
neprarastų valdžios. 

— Iš tikrųjų ji visiškai gali valdyti rančą be tavo ir 
mano pagalbos, — tarė Makinonas. — Bet aš padary- 
siu, ką žadėjau. Sąžiningai pasakius... — jis nusišypso- 
jo patenkintas savimi. — Aš patirsiu begalę malonumų 
badymasis su ja bet kokia dingstimi. O į ką panašios 
kitos seserys? 

— Jos skirtingos. — Neitas atsirėmė į savo rein- 
džroverio buferį. — Vidurinioji, vardu Lilė, tokia baikš- 
ti, įgąsdinta. Tik ir žiūrėk, kad iš baimės neišsinertų iš 
odos. Ir dar su mėlyne veide. 

— Pateko į avariją? 

— Ne, matyt, pateko kažkam po kumščiu. Ji išsi- 
skyrusi, beje, teismas buvusiam vyrui uždraudęs pri- 
siartinti prie jos arčiau nei per šimtą metrų. Jis kelis 
kartus buvo atvesdintas į teismą dėl to, kad sumušė 
žmoną. 

— Tai niekšas. 

Makinono akimis, vyras, mušantis moterį, bloges- 
nis už kaubojų, mušantį arklį. 

— Lilė norom sutiko likti šičia, — tęsė Neitas, iš 
lėto sukdamas cigaretę. — Turbūt tikisi galėsianti čia 
pasislėpti. Vyriausioji — prašmatnus daikčiukas. Gy- 
vena Los Andžele, itališkas kostiumas, auksinis laik- 

rodėlis ir visa kita, — jis čirkštelėjo degtuką. — Rašo 
kino scenarijus ir klaikiai įtūžo sužinojusi, kad jai bū- 
tina išsėdėti mūsų užkampyje ištisus metus. Bet dėl pi- 
nigų linkusi pakentėti. Dabar ji išskrido į Kaliforniją 
savo daiktų. 

— Įsivaizduoju, kaip jos draskysis su Vila. 

— Jau draskosi, — Neitas išpūtė dūmų kamuoliu- 
ką. — Prisipažinsiu, reginys įspūdingas. Tiesa, Adamas 
jas greit apmalšino. 

— Taip, vienas jis sugeba sutramdyti Vilą. 

Benas pasirąžė, balnas sugirgždėjo. Juodam kaip 
kranklys Apuokui įgriso stovėti vietoje, jis ėmė kinkuoti 
galvą, nekantraudamas trypčioti. 

— Tiek to, pasišnekėsiu su ja. Reikia tik patikrinti 
kalnų brigadą. Rodos, audra ateina. Užeitum į vidų, ma- 
ma kavos išvirusi. 

— Dėkui, bet man metas. Savų darbų iki kaklo. 
Pasimatysim. 

— Iki. 

Benas pasižiūrėjo, kaip Neitas sėdasi į reindžro- 
verį, švilptelėjo šunį ir pridurmui tarė: 

— Nebijok, Neitai. Mes neleisime, kad ji prarastų 
savo rančą. 

Neitas pasitaisė skrybėlę, ištiesė ranką mašinai už- 
vesti. 

— Savaime aišku, Benai. Ranča liks jai. 


Tokią mielą dienelę joti slėniu — vienas malonu- 
nas. Benas neskubėjo, nevarė arklio, jojo pasižvalgy- 
damas. Rudeniop galvijai gerokai priaugo svorio. Rei- 
kės papjauti dalį mėsinės bandos. Kitus galima palai- 
kyti kokius metelius, lai paėda žolelės. 

Atrinkti galvijus pjovimui ir juos pardavinėti jau 
penktus metus Beno pareiga. Tėvai pamažu perdavinė- 
jo “Trijų uolų" valdymą į sūnų rankas. 

Aukšta, bet vis dar žalia žolė augo, kiek tik akis 
užmatė, tik kai kur tamsavo giraitės ir miškeliai. Pa- 

dangėje pasigirdo birzgimas, Benas šypsodamasis už- 
vertė galvą. Jo brolis Zakas savo lėktuvėliu brėžė ra- 
tus danguje. Benas pamojavo broliui skrybėle. Gauruo- 
tasis Carlis, škotų aviganis, smagiai lakstė pirmyn ir 
atgal. Lėktuvėlis mostelėjo sparnais pasveikindamas. 

Sunku apsiprasti, kad jaunėlis — jau šeimos tėvas. 
Bet taip jau susiklostė. Pakako Zakui mestelėti akį į Se- 
lę Peterson — ir įklimpo ligi pat ausų. Nepraėjo nė dveji 
metai, o Benas jau dėdė. Apskritai dabar Benas kažko- 
dėl ėmė jaustis kone senis. Jausmas toks, tarsi būtų vy- 
resnis už Zaką ne trejais metais, o visu trisdešimčia. 

Benas pasuko arklį miškingos kalvos šlaitu. Cia gai- 
vu ir vėsu. Į akis Makinonui krito elnio pėdsakai. Kitu 
metu Benas mielai pamedžiotų. Motina taip mėgsta švie- 
žią elnieną. Štai ir Čarlis viltingai pažvelgė į šeiminin- 
ką, pauostė žemę. Suo nekantravo medžioti. Bet šian- 
dien Beno nuotaika ne tokia, kad medžiotų. 

Ore jis juto sniego kvapą. Jeigu pakiltų aukštėliau į 
kalnus, ten jau balta balta. Kanadietiškosios žąsys patrau- 
kė į pietus, vadinasi, žiema bus ankstyva ir atšiauri. Net 
šlaitu tekančio upelio čiurlenimas kažkoks žiemiškas. 

Pušų kamienai vis tvirtesni, žemė po kojomis jau 
nedumba. Benas joja palei upelį. Vietinius miškus jis 
pažįsta ne blogiau nei savo namų kiemą. Stai sausas 
alksnis, po kuriuo kitados jie su Zaku ieškojo užkasto 
lobio. Netoliese aikštelė, kur Benas nugriovė pirmąjį 
savo elnią. Salia vaiko stovėjo tėvas — stebėjo. Siame 
upelyje Benas vaikystėje gaudė upėtakius — yra gyva 
bala, tik kyštelėk ranką į vandenį. 

Kažkur čia pat ir uola, ant kurios Benas titnagu 
išrėžė pirmosios meilės vardą. Greičiausiai raidės nuo 
to laiko jau išsitrynė. Dailutė Siuzė Bolain tais metais 
pabėgo į Heleną su gitaristu. 

Net dabar, po šitiek metų, prisiminimas jam su- 
spaudė širdį, nors Benas anaiptol nelaikė savęs senti- 
mentaliu. Neskubėdamas jis jojo šlaitu aukštyn, tarp 
vaikystės uolų ir atvašynų. Arklys pats rasdavo taką, o 

aplinkui neįsivaizduojamomis rudens spalvomis mirgu- 
liavo medžiai, panašūs į gražuoles, išsirengusias į šeš- 
tadienio balių. 

Oras viršuje praretėjęs ir šaltesnis, stipriau kvepia 
sniegu. Benas iš pasitenkinimo net švilptelėjo. Jis nau- 
dingai suvažinėjo į Bouzmeną, bet baisiai pasiilgo gim- 
tųjų vietų — erdvių, vienatvės, žemės kvapo. Su savim 
tepasiėmė antklodę — atseit dėl viso pikto, nors iš tik- 
rųjų jau tvirtai nusprendė vieną kitą naktį būtinai pra- 
sėdėti prie laužo. 

Galima nušauti kiškį, išsikepti žuvies ar blogiau- 
siu atveju — pernakvoti su kaubojais. Galima ir vie- 
nam. Metas ginti bandą į lygumą. Jeigu ore taip stip- 
riai kvepia sniegu, vadinasi, greit pasirodys šalnos. Pa- 
likti bandos kalnų ganykloje jokiu būdu negalima. Na, 
nieko, dar yra laiko. 

Jis stabtelėjo akimirką pakerėtas gamtos grožio: 
žalia pieva su besiganančiomis karvėmis, sraunus kal- 
nų upelis, lauko gėlių kilimas, kvapai, paukščių čiulbė- 
jimas. Kaip Žmonės gyvena aprūkusiuose miestuose, 
tarp mūrinių dėžučių, minioje ir begalės problemų ver- 
pete? 

Netoliese iššovė, arklys krūptelėjo. Ir Benas su- 
virpo. Šiose vietose medžiotojas ne retenybė, bet vis- 
gi... Trinktelėjo dar vienas šūvis. Makinonas kojomis 
stuktelėjo arklį ir risčia nulėkė ton pusėn. 

Pirmiausia jis išvydo arklį ir iškart jį pažino. Pri- 
rišta prie medžio šakos, Apalūza smarkiai drebėjo visu 
kūnu. Saldžiai ir svaigiai pakvipo krauju, Benui už- 
gniaužė kvapą. Tačiau kone iškart jis pamatė Vilą. Ji 
stovėjo su šautuvu rankose, o prie jos kojų tįsojo di- 
džiulis grizlis. Čarlis dusliai suurzgė, metėsi į priekį, 
bet paklusdamas šeimininko komandai kiek atlyžo. 

Makinonas palaukė, kol Vila atsigręš, ir tik tada nu- 
šoko ant žemės. Jos veidas išbalęs, tamsios akys blizga. 

— Tu tikra, kad jis nudvėsė? 

— Įsitikinusi. 

Vila nervingai nurijo seilę. Ji negalėjo matyti krau- 
10, o jau žudyti gyvą padarą — juo labiau. Negalėjo ra- 
miai žiūrėti, kaip pjauna vištas, — po to kąsnis strig- 
davo gerklėje. 

— Neturėjau kitos išeities, jis pats mane puolė. 

Benas linktelėjo, dėl viso ko išsitraukė šautuvą iš 
dėklo ir priėjo prie lokio. 

— Na, ir išpampėlis. 

Baisu pagalvoti, ką šis mėsos kalnas galėjo pada- 
ryti jojikei, jei būtų nelauktai ją užklupęs. 

— Lokė, — pusbalsiu tarė Benas. — Vadinasi, ne- 
toliese yra lokiukų. 

Vila atitraukė šautuvą ir tarė: 

— Aš ir pati supratau. 

— Nori, aš ją išdarinėsiu? 

— Susidorosiu be tavo pagalbos. 

Benas linktelėjo, bet vis dėlto išsitraukė peilį. 

— O vis dėlto aš tau padėsiu. Lokė didžiulė. Gai- 
la, kad su tavo seniu taip išėjo. 

Vila irgi išsiėmė peilį — platų, aštrų, tokį kaip Beno. 

— Tu gi jo nekentei. 

— Vis vien gaila. Juk tu su juo elgeisi normaliai. 

Jis ėmė darbuotis stengdamasis kuo mažiau išsi- 
tepti, tačiau vis dėlto išsiterliojo krauju ir riebalais. 

— Rytą buvo užsukęs Neitas. 

— Manęs tai nestebina. 

Atvėsusiame ore pakvipo krauju. Vizgindamas uo- 
degą, pribėgo Carlis, atsargiai kyštelėjo snukį į gyvulio 
vidurius. Benas atsistojo prie skerdienos, pažvelgė į akis 
Vilai. 

— Žinau, tu pyksti. Rėžk, nesidrovėk. Bet įsidė- 
mek: tą velnio testamentą kūriau ne aš. Ko norima iš 
manęs, — padarysiu. O pirmiausia norėčiau žinoti, ko 
tu čia jodinėji viena. 

— Dėl tos pačios priežasties kaip ir tu. Kalnuose 
mano žmonės ir galvijai. Reikia juos perkelti žemyn. 
Gali neabejoti, kad savo darbą aš išmanau ne blogiau 
už tave. 

Jis patylėjo laukdamas, ar ji nepasakys dar ko. Vi- 
sada jam baisiai patikdavo jos balsas — kimokas, tarsi 
vos vos padengtas rūdžių. Tarsi ji būtų neseniai prabu- 
dusi. Benas ne sykį graužėsi, kad toks seksualus balsas 
atiteko ne tam, kam reikėtų. 

— Metelius drauge pakukuosime, taigi bus laiko 
pasižiūrėti, kam tu tinki. 

Vila į tai nieko neatsakė, ir Benas, nusilaižęs lū- 
pas, paklausė: 

— Galvą kabinsi ant sienos? 

— Ne. Medžioklės trofėjai — vyrų pramoga. Jie 
mėgsta girtis, 0 man tai nė motais. 

Benas šyptelėjo: 

— Tiesa, trofėjus mes mėgstame. Iš tavęs irgi išei- 
tų neblogas trofėjus. Tu tikra gražuolė. Pirmąkart sa- 
kau komplimentą merginai, stovėdamas šalia meškos 
vidurių krūvos. 

Atsispirti jo Žavesiui nėra paprasta, bet Vila nepa- 
sidavė. Priešintis Beno Makinono kerams pastaraisiais 
metais jai tapo įpročiu, kone gyvenimo prasme. 

— Man nereikia tavo pagalbos — nei dėl lokės kai- 
lio, nei ūkyje. 

— O aš vis dėlto padėsiu tau ir vienu, ir kitu atve- 
ju. Galim tai daryti geruoju, o galim ir šuniškai — rin- 
kis pati, — jis išsiblaškęs pakedeno Carlio gaurus, ir 
šuo tuojau atsitūpė šalia jo lyg statula. — Tiesą pasa- 
kius, man nusispjaut. 

Jis pastebėjo šešėlius po jos akimis — tarytum kaž- 
kas pirštais būtų įspaudęs paauksintą odą. Ir lūpos, ku- 
rios Beną visada taip masino, rūstokai suspaustos. Lyg 
būtų verkusi. Geriau lai niršta — jis žinojo, kaip tai 
padaryti. 

— O tavo sesutės? Jos irgi tokios gražuolės? — 
Vila neatsakė, tad Benas tęsė: — Esu įsitikinęs, jos man- 
dagesnės už tave. Reikės apsilankyti, susipažinti su jo- 
mis. Pakviestumei mane vakarienės, a? Pasėdėtume, pa- 
šnekėtume, ką daryti su tavo ranča, — jos akys plyks- 

telėjo pavojinga liepsna, ir Benas patenkintas šyptelė- 
jo: — Paveikė. Taip ir maniau. Viešpatie, koks tavo vei- 
delis? Iš pykčio tu tiesiog sužydi. 

Vilai nepatiko, kai jis vadindavo ją gražia, — jos 
viduje tada viskas susispausdavo ir jausdavosi lyg ne 
savo kailyje. 

— Užsičiauptum. Verčiau dorok mėsą. 

Benas tupėjo ir smalsiai žvilgčiojo į Vilą. 

— O gal netempkime visos šitos gumos? Geriau im- 
kime ir susituokime — visi reikalai išsispręs savaime. 

Įsikibusi kruvino peilio rankenos, Vila triskart lė- 
tai ir giliai įkvėpė. Ji puikiai suprato, kad Benas pro- 
vokuoja, nori, kad jinai pradėtų klykti ir trepsėti kojo- 
mis. Nesulauks! Vos palenkusi galvą, lediniu tonu Vila 
išpyškino: 

— Greičiau ši negyva lokė atgis ir apgrauš tau už- 
pakalį, negu aš sutiksiu tapti tavo žmona. 

Benas atsistojo, tvirtai sugniaužė jos riešą. Ji trūk- 
telėjo ranką, bet išsivaduoti nepajėgė, o Makinonas pa- 
tikliai tarė: 

— Aš geidžiu tavęs nė kiek ne daugiau nei tu ma- 
nęs. Bet pamaniau, jog galėtume susitarti geruoju. Gy- 
venimas — ilgas, Vila, o metai — ganėtinai trumpi. 

— Kartais ir diena per ilga. Paleisk mane, Benai, — 
ji žvelgė į jį iš apačios į viršų. — Nepatariu krėsti juokų 
su moterimi, kurios rankoje peilis. 
kos, bet ketino to nedaryti. 

— Gadinsi man gyvenimą, ką? 

Tikriausiai gadins, bet jį tai ne tik erzino, o ir kaž- 
kaip įkvėpė. Vila stebėtinai sugebėdavo sužadinti jame 
tuos nesuderinamus pajūčius. 

— Užsirašyk sau ant kaktos: nieko iš tavo gero man 
nereikia, — tęsė jis. — Ir nesitikėk, kad sutiksiu iš- 
mainyti savo laisvę į gabalą žemės ir bandą karvių. 

Po šių žodžių Vila išblyško, o Benas patenkintas 
linktelėjo. 

— Mudu puikiai suprantame vienas kitą. Gal aš ir 
vesiu Džeko dukterį, bet su tavimi mano santykiai gry- 
nai dalykiški. 

Kraujas mušė jai į galvą nuo įžeidimo. 

— Ak tu, kalės vaike... 

Dėl visa ko Benas įsikibo į kitą ranką, laikiusią peilį. 

— Ir aš myliu tave, mieloji. Geriau imkim ir paka- 
binkim lokį, o tau būtų ne pro šalį nusiprausus. 

— Aš nušoviau lokį, aš ir pakabinsiu... 

— Neverta pokštauti su vyru, kurio rankoje pei- 
lis, — spindėdamas nusišypsojo Benas. — Negadin- 
kim vienas kitam kraujo, gerai? 

— Nepavyks! — aistringai ir įsiutusi riktelėjo ji. — 
Ir pats tai žinai. Ar tau patiktų atsidūrus mano padėtyje? 

— Bet aš ne tavo padėtyje, — truktelėjo pečiais Ma- 
kinonas. — Eik, nusiprausk. Dar turėsim joti ir joti. 

Jis paleido ją ir pritūpė smalsiai stebėdamas, kaip 
Vila dūsdama iš įniršio bando nusiraminti. Benas dėl 
visa ko neatsipalaidavo — maža kas gali būti. Atsikvė- 
pė su palengvėjimu tik tada, kai mergina piktai tapsė- 
dama pasuko prie upelio. Suo šokinėdamas nulėkė jai 
iš paskos. 

Pažvelgęs į pražiotus lokės nasrus, Benas murm- 
telėjo: 

— Tegu velniai jas, tas bobas. Tavo iltys jai simpa- 
tiškesnės už mano komplimentus. 

Baigęs darinėti mėsą, Benas padarė išvadą, kad ap- 
gavęs Vilą, pasakęs, jog jam nieko iš jos nereikia. Rei- 
kia, ir dar kaip. O tiesa čia tokia — juo atkakliau jis tai 
neigia, juo labiau reikia. 


Kone valandą jie jojo tylėdami. Atšalo, sustiprėjo vė- 
jas, drėbė sniegu. Teko apsivilkti kailines striukes. Carlis 
lakstė aplink nenustygdamas, uostinėdamas sniegą. 

— Pusė lokienos atiteks tau, — staiga pratarė Vi- 
la. — Taip būtų teisinga. 

— Tu labai dosni. 

— Čia ir visa bėda. Nė vienas iš mūsų nenori nau- 
dotis kito dosnumu. 

Makinonas puikiai suprato ją — geriau, negu ji 
manė. 

— Kartais tenka nuryti tai, ko negali išspjauti. 

— Ne viską nurysi, galima ir užspringti, — Vila 
neištvėrė ir su nuoskauda ištarė: — Įsivaizduok, jis be- 
veik nieko nepaliko Adamui. 

Benas pašnairavo į ją iš profilio. 

— Ką gi, Džekas visada skyrė savo vaikus nuo sve- 
timų. 

“Visa bėda, kad Adamas Vulfčaildas — ne jo krau- 
jo", — pamanė Benas. Džekui nebuvo nieko svarbes- 
nio už kraują. 

— Vis dėlto Adamas nusipelnė daugiau. 

“Ir tai, kas jo — atgaus", — pasižadėjo Vila min- 
tyse. 

— Nesiginčiju su tavimi. Tik pasakysiu, kad tavo 
broliui nereikia niekieno pagalbos, jis puikiai moka 
spręsti visas savo problemas. 

“Be Adamo, dabar man nieko nebeliko", — galvojo 
Vila. Ji vos nepasakė to balsu, bet laiku susigriebė — 
kam apnuoginti sielą Makinonui. 

— O kaip sekasi Zakui? Šįryt mačiau jo lėktuvą. 

— Taip, jis skraido, tikrina aptvarus. Man rodos, 
Žakas visiškai patenkintas gyvenimu. Siaip ar taip, iš 
jo veido neišnyksta idiotiškas šypsnys. Juodu su Sele 
tiesiog dievina savo dukrą. 

“Ir ne tik jie", — pridūrė Benas mintyse. Jis pats 
irgi mėgsta pažaisti su mažąja dukterėčia. 

— Graži mažiukė, — linktelėjo Vila. — Bet vis dėl- 
to sunku įsivaizduoti Zaką Makinoną pavyzdingo šei- 
mynykščio vaidmenyje. 

— Su Sele per daug nepauliosi, — pasakė Benas ir 
nesusilaikęs dygiai paklausė: — Ką, vis dar negali pa- 
miršti mano brolelio? 

Vila nepiktai nusišypsojo. Kitados, dar būdama 
mergytė, ji įsimylėjo Zaką. 

— Kai tik jį prisimenu, viduje visa apmiršta, — per- 
dėtai rimtai pasakė ji. — Moteris, kurią pabučiavo pats 
Zakas Makinonas, po to jau nebežiūri į kitus vyrus. 

— Sirdele, — palinko prie jos Benas ir tvirtai su- 
ėmė kasytę. — Kalbi taip dėl to, kad aš tavęs dar nebu- 
čiavau. 

— Greičiau pasibučiuosiu su skunku. 

Benas nusikvatojo ir tartum netyčia prisilietė prie 
jos kelio. 

— Tarp kitko, aš išmokiau Zaką visko, ką jis sugeba. 

— Gal ir taip, bet aš kaip nors apsieisiu be Maki- 
nonų, — trūktelėjo petį Vila ir pridūrė: — Ziū, dūmai. 

Jos balsas aiškiai atlėgo. Kelio galas arti, būti vie- 
nai su Benu liko nedaug. 

— Matyt, brigada pietauja. 

“Būtų čia kokia kita bobelė, — pamanė Benas, — 
paprasčiausiai suimčiau ją už pečių, prisitraukčiau ir 
pabučiuočiau taip, kad ji uždustų. Padaryčiau tai iš 
principo“. Bet šalimais ne kita bobelė, o Vila, todėl lais- 
vės rankoms jis nedavė. 

— Ir aš užkąsčiau. Bet dar reikia nuginti bandą. 
Jaučiu artėjant dar vieną šlapdribą. 

Vila pritariamai murmtelėjo. Ji irgi jautė šlapdri- 
bos dvelksmą. Bet ore kvepėjo ne tik sniegu. Kažkuo 
dar. Krauju? Iš pradžių Vila pamanė, kad nekruopščiai 
nusiplovė rankas, bet kraujo kvapas darėsi vis junta- 
mesnis. 

— Dvelkia mirtimi, — sumurmėjo ji. 

— Ką? 

— Kažką čia užmušė, — Vila išsitempė balne, apsi- 
žvalgė aplinkui. Nieko, visiškai tylu. — Nejau tu nejauti? 

— Ne. 

Bet Benas žinojo, kad jos pojūčiu galima tikėti. Jis 
irgi apsidairė, o Carlis tuo metu jau pasileido per snie- 
gą į priekį. 

— Tavo pojūtis toks aštrus nuo indėniško kraujo, — 
tarė Benas. — Tikriausiai kaubojai kažką pašovė pietums. 

Greičiausiai taip ir būta. Maisto brigadai užteko, 
bet pasmaguriauti šviežiena visada malonu. Taigi taigi, 
tačiau iš kur negeros nuojautos šaltukas? 

Padangėje pasigirdo erelio riksmas — laukinis, ger- 
klinis, paskui vėl tapo tylu. Sniegas akinamai blykčiojo 
saulės spinduliuose. Paklususi ne tiek protui, kiek ins- 
tinktui, Vila nusuko arklį iš tako į šoną. 

— Mes neturime laiko pasijodinėjimams, — tarė 
Benas. 

— Tai jok sau. 

Jis nusikeikė, patikrino, ar atsegtas šautuvo užval- 
kalas. Kalnuose pilna pumų ir lokių. Tai velnias! Juk 
iki stovyklos gal tik dešimt minučių, o tenai tikriausiai 
karšta kava ant viryklės. 

Dabar Benas pamatė. Jo uoslė gal ir prastesnė nei 
Vilos, užtat regėjimu nesiskundė. Visas sniegas apšlaks- 
tytas krauju. Kraujas ant juodo jautuko kailio sukrešė- 
jęs stora pluta. Suo Žžvaliai puolė pasitikti šeimininko. 

— Na, ir dalykėliai, — švilptelėjo Benas, nulipda- 
mas nuo arklio. — Kas jį taip sudraskė? 

— Gal vilkai? 

Vila galvojo ne apie prarastus pinigus, o apie vel- 
tui pražuvusį gyvą padarą. 

Benas palingavo galvą. Papjovė gyvulį ir nepalietė 
mėsos? Nepanašu, kad vilko darbas. Be to, argi vilkas 
taip apdraskytų gyvą kūną. 

— Ne, tai padarė Žmogus. 

Vila įsižiūrėjo į jautuką ir aiktelėjo. Kažkas smarko- 
kai pasidarbavo peiliu — perpjovė gyvuliui gerklę, palei- 
do žarnas. Čarlis virpčiodamas prisiglaudė jai prie kojos. 

— Cia pasidarbavo kažkoks kailialupys. 

Ji pritūpė ir pagalvojo apie užmuštą grizlį. Tada 
nebuvo kitos išeities — arba tu lokę, arba ji tave. Bet 
kam prireikė be jokio reikalo kankinti ir užmušti nie- 
kuo dėtą galviją? 

— Du žingsniai nuo stovyklos, — nusistebėjo Vi- 
la. — Kraujas jau sustingęs. Vadinasi, tai atsitiko dar 
prieš saulėlydį. 

— Jautukas iš tavo bandos, — tarė Benas, aptikęs 
ženklą. 

— Ar ne vis vien? 

Bet Vila jau žvilgterėjo į geltoną lentelę su nume- 
riu prie jautuko ausies. Reikės įrašyti į apskaitos lapą. 

— Ką tai reikštų? Ar tavo bandoje kas nors pana- 
šaus yra įvykę? 

Ji atsistojo, pasižiūrėjo į dūmų srovelę, vinguria- 
vusią virš stovyklos. 

— Ne, — Benas irgi atsitiesė. — O tau? 

— Pirmą kartą. Netikiu, kad tai galėjo padaryti kas 
iš mano žmonių. Ir iš taviškių. Matyt, kalnuose bastosi 
koks prašalaitis. 

— Galbūt. 

Benas tebesiraukė žiūrėdamas į užmuštą gyvulį. Jie 
stovėjo susiglaudę pečiais, ir Vila neatsitraukė, kai Be- 
nas paglostė jos galvą ir uždėjo ranką ant peties. 

— Nuo ryto snigo, pūtė smarkus vėjas, bet, many- 
čiau, pėdsakai visgi liko. Jie veda į šiaurę. Aš pasiim- 
siu savo vaikinų ir pabandysiu išsiaiškinti, kas tai. 

— Bet čiagi mano, ne tavo jautukas. 

Jis pašnairavo į ją: 

— Ar nevis vien? Abiem reikia perginti bandą že- 
myn. Dar reikia pranešti policijai apie įvykį. Imkis to, 
gerai? 

Vila ketino prasižioti, bet nutylėjo. Benas teisus. 
Ji niekam tikusi pėdsekė, o štai susitarti su oficialio- 
mis instancijomis tikrai gali. Linktelėjusi Vila pasuko 
prie arklio. 

— Aš pasikalbėsiu su savo vaikinais. 

— Būk atsargesnė, — tarė jis akimirką prisilietęs 
prie jos rankos. 

Vila lengvai įšoko į balną. 

— Ko man jų bijoti? — ji truktelėjo pečiais. — Juk 
tai mano Žmonės. 


Vilai užėjus į trobelę, kaubojai kaip tik rengėsi 
pietauti. Marinatas triūsė prie krosnelės: plačiai pra- 

žergęs tvirtas kojas, su nukarusiu per platų diržą pil- 
vu. Jam sukako vos keturiasdešimt, o jau beveik visai 
nuplikęs, tačiau plaukų stoką kompensavo ilgėliausi ryš- 
kiai rausvos spalvos ūsai. Savo pravardę Marinatas pel- 
nė dėl begalinio pomėgio marinuotiems agurkams. Jo 
būdas — rūgštokas, atitinkąs pamėgtąjį skanėstą. 

Išvydęs Vilą, Marinatas kriuktelėjo kažkokius pasvei- 
kinimo žodžius, sušnirpštė nosimi ir vėl nusisuko į kep- 
tuvę, kurioje šnypštė ir spragčiojo taukais krūtininė. 

Džimas Briusteris sėdėjo užsikėlęs ant stalo kojas 
auliniais batais ir mėgavosi “Marlboro" cigarete. Ne- 
seniai jam sukako lygiai trisdešimt, ir išrodė tikras gra- 
žuolis: garbanoti plaukai iki pečių, žanduose — dvi ža- 
vios duobutės. Džimas linksmai mirktelėjo Vilai, žyd- 
ros jo akys provokuojamai žaižaravo. 

— Marinatai, pietums sulaukėme viešnios. 

Usuotis nepatenkintas krenkštelėjo, atsiraugėjo ir 
ėmėsi versti krūtininę. 

— Mudviem tai vos vos užteks. Taigi kilstelėk tin- 
gų savo užpakalį ir atidaryk skardinę su pupomis. 

— Artinasi šlapdriba, — tarė Vila, pasikabinusi ant 
kablio striukę. 

— Kitą savaitę, ne anksčiau, — atsiliepė Marinatas. 

Ji pažvelgė į niūrias rudas jo akis. 

— Manau, greičiau. Bandą imsime rinkti jau šian- 
dien. 

Ji patylėjo, žinodama, kaip jam sunku paklusti mo- 
teriai. 

— Žiūrėk, galvijai tavo, ne mano, — Marinatas pa- 
traukė pečiais ir ėmė dėlioti kepsnį į lėkštes. 

— Būtent. Beje, už ketvirčio mylios į rytus guli vie- 
nas mano jautukas. Papjautas. 

— Papjautas? — Džimas apmirė su pupų skardine 
rankoje. — Puma? 

— Kažin. Jeigu, žinoma, čia tarp jūsų neįsiveisė 
pumų su peiliais. Kažkas papjovė jautuką, jį išpjaustė 
ir paliko. 

— Nesąmonė, — metė Marinatas prisimerkda- 
mas. — Kažkokia velniava. Porą galvų sudraskė pu- 
ma. Mudu su Džimu vakar bandėme sekti, bet nepavy- 
ko. Tikriausiai apsuko ratą ir suplėšė dar vieną gyvulį, 
štai ir viskas. 

— Manai, aš neatskiriu ilčių nuo peilio? Eik, pats 
įsitikink. Per ketvirtį mylios nuo čia, tiesiai į rytus. 

— Na, jau geriau aš patikrinsiu. 

Marinatas užsitempė striukę, bambėdamas kažką 
nepagarbaus apie moteris. 

— Tu įsitikinusi, jog tai ne puma? — paklausė Dži- 
mas vos užsitrenkus durims. 

— Visiškai. Užvirk man kavutės, a? O aš kol kas 
per radiją susisieksiu su ranča. Pasakysiu Hemui, kad 
greitai parginsime bandą. 

— Čia juk ne mes vieni, čia dar Makinono žmonės.. 

— Ne, — Vila ryžtingai papurtė galvą. — Nė vie- 
nas kaubojus to nepadarytų. 

Ji susijungė su ranča, palaukė, kol nusistovės ge- 
ras ryšys. Kava ir Židinio ugnis sušildė, suteikė jai jė- 
gų. Vila perdavė per radiją į rančą visas būtiniausias 
žinias, išgėrė antrą puodelį kavos, o tuo metu grįžo ir 
Marinatas. 

— Tai šlykštus šunpalaikis, — prabilo jis užuot at- 
siprašęs. 

Vila prisikrovė pilną lėkštę ir tarė: 

— Aš čia atjojau su Benu Makinonu. Jis nusekė 
pėdsakais. Todėl teks padėti jo vaikinams prie bandos. 
Ar nematėte čia svetimo žmogaus? Kokių turistų, me- 
džiotojų, miesto gudročių? 

— Vakar, kai ėjome pumos pėdomis, mačiau lau- 
žavietę, — tarė Džimas prikimšta burna. — Bet anglys 
atšalusios. Praėjo dvi, o gal ir trys dienos. 

— Ten dar mėtėsi alaus skardinių, — paaiškino Ma- 
rinatas. — Prišiukšlino lyg savo kieme. Sugaučiau — 
nudėčiau, dievaži. 

— O gal jautuką nušovė? — paklausė Džimas Ma- 

rinato. Vila į tai atkreipė dėmesį ir jautėsi užgauta. — 
Zinai, kokie tie miestiečiai — pleškina į visa, kas juda. 

— Ne, nenušovė. Ir turistai čia niekuo dėti, — Ma- 
rinatas sugrūdo į burną šaukštą pupų. — Tai pienbur- 
niai, šimtas nuošimčių. Kokie puskvaišiai paaugliai, pa- 
sibadę ar prisirūkę. 

— Gal ir taip. Jeigu paaugliai, Benas juos nesun- 
kiai suras, — tarė Vila, bet, jos galva, paaugliai čia nie- 
kuo dėti. Kad būtum sukaupęs tiek įniršio, reikia gan 
ilgokai pagyventi pasaulyje. 

Džimas šakute vedžiojo po lėkštę. 

— Mums žinoma, na... tai, kas įvyko, — jis nusi- 
kosėjo. — Vakar susisiekėme su ranča, ir Hemas mums 
papasakojo... 

Vila pastūmė lėkštę. 

— Tada ir aš jums kai ką paaiškinsiu, — jos balsas 
šaltas, ramus. — Mūsų rančoje viskas lieka kaip buvę. 
Tėvas mirė, dabar viską valdau aš. Vykdysite mano nu- 
rodymus. 

Džimas susižvalgė su Marinatu, pasikasė žandą. 

— O kas gi ginčijasi? Tik mes čia galvojame, ar tu 
įstengsi sulaikyti rančoje seseris. 

— Jos darys tai, ką aš pasakysiu, — Vila traukte 
nusitraukė striukę nuo kablio. — O dabar, jeigu baigė- 
te valgyti, balnokite arklius. 

— Velnio boba, — suniurnėjo Marinatas, kai išei- 
dama Vila uždarė duris. — Kiekvienai bobai būtinai rei- 
kia pavadovauti. 

— Apie bobas tu nepliaukšk, ką išmanai apie jas? — 
Džimas vilkosi striukę. — O mūsiškė — bosas iš prigim- 
ties. 

— "Tol, kol ateis metas. 

— Siandien įsakinėja ji, — Džimas trūktelėjo pe- 
čiais, pasiėmė pirštines. — Mes juk su tavimi gyvena- 
me šiandien, o ne rytoj, tiesa? 

Prieš susitikimą su motina — O apie susitikimus su 
ja Tesė visada galvodavo kaip apie reikalus, — mergina 
išgėrė dvigubą dozę eksodrino. Vis tiek įsiskaudės gal- 
va, tad kodėl iš anksto nesiėmus priemonių? 

Vizitui Tesė pasirinko vėlyvą rytmetį žinodama, 
kad tai vienintelis dienos tarpsnis, kai Luelą galima su- 
rasti namie. Tikriausiai ji jau atsikėlė ir dabar tvarkosi 
šukuoseną, daro manikiūrą, gražinasi arba vaikšto po 
krautuves. 

Prieš keturias Luela išeis į nuosavą klubą “Pas Lu- 
elą", tenai plepės su barmenu ar linksmins padavėjas 
pasakodama apie savo romanus ar sekdama pasakėles 
iš Las Vego šokėjos gyvenimo. 

Tesė stengėsi nesirodyti klube “Pas Luelą". Bet ir 
apsilankymas motinos namuose neteikė jai nė mažiau- 
sio malonumo. 

Tai geras Kalifornijos ispaniško stiliaus namelis 
čerpių stogu, visas skendintis gražiuose krūmokšniuo- 
se Bel Ero rajone. Jis turi atrodyti kaip paveikslėlis, 
bet, kaip ne sykį sakydavo Tesė, Luela Mersi paverstų 
kiaulide ir Bakingemo rūmus. 

Tesė atėjo lygiai dvyliktą. Ji pasistengė nežiūrėti į 
tai, ką Luela vadino savuoju “vejos menu“. Cia buvo 
kvailai besišypsančio visa burna žokėjaus figūrėlė, pikti 
plastikiniai liūtai, žėrintis žydras rutulys ant betoninės 
pakylos ir fontanas su mergele sirenos veidu, kuriai iš 
burnos vanduo liejosi tiesiai ant persigandusių karpių. 

Visur gausu įvairiausių gėlių, akivaizdi ryškių spal- 
vų nedermė nemaloniai rėžė akį. Gėlės čia sodino ne 
pagal planą ar sumanymą, apie dizainą nebuvo nė kal- 
bos. Jeigu staiga Luelai patikdavo koks augalas, ji tuoj 
pat užveisdavo jį savo sode paklusdama netikėtai už- 
gaidai. O užgaidų jai — Tesė atsiduso — nestigo. 

Ryškiaspalvio raudono ir oranžinio gėlių kilimo vi- 
duryje puikavosi ką tik įsigyta naujiena — begalvis dei- 

vės Nikės torsas. Tesė palingavo galvą ir nuspaudė 
skambutį, kuris užgrojo pirmuosius laisvokus dainelės 
“Striptizo šokėja“ akordus. 

Luela pati atidarė duris, ir Tesę tučtuojau apgaubė 
plevenančių šilkų, aštrių kvepalų ir karameliškai šleikš- 
čios kosmetikos debesis. Luela niekada neperžengda- 
vo savo miegamojo slenksčio be atitinkamo makiažo. 

Tai aukšta putnių formų ilgakojė moteris; tos ko- 
jos dar įstengė pademonstruoti ir, būdavo, pademonst- 
ruoja kankaną. Jau daugelį metų Luela blondinė, se- 
niai net pati pamiršusi, kokia natūrali jos plaukų spal- 
va. Dabar jie tviskėjo variu, kaip ir garsus jos juokas. 
Aukštyn sukėlusi plaukus, ji, pripylusi be galo lako, pa- 
versdavo juos koketiška šukuosena, kurią propagavo te- 
levizijos ekranai. Luela stulbino nepaprastu veiduku, 
kurio nepajėgė sugadinti net storiausios pudros, rau- 
donio ir tušo sluoksnis. Aukšti skruostikauliai, putnios 
lūpos, dabar nudažytos ryškiai raudonu spindesiu, vais- 
kios vaikiškai žydros akys su storais antakių šešėlių to- 
nais; blakstienas ji be gailesčio išpešiodavo iki plono 
juodo siūlelio. 

Tesė išgyveno pažįstamą jausmą: joje grūmėsi mei- 
lė ir sumišimas. 

— Mama. 

Ji apkabino motiną ir pajuto, kaip netyčia perkrei- 
pė lūpas. Paskubom nusisukusi, Tesė žiūrėjo į du skar- 
džiai viauksinčius boloninius šuniukus, kuriuos dievi- 
no motina. Suaudrinti viešnios atėjimo, jie kėlė nejti- 
kėtiną triukšmą. 

— Grįžai iš Laukinių Vakarų? 

Melodinga Luelos teksietiška tartis priminė išsi- 
derinusią bandžą. Ji pabučiavo dukrą į skruostą, pas- 
kui palaižė pirštą ir nusivalė išlikusią raudoną dėmę. 

— Na, papasakok man, kaip buvo. Tikiuosi, tą iš- 
sigimėlį deramai palydėjo į paskutinę kelionę. 

— Buvo... įdomu. . 

— Įsivaizduoju. Išgerkime kavos, aukseli. Siandien 
Karminai išeiginė, taigi mums teks pačioms apsitarnauti. 

— Aš paruošiu. 

Tesė geriau linkusi pati plikyti kavą, negu susitikti 
su tuo mamytės tarnu eržilu. Stengėsi negalvoti, ko- 
kias paslaugas jis dar teikia Luelai. 

Per raudoną ir paauksintą svetainę Tesė nuėjo į vir- 
tuvę, švytinčią pirmykščiu akinančiu baltumu. Kaip vi- 
suomet, ten viskas idealiai tvarkinga. Kokias “namų" 
pareigas Karmina atlikinėtų, vieno dalyko jam nepriki- 
ši — jis kruopštus kaip ligoninės slaugė. 

— Kažkur likęs truputis kekso. Aš alkana kaip vilkė. 

Pasirodė Luela su besipainiojančiais jai po kojo- 
mis boloniniais šuneliais ir ėmė griozti spintas. Netru- 
kus virtuvėje viskas buvo suversta. 

Tesė vėl perkreipė lūpas. Netvarka lydėjo Luelą 
taip pat ištikimai kaip viauksintys Mimė ir Morisas. 

— Susipažinai su savo giminaitėmis? 

— Jei turi omenyje mano netikras seseris, tada — 
taip. 

Tesė baisėjosi stebėdama, kaip motina mėsiniu pei- 
liu supjaustė keksą didžiausiais gabalais, paskui sudėjo 
juos į didelį dubenį su klaikiomis rožėmis. Kiekvienas 
gabalas turėjo ne mažiau dešimties milijonų kalorijų. 

— Na, kokios gi jos? 

Dosniai atpjovusi dar vieną kekso gabalą, Luela 
numetė jį į porcelianinę lėkštutę ant grindų. Sunys puolė 
prie kekso vienas ant kito urgzdami. 

— Viena — tyki, nervinga, tokia “nuolanki žmo- 
nelė". 

— Tai ta, kurią buvęs vyras mėgdavo pamokyti 
kumščiu, — Luela caktelėjo liežuviu ir įspraudė put- 
nias savo šlaunis į aukštą kėdę. — Vargšiukė. Vienai 
mergytei irgi taip nutiko. Vyras visą laiką tvatijo ją nei 
iš šio, nei iš to. Galų gale išvežėme ją į moterų prie- 
glaudą. Dabar ji gyvena Sietle. Retkarčiais atsiunčia man 
atvirukų. 

Tesė negarsiai kažką ištarė, norėdama parodyti, jog 
domisi. Mamulės “mergytės" — tai visos jai patar- 

naujančios merginos. — nuo barmenių ir striptizo šokėjų 
iki indų plovėjų. Luela globojo jas, skolindavo joms pini- 
gų, patarinėdavo. Tesei visada atrodydavo, kad “Pas Lue- 
14" — pusiau klubas, pusiau striptizo šokėjų prieglauda. 

— O kita? — paklausė Luela, kramtydama keksą. — 
Toji, kurios motina indėnė? 

— Ak, šita mergelė — tikra kaubojė. Vaikšto pur- 
vinais auliniais, visa aštriabriaunė. Zinok, aš tikiu, kad 
ji kumščiu iš tikrųjų gali partrenkti jautį, — tokia 
prielaida pralinksmino pačią Tesę, ir ji dar įsipylė ka- 
vos. — Ji net nebandė nuslėpti, kad mūsų buvimas ran- 
čoje jai itin nepageidautinas, — gūžtelėjusi pečiais, Te- 
sė prisėdo ir ėmė gnybčioti kekso gabalėlius. — Ji turi 
netikrą brolį. 

— Taip, aš tai žinau. Pažinojau Merę Vulfčaild — 
tiksliau, mačiau keletą kartų. Ji buvo labai graži mote- 
ris, ir jos sūnelis toks gražuolėlis — tiesiog angeliško 
veidelio. 

— Dabar jis suaugęs, bet veidelis kaip ir anksčiau 

— Kiek pamenu, jo tėvas buvo kaubojus, — Luela 
kyštelėjo ranką į raudono šilkinio chalato kišenę ir iš- 
sitraukė pakelį cigarečių. — O kaip laikosi Besė? — ji 
kimiai susikvatojo ir pasiėmė cigaretę. — Viešpatie, tai 
bent buvo moteris! Jos akivaizdoje aš tramdydavau lie- 
žuvį, garbės žodis! Namuose ji palaikydavo idealią tvar- 
ką ir niekam nedarė nuolaidų, net Džekui. 

— Kiek galėčiau spręsti, ji tebevadovauja kaip ir 
anksčiau. 

— Velnio namai. Velnio ranča, — Luela iškreipė 
ryškiai raudonas lūpas. — Velnynė. Praleidau ten tik 
vieną žiemą, bet soti lig valiai. Tas velniškas sniegas iki 
pat papų! 

— Kodėl tekėjai už jo? — išgirdusi klausimą, Lue- 
la nustebusi kilstelėjo antakį, ir Tesė nejaukiai susigū- 
žė. — Iš tiesų aš niekada tavęs anksčiau to neklausiau, 
bet dabar klausiu. Noriu žinoti kodėl. 

— Į paprastą klausimą — paprasta atsakyti, — Lu- 
ela susipylė į puodelį vos ne pusę cukrinės. — Jis buvo 
pats seksualiausias šunsnukis iš visų, kuriuos esu ma- 
čiusi. Jo akys žvelgė taip, tarytum tave kiaurai perma- 
tytų. Jis vis palenkdavo galvą ir nusišypsodavo, lyg ži- 
notų, kas su mumis vyks paskiau. 

Luela puikiausiai prisiminė viską. Prakaito ir vis- 
kio kvapus, kibirkštėles jo akyse. Ir kaip Džekas Mer- 
sis įvirsdavo į naktinį klubą, kai ji šokdavo scenoje tik 
apsikaišiusi plunksnomis ir su aukštu cilindru. Ir kaip 
jis papsėjo didžiulį cigarą ir žiūrėjo į ją. 

Kažkaip ji iš karto suvokė, jog jis lauks jos prie du- 
rų vaidinimui pasibaigus. Ir nė valandėlės nedvejodama 
nuėjo su juo. Jie ėjo iš vieno kazino į kitą, gėrė, vaidino, 
o ant jos galvos puikavosi plačiakraštė jo skrybėlė. 

Po keturiasdešimt aštuonių valandų juodu jau sto- 
vėjo konvejerinio tipo koplytėlėje, kurioje muzika iš au- 
tomato, o gėlės iš plastiko. Ir jis užmovė jai ant piršto 
aukso žiedą. 

Vargu ar verta stebėtis, kad žiedas savo vietoje iš- 
buvo trumpiau nei dvejus metus. 

— Juk mes visiškai nepažinojome vienas kito — 
štai kur visa bėda. Kas buvo mumyse? Tik geiduliai ir 
azartas, — Luela susimąsčiusi užgesino cigaretę į tuš- 
čią lėkštę. — Aš buvau visai nepritaikyta gyventi toje 
velniškoje Montanos karvių rančoje. Gal reikėjo paban- 
dyti, kas žino? Aš mylėjau Džeką. 

Tesė užspringo kekso gabalu. 

— Tu jį mylėjai? 

— Na, kurį laiką tikrai, — Luela kalbėjo ramiai — 
juk praėjo šitiek metų. — Moteris, turėjusi šiokių to- 
kių smegenų, negalėjo ilgai mylėti Džeko. Na, kad ir 
neilgai, vis dėlto aš jį mylėjau. Toji meilė man davė ta- 
ve. Ir dar šimtus dalykėlių. Jeigu aną vakarą Džekas 
Mersis nebūtų įgriuvęs į tą knaipę ir neįsikliopinęs į 
mane, dabar neturėčiau nei savo mergytės, nei savo klu- 
bo. Taigi mes su juo atsiskaitę. 

— Tu atsiskaičiusi su žmogumi, kuris išmetė žmo- 
ną ir dukrą iš savojo gyvenimo? Ir numetė išmaldos šim- 
tą tūkstančių dolerių? 

— Prieš trisdešimt metų šimtas gabalų buvo dideli 
pinigai, tai ne dabar. — Motinos mokslą ir verslo pa- 
slaptis Luela pradėjo studijuoti nuo nulio. Dabar ji di- 
džiavosi savo žiniomis abiejose srityse. — Man rodos, 
aš neblogai aptvarkiau savo biznelį su Džeku. 

— Mersių ranča vertinama dvidešimčia milijonų. 
Ar tu kaip ir pirma manai neblogai aptvarkiusi savo 
biznelį? 

Luela suspaudė lūpas. 

— Ten gi jo ranča, aukseli. Aš tik neilgai paviešė- 
jau joje. “ 

— Ganėtinai, kad įsigytum vaiką ir gautum spyrį į 
subinę. 

— Aš norėjau vaiko. 

— Mam... — šie žodžiai ištirpdė Tesės įniršį, bet 
deginąs neteisybės jausmas liko. — Tu turėjai teisę gauti 
daugiau. Aš turėjau teisę gauti daugiau. 

— Gal taip, o gal ir ne, bet tuomet mes taip suly- 
gome, — Luela užsirūkė kitą cigaretę ir pamanė, kad 
užšokti į grožio saloną ji jau tikrai nebespės. Pokalbis, 
kaip atrodė, tik prasideda. — Kiek vandens nutekėjo. 
Džeko dukterų net trys, o jis pats kapuose. Tu nenori 
papasakoti man, kokį palikimą jis tau užrašė? 

— Bėdą, — Tesė paėmė iš motinos cigaretę ir grei- 
tai trumpai užsitraukė. Kaip kiekvienas blaiviai mąs- 
tantis Žmogus, Tesė nepritarė rūkymui, bet ką reiškia 
vienas dūmelis palyginti su milijonu kalorijų jos lėkš- 
tėje? — Aš gavau trečdalį rančos. 

— Trečdalį... Jėzau Kristau... kad tave devynios, Te- 
se, meilute, tai bent sėkmė! — Luela pašoko. Ji gan ap- 
kūni, bet treniruoti šokėjos raumenys vis dar gerai jai 
tarnavo. Ji puolė prie dukters ir apglėbė iš visų jėgų. 

— Tad ko gi mes čia sėdime, gurkšnojame kavą? 
Reikia atkimšti šampaną, prancūzišką! Rodos, Karmi- 
na kažkur paslėpęs buteliūkštį. 

— Lukterk, mama. Paklausyk, — Tesė sugriebė už 
chalato šoktelėjusią prie šaldytuvo motiną. — Viskas 
ne taip paprasta. 

— Mano duktė — milijonierė, karvių princesė! — 
pokštelėjo kamštis, Luelai atkemšant šampaną. — Tik 
pamanyk! 

— Aš privalau pagyventi ten vienerius metus, — 
Tesė atsiduso žiūrėdama, kaip motina pridėjo burną prie 
butelio ir sučiulpė purslus. — Mes trise privalome ten 
gyventi ištisus metus. Kitaip gausime tik špygą. 

Luela apsilaižė lūpas. 

— Tu turi metus pragyventi Montanoje? Rančo- 
je? — jos balsas suvirpėjo. — Su karvėmis? Tu — su 
karvėmis? 

— Tokia sąlyga. Aš ir kitos dvi seserys. Drauge. 

Laikydama butelį vienoje rankoje, o kita atsirėmusi 
į stalą, Luela ėmė kvatoti. Ji kvatojo taip ilgai, kad per 
storą pudros sluoksnį pradėjo ristis ašaros, sumišusios 
su juodu tušu. 

— Jėzau Kristau, tas šunsnukis visada mokėjo ma- 
ne prajuokinti. 

— Džiaugiuosi, kad tau tai teikia smagumo, — le- 
diniu tonu tarė Tesė. — Gali čia kikenti per naktis, kol 
aš tame užkampyje stebėsiu, kaip auga žolė. 

Luela dosniai šliūkštelėjo šampano į kavos puo- 
dukus. 

— Brangioji, bet juk tu bet kada gali spjauti į tai ir 
gyventi kaip gyvenusi. 

— Ir atsisakyti kelių milijonų? Na, jau ne. 

— Ne, — Luela jau nurimo ir apžiūrinėjo dukterį, 
kuri nuo pat gimimo jai buvo mįslė. “Tokia dailutė, — 
galvojo Luela, — tokia šaltakraujė, tokia savimi pasiti- 
kinti". — Ne, tu neatsisakysi. Vis dėlto tu tikra savo 
tėvo dukra. Nieko, Tese, kaip nors ištversi. 

“Įdomu, — galvojo Luela, — kas dar laukia jos 
dukters po metų, be trečdalio palikimo? Ar laikas už- 
lygins visus kampus, ar, priešingai, jie dar paaštrės?" 

Ji paėmė puodelius su šampanu ir vieną ištiesė 
dukrai: 

— Kada išvažiuoji? 

— Žinai, ką šįryt pirmiausia nusipirkau? — Tesė 
sunkiai atsiduso. — Situos velnio batus, — šyptelėjusi ji 
gurkštelėjo šampano. — Niekis. Juk tik vieneri metai. 


Tuo metu, kai Tesė su motina virtuvėje gėrė šam- 
paną, Lilė stovėjo ganyklos pakraštyje ir žiūrėjo į besi- 
ganančius arklius. Niekada ji nematė gražesnio paveiks- 
lo: vėjas plaiksto karčius, o tolumoje mėlynuoja kalnai 
baltasniegėmis viršūnėmis. 

Pirmą kartą šį mėnesį ji miegojo kaip švilpikas — 
be migdomųjų, be košmarų, liūliuojama tylos. 

Ir dabar tylu. Ji girdėjo, kaip kažkur toli ūžia mo- 
toras — toks tylus dūzgesys. Girdėjo, kaip Vila su kaž- 
kuo šneka apie derliaus nuėmimą. Bet Lilė nenorėjo 
niekam pakliūti į akis. Ji galėjo visą amžinybę stovėti 
čia ir žiūrėti į arklius — niekas nerūpi jai ir ji niekam 
nerūpi. 

Ištisas tris dienas Lilė buvo palikta viena sau. Nie- 
kas jai netrukdė klajoti po namą, vaikštinėti po rančą. 
Jeigu susidurdavo su vyrais, tie kilstelėdavo ranką prie 
skrybėlės krašto. O ką jie apie ją galvoja ir plepa, Lilei 
mažai rūpėjo. 

Oras čia nuostabus. “Kur tik pažvelgsi, — galvojo 
Lilė, — būtinai išvysi ką nors gražaus — srauniai sru- 
venantį per akmenis upokšnį, skrajojantį miške paukš- 
telį, dūlinančius takeliu elnius". 

Siame rojuje ji pragyvens visus metus. 

Adamas su pintine rankoje stovėjo ir stebėjo Lilę. 
Jis žinojo ją čia ateinant kasdien. Ji išeidavo iš namų, 
praeidavo pro svirną, aplenkdavo aptvarą ir sustodavo 
ganyklos pakrašty. Stovėdavo prie tvoros, — tokia ty- 
li, tokia rami. 

Ir tokia vieniša. 

Adamas laukė, suprato, jog Lilei reikia pabūti vie- 

nai. Ji turėjo atgauti savastį, o tai perdėm asmeniška. 
Bet kartu jis jautė, jog jai reikia draugo. Todėl nuėjo 
prie jos, pakeliui keldamas kuo daugiau triukšmo, kad 
neišgąsdintų netikėtai pasirodęs. Ji pasuko galvą ir nu- 
sišypsojo — silpnai, nepasitikėdama, bet vis dėlto nu- 
sišypsojo. 

— Atleiskite. Netrukdau? — paklausė ji. 

— Jūs niekam netrukdote. 

Lilė jau truputį priprato prie Adamo ir su juo ne- 
sijautė suvaržyta. Ji nusuko akis ir vėl sužiuro į arklius. 

— Man taip patinka juos stebėti. 

— Galite pasižiūrėti iš arčiau, — pačiam Adamui 
nereikėjo pintinės su grūdais, kad prisiviliotų arklį. 
Kiekvienas prieidavo jo pašauktas. Pintinę Adamas iš- 
tiesė Lilei. — Pakratykite smarkiau. 

Ji pakratė ir pamačiusi, kaip keli arkliai krestelėjo 
galvas ir sukluso, džiaugsmingai nusišypsojo. Arkliai 
pririsnojo prie tvoros. Negalvodama Lilė pasisėmė saują 
grūdų ir ėmė penėti gražią sartą kumelę. 

— Atrodo, anksčiau jums teko būti su arkliais. 

Atsakydama į Adamo pastabą, Lilė skubiai atitrau- 
kė ranką. 

— Atleiskite. Turėjau atsiklausti leidimo. 

— Viskas gerai, — jis nuliūdo nuvijęs nuo jos vei- 
do šypseną ir užgesinęs besirandantį blyksnį pilkai žyd- 
rose akyse. “Jų spalva tokia kaip ežero vandens per sau- 
lėlydį", — pamanė Adamas. — Eikše, Mole. 

Išgirdusi savo vardą, sartoji lengvai pririsnojo prie 
vartų. Adamas privedė arklį prie tvoros ir užmovė jam 
ant galvos apynasrį. 

Lilė sumišusi nusišluostė rankas į džinsus ir ne- 
ryžtingai Žengė prie jų. 

— Jos vardas Molė? 

— Taip. 

Jis neatitraukė akių nuo arklio, duodamas Lilei lai- 
ko kiek atsipalaiduoti. 

— Kokia graži. 

— Tai puiki jojimo kumelė. Rami. Eisena kiek kie- 
toka, bet kumelaitė protinga. Tiesa, mažyte? O jūs, Li- 
le, mokate jodinėti vakarietiškai? 

— Aš? Ką? 

— Jus tikriausiai mokė angliška maniera, — steng- 
damasis nespausti, Adamas patiesė ant Molės nugaros 
atsineštą antklodę. — Neitas turi kelis angliškus bal- 
nus. Jei panorėsite, galime iš jo paimti. 

Ji sunėrė pirštus tarsi norėtų nuslopinti virpulį. 

— Aš ne visai suprantu. 

— Argi jūs nenorite pajodinėti? — jis užkėlė ant 
Molės seną Vilos balną. — Maniau, nujosime netoli į 
kalnus. Ten galima sutikti briedį. 

Lilę vienu metu užvaldė baimė ir pagunda. 

— Aš nesėdėjau ant arklio... gan seniai. 

— Bet jūs juk nepamiršote, kaip tai daroma, — Ada- 
mas iš akies pamatavo jos kojų ilgį ir pritaikė balnakil- 
pes. — O kai susipažinsite su apylinkėmis, galėsite jodi- 
nėti viena, — jis atsigręžė ir sugavo žvilgsnį, kurį ji me- 
tė į rančą, tarsi matuodama atstumą iki namo. — Jums 
nereikia manęs bijoti. Ž 

Ji iš karto patikėjo juo. Sito ir išsigando — kad 
taip lengvai patikėjo. Kiek kartų ji patikėdavo Džeso 
žodžiais? 

Bet tatai praeitis, priminė sau. Viskas baigta. Ji gali 
pradėti naują gyvenimą, jei pasistengs. | 

— Mielai truputį pajodinėčiau, jeigu manote, jog 
čia nieko tokio nėra. 

— O kas gi čia gali būti? — jis žengė prie jos, bet 
instinktyviai sustojo pamatęs, kaip ji šastelėjo atgal. — 
Nekreipkite dėmesio į Vilą. Jos širdis gera, o ir dosni. 
Tik dabar ji kraujuoja. 

— Zinau, ji labai sukrėsta. Tam ji turi svaraus pa- 
grindo, — nesusilaikiusi Lilė paglostė Molės galvą. — 
O čia dar tą nelaimingą karvę surado. Neįsivaizduoju, 
kas galėjo šitaip padaryti. Vila labai pikta. Ir labai už- 
siėmusi. Visą laiką ji ką nors daro, o aš... tik klajoju 
čia, ir tiek. 

— Jūs norėtumėte ko nors imtis? 

Dabar, kai tarp jų stovi arklys, visai nesunku šypsotis. 

— Tik ne kastruoti jautukų. Girdėjau, kaip bliovė 
šįryt, — ji nusipurtė, paskiau šyptelėjo iš savo silpnu- 
mo. — Aš išėjau iš namų Besės dar nepriversta papus- 
ryčiauti. Kitaip, bijau, būčiau ten pat susivėmusi. 

— Priprasite. 

— Vargu, — Lilė atsiduso nepastebėjusi, jog jų ran- 
kos beveik susilietė anr arklio kaklo. — Vilai tokie da- 
lykai paprasti. Ji tokia ryžtinga, pasitikinti savimi. Pa- 
vydžiu žmonėms, kurie tvirtai žino, ko nori. Aš jai — 
apmaudi kliūtis. Todėl nieko ir neveikiu, net bijau pa- 
sikalbėti su ja, paklausti, kuo galėčiau padėti. — Jums 
visiškai nėra ko jos bijoti, — glostydamas kumelę, 
Adamas palietė Lilės ranką, bet ji skubiai ranką 
atitraukė. — Bet galėtumėte pasiklausti ir manęs. Aš 
neatsisakyčiau padėti. Kalbu apie arklius, — paaiškino 
atsakydamas į nenuovokų jos žvilgsnį. 

— Jūs norėtumėte, kad padėčiau prižiūrėti arklius? 

— Darbo daug, o žiemą bus dar daugiau, — jis nu- 
sprendė sumažinti spaudimą. — Apgalvokite mano pa- 
siūlymą, — paskui šypsodamasis susidėjo rankas rieš- 
kučiomis. — Leiskite, padėsiu įsėsti. Pajojėkite pama- 
žėliais aptvare, kol pasibalnosiu savąjį. 

Jai teko nuryti gerklėje įstrigusį gumulą, kol! galė- 
jo prašnekti. 

— Juk jūs visai nepažįstate manęs. 

— Manau, turėsime laiko susipažinti artimiau, — 
Adamas stovėjo kaip pirmiau pirštais sukabinęs rankas ir 
kantriai žvelgė į ją. — Jums visai nereikia patikėti savo 
gyvenimo mano rankoms, Lile, tik užkelkite koją ant jų. 

Jausdamasi baisiai kvailai, Lilė užsikabino už bal- 
no ir leido Adamui užsodinti ją. Paskui pažvelgė į jį iš 
viršaus, akys sumuštame veide žvelgė labai rimtai. 

— Adamai, mano gyvenimas — vien painiava. 

Jis tik linktelėjo įtempdamas balnakilpes. 

— Metas pradėti jį atnarplioti, — jis atsargiai už- 
dėjo ranką ant jos kulkšnies, trokšdamas, kad Lilė 
pamažu imtų priprasti prie jo prisilietimų. — O šian- 
dien jūs tik pajojėkite į kalnus, štai tiek. 

Maža kalaitė leidžiasi čiupinėjama to pusiau gry- 
nakraujo galvijo. Tas amžinai verkšlenąs padaras manė 
išsigelbėjęs nuo Džeso Kuko, įsivaizdavo, kad pabėgo 
ir jis niekada nebepagaus jos. Užsiundė jį paukštšuniais. 
Už tai ji dar užsimokės. 

Vis smarkiau niršdamas, Džesas apžiūrinėjo šią po- 
relę pro lauko žiūroną. “Įdomu, — galvojo jis, — ar šis 
pusiau grynakraujis kaubojus jau nutratino Lilę ar dar 
ne?“ Nieko, ir tas išsigimėlis susimokės už viską. Lilė 
— Džeso Kuko žmona, ir jis greit tatai primins jai. 

Idiotė, ji iš tikrųjų mano labai vikriai sumėčiusi pė- 
das, kai nusiplovė į Montaną. Bet greičiau jau saulė lei- 
sis rytuose, nei ateis diena, kada Džesą Kuką boba ap- 
suks aplink pirštą. 

Jis žinojo, jog ji nežengs nė žingsnio nepasitarusi 
su savo brangiąja mamule. Todėl surengė pasalą mote- 
lyje netoliese gražaus namelio Virdžinijoje ir kas rytą 
eidavo prie pašto dėžutės, tikrino ją, kad sūčiuptų Li- 
lės laišką. 

Atkaklumą vainikavo sėkmė. Kaip Džesas ir tikėjo- 
si, laiškas netrukus atėjo. Grįžęs į motelį, laišką jis at- 
klijavo palaikęs ant garų. O, Džekas Kukas ne kvailys. 
Perskaitęs sužinojo, kur Lilė išvyksta ir ko ji ėmėsi. 

“Vadinasi, gavo palikimą, — pagalvojo su kartė- 
liu. — O savam vyrui — špyga. Ne, balandėle, šis pokš- 
tas tau neišdegs." 

Užklijuotas laiškas vėl gulėjo pašto dėžutėje, o Dže- 
sas jau skubėjo į Montaną. Ir ten atvyko, kaip sakė sau 
didžiuodamasis, dviem dienom anksčiau už idiotę žmo- 
ną. Tokiam galvočiui dviejų dienų visai pakako, kad susi- 
gaudytų, kas ir kaip ir susirastų darbo “Trijose uolose". 

Na, ir sumautas tas darbiūkštis — remontuoti ma- 
šinas, keikėsi stovėdamas savo slėptuvėje. Bet nieko. 
Motorai jam pažįstami, o džipas, kurį reiktų remon- 
tuoti, visada rasis. Kai jo nebūdavo, Džesą pristatyda- 
vo nuo ryto iki vakaro tikrinti tvoras. 

Bet vis tiek išeidavo gerai. Žmogus važiuoja džipu 
ir tikrina tvoras, o paskui padaro nedidelį lankstą, kad 
patikrintų dar kai ką. 

Taigi ganėtinai jis pamatė. 

Džesas pačiupinėjo ūsus, kuriuos tyčia užsiaugi- 
no, nusidažė kaip ir plaukus kaštonine spalva. Tai tik 
atsargumas, mažytis maskaradas, — sakėsi sau, — jei- 
gu Lilė būtų spėjusi ką nors priplepėti apie jį. Jei pa- 
leido savo ilgąjį liežuvį — jie žvalgysis nusiskutusio 
blondino. Plaukus užsiaugino kuo ilgesnius, dabar 
vaikšto kaip boba. Jį purtė įniršis pagalvojus, jog teko 
atsisakyti jūrų pėstininko šukuosenos. 

Niekis, galop visa, ką jis paaukojo, atsipirks. Su- 
sigrąžins Lilę atgal, jis primins jai, kas vyriausias. Visų 
vyriausiasis. 

O iki tol reikia laikytis nuošaliau. Ir stebėti. 

— Gerai leidi laiką, kale, — iškošė pro dantis Dže- 
sas, prisimerkęs žiūrėdamas į Lilę, jojusią paskui Ada- 
mą. — Bet atpildo metas ateis, būk tikra. 


Diena jau beveik užgeso, kai Vila grįžo į rančą. Jau- 
tukų kastravimas ir ragų pjaustymas nešvarus, nemalo- 
nus ir ganėtinai sunkus darbas. Vila žinojo dirbanti dau- 
giau, nei leidžia jos jėgos, bet ketino ir toliau taip elg- 
tis. Ji norėjo, kad vyrai matytų ją kiekviename darbo 
bare, netaikė sau jokių nuolaidų. Valdžios pasikeitimas 
net palankiausiomis aplinkybėmis — sunkus momen- 
tas. O jos atvejis — toli gražu ne iš palankiausių. 

Kaip tik dėl šios priežasties, kai briedžių banda su- 
laužė tvorą ir pridarė daug bėdos, ji tučtuojau atlėkė į 
įvykio vietą. Ir dėl tos pačios priežasties ėmėsi pati va- 
dovauti tiems, kurie varė briedžius ir taisė tvorą. 

Vakarop, kai viskas buvo sutvarkyta, ir darbinin- 
kai savo būste jau kirto kortomis, Vila svajojo apie karš- 
tą vonią ir karštą vakarienę. Ji jau buvo pusiaukelėje 
iki savo svajonės pirmosios dalies, kai išgirdo beldimą 
į duris. Zinodama, jog Besė tikriausiai virtuvėje, Vila 
nulipo žemyn ir atidarė. 

Pamačiusi Beną, užriko: 

— Na, ko čia tau? 

— Būtų gerai šaltutėlio alaus. 

— Cia tau ne smuklė, — vis dėlto ji pasitraukė, 
praleisdama jį į svetainę, kurioje stovėjo šaldytuvas. — 
Nagi, greičiau, Benai. Aš dar nevakarieniavusi. 

— Apskritai ir aš ne, — jis paėmė ištiestą butelį. — 
Bet nesitikiu būti pakviestas. 

— Siandien aš nenusiteikusi bendrauti. 

— O tu niekada tam nenusiteikusi, — jis užvertė 
galvą ir dviem didžiuliais gurkšniais išmaukė butelį. — 
Mudu nesimatėme nuo to laiko, kai jojome į kalnus. 
Nors aš tikriausiai turėjau tau pasakyti, jog taip nieko 
ir neaptikau. Pėdsakai dingo. Tas, kas tatai padarė, mo- 
ka vikriai sumėtyti pėdas. 

Vila irgi pasiėmė alaus. Jos kojos buvo lyg švini- 
nės, ir ji dribtelėjo ant sofos šalia Beno. 

— Marinatas mano, jog vaikai. Pasibadę kvaištelė- 
ję paaugliai. 

— O tu? 

— Aš taip nemanau, — ji trūktelėjo pečiais. — Bet 
geresnio paaiškinimo dabar negaliu sugalvoti. 

— Tai tiesa. Nėra prasmės grįžti į kalnus. Juk ban- 
da jau nusileido. Ar tavo sesuo grįžo iš Los Andželo? 

Vila lėtai sukiojo galvą, norėdama atpalaiduoti kak- 
lo raumenis, bet išgirdusi šį klausimą, liovėsi ir paniuro. 

— Tu per daug smalsus, Makinonai. Kodėl tau rū- 
pi Mersių rančos reikalai? 

— Dabar tai įeina į mano pareigas, — jam patik- 
davo tai priminti, kaip ir patikdavo žiūrėti į jos plau- 
kus, supintus į kaselę, į priekin ištiestas jos kojas auli- 
niais batais. — Ar kas nors girdėti apie ją? 

— Ji atvažiuos rytoj. Taigi, jei lendi į mano reika- 
lus dėl jos, ateik. 

— Ir tu supažindinsi mane su ja? — jis palietė jos 
plaukus ir su malonumu pradėjo juos taršyti. — Gal- 
būt įsimylėsiu ją ir duosiu jai darbo, kad nesipainiotų 
tau po kojomis? 


+ Vila nustūmė jo ranką, bet Benas vėl ėmė žaisti su 
jos plaukais. 

— Ką, ar moterys taip ir krinta į tavo glėbį? 

— Tik ne tu, brangute. Matyt, negaliu rasti teisin- 
go kelio į tave, — jis perbraukė pirštu jai per skruostą 
ir pamatė, kaip susiaurėjo jos akys. — Bet aš steng- 
siuosi. O kaip kita? 

— Kas kita? — Vila norėjo truputėlį atsitraukti, 
bet suprato, jog tai atrodys kvailai. 

— Kita sesuo. 

— Ji kažkur šičia. 

Jis nusišypsojo patenkintas. 

— O aš priverčiu tave nervintis. Ar tai ne įdomu? 

— Vėl giriesi? 

Vila stojosi nuo sofos, bet Benas sugriebė ją už pe- 
ties ir sulaikė. 

— Taigi taigi, — sumurmėjo jis pajutęs, kaip nuo 
jo prisilietimo jos kūnu perbėgo virpulys. — Gal aš tau 
skiriu per mažai dėmesio? Na, prieik arčiau. 

Vila tramdė save, kad kvėpavimas jos neišduotų, ir 
perėmė vikriau butelį, tebelaikomą rankoje. “Koks jis 
išdidus, pasitikįs savimi, — pagalvojo. — Juk jis įsiti- 
kinęs, kad jeigu užčiuopė teisingą kelią, aš bematant 
priešais jį ištirpsiu." 

— Nori, kad arčiau prieičiau? — suburkavo ji pa- 
stebėjusi, kaip jis truputėlį prisimerkė, nustebintas mei- 
laus tono. — O kas bus, jei aš prieisiu? 

Jeigu jis sugebėtų nors kiek blaiviai mąstyti, suvok- 
tų, kokiu kvailiu išrodo. Bet dabar kimus jos balsas ža- 
dino jame tik vieną jausmą — pamažu kaistantį geismą. 

— Mums seniai metas tai išsiaiškinti. 

Jis stipriai sugriebė ją už palaidinės ir patraukė į 
save. Benas neatplėšė godaus žvilgsnio nuo jos burnos, 
antraip būtų anksčiau pastebėjęs, ką ji rengiasi pada- 
ryti. Akimirksniu jis visas peršlapo nuo alaus, kurį mer- 
gina išpylė jam ant galvos. 

— Tu toksai ožys, Benai, — patenkinta savimi Vila 
pasilenkė ir pastatė ant stalo tuščią butelį. — Negi tu 

manai, kad visą gyvenimą praleidusi rančoje tarp šiurkš- 
čių kaimiečių neišmokau pastebėti to momento, kai jie 
rengiasi gašliai pulti ant manęs? 

Jis lėtai perbraukė ranka šlapius plaukus. 

— Na, ne. Bet gal dar kartelį pabandyti... 

Benas metėsi į priekį. Atsidūrusi geležiniuose jo 
gniaužtuose, Vila pamanė, jog net gyvatė puldama per- 
spėja šnypštimu. Benas gi puolė ją tylomis, žaibiškai, 
ir Vila dabar negalėjo pajudėti, atsidūrusi šio raume- 
ningo, kraujo pritvinkusiomis akimis vaikino glėbyje. 

— Stai ir nepastebėjai, — tarsi antrankiais jis už- 
spaudė jos riešus ir iškėlė jos rankas virš galvos. Vilos 
veidas užsiplieskė, bet jis žinojo, kad ne tik iš rūsčio. 
Pyktis nepriverstų jos taip virpėti, o šis perdėm mote- 
riškas išgąstis akyse neatsirastų tik iš įniršio. — Ką, Vi- 
la, bijaisi pabučiuoti mane? Bijaisi, kad gali tau patikti? 

Jos širdis daužėsi taip, kad, rodės, tuoj tuoj iššoks 
iš krūtinės. Lūpos virpčiojo tarytum nekantrautų, kol į 
jas įsisiurbs bučinys. 

— Jei būčiau norėjusi, kad pabučiuotum, būčiau 
tau pasakiusi. 

Jis tik nusišypsojo ir pasilenkė arčiau prie jos veido. 

— Tad pasakyk man, jog tu nenori. Nagi, sakyk, — 
Beno balsas visai prikimo. Jis lengvai pakštelėjo jai į 
smakrą. — Nagi pasakyk, jog nenori, kad paragaučiau, 
kokia tu skani. Nors kartelį paragaučiau. 

Bet Vila tylėjo. Tai būtų melas, tačiau į melą jai 
nusispjauti. Tiesiog ji neįstengė nė žodžio pratarti — 
perdžiūvo gerklė. Tuomet nusprendė veikti kitaip, — 
greitai ir aštriai smogė jam keliu. 

Vila pajuto šiokį tokį pasitenkinimą, kai Benas 
mirtinai išblyško ir visu kūnu krito ant jos. 

— Nešdinkis. Atsitrauk nuo manęs, velnio nešta- 
sis. Aš tuoj uždusiu. 

Burna gaudydama orą, ji išsirietė ir spyrė jam. Benas 
garsiai sudejavo. Jai pasisekė įkvėpti oro pilna krūtine, 
kol jis dar nenutvėrė už plaukų ir nepatraukė į save. 


66 


Jie nusirito nuo sofos ant grindų. Vila alkūne taip 
trenkėsi į stalo kampą, kad jai iš akių pažiro kibirkš- 
tys. Surikusi iš skausmo, ji aršiai dantimis įsikando į jį. 
Jiems besigrumiant, šnopuojant ir barantis, kažkas nu- 
krito ant grindų ir sudužo. į 

Benas stengėsi tik gintis, bet Vila, matyt, įsisiautė- 
j0 ir dar smarkiau grybštelėjo jam ranką. Benas sustau- 
gė manydamas, jog ji tuojau išplėš jo kūno gabalą; jam 
pasisekė sugriebti ją už smakro ir truputį pražiodyti. 
Grumtynės kiek apmalšo. 

Juodu raičiojosi ant grindų bildėdami batais, spar- 
dėsi, baksnojosi alkūnėmis, tvatinosi kumščiais. Vila tol 
nesusivokė, kad juokiasi, kol jis neįveikė jos. Dabar žiū- 
rėjo į ją, O ji gulėjo visiškai bejėgė ir duso kvatodamasi. 

— Rodos, tau juokinga? — Benas prisimerkė ir nu- 
pūtė nuo akių užkritusius plaukus. Tačiau giliai širdyje 
jis dėkojo jai, kad neišrovė jam plaukų su šaknimis. — 
Tu man įkandai. 

— Zinau, — jos balsas virptelėjo, liežuviu ji lyžte- 
lėjo dantis. — Atrodo, mano burnoje liko tavo palaidi- 
nės skiautelių. Paleisk mane, Benai. 

— Kad vėl man įkąstum ar kiaušius į gerklę su- 
grūstum? — jis prisimerkė ir netikėtai šyptelėjo. — Tu 
mušeisi kaip mergiotė. 

— Na, ir kas? Juk tai padėjo. 

Jo nuotaika vėl pakilo. Pyktį išstūmė karštas troš- 
kimas, nuoskaudą — aistra. Jis gulėjo ant jos, jos krū- 
tys maloniai rėmėsi į jo krūtinę, kojas jis įspraudė tarp 
išskėstų jos kojų. 

— Taip, padėjo. Vadinasi, tu gali būti moterimi, kai 
to nori. 

Ji pastebėjo, kaip pasikeitė jo akių išraiška, ir ją 
vienu metu apėmė išgąstis ir kamavimasis. 

— Aš nenoriu. 

Jo lūpos tik per colį nuo jos lūpų, ir Vilos alsavi- 
mas vėl sutankėjo. 

— Bet kodėl gi? Kam nuo to bus blogiau? 

— Aš nenoriu, kad tu mane bučiuotum. 

Jis kilstelėjo antakį, nusišypsojo. 

— Meluoji. 

Vila suvirpo. 

— Taip. 

Jų lūpos jau beveik suartėjo, kai pasigirdo šaižūs 
riksmai. 


Benas persirito per ją ir pašoko ant kojų. Šįsyk jo 
greitumas sužavėjo Vilą, ir ji nulėkė iš paskos. Riks- 
mai nesiliovė ir Benui atlapojus lauko duris. 

— Viešpatie, — sumurmėjo jis, žengė per kraujuo- 
jančią makalynę prieangyje ir rankomis apglėbė Lilę. — 
Viskas gerai, brangioji. 

Jis automatiškai pasisuko taip, kad ji nieko nema- 
tytų, ir glostydamas Lilei nugarą per jos galvą pažvelgė 
į Vilą. 

Ji sukrėsta, bet akyse nėra to ledinio siaubo, kuris 
apėmęs moterį, drebančią jo rankose. “Kokia ji trapi, 
visiškai ne tokia kaip Vila“, — pamanė jis. 

— Nuvesk ją į vidų, — paliepė Vilai. 

Tačiau ji papurtė galvą, įdėmiai apžiūrinėdama su- 
draskytą kruviną makalynę po kojomis. 

— Turbūt čia viena iš svirno kačių. 

“Tiksliau sakant, anksčiau tai būta katės", — niū- 
riai pagalvojo ji, kol kažkas nenutraukė jai galvos, ne- 
išmėsinėjo vidurių ir nepametė prie lauko durų. Tary- 
tum nelaimę pranašaujančios dovanos. 

— Nuvesk ją į vidų, — pakartojo Benas. 

Išgirdę riksmą, subėgo ir kiti. Adamas atlėkė pir- 
mutinis. Iš pradžių jis pamatė Lilę, raudančią Beno glė- 
byje. Tai jam padarė vargu ar mažesnį įspūdį, nei prie- 
angyje išmėtyti kruvini mėsos gabalai. 

Nevalingai jis žengė prie jos, uždėjo ant peties ranką 
ir guosdamas paglostė, kai ji nervingai virptelėjo. 


68 


— Viskas gerai, Lile. 

— Adamai, aš pamačiau... — jai vos pavyko įveik- 
ti šleikštulį, kylantį gerkle. 

— Suprantu. O dabar eiši į vidų. Paklausyk manęs, 
— jis atsargiai išlaisvino ją iš Beno glėbio ir, apkabinęs 
per pečius, nuvedė prie durų. — Vila pasirūpins tavi- 
mi. 

— Klausyk, aš... 

— Pasirūpink seserimi, Vila, — nutraukė ją Adamas 
ir, paėmęs už rankos, tvirtai įdavė Vilai Lilės ranką. 

Susilietusi su drebančia Lile, Vila iškart pasidavė. 
Neaiškiai keiktelėjusi, ji timptelėjo Lilę paskui save. 

— Eime, tau reikia pasėdėti. 

— Aš pamačiau... 

— Taip, taip, žinau, ką tu pamatei. Užmiršk tai. 

Vila ryžtingai užtrenkė duris, palikusi vyrus paša- 
linti negyvą begalvį padarą iš prieangio. 

— Viešpatie, Adamai, čia katė? — Džimas Brius- 
teris atgalia plaštaka nusišluostė burną. — Kažkas ge- 
rokai su ja pasidarbavo. 

Adamas atsigręžė, tiriamai nužvelgė visus priean- 
gyje stovinčius vyrus: Džimas — baltas kaip kreida, 
Adomo obuolys šokinėja, Hemo lūpos kietai sučiaup- 
tos, Marinatas suspaudęs kabantį ant peties šautuvą. 
Bilio Vinsento — jam dar nesukakę aštuoniolikos — 
akys dega iš smalsumo, Vudas Bukas mąsliai glosto juo- 
dą barzdą. 

Pirmutinis prašneko Vudas, jo balsas skambėjo vi- 
siškai ramiai. : 

— O kur galva? Cia jos nėra. 

Jis žengė arčiau. Rančoje Vudas atsakingas už kvie- 
čių pasėlius ir pjūtį, o jo žmona Nela virdavo valgį vi- 
siems darbininkams. Vudas kvepia “Old Spais" odeko- 
lonu ir mėtiniais saldainiais. Adamas visada jį laikė pa- 
tikimu ir tvirtu kaip Gibraltaro uola žmogumi. 

— Kas taip padarė, galėjo pasiimti galvą sau kaip 
trofėjų. 2 

Po šių Adamo žodžių bendras murmesys nuščiuvo, 
tik Bilis teberypavo: 

— Viešpatie Dieve, pasižiūrėkit! Tik pamanyk, žar- 
nas visur išbarstė. Ir ką dabar su šia nelaiminga kate 
daryti? O kaip tu manai... 

— Užčiaupk žabtus, Bili, — atsakė pavargęs He- 
mas. Atsidusęs jis ėmė ieškoti kišenėje cigaretės. — O 
dabar visi eikite namo vakarieniauti. Nėr čia ko stovė- 
ti ir spoksoti kaip senėms madų pristatyme. 

— Kažkodėl dingo apetitas, — burbtelėjo Džimas, 
bet ir jis, ir kiti išėjo. 

— Šlykštus reginys, — pyko Hemas. — Žinia, vai- 
kai galėjo tai padaryti. Vudo berniūkščiai pramuštgal- 
viai, bet vis dėlto ne tokio masto. Jei klaustum mano 
nuomonės, tik niekšų niekšas galėjo taip padaryti. Bet 
aš pasišnekėsiu su jais. 

— Hemai, o kaip tuomet, jei paklausčiau tavęs štai 
ko: ar tu gali pasakyti, kur buvo ir ką veikė tavo žmo- 
nės šią valandą? 

Hemas tiriamai pažvelgė į Beną pro cigaretės dū- 
mų uždangą. 

— Kas ką. Prausėsi prieš vakarienę ar panašiai. Aš 
jų neseku, jeigu to klausi. Žmonės, dirbantys šioje ran- 
čoje, nedraskys katės dėl pramogos. 

Benas linktelėjo. Jis neturėjo teisės šitaip klausi- 
nėti, ir jie abu tai žinojo. 

— Tatai įvyko ne anksčiau kaip prieš valandą. Aš 
atėjau gan seniai, prieangyje buvo švaru. 

Hemas užsitraukė dūmo, linktelėjo. 

— Aš pasišnekėsiu su Vudo berniūkščiais, — jis 
dar kartą Žvilgtelėjo į sumaitotą kūną. — Na, ir bjau- 
rus reginys, — pakartojo jis ir išėjo. 

— Jau antras sudraskytas gyvulys per savaitę, 
Adamai. 

Adamas pritūpė, pirštais palietė kruviną kailį. 

— Jis vardu Maikas. Buvo senas, viena akimi ak- 
las ir turėjo numirti miegodamas. 

— Man labai gaila, — Benas ir pats mėgo gyvūnus, 
jis užjausdamas uždėjo ranką ant Adamo peties. — Ro- 
dos, pas jus esama rimtų problemų. 

— Taip. Vaikai čia niekuo dėti. Vudo vaikai žalos 
nepridarys. Be to, jie vis tiek nebūtų pajėgę papjauti 
jautuko. 

— O aš ir nesakau, kad čia vaikų darbas. Ar tu 
gerai pažįsti savo Žmones? 

Adamas pakėlė į jį akis. Jose liūdesys, tačiau žvilgs- 
nis tvirtas ir tiesus. 

— Darbininkai — ne mano parapija. Aš dirbu su 
arkliais. — “Dar šiltas", — pagalvojo paliesdamas su- 
šiauštą kailį. Greit stingsta, bet dar šiltas. — Aš juos 
pažįstu seniai. Visi, išskyrus Bilį, čia gyvena daugelį me- 
tų, o Bilis atvyko pernai vasarą. Tu pasiklausk Vilos, ji 
dažniau bendrauja su jais, — jis vėl pasižiūrėjo žemyn ir 
su kartėliu prisiminė, kad senas pusiau aklas katinas vis 
dar dievinęs medžioklę. — Lilei nereikėjo to matyti. 

— Ką gi, — Benas atsiduso. — Padėsiu tau jį už- 
kasti. 

Namie Vila vaikštinėjo po svetainę pirmyn ir at- 
gal. Kurių velnių ji turi šičia globoti šią mergelę? Ir 
kodėl Adamas privertė ją užsiimti tokiais niekais? Vi- 
sa, ką Lilė sugeba, — tik gulėti susigūžusi sofos kampe 
ir drebėti. 

Na, ji davė Lilei išgerti viskio, ar ne? Net paglostė 
galvą nieko geriau nesugalvojusi. Viešpatie Dieve, tiek 
bėdų, 0 čia dar prisidėjo ta miesto lepūnėlė! 

— Aš labai gailiuosi, — tai pirmutiniai žodžiai, ku- 
riuos Lilei pavyko išspausti, kai seserys įėjo į vidų. Gi- 
liai įkvėpusi, ji dar sykį pabandė: — Labai gailiuosi. 
Aš neturėjau taip rėkti. Tiesiog niekada neregėjau to- 
kių dalykų... Aš buvau su Adamu, padėjau jam prie ar- 
klių, o paskui aš... 

— Ar tu pagaliau išgersi to velnio viskio? — su- 
riaumojo Vila ir tuoj pat apibarė save, pamačiusi, kaip 
Lilė įtraukė galvą į pečius ir klusniai pakėlė taurę prie 


71 


lūpų. Nepatenkinta savimi, Vila pasitrynė smakrą. — 
Ciagi bet kas užriktų tai pamatęs. Aš anaiptol! nepyks- 
tu ant tavęs. 

Lilė negalėjo pakęsti viskio, jis degino vidurius ir 
bjauriai dvokė. Džesas dievino “Sigramsą". O juo ma- 
žiau skysčio likdavo butelyje, tuo piktesnis ir bjaures- 
nis vyras darydavosi. Taip būdavo visuomet. Lilė apsi- 
metė truputį nugėrusi. 

— Tai buvo katė? Taip, tikriausia katė, — Lilė iki 
skausmo prikando lūpą, kad balsas nedrebėtų taip smar- 
kiai. — Tai tavo katė? 0 

— Katės priklauso Adamui. Sunys irgi. Ir arkliai. 
Bet tai taikoma man. Juk katės lavonėlį numetė ne į 
Adamo prieangį, 0 į mano. 

— Kaip:.. kaip tą jautuką. 

Vila liovėsi žingsniavusi po kambarį ir per petį pa- 
žvelgė į Lilę: 

— Taip, kaip ir tą jautuką. 

— O štai ir karšta arbata! — į kambarį įsiveržė 
Besė su padėklu rankose. Valandėlei ji prisėdo, paskiau 
ėmė rūpintis. — Vila, ar tu sumanei duoti vargšei mer- 
gytei viskio? Jai gi bus bloga, — Besė švelniai paėmė iš 
Lilės rankos taurę su viskiu ir pastatė į šoną. — Išgerk 
arbatėlės, aukseli, ir pailsėk. Tu patyrei smarkų šoką. 
Vila, baik blaškytis iš kampo į kampą ir ramiai pasėdėk. 

— Tu paglobok ją, Bese. Man reikia eiti. 

Pildama arbatą, Besė nulydėjo išeinančią Vilą pik- 
tu žvilgsniu. 

— Ši mergiotė niekada neklauso. 

— Ji sunervinta. 

— Kaip ir mes visos. 

Lilė suėmė puodelį abiem rankom, gurkštelėjo ir 
pajuto, kaip kūnu liejasi maloni šiluma. 

— Ji giliai ima į širdį. Juk čia jos ranča. 

Palenkusi galvą, Besė žvilgterėjo į ją: 

— Ir tavo. 

— Ne, — Lilė nugėrė dar mėgaudamasi šiluma. — 
Ji visada priklausys tik Vilai. 

Katę jau išnešė, bet prieangyje tebetelkšojo krau- 
jo bala. Vila nuėjo dubens su vandeniu ir šepečio. “Iš- 
valytų Besė"“, — pagalvojo Vila, bet argi galima ko nors 
šito prašyti? 

Repečkomis, šviečiant žibintui, ji trynė žudynių 
pėdsakus. Ir vėl mirtis. Vila visada manė blaiviai suvo- 
kianti mirtį. Karves papjauna mėsai, vištos nustoja dė- 
jusios ir tuomet baigia savo žemiškąjį kelią puode. El- 
niai ir briedžiai — teisėtas medžiotojų laimikis. 

Visa tai, kaip ir dera. 

Žmonės irgi gyvena ir miršta. 

Net nužudymas jai ne keistenybė. Vilai yra tekę 
šauti į gyvą sutvėrimą ir savo rankomis pribaigti smul- 
kų gyvūną. To reikalavo tėvas, liepdavęs medžioti, žiū- 
rėti, kaip plūsta krauju elnias. Taigi jos gyvenime tai 
įprastas reiškinys. 

Bet šitoks beprasmis žiaurumas išmėsinėjant katę 
netilpo į jokius rėmus. Vila nutrynė visas žymes iki pas- 
kutinio lašelio. Paskui pritūpė ir pažvelgė į dangų. 

Tiesiai prieš jos akis baltu brūkšniu tamsų dangų 
perrėžė žvaigždė ir nukrito užmarštin. 

„ Kažkur netoliese suūkė pelėda, ir Vila pamanė, jog 
naktinės medžiotojos grobis dabar skubiai slepiasi kuo 
toliau. Šiandien naktis puiki medžioklei — ryškiai švie- 
čia pilnatis. Šiandien mirtis neišvengiamai ką nors už- 
klups miške, kalnuose, žolėje. Toks jau gyvenimas. 

Bet kodėl šitaip norisi verkti? 

Sudundėjo žingsniai, ir Vila paskubom nusišluostė 
akis. Kai iš už namo kampo išėjo Benas ir Adamas, ji 
kuo ramiausiai stovėjo prieangyje. 

— Būčiau viską išvalęs, Vil, — tarė Adamas, im- 
damas iš jos dubenį ir šepetį. — Tu visai neturėjai pati 
to daryti. 

— Na, bet aš jau padariau, — ji priėjo arčiau ir pa- 
lietė jo skruostus. — Adamai, man labai gaila Maiko. 

— Jis mėgdavo pasivolioti atokaitoje ant akmens 
šalia svirno. Ten jį ir palaidojom, — jis pasižiūrėjo į 
langą. — Kaip Lilė? 

— Su ja Besė. Ji geriau moka pagloboti nei aš. 

— Sutvarkysiu čia, o paskiau pasižiūrėsiu, kaip ji 
jaučiasi. 

— Gerai, — bet trumpam ji sulaikė ranką ant jo 
skruosto ir kažką vos girdimai ištarė motinos kalba. 

Adamas nusišypsojo — ne tiek dėl paguodos žo- 
džių, kiek dėl to, kad Vila prašneko kita kalba. Ji retai 
naudojosi ja, kalbėjo tik esant būtinybei. Jis išėjo, pa- 
likęs ją su Benu dviese. 

— Turi rūpesčių, Vil. 


— Daugybę. 

— Tas, kas taip padarė, įvykdė savo užmačią mums 
būnant namie. — “Grūmėmės kaip du mažamečiai idio- 
tai", — atsiduso Benas. — Hemas rengiasi pasišnekėti 


su Vudo vaikiščiais. 

— Džo ir Pitu? — prunkštelėjo Vila, linguodama 
ant kulnų. — Tai visiškai neįmanoma, Benai. Berniūkš- 
čiai visur duodasi ir pešasi tarp savęs kiek netingi, bet 
jie niekada nekankintų seno katino. 

Jis pasitrynė randą ant smakro. 

— Iš kur žinai? 

— Ką, ar aš neturiu akių? — gerklę vėl spaudė 
šleikštulys, ir Vila giliai atsikvėpė. — Jį pjaustė gaba- 
lėliais, o į kailį gesino cigaretes. Tai ne Vudo vaikai. 
Pernai pavasarį Adamas padovanojo jiems porą kačiu- 
kų. Tai jie tuos kačiukus mylavo kaip mažylius. 

— Ar Adamas su niekuo nesipyko šiuo metu? 

Vila nusisuko. 

— Tai padarė ne Adamui, o man. 

— Tiek to, — Benas linktelėjo, nes ir pats taip gal- 
vojo. Ir tai jam kėlė nerimą. — O tu su niekuo dabar 
nesikivirčijai? 

— Tik su tavimi. 

Jis truputį šyptelėjo ir priėjo prie jos. 

— Su manimi tu ginčijiesi visą gyvenimą. Mes jau 
seniai išsimušėm iš skaičiaus. Šitai nesiskaito, — jis pa- 
ėmė ją už rankos, smarkiai suspaudė pirštus. — Kaip 
manai, ar kas nors turi priežasčių linkėti tau blogo? 

Sutrikdyta jo prisilietimo, Vila pasižiūrėjo žemyn 
į sunertas judviejų rankas. 

— Ne. Nebent Marinatas ir Vudas pyksta, kad aš 
dabar vadovauju. Ypač Marinatas. Girdi, čia ne bobos 
darbas. Bet asmeniškai prieš mane jie, manau, nenusi- 
teikę. 

— O Marinatas tuomet buvo kalnuose, — tarė Be- 
nas susimąstęs. — Kaip manai, ar galėjo jis tai padary- 
ti, norėdamas tave pagąsdinti. 

Vila įsižeidusi pažvelgė į jį: 

— Tu manai, kad aš pabūgau? 

— Geriau jau būtum pabūgusi, — Benas šyptelė- 
jo. — Ar jis galėjo taip padaryti? 

— Prieš porą valandų būčiau atsakiusi “ne", o da- 
bar aš niekuo nebetikiu, — staiga ji suprato, jog čia ir 
glūdi košmaras. Nežinai, kuo galima pasitikėti, o jeigu 
galima — kiek. — Vargu bau. Jo būdas, žinoma, labai 
bjaurus, Marinatas mėgsta krėsti šunybes, bet kad ši- 
taip be jokios priežasties imtų ir užmuštų gyvulį... 

— Na, priežastis kaip tik buvo. Ir mes būtinai pri- 
valome ją rasti. 

Vila kilstelėjo smakrą. 

— Mes? 

— Tavo valdos susieina su manosiomis, Vil. O vi- 
sus metus aš ir pagal įstatymą būsiu atsakingas už tai, 
kas čia darosi, — Benas tik kiečiau suspaudė jos ran- 
ką, kai ji pamėgino ją ištraukti. — Taip jau išėjo, kad 
abiem mums teks su tuo susitaikyti. Aš nusiteikęs ne- 
atplėšti akių nei nuo tavęs, nei nuo tavo rančos. 

— Jeigu kas nors pernelyg uoliai kiša nosį į sveti- 
mus reikalus, Benai, jis rizikuoja netekti galvos. 

— Įsidėmėsiu, — Benas prispaudė jos rankas prie 
šonų. — Kiti metai žada būti įdomūs. Labai įdomūs. 
Su tavim aš nesipešiau... gal dvidešimt metų greičiau- 
siai. O tu nieko — įkūni. 

Zinodama, kad jis sveria daugiau, 0 jo raumenys 
tvirtesni, Vila vis dėlto buvo pasirengusi peštis. 

— Kaip gražiai sušnekai, Benai. Tiesiog tikras po- 
etas. Paklausyk, kaip ėmė plakti mano širdis. 

— Brangute, labai norėčiau paklausyti, betgi tu pa- 
sistengsi man smogti. 

Ji susijuokė ir iškart pasijuto geriau. 

— Ne, Benai. Aš ne pasistengsiu, o būtinai tau smog- 
siu. Dabar eik. Aš baisiai pavargau ir noriu valgyti. 

— Gerai, eisiu. — “Bet dar ne dabar", — pamanė 
jis. Rankomis slystelėjo per jos riešus ir nustebo, kaip 
smarkiai tvinkčioja merginos pulsas. “Niekaip nepama- 
nyčiau, — tarė sau Benas, — juk jos akys tokios šaltos, 
tamsios". Apskritai mažai ką galima pasakyti apie Vilą 
Mersi iš pirmo žvilgsnio. — Argi nepabučiuosi manęs 
atsisveikindama? 

— Tąsyk galiu sudarkyti tavo fizionomiją, 0 jos tau 
prireiks Žaidimams su kitomis moterimis. 

— Ir vis dėlto surizikuočiau, — nepaisant to, jis 
atsitraukė. Ne laikas, o ir ne vieta. Bet jautė, kad toks 
laikas ateis, net gan greitai. — Aš grįšiu. 

— Aha, — ji susikišo rankas į kišenes ir žiūrėjo, 
kaip jis sėdasi į džipą. Sirdis vis dar labai smarkiai pla- 
kė. — Zinau. 

Vila palaukė, kol iš akių išnyko automobilio žibin- 
tų šviesos, paskui pažvelgė į namą, į šviečiančius lan- 
gus. Ak, kaip norėjosi išsimaudyti karštoje vonioje, ge- 
rokai pavalgyti ir virsti į lovą. Bet visa tai teks atidėti. 
Mersių ranča priklauso jai, ir ji turi pasikalbėti su savo 
žmonėmis. 

Nors Vila ir valdė rančą, ji stengėsi būti atokiau nuo 
bendrabučio. Suprato, kad vyrai turi teisę pailsėti ir pa- 
būti vieni, o šis medinis pastatas su mūriniais suoleliais 
prieangyje jų namas. Čia jie miegojo, valgė, skaitė kny- 
gas, jei dingtelėdavo į galvą paskaityti. Iki užkimimo ba- 
rėsi kortuodami ir vienas kitam skundėsi šeimininkais. 

Nela valgį ruošė bungale, kuriame gyveno su Vudu 
bei sūnumis, ir jį nešiodavo vyrams. Jiems ji netarna- 
vo, todėl patalpą vyrai valydavosi patys, savaitei paskir- 

dami budėtoją. Taigi jie valgydavo kaip šaudavo į gal- 
vą: nenusiprausę po darbo, o kartais vien su naktiniais 
baltiniais. Prie stalo tikriausiai taukšdavo apie bobas 
ir girdavosi savo organo dydžiu. 

Ką gi, tai jų namas. 

Todėl Vila pasibeldė ir palaukė kvietimo užeiti. Su- 
sirinkę visi, išskyrus Vudą, kuris paprastai vakarieniau- 
davo su savo šeima. Vyrai susėdę aplink stalą, galusta- 
lėje Hemas. Jo kėdė truputį atitraukta, vadinasi, vaka- 
rieniauti baigęs. Bilis ir Džimas, panašūs į du išalku- 
sius vilkus, dar kimšo vištieną su bulvėmis. Marinatas 
sėdėjo nepatenkinta mina ir gėrė alų. 

— Atleiskite, kad sutrukdžiau vakarienę. 

— Mes jau beveik pavalgėme, — atsiliepė Hemas. — 
Bili, nurink lėkštes. Jei suvalgysi dar bent kąsnį, sprogsi. 
Ar nori kavos, Vil? 

— Neatsisakyčiau, — ji pati priėjo prie krosnies, 
įsipylė juodos kavos. Suprato, kad kalba bus delikati, 
reikia kalbėti taktiškai ir kartu be vingrybių. — Man 
netelpa į galvą, kam prireikė mėsinėti seną katiną, — ji 
nugėrė kavos, duodamai laiko šiems žodžiams suvokti. — 
Kaip jums atrodo? 

— Aš apklausiau Vudo vaikus, — Hemas atsistojo 
įsipilti kavos. — Nela sako, kad jie beveik visą vakarą 
buvo namie. Abu turi kišeninius peiliukus, Nela atnešė 
man juos parodyti. Peiliai švarūs, — Hemas susiraukė. — 
Jaunesnysis, Pitas, ėmė žliumbti, sužinojęs apie senąjį Mai- 
ką. Nežiūrėk, kad jis aukštas, jam tik aštuoneri. 

— Girdėjau, vaikai prasimano visokių niekšybių, 
panašių į šitą, — suburbėjo Marinatas. — O paskui iš 
jų išauga žudikai maniakai. 

— Vargu ar Vudo sūneliai kruopščiai rengiasi Dže- 
ko Skerdiko karjerai. 

— Gal tai Makinonas, — Bilis barkštelėjo lėkštė- 
mis kriauklėje, vildamasis, kad Vila pasuks galvą į jį. 
Jis visada vylėsi patraukti į save jos dėmesį, kadangi 
jau seniai dėl jos pametė galvą. — Jis buvo čionai, — 

krestelėjęs galvą, kad nusimestų nuo kaktos neklusnius 
šiaudinius kuokštus, ėmė nuoširdžiau nei reikia šluos- 
tyti lėkštes. — O jo Žmonės irgi ganė galvijus kalnuose 
tuo metu, kai rado užmuštąjį jautuką. 

— Tu pirma pagalvok prieš maldamas liežuviu, 
paikši, — nepiktai nutraukė jį Hemas. Jo nuomone, 
kiekvienas vaikėzas, neturįs trisdešimties metų, paik- 
šis. O Bilis su amžinomis jo fantazijomis — tai jau ne- 
abejotinai. — Makinonas ne iš tų, kuris imtų pjauti nu- 
smurgusią katę. 

— Bet jis gi čia buvo, — atkakliai priešgyniavo Bi- 
lis ir pašnairavo į tą pusę, kur sėdi Vila: ar ji girdi? 

— Taip, jis lankėsi čia, — patvirtino ji. — Ir buvo 
name, su manimi. Aš pati atidariau jam duris, 0 prie- 
angyje dar nieko nesimėtė. 

— Na, gana, Marinatai, — Džimas pakilo nuo sa- 
vo girgždančios kėdės, bandydamas išsklaidyti nejau- 
kią pauzę. — Tu negali kaltinti Vilos dėl to, kas įvyko. 

— Tik sakau, kaip yra. 

— Teisingai, — abejingai linktelėjo Vila. — Nieko 
tokio neatsitikdavo, kol buvo gyvas senis. Bet jis mirė, 
ir dabar čia aš šeimininkė. O kai surasiu tuos, kas ši- 
taip padarė, deramai su jais išsiaiškinsiu, — ji pastatė 
puodelį ant stalo. — Noriu, kad jūs visi pagalvotumė- 
te, prisimintumėte: gal ką esate matę ar girdėję. Jei kas 
ateitų į galvą, žinote, kur mane rasti. 

Kai ji uždarė duris, Hemas taip spyrė į kėdę, ant 
kurios sėdėjo Marinatas, kad tas kulvirsčia nulėkė ant 
grindų. 

— Na, kas tu per kretinas! Mergaitė iš kailio ne- 
riasi, kad viską darytų kaip pridera. 

— Ji juk boba, ar ne? — ir tuo jau viskas pasakyta, 
pridūrė sau. — Jomis negalima pasitikėti, o juo labiau 
priklausyti nuo jų. Kas garantuos, kad tas psichas, ku- 
ris papjovė katiną, to nepadarys ir žmogui? — Marina- 
tas gurkštelėjo alaus, patylėjo, kad visi įsiklausytų į jo 
žodžius. — Kas, ar ji tave apgins? Abejoju. 

Bilis išmetė lėkštę. Jo akys suapvalėjo ir pasidarė 
stiklinės iš siaubo. 

— Tu manai, kad kas nors panašaus gali atsitikti ir 
mums? Ir mus gali užpulti, papjauti? 

— Na, užsičiaupk, kad tave velniai! — Hemas 
smarkiai trinktelėjo puodeliu į stalą. — Marinatas no- 
ri, kad visi nirštume kaip jisai, nes esame valdomi mo- 
ters. Baik, vienas dalykas užmušti karvę ar pilną blusų 
katiną, o visai kas kita — nudobti žmogų. 

— Hemas teisus, — bet Džimas nurijo seilę, tarsi 
kažkas veltųsi gerklėje, o jau bandelėmis lėkštutėje jis 
nesusidomėjo. — Tačiau imtis saugumo priemonių ne 
pro šalį. Vis dėlto rančoje dabar gyvena dar dvi mote- 
rys, — jis nustūmė lėkštę ir atsistojo. — Tikriausiai 
mums reikia prižiūrėti jas. 

— Aš prižiūrėsiu Vil, — greitai tarė Bilis ir bema- 
tant iš Hemo susilaukė antausio. 

— Dirbsite kaip paprastai. Man nereikia gaujos bai- 
lių, bijančių savo šešėlio, — Hemas vėl prisipylė puo- 
duką. — Marinatai, jei nesugebi pasakyti ką nors pro- 
tinga, geriau užsikabink spyną ant savo bjaurios bur- 
nos. Tai tinka ir kitiems, — piktu dygiu žvilgsniu jis 
nusmelkė vyrus, paskui linktelėjo, patenkintas savo dar- 
bu. — Aš rengiuosi prižiūrėti veršelius. 

— Štai ką pasakysiu, — virpčiojančiu balsu pradė- 
jo Marinatas. — Aš nusiteikęs laikyti arčiau savęs šau- 
tuvą, o ir peilio iš rankų nepadėsiu. Jeigu man kas nors 
nepatiks, aš jau savaip susitvarkysiu, — jis baigė gerti 
alų ir išėjo lauk. 

Džimas irgi nusprendė išgerti alaus. Jis pažvelgė į 
blyškų Bilio veidą. Vargšelis, dabar jį tikriausiai nakti- 
mis pradės kamuoti košmarai. 

— Nieko, Bili, jis papurkštaus ir nurims. Tu gi jį 
pažįsti. 


— Taip, bet... — Bilis delnu nusišluostė burną. 
“Čiagi tik katė, — priminė sau. — Sena, beveik dvėsna 
katė". — Zinia, aš pažįstu jį. 

Vilą apniko košmarai. Prabusdavo išpilta šalto pra- 
kaito, širdis daužydavosi, pasirengusi iššokti iš krūti- 
nės, gerklėje įstrigdavo baimės šūksmas. Ji gulėjo tarp 
suglamžytų paklodžių ir rankomis daužė orą. Jausda- 
masi vieniša ir nelaiminga, mergina atsisėdo lovoje. Pro 
langą švietė mėnesiena, švelnus vėjelis lengvai judino 
užuolaidą. 

Vila neprisiminė, kas iš tiesų sapne ją taip išgąsdi- 
no. Kraujas, baimė, panika. Peiliai. Tiesiai į ją ėjusi be- 
galvė katė. Vila norėjo pasijuokti iš savo baimės, pri- 
sitraukė kelius prie smakro ir susijuokė. Juokas, pana- 
šus į kūkčiojimą. 

Kai išlipo iš lovos, kojos truputį linko, bet Vila pa- 
liepė sau eiti į vonią, įjungė šviesą ir pasilenkusi ties 
kriaukle rieškučiomis ėmė pilti ant veido ledinį vande- 
nį. Nusipraususi lipnų prakaitą, Vila pasijuto geriau. 
Pakėlusi galvą, Žvilgterėjo į veidrodį. 

Veidas toks kaip visuomet. Niekas nepasikeitę. Nič- 
niekas. 

Paprasčiausiai nakties košmaras. Na, ar ji neturi 
teisės išsigąsti po to, kas įvyko? Atsakomybės našta visu 
svoriu gula ant jos pečių, ir dalytis ja nėr su kuo. 

Ji viena atsako už seseris, už rančą, apskritai už 
viską, kas čia dedasi. Kliautis nėra kuo. 

Jei kas joje ir pakito — tai pačioje esybės gelmėje 
sujudęs kažkoks amžinai moteriškas pradas. O su tuo 
ji susidoros. Neturi nei laiko, nei noro užsiiminėti mei- 
lės žaidimais su Benu Makinonu. 

Jis kiek beįmanydamas stengiasi ją įpykinti ir ap- 
kvailinti. Vila nusibraukė plaukus, užkritusius ant drėg- 
nų skruostų, įsipylė į stiklinę vandens. Beno ji niekada 
nedomino. O jeigu dabar jis ir užkabinėja ją, tai tik tam, 
kad pasityčiotų. Tai be galo jam būdinga. Skalaudama 
burną, ji vos nešyptelėjo. š 

O dar ji pagalvojo, kad galėtų jį pabučiuoti. Siaip 
sau — kad atsikabintų. Ir pabandytų. Gal dabar ji ge- 

riau miegotų. Jis tada dingtų iš jos sapnų ir nakties koš- 
marų. O ji tada liautųsi stebėjusis, kad iki šiol nepažinti 
jausmai drumsčia sielą, užsiimtų tik rančos reikalais. 

Vila žvilgterėjo į lovą, krūptelėjo. Reikėtų dar pa- 
miegoti, bet nenori vėl matyti kraujo ir išdraskytų kū- 
nų. O jei nenori, vadinasi, ne. 

Prieš lįsdama į patalą, Vila giliai atsiduso. Ji išvai- 
kys sapnus, galvos apie ką kita. Apie pavasarį, kuris 
dar nekreit ateis. Apie gėles, žydinčias pievose, apie 
šiltą vėją, pučiantį iš kalnų. 

Bet kai užmigo, ji vėl sapnavo kraują, mirtį ir siaubą. 

Iš Tesės Mersi dienoraščio: 

“Rančoje prabuvau dvi dienas ir supratau, jog ne- 
apkenčiu Montanos, karvių, arklių, kaubojų, o labiau- 
siai — vištų. Besė Pringl, garbi šio konclagerio dikta- 
torė, pavedė man rūpintis vištide. Apie naują savo kar- 
jeros posūkį sužinojau vakar po vakarienės. Vakarie- 
nei, beje, pateikė keptos lokienos. Pasirodo, mūsų Odi- 
nė Pėdkelnė kalnuose nušovusi lokį grizlį. Mėsytė su 
kvapeliu. 

Ne, meluoju. Iš tiesų man ji buvo labai skani, kol 
sužinojau, kuo maitina. Galiu pareikšti labai atsakin- 
gai, kad, priešingai paplitusiai nuomonei, grizlio mėsa 
visai nepanaši į vištieną. Vienintelė teigiama ypatybė, 
kuria pasižymi Besė — 0 apie neigiamas jos ypatybes 
galiu parašyti visą poemą — yra tai, kad ji skaniai ga- 
mina valgį. Turiu stebėti save, antraip vėl pavirsiu ru- 
buile. 

Kol buvau išvažiavusi daiktų, šioje skylėje įvyko 
sensacija. Kažkas smulkiais gabalėliais supjaustė kar- 
vę kalnų ganykloje. Iš pradžių nesupratau, pasakiau, 
kad karvei ir karvės mirtis, bet mylimoji sesutė savo 
žvilgsniu vos manęs nesudegino. Reikia pripažinti — 

jos akys itin išraiškingos. Jei nebūtų tokia niekšiukė, 
gal ir galėčiau su ja susidraugauti. 

Bet krypstu į lankas. 

Paaiškėjo, kad karvę sukapojo kuo žŽiauriausiai, ir 
šis atsitikimas sukėlė sąmyšį tarp čiabuvių. Toliau — 
dar gražiau. Vakare, mano grįžimo išvakarėse, kažkas 
nupjovė galvą katei ir lavonėlį patėškė prieangyje. Ra- 
dinį aptiko vargšė Lilė. 

Tiesiog nežinau, ką ir parašyti. Ar šitaip pas juos 
dedasi labai dažnai, ir neverta tam teikti reikšmės, ar 
reikėtų stipriau užsidaryti nakčiai. Tačiau kaubojų ka- 
ralaitė ne juokais sunerimusi. Kitaip susiklosčius ap- 
linkybėms, piktai pasidžiaugčiau — sesutė gerokai ma- 
ne nervina. Bet turint galvoje, kiek mėnesių mums lem- 
ta išgyventi drauge, o čia vyksta šitokie dalykai... Siur- 
poka. 

Lilė beveik visą laiką praleidžia su Adamu ir ar- 
kliais. Jos mėlynės jau beveik išnyko, bet nervai kaip ir 
anksčiau įtempti. Man rodos, ši kvaišelė nė nepastebi, 
kad Kilnusis Ciabuvis įklimpęs į ją. Stebėti juodu — 
smagumėlis. Apskritai Lilė man simpatiška, ji tokia ne- 
apsaugota, sutrikusi. Be to, juk mūsų abiejų padėtis la- 
bai panaši. 

Iš kitų personažų paminėčiau Hemą. Jis tarytum 
pabėgęs iš vesterno: kreivakojis, plaukai su žile, plaš- 
takos pritrintos nuospaudų, akys kaip stiklo karoliu- 
kai. Vietoj “labas" kilsteli du pirštus prie skrybėlės, bur- 
nos mano akivaizdoje beveik nepraveria. 

Dar yra Marinatas. Nežinau, kuo vardu jis iš tik- 
rųjų. Rūgštaus snukio, niurgzlaus būdo, kaubojiški ba- 
tai aštriomis nosimis, plika makaulė, didžiuliai rudi ūsai. 
Beveik visuomet paniuręs, bet mačiau jį dirbantį prie 
galvijų. Sitas žmogus išmano savo darbą. 

Bukų šeimyna. Nela gamina maistą kaubojams, ji 
labai simpatiška, nors ir negraži. Su Bese jos visą laiką 
kažką apkalba ir dirba visokius moteriškus darbus, apie 
kuriuos norėčiau kuo mažiau žinoti. Nelos vyras, var- 

du Vudas. Kaip išsiaiškinau, pilnas jo vardas — Vud- 
rou. Juoda barzda, geraširdė šypsena ir puikios manie- 
ros. Mane jis vadina “mem" ir atkakliai siūlo įsigyti 
“normalią skrybėlę“, kad nenusideginčiau veido. Bu- 
kai turi du berniukus, vienam aštuoneri, kitam — de- 
šimt. Visą laiką jie laksto, klykia ir talžo vienas kitą. 
Berniukai gražutėliai. Mačiau, kaip jie varžosi, kas to- 
liau nuspjaus. Abu parodė neeilinį meistriškumą. 

Džimas Briusteris. Klasikinis herojus — kaubojus. 
Toks veržlus, nugalėtojo išvaizdos. Stebėtinai šaunus. 
Jam baisiai tinka aptempti džinsai, nors užpakalinė ki- 
šenė išsipūtusi nuo kažkokio apvalaus daikto — įtariu, 
kad ten kokia šlykštynė kaip kramtomasis tabakas. Dži- 
mas man viliojančiai mirkčioja ir įžūliai šypsosi. Kol 
kas laikausi. 

Jauniausias iš kaubojų — Bilis. Jam ką tik leido 
dirbti. Žiūri į mūsiškę amazonę šunyčio akimis. Visą 
laiką plepa, jam kiti nuolat pataria užsičiaupti, bet Bi- 
lis nė kiek neįsižeidžia. Nutilti nė nemano. Mano jaus- 
mai jam beveik motiniški. 

Kaubojaus advokato per šį laiką nemačiau nė kar- 
to. Nemačiau ir garsiojo Beno Makinono iš “Trijų uo- 
lų" rančos. Tas Benas — pagrindinis piktadarys mano 
mylimosios sesutės gyvenime. Vien tik už tai esu pasi- 
rengusi jį pamilti. Reikės kaip nors prisimeilinti prie 
Besės, kad ji man papasakotų apie Makinonus smul- 
kiau. Bet dabar nėra laiko — laukia svarbūs darbai viš- 
tidėje. 

Viską stebėsiu kaip įdomų nuotykį". 


Tesė įpratusi anksti keltis. Ir namie ji nenubusdavo 
vėliau nei šeštą valandą. Valandėlė sporto salėje, daly- 
kiški pusryčiai, paskui — pora valandų darbo. Vidudie- 
nį ji paprastai eidavo į baseiną arba pasidairyti po krau- 
tuves, žinoma, jei nebūdavo kokio nors dalykiško pasi- 
matymo. Būta ir meilės susitikimų, bet sąlygas visada 
diktuodavo ji. Tesei patiko pačiai tvarkytis gyvenimą. 

Bet keltis šeštą ryto ir tąsytis su vištomis, — čia 
jau kita opera.. 

Vištidė didžiulė ir, dėkui Dievui, švari. Joje gyve- 
na penkiasdešimt vištų, kurios iš pirmo žvilgsnio mies- 
tietei pasirodė plėšrios ir pavojingos būtybės. 

Laikydamasi instrukcijos, Tesė sumėtė vištoms le- 
salą, pripylė vandens, paskui nusipurtė rankas ir liūd- 
nai pažvelgė į narvą su dedekle. 

— Reikia paimti kiaušinius. Įtariu, kad tu, drau- 
guže, tupi ant jų. Tau leidus... 

Ji atsargiai ištiesė ranką, stebėdama vištos jude- 
sius. Iš karto paaiškėjo, kas čia vyriausias. Tesė rikte- 
lėjo ir atitraukė pirštą su ištryškusiu kraujo lašeliu. 

— Ramiai, sesyte! Aš tik vykdau įsakymą. 

Užvirė mirtina kova. Kudakavimas, riksmai, į vi- 
sas puses skraidančios plunksnos. Kitos vištos pasiro- 
dė solidarios, ir vištidė virto tikru beprotnamiu. Galų 
gale Tesė vis dėlto įstengė ištraukti iš po dedeklės šiltą 
kiaušinėlį. Įraudusi nugalėtoja laikė rankoje trofėjų, 
bandydama atsipūsti. 

— Įdomi jūsų metodika, — išgirdo Tesė kažkieno 
balsą ir iš netikėtumo išmetė brangųjį kiaušinį. Jis te- 
kštelėjo ant grindų ir sudužo. 

— Kad jį velniai! Taip sunkiai išėmiau! 

— Atleiskite, aš jus išgąsdinau. 

Neitas dirstelėjo į vištidę, suintriguotas sklindan- 
čio iš jos triukšmo. Jis manė, kad ten Vila, bet pamatė 
Kalifornijos paukštytę. Paukštytė brangiais džinsais ir 
blizgančiais naujais aulinukais kovėsi su višta. Scena iš 
tiesų įspūdinga. 

— Renkate kiaušinius pusryčiams? 

— Lyg ir taip, — Tesė nustūmė garbaną nuo kak- 
tos. — O ko jums čia reikia? 

— Dalykiškas susitikimas su Vila. Žiūrėkit, jums 
ant rankos kraujas. 

— Žinau, — Tesė piktai lyžtelėjo pirštą. — Ši bjau- 
rybė užpuolė mane. 

— Jūs netinkamai elgėtės. 

Jis perrišo jos ranką nosine ir priėjo prie kito narvo. 
Nors nepaprasto ūgio, Neitas įsigudrino triskart susiriesti 
ir visai grakščiai, net į nieką nestuktelėjęs galvos. 

— Reikia elgtis natūraliai, negąsdinti dedeklės. Vei- 
kite greitai, bet ne staigiai. 

Jis vikriai pakišo ranką po višta ir ištraukė kiauši- 
nį. Dedeklė nė nekrustelėjo. 

— Pirmą kartą gyvenime dirbu šį darbą, — burb- 
telėjo Tesė ir pakišo pintinėlę. — Paprastai su vištomis 
susiduriu tik parduotuvėje. Ten jos guli suvyniotos į ce- 
lofaną. 

Neitas ėjo taku rinkdamas kiaušinius, Tesė vilkosi 
iš paskos. 

— Tikriausiai jūsų namuose daug savų vištų. 

— Buvo anksčiau, ne dabar. 

— Kuo gi jūs verčiatės — karvėmis? 

— Ne. 

Tesė nustebo: 

— Nejaugi avimis? Kine mačiau, kaip avių augin- 
tojai visą laiką kariauja su kaubojais. 

— Ne, ne avimis, — pintinėlė pasipildė dar vienu 
kiaušiniu. — Arkliais. Jūs jodinėjate, mis Mersi? 

— Ne, — ji patraukė pečiais. — Tiesa, čia visi man 
sako, jog reikia išmokti. Kaip bebūtų, turėsiu kuo už- 
siimti. 

— Adamas gali jus išmokyti. Ir aš galiu. 

— Iš tikrųjų? — ji nekaltai šyptelėjo ir pakėlė 
blakstienas. — Nejaugi jūs dėl manęs taip aukositės, 
misteri Torensai? | 

— Na, ką jūs. Juk mes kaimynai. 

“Ji maloniai kvepia, — pagalvojo Neitas. — Įdo- 
mus aromatas — truputį grėsmingas, su pavojaus prie- 
skoniu. Bet drauge labai moteriškas." 

Jis įdėjo į pintinėlę dar vieną kiaušinį. 

— Vadinkite mane tiesiog Neitu. 

— Sutariam, — sumurkė Tesė, žvilgčiodama į pa- 

šnekovą iš po tankių blakstienų. — Tai mes su jumis 
kaimynai, Neitai? 

— Na, apskritai taip. Aš gyvenu į rytus nuo čia. 
Jūs maloniai kvepiate, mis Mersi. Ypač turint omenyje 
tai, kad spėjote pakovoti su vištomis. 

— Vadinkite mane tiesiog Tese. Jūs ką — flirtuo- 
jate su manimi, Neitai? 

— Jūs su manimi, aš su jumis, — jis geraširdiškai 
nusišypsojo. — Juk jūs flirtavote su manimi, teisingai 
supratau? 

— Įprotis. 

— Jeigu jums reikia mano patarimo... 

— Zinau, advokatai amžinai patarinėja, — pertrau- 
kė jį Tesė. 

— Cia tai tikra tiesa. Tad štai, patariu jums trupu- 
tį sumažinti flirto stiprumą. Mūsų vaikinai nepripratę 
prie tokių stilingų moterų. Tai juos gali labai smarkiai 
paveikti. 

— Suprantu... 

Iš tikrųjų Tesė nesuprato, kas čia — komplimen- 
tas ar įžeidimas. Dėl viso ko nusprendė, jog kompli- 
mentas. 

— O jūs? Jūs pripratęs prie stilingų moterų? 

— Nemanau, — jis susimąstęs apžiūrėjo ją nuo gal- 
vos iki kojų. — Bet kai matau stilingą moterį, iš karto 
ją atpažįstu. Būgštauju, kad dėl jūsų vaikinai praras pro- 
tą ir pradės pjaustyti vienas kitam gerkles. 

“Greičiausiai tai iš tiesų buvo komplimentas", — 
pagalvojo Tesė. 

— Tai labai pagyvintų vietinį gyvenimą. 

— Kiek girdėjau, čia ir be to pakanka judrumo. 

— Taip, tos užmuštos katės ir karvės, — ji susi- 
raukė. — Kokia šlykštynė. Gerai, kad aš nebuvau čia. 

— Bet jūs jau čia, — jis pažvelgė į pintinėlę. — 
Tikriausiai pakaks. 

— Lig valiai. Viešpatie, kokie gi jie purvini. 

Ji žiūrėjo į kiaušinius pasibaisėjusi, galvodama, jog 
greit nepanorės omleto. 

— Galima juos nuplauti, — jis ištiesė jai pintinė- 
lę. — Ar spėjote apsiprasti? 

— Bandau. Zinoma, gyvenimo aplinka — na, su- 
prantate, aplinkybės čia ne tokios, kaip aš įpratusi. 

Neitas mąsliai nulenkė galvą. 

— Apskritai žmonės iš jūsų... gyvenimo aplinkos 
dažnokai lankosi pas mus. Tiesa, ilgam neužsibūna. 

Jis pasilenkė, kad nestuktelėtų galvos į siją. 

— Cia atvažiuoja žmonių iš Holivudo, už baisius 
pinigus perka namus ir žemę, nori auginti bizonus, gel- 
bėti mustangus ir taip toliau. 

— Ką, jūs nemėgstate kaliforniečių? 

— Montanoje jie neprigyja. Dažniausiai. Labai 
greitai pabėga atgal, į savo naktinius klubus ir restora- 
nus, — Neitas vertinamai pasižiūrėjo į ją. — Juk ir jūs 
pabėgsite po metų. 

— Dar ko! Apsieisiu be jūsų platybių. Man mie- 
liau Beverli Hilsas. 

— Smogas, purvas, žemės drebėjimai? 

Ji svajingai nusišypsojo: 

— Gana, nes mirsiu iš nostalgijos. 

Advokatą ji daugmaž perkando. Gimęs ir išaugęs 
Montanoje, lėtūnas, mėgsta, kad alus būtų šaltas, o mo- 
terys — romios. Tokias paprastai rodo primityviuose 
vesternuose. Filmo pabaigoje herojus būtinai bučiuoja 
į snukį mylimiausią savo arklį. 

Tačiau neginčytinai mielas. 

— Kodėl jūs nusprendėte imtis jurisprudencijos, 
Neitai? Ar kas bandė atsiteisti iš jūsų arklių bandą? 

— Pastaraisiais metais ne, — jis tyčia žingsniavo 
smulkesniais žingsniais, kad ji neatsiliktų. — Mane do- 
mina teisė. Darnumas, sistema. Be to, teisės mokslų 
mokėjimas man duoda papildomų pajamų. O tai nau- 
dinga ir mano reputacijai, ir mano rančai. 

— Vadinasi, stojote į teisę dėl papildomo uždar- 
bio? O kurgi mokėtės? Montanos universitete? — šyp- 
telėjo ji. — Ar Montanoje yra universitetas? 

— Kiek žinau, yra, — ramiai atsakė Neitas. — Bet 
aš mokiausi ne čia, o Jeilyje. 

— Kur kur? 

Ji sustingo vietoje, o paskiau turėjo bėgte prisivyti 
Neitą. 

— Jeilyje? Tai jūs baigėte Jeilio universitetą, 0 pas- 
kiau grįžote į šitą skylę? Aptarnaujate kaubojus ir gy- 
vulių valdytojus? Kas per paiki žaidimai! 

— Tai ne Žaidimai. Su įstatymu nežaidžiama. 

Jis galantiškai prilietė skrybėlę, nusilenkė ir nėrė į 
aptvarą. 

Na, ir dalykėliai. Jeilis... 

Ji palingavo galvą. Paskui pagriebė pintinėlę ir nu- 
kiceno paskui Neitą. 

— Ei, Neitai, palaukit! 

Nebaigė sakinio ir sustojo. Aptvare dėjosi kaž- 
kas nesuprantama. Du kaubojai ir Vila tąsėsi su tely- 
čaite, kuri aiškiai tuo nesidžiaugė. “Matyt, ženkli- 
na", — pagalvojo Tesė. Jai parūpo, kaip tai daroma. 
O ir su Neitu norėjo pratęsti pokalbį, jis irgi susido- 
mėjo tuo, kas vyksta. 

Tesė prisispaudė pintinėlę, įėjo pro vartus, bet nie- 
kas į ją neatkreipė dėmesio. Visi užsiėmę nelaimingąja 
telyčaite. Tesė pasistiebė, pažvelgė per Vilos petį ir pa- 
matė, kaip Džimas Briusteris gan vikriai ir kruopščiai 
kastruoja jautuką. Tai išvydus, Tesės akys išsprogo, ir 
ji tyliai apalpo. Vila išgirdo dūžtančių kiaušinių traš- 
kesį ir atsigręžė. 

— Viešpatie, pasižiūrėkit į ją! 

— Atsijungė, — tarė Džimas ir išsišiepė. 

— Matau be tavęs. Baik su jautuku. 

Neitas jau pakėlė Tesę ant rankų. 

— Man rodos, našta ne per lengviausia, — sausai 
burbtelėjo Vila. 

— Taigi, ne plunksnelė, — nusišypsojo Neitas. — 
Tavo sesutė dailaus sudėjimo. 

— Tiek to. Mėgaukis savo laime. Nešk ją į vidų. 

Tai velnio kvaiša, — Vila susikrimtusi pasilenkė prie 
pintinėlės. — Sukūlė visus kiaušinius. Besę ištiks prie- 
puolis, — pasibjaurėjusi papurtė galvą, pažvelgė į Dži- 
mą ir Marinatą. — Ko spoksote? Dirbkite. Man teks pa- 
sirūpinti šia idiote. Neturiu mat kitų rūpesčių, tik kai- 
šioti amoniaką besmegenei miesto mergiščiai po nosimi. 

— Tu pernelyg griežta jai, — paprieštaravo Neitas, 
nešdamas Tesę į namą. Vos pastebimai šyptelėjęs, jis 
pridūrė: — Supranti, čia jai ne jos aplinka. 

— Deja, ji mano gyvenimo aplinkoje. Viena krinta 
alpdama, kita žiūri į mane su tokia baime, tarsi jai tuč- 
tuojau įsodinsiu tarpuakin kulką. 

— Nesunku tavęs išsigąsti, Vil, — ant jo rankų Te- 
sė sukrutėjo. — Manau, ji tuoj atsipeikės. 

— Mesk ją kur nors čia, — tarė Vila atidarydama 
duris, — O aš nueisiu vandens. 

Neitas stovėjo ir galvojo, kad laikyti Tesę ant ran- 
kų gan malonu. Ji ne tokia liesa kaip kitos kalifornie- 
tės. Ganėtinai apvaloka, visa, ko reikia, savo vietoje. 

Tesė sunkiai sudejavo, sumirkčiojo blakstienomis, 
ir Neitas sustojo šalia sofos. 

Į jį įsmigo rugiagėlių spalvos akys, visiškai nenuo- 
vokios. 

— Kas čia? — išlemeno Tesė. 

— Viskas gerai, mieloji. Jūs tik parkritote apalpusi. 

— Apalpusi? Aš? — Tesė niekaip negalėjo suvok- 
ti, kas dedasi. — Nesąmonė! 

— Parkritote, beje, labai grakščiai. 

Iš tikrųjų ji griuvo kaip pakirstas medis, bet vargu 
ar tokia metafora jai patiktų. 

— Ar nesusitrenkėte galvos? 

— Galvos? 

Tesė sutrikusi pačiupinėjo pakaušį. 

— Lyg ir ne... 

Staiga ji prisiminė. 

— Ak, vargšė telyčaitė! Ką jie padarė jai? Na, ko 
šaipotės? 

— Įsivaizduoju, kaip nemalonu pirmą kartą gyve- 
nime matyti tokį vaizdą. Kažin ar Beverli Hilse kast- 
ruoja jautukus. 

— Gyvulių pas mus nestokoja, bet vis dėlto mes su 
jais taip nesielgiame. 

Neitas patenkintas linktelėjo: 

— Matau, jūs iš tikrųjų atsipeikėjote. 

Tesė išties visiškai atsitokėjo ir pagaliau pajuto, kad 
jis laiko ją ant rankų. 

— Ko gi jūs mane spaudžiate? 

— O kaipgi turėjau jus nešti? Tempti už plaukų tar- 
tum nepatogu. Ziū, ir jūsų skruostai parausvėjo. 

— Kodėl tau nepastačius jos ant kojų? — paklausė 
Vila, įeidama į kambarį su stikline vandens. 

— O man patinka. Ji taip maloniai kvepia. 

Neitas pasirodė toks atlapaširdis, kad Vila neištvė- 
rusi sukikeno. 

— Liaukis sukęs jai galvą, Neitai. Palik ją ramybė- 
je. Man ir be jūsų daugybė darbo. 

— O ar galėčiau ją dar palaikyti? Supranti, mano 
rančoje visai nėra moterų. Ten man būna taip nyku. 

— Abudu jūs man įgrisote, — oriai atkirto Tesė, 
vis dar kybodama ore. — Tučtuojau pastatykite mane 
ant žemės, gaisrinės bokšte. 

— Klausau, mem. 

Jis atsargiai paguldė ją ant odinės sofos. 

Tesė šoktelėjo ant spyruoklių, piktai prunkštelėjo 
ir patogiau įsitaisė. 

— Se, išgerk, — be menkiausios atjautos balse ta- 
rė Vila, tiesdama jai stiklinę. — Ir laikykis atokiau nuo 
aptvaro. 

— Prižadu tau. 

Tesė baisiai niršo, kad pasirodė silpna. Įniršis lig 
šiol ją purtė. 

— Tai, ką jūs darote su gyvuliais, žiauru ir baisu. Tie- 
siog stebiuosi, kodėl įstatymas iki šiol dar neuždraudė ty- 
čiotis iš bejėgių sutvėrimų, — pamačiusi, kad Neitas šyp- 

sosi, sušnypštė: — Liaukitės vaipęsis, kretine. Ar jums 
patiktų, jei aš sugnybčiau jūsų kiaušius įkaitintomis 
žnyplėmis? 

Neitas netyčia griebėsi už prarėžo, nusikosėjo. 

— Vargu, mem. 

— Vyrų mes nekastruojame. Bent jau tol, kol iš jų 
yra šiokios tokios naudos, — sausai tarė Vila. — Jau- 
tukų romijimas — galvijų augintojams įprastas reiški- 
nys. Kaip manai, Holivudo mis, kuo virstų banda, jei 
visus jaučius paliktume ūkyje? Jie susigrumtų, išlaužy- 
tų visas tvoras. 

— Kas naktį vyktų karvių orgijos, — įsiterpė Nei- 
tas ir tuoj pat nutilo, abi seserys dėbtelėjo į jį piktais 
žvilgsniais. 

— Kodėl turiu tau aiškinti tokius elementarius da- 
lykus? — atsiduso Vila. — Paprasčiausiai nelįsk į ap- 
tvarą šiandien ir rytoj. Besė ras tau darbo namuose. 

— Ak, kokia laimė! 

— Daugiau tu vis vien niekam netinki. Net kiauši- 
nių negali surinkti — visus sudaužei. 

Tesė kažką piktai sušnibždėjo, bet Vila jau atsig- 
ręžė į Neitą: 

— Rodos, norėjai pasišnekėti su manimi? 

— Taip, reikėtų šnektelėti. 

Neitas nė nesitikėjo patirsiąs tiek malonumo iš šio 
vizito. 

— Pirmiausia norėčiau patikrinti, ar pas tave vis- 
kas tvarkinga. Prisiklausiau kalbų, kas čia dedasi. 

— Viskas čia ganėtinai gerai, — Vila paėmė iš Te- 
sės stiklinę ir išgėrė vandens likutį. — Vis vien nieko 
negalima padaryti. Zmonės kiek įbauginti, įtaresni, — 
ji pastatė stiklinę, nusmaukė ant pakaušio skrybėlę. — 
Ar girdėjai, kad mūsų kraštuose būtų vykę kas nors pa- 
našaus? 

— Ne, — Neitas buvo ne juokais susirūpinęs. — 
Nežinau, kuo galėčiau tau padėti, bet gali visiškai pasi- 
kliauti manimi. 

— Dėkui, — ji paspaudė jam ranką. Matydama 
spaudžiant ranką, Tesė skeptiškai išsišiepė. 

— Ar padarei, ko prašiau? 

Vila prašė Neitą parengti testamentą, kuriuo pa- 
grindiniu jos įpėdiniu būtų skiriamas Adamas. Be to, 
po metų jam turėtų atitekti namas, kuriame jis gyvena, 
arklių kaimenė ir pusė tėvo palikimo jai. 

— Taip, parengsiu projektą iki savaitės pabaigos. 

— Gerai, — ji vėl užsitraukė skrybėlę ant akių. — 
Jei neturi kur dėti laiko, gali paplepėti su šia lepūnėle, — 
ji nutvilkė Tesę aštriu žvilgsniu. — O aš neturiu kada, 
reikia kastruoti jautukus. 

Vila išėjo, o Tesė, piktai sukryžiavusi rankas ant 
krūtinės, pasipiktino: 

— Man būtų lengva jos neapkęsti. Labai lengva. 

— Juk jūs visai jos nepažįstate. 

— Aš žinau, kad ji šalta, šiurkšti, pikta ir pametu- 
si galvą dėl valdžios. Sio derinio man labiau nei pakan- 
ka, — Tesė pašoko ant kojų jausdama, kad vis smar- 
kiau įkaista. — Nežinau, ką gi aš padariau? Kodėl ji 
visą laiką puola mane? Aš gi neprašiau, kad mane įtup- 
dytų į šią rančą, o ir nesipiršau jai į giminystę. 

— Ji irgi nesipiršo jums į giminystę. 

Neitas atsisėdo ant krėslo ranktūrio, neskubėda- 
mas susisuko cigaretę. Laiko jis turėjo nedaug, todėl 
reikėjo išsakyti mintis kuo aiškiau ir apibrėžčiau. 

— Leiskite paklausti jūsų, ką jaustumėte, jeigu kas 
nors bandytų išstumti jus iš nuosavo namo? Atimtų iš 
jūsų pastogę, jūsų gyvenimo būdą, o ir apskritai viską, 
kas jums brangu? 

Jis čirkštelėjo degtuką, užsirūkė. 

— Kad visa tai būtų išsaugota — net ne visa, 0 tik 
dalis, jūs turėtumėte įsileisti į namus svetimus žmones, 
nes priklausote nuo jų. O paskui, net kuo palankiau- 
siai susiklosčius padėčiai, jums tektų atiduoti liūto da- 
lį savojo turto. Jūs nepažįstate tų žmonių, jums nerei- 
kia jų, bet dabar jie gyvena po jūsų stogu lygiomis tei- 

sėmis. Ir ne jūsų valia ką nors pakeisti. Be to, tie žmo- 
nės nieko nenutuokia apie jūsų darbus, visa atsakomy- 
bės našta gula tik ant jūsų. Jūs turite plėšytis, dirbti iki 
devinto prakaito, o jiems tereikia tik sėdėti ir laukti. 
Galop jie gaus tiek pat kiek jūs, nors jūs dirbote, o jie 
dykinėjo. 

Tesė ketino prasižioti, bet nutylėjo. Šitaip inter- 
pretuojant, visa istorija atrodė kitaip. 

— Betgi aš nekalta, — tyliai pasakė ji. 

— Nekalta, tačiau ir Vila nekalta, — jis pasisuko, 


žvilgterėjo į portretą, kabantį virš židinio. — Be to, 
jums neteko gyventi su šiuo žmogumi. 

— O koks jis... — ji nebaigė sakiusi, mintyse nusi- 
keikė. 


Jai nereikia žinoti, koks jis buvo. Tai ne jos dalykas. 

— Norite žinoti, koks jis buvo? — Neitas išpūtė 
dūmų kamuolį. — Papasakosiu. Jis buvo žiaurus, be- 
jausmis ir egoistas. Bet tvarkėsi geriau už kitus. Jis nu- 
tuokė verslo dalykus, tačiau auklėti dukters nemokėjo, 
— Neitas nejučiom pradėjo karščiuotis. Jo balsas tapo 
griežtas, trūkčiojantis. — Nė sykio jos nepamylavo, nė 
sykio nepagyrė, nors ji nėrėsi iš kailio, kad tik jam įtiktų. 
Tačiau visada ji pasirodydavo nepakankamai protinga, 
nepakankamai apsukri, nepakankamai kruopšti. 

“Man dar betrūksta įsigyti kaltės kompleksą", — 
mintyse pyktelėjo Tesė. Gailesys ir atjauta — ne jos 
repertuarui. 

— Imtų ir išvažiuotų. 

— Bet ji pamilusi šias vietas. Be to, ji mylėjo tėvą. 
Jūs nepažinojote jo, todėl galite dėl jo nesielvartauti. 
Iš jūsų gyvenimo jis išėjo prieš daugelį metų. O Vilai jo 
mirtis buvo smūgis. Dabar nebesvarbu, ar Džekas Mer- 
sis buvo nusipelnęs tokios meilės. Manau, jis galėjo nu- 
sispjauti į Vilą lygiai taip, kaip nusispjovė į jus ir Lilę. 
Mergytei nepasisekė, ji liko be motinos. 

“Na, gerai, kaltės kompleksas — tebūnie kaltės 
kompleksas", — pasidavė Tesė. Tačiau labai menkas. 

— Gaila, kad taip atsitiko, bet aš čia niekuo dėta. 

Jis iš lėto užsitraukė cigaretę, užgesino ją, atsistojo. 

— Manau, kad ne, — jo žvilgsnis tapo šaltas, ti- 
riantis. — O jeigu jums tai nerūpi, vadinasi, atsigimėte 
į Džeką Mersį... Gana, man metas. 

Jis prisidėjo delną prie skrybėlės ir išėjo, o Tesė 
pasiliko kambaryje, įbedusi akis į portretą žmogaus, ku- 
ris buvo jos tėvas. 


Už kelių mylių nuo čia, “Trijų uolų" rančoje, Dže- 
sas Kukas švilpaudamas keitė seno fordo sunkvežimio 
žvakes. Džeso nuotaika puiki: pusryčiaudami svarstė, 
dėl ko taip keistai užmušami gyvuliai Mersių rančoje. 
Visų maloniausia, kad katę nukirsta galva aptiko bū- 
tent Lilė. Kokia sėkmė! 

Gaila, kad Džesas to nematė. 

Bet ilgšiui Monro tai papasakojo pats Vudas Bu- 
kas, kuris savo akimis matė, kaip miestietė su mėlynė 
paaky klykė ir spiegė. 

Apskritai išėjo puikiai. 

Džesas švilpavo kantri melodiją, o vikrūs jo pirš- 
tai dirbo savo darbą. Džesas niekada nepakentė kantri 
muzikos — verksmingų moterų, aimanuojančių dėl ne- 
laimingos meilės, ir seilių, sielvartaujančių dėl bobos. 
Bet nieko — teko prisitaikyti. Bendrame būste visi klau- 
sydavosi tik kantri. Nieko, galima priprasti. O ir Mon- 
tana — vietelė pusė velnio. 

Zemė gera, kaip tik tikram vyrui. Tokiam vyrui, 
kuris gali apsiginti ir neleidžia boboms įsiknisti. Rei- 
kės gerai pamokyti Lilę, o paskui galima įsikurti čia 
kaip reikiant. Juk Lilė greitai praturtės. 

Nuo šios minties Džesas ėmė murkti dar garsiau, 
koja mušdamas taktą. Tik pamanyk — toji bukagalvė 
karvė paveldės trečdalį turtingiausios visoje valstijoje 
rančos. Visa krūva pinigėlių! O viso labo — tik mete- 
lius pakentėjusi. 

Džesas išlindo iš po pakelto kapoto, apsižvalgė į 


94 


šalis. Kalnai, žemė, dangus — viskas čia tikra, kieta, 
stipru. Kaip ir jis pats. Geros čia vietos, o Lilė privalo 
suprasti, kad jos vieta — šalia jo. Skyrybos Džesui Ku- 
kui — tuščias žodis. Jei boba priklauso jam, tai jau am- 
žinai. Kartais tenka įkrėsti jai proto, bet čia jau jo teisė. 

Dabar reikia sukaupti kantrybės. Laukti — užvis sun- 
kiausia, pagalvojo Džesas trindamas kaktą tepaluotu del- 
nu. Jeigu Lilė sužinos, kad jis čia, netoliese, tučtuojau 
spruks. Reikia neleisti jai pabėgti, kol nepraėjo metai. 

Jis, žinoma, stebės ją, tai neabejotina. Nuo šitos 
besmegenės kvaišos negalima nuleisti akių. 

Susidraugauti su pora kretinų, dirbančių Mersių 
rančoje, buvo labai paprasta. Pagėrė su jais alučio, su- 
pliekė kortomis, kartu ir pasiklausinėjo apie viską. Da- 
bar gali laisvai lankytis pas kaimynus. Kad tik Lilė ne- 
pamatytų. 

Bet dar negimė tokia bobšė, kuri perkąstų patį 
Džesą Kuką, buvusį jūrų pėstininką. 

Jis vėl palindo po kapotu ir ėmėsi darbo. Galvoje 
brendo eilinio vizito į Mersių rančą planas. 

Sara Makinon kepė blynelius labai patenkinta, kad 
vyresnysis jos sūnus sėdi šalia ir geria kavą. Dabar Be- 
nas čia retai užeidavo — buvo linkęs gerti kavą savo 
bute viršum garažo. 

Sara gerokai jo išsiilgo. 

Ji išsiilgo abiejų sūnų. Anksčiau jie visą laiką bū- 
davo šalia, ginčydavosi, tąsydavosi, stumdydavosi. Kar- 
tais jai atrodydavo, kad išprotės nuo jų, o štai dabar 
berniukai išaugę, nebėra nei triukšmo, nei tąsymosi... 

Gaila, kad jos vaikų tik du. Sara labai norėjo pasi- 
gimdyti mergytę — juk namuose šitiek vyrų. Bet su tre- 
čiu vaiku jiems nepasisekė. Tiek to, dėkui Dievui ir už 
sūnus. Šit kokie tvirti, sveiki vaikinai išaugo. 

Neseniai atsirado marti, kurią Sara spėjo pamilti, 
ir dar anūkė, tikras turtas. Tikriausiai bus ir daugiau 
anūkų. Kad tik Beną apvesdinus su gera moterimi. “Stai 
koks jisai", — galvojo ji, šnairom žiūrėdama į sūnų, 
palinkusį prie rytinio laikraščio. Vaikinui trisdešimt, ir 
jeigu jis nevedęs, tai jau, žinoma, ne todėl, kad mote- 
rys į jį nežiūri. Moterų meilės jis nestokojo, kiek tik 
nori geidžiančių šmurkštelėti į jo lovą. Beje, motinai 
nederėtų galvoti apie tokius dalykus. 

Bet nė vienos savo draugės Benas iš tikrųjų neįsi- 
mylėjo. Ir dėkui Dievui, galvojo Sara. Meilė — rimtas 
daiktas. Kai vyras neskuba rinktis, vadinasi, išsirinks 
gerą Žmoną. 

Tai tai taip, bet baisiai norėtųsi anūkų. 

Su pilna lėkšte blynelių ji sustojo prie lango, pasi- 
žiūrėjo, kaip rytuose rausvėja ir šviesėja padangė, pa- 
sitikdama aušrą. 

Bendrabutyje jau nubudę, verda pusryčius. O po 
poros minučių tikriausiai viršuj pasigirs vyro Žingsniai. 
Sara visada nubunda anksčiau, mėgsta mėgautis tyla ir 
ramybe. Paskui nulipa Stju, jau nusiskutęs, kvepiąs mui- 
lu, šlapiais plaukais. Pabučiuoja Žmoną, pliaukšteli jai 
per užpakalį ir išgeria pirmą puodelį kavos — taip go- 
džiai, tarytum nuo to priklausytų jo gyvenimas. 

Sara žinojo visus vyro įpročius ir labiausiai mylėjo 
jį dėl to, kad jis aiškus, nuspėjamas. 

O gimtąsias vietas, priešingai, mylėjo todėl, kad jos 
visiškai paslaptingos. 

Kalbant apie vyresnįjį sūnų, tokį gražų ir stiprų (ne- 
jaugi pati jį gimdė?), pasakytina, kad jame susijungė ir 
tai, kas nuspėjama, ir kas nenuspėjama. 

Padėjusi lėkštę su blyneliais ant stalo, Sara nesusi- 
laikė ir pašiaušė tankius Beno plaukus. Drauge prisi- 
minė, labai ryškiai ir aiškiai, tarytum to būta vakar, 
kaip pirmą sykį nuvedė jį į kirpyklą. Mažylis buvo sep- 
tynerių metų. 

Jis buvo toks išdidus, o Sara — mat kvailė — ap- 
sižliumbė, pamačiusi ant grindų auksines jo sruogas. 

— Ką galvoji, vaikine? 

— Ką? 

Jis atidėjo į šalį laikraštį, žinodamas, jog skaityti 
prie stalo tinka tik tol, kol atneš valgyti. 

— Siaip sau, apie nieką. O tu, mamule? 

Ji atsisėdo, paėmė puodelį. 

— Aš gi pažįstu tave, Bendžaminai Makinonai. Ma- 
tau, kaip tavo galvoje sukasi dantračiai. 

— Siaip, nieko ypatinga. Apie rančą galvoju. 

Norėdamas laimėti laiko, Benas nutaisė veidą, jog 
įnikęs pusryčiauti. Blyneliai tokie purūs, žiūrėk, purp- 
telės virš lėkštės, užtat bekoną Sara pakepino kaip rei- 
kiant — jis taip ir traška burnoje. 

— Niekas neverda skaniau už mamytę, — šyptelė- 
jo Benas. 

— Niekas nevalgo geriau už mano Beną, — atsilie- 
pė ji. 

Jis gardžiavosi pusryčiais kuo plačiausiai — val- 
giu, kvapais, blausoka rytmečio šviesa, srūvančia pro 
langą. Malonu šalia motinos. “Ji tokia pati patikima kaip 
ryto aušra“, — pagalvojo Benas. 

Saros Makinon akys žalios, gražios, plaukai šviesūs 
su rožiniu atspalviu. Balta kaip sniegas airiška oda taip 
1r nepriprato prie ryškios saulės. “ Veide raukšlės, — pa- 
manė Benas, — bet tokios jos mielos, švelnios, kad tie- 
siog nepastebi. Matai tik šiltą ir patikimą šypseną." 

Su džinsais ir languota palaidine Sara atrodo tikra 
pempė, bet Benas puikiai žino, kiek joje jėgos. Ne tik 
fizinės, nors vaikystėje Sara galėjo duoti geros pylos, 
jodinėjo nepavargdama, važinėdavo traktoriumi per di- 
džiausią šaltį ir negailestingą karštį, — charakterį tu- 
rėjo plieninį. Ji nedvejodavo, nesitraukdavo nuo sun- 
kumų, neišduodavo draugų. 

Benas seniai nusprendė: jei nesuras tokios pat mo- 
ters — stiprios, geros, dosnios, — verčiau liks vien- 
gungis. 

Tiesa, tada jis užgaus Saros širdį. 

— Tiesą sakant, galvojau apie Vilą Mersi. 

Sara viltingai pažvelgė į jį: 

— Tiesa? 

— Ne, ne tokia prasme. 

Zinoma, pamelavo. Kaip tik ta prasme. 

— Tiesiog dabar jos padėtis sunki. 

Motinos žvilgsnis išblėso. 

— Taip, žinau. Kaip gaila. Gera mergytė, o už ką 
jai tokia bėda? Aš ketinu nuvažiuoti pas ją, aplankyti. 
Bet tikriausiai jai begalės darbo, — Sara vos šyptelėjo. — 
Ir man, žinia, dar baisiai įdomu pasižiūrėti į kitas dvi mer- 
gaites. Per laidotuves jų deramai neįsižiūrėjau. 

— Manau, Vila džiaugtųsi tau atvažiavus, — jis pa- 
smeigė šakute blynelių. — Mūsų rančoje lyg ir viskas 
gerai. Turbūt aš irgi galiu aplankyti Mersius. Vila, aiš- 
ku, neapsidžiaugs, bet dar viena akis nepakenktų. 

— Tu svarbiausia jos nepešiok. Pamatysi, ir santy- 
kiai pagerės. 

— Galbūt, — jis trūktelėjo pečiais. — Supranti, aš 
nelabai nutuokiu, kiek senis leido jai gilintis į reikalus. 
Iš viso ko sprendžiant, ji sumani mergiotė, bet ar susi- 
tvarkys be Džeko? Galėjo nusisamdyti valdytoją, ta- 
čiau, atrodo, to daryti nesirengia. 

— Kodėl gi, žmonės šneka, kad ji būtinai priims 
valdytoją, dargi su universiteto diplomu. 

Tokių gandų iš tiesų netrūko — nenutildami čirš- 
kė telefonai. 

— Ras simpatišką vyruką su galvijininkystės mokslų 
diplomu. Hemas, žinia, gerai tvarkosi, bet jis juk nebe- 
jaunas. 

— Ji to nedarys. Per daug myli Hemą, o be to, nori 
visiems parodyti, ką sugebanti pati. Aš gi pasirengęs 
jai padėti, nors Vilai į mano universiteto dilomą nusi- 
spjauti. Užsuksiu pas ją, pasižiūrėsiu, kaip ten kas. 

— Tu toks geras, Benai. 

— Na, jau geras jai aš nebūsiu. 

Jis patenkintas nusišypsojo — tokia pačia valiū- 
kiška šypsena kaip vaikystėje. 

— Ji man pašokinės. 

Sara sukikeno, dar įsipylė kavos. Pasigirdo ir vyro 
žingsniai. 

— Nieko, gal prablaškys jos sielvartą, — tarė Sara. 


Pramogų Vilai ir be to pakako. Vudo sūnūs panoro 
pažaisti koridą — įlindo į jaučių aptvarą ir pradėjo mo- 
suoti raudona motinos prijuoste. Dėkui Dievui, apsieita 
be aukų, nepaisant išnarintos kulkšnies. Vila pati išgel- 
bėjo pramuštgalvius, beje, vos spėjusi permesti per tvo- 
rą įraudusį iš aistros Pitą. Įerzintas jautis nieko nepešė. 

Drebėdama nuo išgyventos baimės, Vila mažie- 
siems velniūkščiams išrėžė tikrą pamokslą. Tiesa, galų 
gale sutiko tapti bendrininke — išplauti prijuostę, kol 
motina nepamatė. 

Už tai nusikaltėliai pažadėjo jai amžiną meilę ir 
ištikimybę. Vila nuoširdžiai vylėsi, jog jiems daugiau 
nebekils pagunda šaukti “Toro! Toro!“ stambiam veis- 
liniam buliui. 

Paskui sulūžo traktrorius, ir teko išsiųsti Bilį į mies- 
tą atsarginių dalių. Šiaurės vakaruose briedis sulaužė 
tvorą, ir dalis bandos iškriko. 

Peršalo Besė, trečią kartą per savaitę Tesė sudaužė 
visus kiaušinius. Virtuvėje laikinai vadovavo pelytė Li- 
lė. 

Kaubojai nervinosi, riejosi tarp savęs. 

— Kai Žmogui pasiseka lošiant pokerį, jis privalo su- 
teikti progą partneriui atsilošti, — bambėjo Marinatas, 
pjaudamas jautukui ragus. Jautukas pasipiktinęs mykė. 

— O tu nelošk kortomis, jei nesugebi laimėti, — 
įgėlė Džimas Briusteris. 

— Aš turiu teisę atsilošti! 

— O jis turi teisę nutraukti žaidimą kada panorė- 
jęs. Ar ne taip, Vila? 

Vila prilaikė jautuką, greit ir kruopščiai suleido 
vaistus. Siandien šaltoka, tikra rudens diena. Bet nuo 
darbo jai karšta, ir striukė kabo ant tvoros. 

— Klausykit, nepainiokit manęs į savo rietenas. 

Marinatas paniuro, jo ūsai virpėjo iš piktumo. 

— Džimas ir tas sukčius iš “Trijų uolų" apiplėšė 
mane visais dviem šimtais! 

— Džei Kei — joks sukčius, — Džimas užstojo 
naująjį savo bičiulį. — Paprasčiausiai jis lošia pokerį 
geriau už tave. Tu visai nemoki blefuoti. O dar siunti 
todėl, kad Hemui jis bemat sutaisė motorą. 

Tai buvo tikra tiesa, ir todėl Marinatas įpyko dar 
labiau. 

— Taisys čia mat kiekvienas asilas iš “Trijų uolų" 
mums motorus ir aploš mus kortomis. Aš ir pats bū- 
Čiau pataisęs motorą. 

— Tu rengeisi jau savaitę. 

— Rengiausi — tai ir būčiau padaręs, — sugriežė 
dantimis Marinatas. — O tas vikruolis nusprendė pasi- 
staipyti. Kas jis čia, kad įvesdinėtų savo tvarką? Aš dir- 
bu rančoje aštuoniolika metų! Ir nėr čia ko visokiems 
pienburniams mokyti mane gyventi! 

— Ką tu vadini pienburniu? — atrėžė Džimis. — 
Nori pasidraskyti, senuk? Nagi, pabandyk. 

— Na, gana, — Vila atsistojo tarp jų pačiu laiku, 
kadangi abu jau sugniaužė kumščius. — Gana, pasa- 
kiau! 

Ji nustūmė juos į šalį, naršiu žvilgsniu nutvilkė mu- 
šeikas. 

— Įgrisote man, asilai. Verčiau imkitės darbo! 

— Nereikia manęs mokyti, ko turėčiau imtis! — 
sukando dantis Marinatas. — Irgi mat atsirado gyveni- 
mo mokytoja! 

— Gerai. Tad štai ką jums pasakysiu. Nėr čia ko 
kelti vaidus, kai sėdime iki ausų apsivertę nupjausty- 
tais kiaušiais ir ragais. Eik, atvėsk. O kai atvėsi, nuva- 
žiuok ir patikrink, ar sutaisė tvorą. 

— Hemo tikrinti nereikia, o man ir čia darbo lig 
valiai. 

Vila žengė prie jo. Atsitrenkė dalgis į akmenį. 

— Atvėsk, pasakiau. O paskui sėsk į savo pikapą 
ir važiuok patikrinti tvoros. Jei nesutinki — eik, susi- 
krauk savo daiktus ir atsiimk užmokestį. 

Marinatas tapo raudonas — iš įtūžio ir pažemini- 
mo. Šitai išgirdo iš bobos, kuri, be to, perpus jaunesnė 
už jį! 

— Tu manai galinti atleisti mane iš darbo? 

— Galiu, ir tu puikiai tatai Žinai, — ji mostelėjo 
galva į vartus. — Eik, judinkis, trukdai man dirbti. 

Gal dešimt sekundžių jie neatitraukė akių nuo vie- 
nas kito. Paskui Marinatas nusisuko, pasigardžiuoda- 
mas nusispjovė ir nužingsniavo prie vartų. Džimas su 
palengvėjimu atsikvėpė. 

— Žiūrėk, Vila, gaila tokį prarasti. Jo būdas bjau- 
rus, bet kaubojus aukštos klasės. 

— Niekur jis nesidės. 

Jei Vila būtų viena, susiimtų už pilvo — viduje vis 
daigsto. Tačiau lyg niekur nieko ji paėmė kitą švirkštą. 

— Aprims — susiprotės. Nekreipk dėmesio, kad 
taip puolė tave. Jam tu ne blogesnis už kitus. 

Džimas šyptelėjo, sugriebė už ragų kitą jautuką. 

— Bet skamba kartokai. 

— Tai tiesa, — nusišypsojo Vila. — Jo būdas nie- 
kam tikęs. Kiek vakar išlošei iš jo? 

— Gal septyniasdešimt dolerių. Nusižiūrėjau čia 
prašmatnius gyvatės odos batus. 

— Tu tuščias dabita, Briusteri. 

— O ką gi. Reikia patikti damoms, — jis mirktelė- 
jo, ir vėl viskas stojo į savo vietą. — Gal kada nueitu- 
me pašokti? 

Tai senas pokštas, jis iškart išsklaidė įtampą. Vila 
Mersi niekada nevaikščiojo į šokius, ir Džimas šitai Ži- 
nojo. 

— O tu paklausyk mano patarimo, leisk jam atsi- 
lošti tuos nelaimingus septyniasdešimt dolerių, — ji nu- 
sišluostė nuo kaktos prakaitą ir paklausė: — Kas per 
vaikinas tas iš “Trijų uolų"? 

— Džei Kei? Normalus vaikinas. 

— Ką pasakoja apie rančą? 

— Siaip nieko ypatinga, — Džimas pamanė, jog 
Džei Kei daugiau domėjosi tuo, kad dedasi Mersių ran- 
čoje. — Na, jis papasakojo, kad Džono Konerio mergi- 
na išdaužė visus indus, o Džonas prisiputo ir sudribo 
tiesiog išvietėje. 

Viskas normalu — paprastos apkalbos, pažįstami 
vardai. 

— Sisi kas savaitę meta Konerį, o jis ta proga būti- 
nai prisisprogsta. 

— Viskas teka, bet niekas nekinta. 

„Jie nusišypsojo iki kaklo išsiterlioję krauju ir mėš- 
lu. Saltas vėjelis glostė veidus. 

Gal dvidešimt minučių dirbo tylėdami, bendrauda- 
mi gestais ir neaiškiais murmtelėjimais. Paskui padarė 
pertrauką, suvilgė gerkles. 

— Marinatas vargu ar norėjo tave įžeisti, Vil, — 
tarė Džimas. — Tiesiog jam trūksta senio. Marinatas 
labai gerbė jį. 

— Zinau. 

Jai suspaudė širdį, ir Vila akimirką užsidengė akis. 

Kelyje pasirodė dulkių debesėlis — matyt, grįžo iš 
miesto Bilis. “Reikėtų susirasti Marinatą, paglostyti pa- 
plaukiui", — pamanė Vila. Ir tegu eina taisyti traktoriaus. 

— Baigta, Džimai, eik vakarieniauti. 

— Kokie mieli man šie žodžiai! 

Vilos valgis su ja. Mergina atsisėdo į savo “lendro- 
verį" ir suvalgė sumuštinį su jautienos kepsniu, žvalgy- 
damasi į kelią, paženklintą kanopų duobėmis ir padan- 
gų įspaudais. Kelias vingiavo per ganyklas, pamažu kil- 
damas į kalną. Visa lyguma žydi rudens spalvomis. 

Ruduo jau persirito į kitą pusę, medžių lapai be- 
veik nukritę. Bet danguje dar virva vyturėlis — atkak- 
liai, nenutildamas. Pažįstama gamtos muzika turėjo nu- 
raminti Vilą, tačiau kažkodėl to neįvyko. 

Vila važiavo keliu, įdėmiai žiūrėdama į tvorą. Ro- 
dos, čia tvarkinga. Galvijai ganosi pievose, kartkartė- 

mis karvė pakelia galvą, be jokio susidomėjimo žvilg- 
teli į mašiną ir gromuliuoja toliau. 

Padangė vakaruose juoduoja, tvenkiasi debesys, 
ant kalnagūbrių gula grėsmingas atšvaitas. Dar iki va- 
karo slėnyje pliūptels lietus, o kalnuose — snigs. Lie- 
taus labai reikėtų, tik kažin ar tai bus lygi, rami liūtis, 
girdanti žemę. Greičiausiai dangus puls laukus įnirtin- 
gomis ledinėmis srovėmis, kurios išdaužys varpas. 

Vis dėlto Vila nekantriai laukė lietaus. Ji norėjo, 
kad į stogą subarbentų įniršę kumšteliai, kad dangus 
sudundėtų, ir tuomet ji galėtų truputį pasėdėti namie, 
pabūti viena, pasižiūrėti į vientisą lietaus maršką. 

Galbūt ji tokia nerami nujausdama artėjančią audrą? 

Vila jau ketvirtą kartą pažvelgė į užpakalinio vaiz- 
do veidrodėlį. Kas yra? Kas jai kelia nerimą? Keista, 
tvora sutvarkyta, o pačios brigados niekur nematyti. 
Nei mašinų, nei Žmonių, nesigirdi netgi plaktukų kauk- 
šėjimo. Nieko — tik kelias, lyguma ir kalnai, tįstantys į 
paniurusį dangų. 

Kažkodėl ji jaučiasi baisiai vieniša — nesupranta- 
ma, dėl ko. Juk Vila visada mėgo važinėti po savo žemę 
be palydos. Niekas nekvaršina galvos klausimais, atsa- 
kymais, skundais. 

Bet su nervais netvarka, Vila vis negali atsikratyti 
keisto, nerimą keliančio jausmo. Nesąmoningai palietė 
šautuvo buožę. Paskui sustabdė mašiną, išlipo ir pasi- 
žvalgė aplinkui. 


Be abejo, sumanymas rizikingas. Jis žinojo žaidžiąs 
pavojingus žaidimus, bet jau įsismagino ir nebegalėjo su- 
stoti. Laiką ir vietą pasirinko idealiai. Artėjo audra, ir 
remonto brigada sparčiau baigė darbą. Greičiausiai jau 
sugrįžo į rančą, sėdi, godžiai kemša vakarienę. 

Laiko planui įgyvendinti visai nedaug, bet veikiant 
apgalvotai, visai galima suspėti. 

Jis pasirinko riebiausią jautį, tokį, už kurį rinkoje 
sumokėtų padorią kainą. | 

Išsirinko patogią vietelę. Iš čia patogu nešti kuda- 
šių. Vienas du — ir tu jau savo kieme. Arba blogiausiu 
atveju — ties sklypų riba. Vienoje pusėje — uolos, ki- 
toje — medžiai. Iš tolo niekas nepamatys, niekas neti- 
kėtai neužklups. 

Kai jis tatai darė pirmą kartą, net ėmė pykinti pa- 
mačius kraują. Jam dar niekada neteko atimti gyvybės 
tokiais didžiulei, pilnakraujei būtybei. Užtat tatai bu- 
vo taip... įdomu. Įsmeigti peilį į stambų kūną, jausti, 
kaip palengva silpsta pulso tvinksniai, kaip gyvybė la- 
šas po lašo varva iš gyvulio. 

Kraujas buvo karštas, iš pradžių jis pulsavo, o pas- 
kui tik sunkėsi išsiliedamas tamsiai raudonu ežeru. 

Dabar atsiradęs šioks toks įgūdis. Jautį.jis prisi- 
šaukė grūdais, paskui užmetė arkaną, išvedė į kelio vi- 
durį. Anksčiau ar vėliau kas nors aptiks skerdieną. Tai 
bus efektas. Danguje suks ratus maitvanagiai, privilio- 
ti mirties kvapo. 

Paskui atbėgs vilkai. 

Kas būtų galėjęs pamanyti, jog mirties kvapas toks 
patrauklus. Ypač kai mirtis — tavo rankų darbas. 

Jis nusišypsojo stebėdamas, kaip jautis čepsi ėsda- 
mas grūdus, patapšnojo gyvulio gauruotus karčius. Pas- 
kui išsitraukė iš po apsiausto peilį ir vienu mikriu ju- 
desiu — dievaži, kaskart pavykdavo vis geriau — per- 
pjovė jaučiui gerklę. Kraujas trykštelėjo fontanu, 0 jis 
susižavėjęs nusikvatojo. 

— Metas gulti, jau jautelis gula lovon ant šonelio, — 
uždainavo žiūrėdamas, kaip jautis trūkčioja ant Žemės. 

O paskui prasidėjo pats įdomumas. 


Marinatas pūtėsi prieš visą pasaulį, taigi mėgavosi 
gyvenimu. Jis važiavo palei tvorą mintyse kartodamas 
pokalbį su Džimu ir Vila. Ką pasakė jis, atsakė Dži- 
mas, ką tauškė Vila, kaip jis atkirto jai. Paskui Marina- 
tas ėmė kurti triuškinančią kalbą, kurią išdroš Hemui. 
Tegu žino, kaip Vila storžieviškai šnekėjo su juo, kaip 
grasino atleisianti iš darbo. 

Išgrauš! 

Į darbą jį priėmė pats Džekas Mersis ir atleisti ga- 
lėjo tik Džekas. O dabar Džekas, amžiną atilsį jo sie- 
lai, miręs, taigi baigtas kriukis. 

Zinoma, galima imti ir trinktelėti durimis. Pirmiau- 
sia — žemės sklypas jau nužiūrėtas. Antra — Bouzme- 
no banke guli pinigėliai, sukasi nuošimčiai. Galima nu- 
sipirkti savo rančą, išplėtoti ją į stiprų ūkį. 

Būtų įdomu pamačius, kaip ši įsakinėtoja apsieis 
be Marinato. “Jie gi ir iki pavasario neištemptų, — gal- 
vojo įskaudintas, — o juo labiau — iki metų galo“. 

Gal pasiėmus su savimi ir Džimą Briusterį? Mari- 
natas nebeprisiminė, kad ir su Džimu susibarė. Vaiki- 
no būdas, aišku, bjaurus, bet dirbti jis moka, nieko ne- 
prikiši. 

O ką? Nusipirks žemės valstijos šiaurėje, užsiveis 
Herfordo veislės karvių. Beje, galima su savimi pasi- 
imti ir Bilį — su juo smagiau. Tai bus tikra ranča, kai- 
tino save Marinatas. Ir jokių vištų, kviečių, kiaulių, ar- 
klių. Vien karvės. Išgarsintoji diversifikacija — šuns 
šūdas. Vienintelė klaida, kurią padarė Džekas Mersis. 
Kodėl jis leido indėnui veisti arklius? 

Ne, Martinas nenusiteikęs prieš Adamą Vulfčail- 
dą. Adamas — vyras kaip reikiant — nieko neužkabi- 
na, išmano savo darbą. Bet čia principinis dalykas. Mer- 
giščiai davus valią, ji pasiimtų indėną kompanionu. O 
tada, Marinatas giliai įsitikinęs, iš fermos teliktų ragai 
ir nagai. 

Bobų vietą virtuvėje, o ne rančoje. Užsigeidė mat 
vadovauti! Atleis jį, kurgi! Marinatas tūžmingai krenkš- 
telėjo ir pasuko į kairę — pasižiūrėti, ar sutaisyta tvora. 

“Tvenkiasi audra", — pagalvojo išsiblaškęs ir stai- 
ga vidury kelio pamatė džipą. Marinatas patenkintas 
nusišypsojo. 

Jei koks gedimas, jis visada vežiojasi instrumen- 
tus. Kiekvienas Montanoje pasakys, kad Marinatas mo- 
toruose susigaudo geriau už kitus. 

Jis trumpam stabtelėjo ir susikišęs rankas į džinsų 
kišenes prisiartino prie mašinos. 

— Kokios bėdos? — paklausė ir tuoj pat nutilo. 

Vidury kelio gulėjo išmėsinėtas jautis, o aplink — 
marios kraujo. Kvapelis toks, kad Marinatą supurtė. 
Jis net ne iš karto pastebėjo vyriškį, pasilenkusį prie 
skerdienos. 

— Ką, vėl? — Marinatas pasilenkė. — Na, kas gi 
čia darosi? Žiūrėk, ką tik papjautas. 

Dabar jis ir išvydo vyriškio rankoje peilį, nuo ku- 
rio varvėjo kraujas. Dar jis pastebėjo vyriškio žvilgsnį. 

— Tai čia tu? O ko? Kokio velnio? 

— Man patinka šis darbas, — atsakė vyriškis ir 
šnairom pažvelgė į Marinato mašiną. 

Paskui priblokštas gūžtelėjo pečiais ir suvarė peilį 
Marinatui tiesiai į minkštą pilvą. 

— Niekada nežudžiau žmogaus, — tarė sau, perrėž- 
damas Marinatą nuo apačios į viršų. — Nieko, įdomu. 

“Iš tikrųjų įdomu", — pamanė išvydęs, kaip Mari- 
nato akys iššoko iš orbitų, o paskui užgeso. Geležte 
neskubiai pasiekė širdį, Marinato kūnas suglebo, su- 
dribo, ir vyriškis užsisėdo ant lavono viršaus. 

Ką ten jaučiai? Vaikų žaidimas. Čia įdomesnis dar- 
bas. Juk Žmogus turi smegenis, o karvė — ir tėra kar- 
vė. Peilis trakštelėjo, išlįsdamas iš žaizdos. Katė — tai 
išvis niekis. Zinoma, ji protingesnė už karvę, bet vis 
dėlto ne žmogus. 

Jis pasilenkė ties lavonu, sukdamas galvą, ką čia 
iškrėtus. Reikia sugalvoti ypatingą dalyką, kad žmonės 
ilgam įsimintų. 

Jis nusišypsojo, sukikeno, kruvina plaštaka per- 
braukė lūpas. Toptelėjo nuostabi mintis. 

Suėmęs peilį patogiau, ėmė darbuotis. 


Pamačiusi pieva šuoliuojantį raitelį, Vila sustojo. 


Ji pažino juodąjį eržilą ir šunį Čarlį, šuoliais lėkusį pas- 
kui arklį. Benas Makinonas. Pirmą akimirką Vila nu- 

džiugo, bet tuoj pat pyktelėjo ant savęs. Vis dėlto susi- 
tikimas kaip tik laiku — ore tvyro kažkas niūraus, pik- 
ta lemiančio, ir Vila apsidžiaugė sutikusi gyvą Žmogų. 

Reikia pripažinti, jog ant šuoliuojančio juodo ar- 
klio Benas atrodė įspūdingai. Jis vikriai peršoko per 
tvorą, įtempė pavadį. 

— Na, Makinonai, paklydai? 

= Ne. 

Carlis džiugiai prilėkė prie džipo ir, užuot pasi- 
sveikinęs, apšlapino priekinį ratą. 

— Tvorą taisote? — nusišypsojo Benas. — Rytą 
Zakas skraidė lėktuvu ir matė, kad čia briedis jums bė- 
dų pridarė. Sįmet jie neduoda gyventi. 

— Kaip visuomet. Manau, Hemas jau viską sutai- 
sė. Dėl visa ko atvažiavau patikrinti. 

Benas nušoko nuo arklio, atsirėmė į dureles. 

— Ką ten turi, sumuštinį? 

Ant sėdynės gulėjo nebaigtas valgyti sumuštinis. 

— Taip, o kas? 

— Valgysi? 

Ji atsiduso ir ištiesė sumuštinį jam. 

— Vaikštai čia, duoneliauji. 

— Tai jau vienu kartu. Supranti, sumaniau išsiųsti 
porą šimtų galvų į Koloradą, ir štai toptelėjo mintis. 
Gal pirktum gyvulius, ir baigtas kriukis? 

Jis su apetitu atsikando sumuštinio, o likutį nume- 
tė šuniui, kuris įsitempė kaip styga. 

Čarlis akimirksniu sudorojo duoną ir mėsą, o paskui 
patenkintas parodė dantis. Vila pamanė, kad šuns šypse- 
na be gali panaši į savimi patenkinto šeimininko šypsnį. 

— Dėl kainos tarsimės dabar? 

— Ne, geriau šiltesnėje aplinkoje. Prie taurės, — 
jis palietė jos plaukus, pataršė kaselę. — O be to, bai- 
siai noriu susipažinti su vyresniąja tavo seserėle. 

Vila įjungė motorą. 

— Ji ne tavo tipo, akiplėša. Bet jei nori, užeik, — 
prisiminusi sumuštinį, pridūrė: — Bet tik pavakarie- 
niavęs. 

— Tai gal ir savo butelį atsinešti? 

Ji nusišypsojo, automobilis pajudėjo iš vietos. Kiek 
pagalvojęs, Benas įšoko į balną ir nušuoliavo iš pas- 
kos. Vila važiavo ne per greitai, kad jis neatsiliktų. 

— O Adamas namie? — šūktelėjo Benas, persikrei- 
pęs balne. — Pirkčiau porą jojamųjų arklių. 

— Paklausk jo pats, aš neturiu kada. 

Norėdama paerzinti jį, spūstelėjo akceleratorių, ap- 
siausdama Beną dulkių debesimi. 

Vis dėlto, kai kryžkelėje jis pasuko į kairę, jai la- 
bai sugedo nuotaika. 

Pasigailėjo nepradėjusi su juo ginčo, gerokai nesu- 
pykdžiusi, kad jis pultų ją vėl ir suspaustų glėbyje. Vila 
dažnai prisimindavo, kaip tai buvo anąsyk. 

Apskritai ji retai šitaip galvodavo apie vyrus. Bet 
mąstyti apie Beną įdomu. Juk mąstyti — dar nereiškia 
daryti. 

Nors, aišku, Vila galėjo ir apsigalvoti. 

Ji nusišypsojo. Tiesiog iš smalsumo, trokšdama su- 
žinoti, kas tai per daiktas. Nujautė, kad Benas geriau 
negu kiti gali jai parodyti visokiausių triukų, kuriuos 
vyrai išdarinėja su moterimis. 

Reikės papykdyti jį šįvakar, kad vėl pabučiuotų. O 
jei Benas užkibs už stambiakrūtės Tesės su jos prancū- 
ziškais kvepalais? Tai pamaniusi, Vila piktai spūstelėjo 
akceleratorių ir nulėkė keliu taip greitai, kad vos spėjo 
sustoti neatsitrenkusi į Marinato džipą. 

— Aha, štai kur jis. 

Dabar teks pamaloninti šį triukšmautoją. 

Ji išlipo iš mašinos, pasižiūrėjo į šalis — tvora lyg 
ir tvarkinga. Nesuprantama, ko jis čia sustojo. 

— Gal sprogo iš pykčio, — sumurmėjo balsu ir pri- 
ėjo prie džipo spūstelėti signalo. 

Dabar ji viską ir išvydo: didžiulę kraujo balą, jautį 
ir patį Marinatą. Tiesiog stebėtina, kad Vila neužuodė 
kraujo kvapo anksčiau — juk oras kiaurai prakvipęs 
mirtimi. Dabar šis kvapas užplūdo ją tokia jėga, kad 
Vila susirietė dvilinka ir susivėmė. 

Svyrinėdama j Ji šiaip ne taip priėjo prie savo auto- 
mobilio ir iš visų jėgų griuvo ant vairo — signalas klai- 
kiai užkaukė. Vila vos laikėsi ant kojų ir mėšlungiškai 
rijo orą burna. 

Išspjovė tulžies, delnais pasitrynė šalto prakaito iš- 
piltą veidą. Viskas aplinkui bangavo ir sukosi — teko 
kaip reikiant sukąsti lūpą. Vila labai stengėsi, bet taip 
ir nepajėgė prisiversti sugrįžti — dar sykį pasižiūrėti į 
visą tą siaubą. Pasidavusi ji ant sukryžiuotų rankų už- 
dėjo galvą ir nepakėlė jos net išgirdusi kanopų dundesį 
ir smagų Carlio lojimą. 

— Ei, Vila, kas tau? 

Benas iššoko iš balno, laikydamas užtaisytą šautuvą. 

Pamatęs užverktą jos veidą, nepatikėjo savo aki- 
mis, o Vila metėsi jam ant krūtinės. 


— Benai, Benai! — ji prisispaudė prie jo. — O 
Viešpatie! 

— Viskas gerai, mieloji. Viskas gerai. 

— Ne, — ji užsimerkė. — Ten, šalia džipo. Ten 
kraujas... 


— Na, prisėsk gi. Tuojau pažiūrėsim. 

Rūškanas pasodino ją ant laiptelio ir paniuro. Be- 
nas dar niekada nematė Vilos taip sukrėstos. 

— Paseėdėk, aš tuoj grįšiu. 

Iš to, kaip netvėrė lodamas šuo, galima spėti, kas 
įvykę. Matyt, paskerdė dar vieną karvę. Įsipliekęs iš 
įtūžio, Benas apėjo džipą, o ten gulėjo ne tik karvė... 

— Cia tai bent... 

Jis sunkiai pažino užmuštąjį. Jeigu ne džipas ir pa- 
žįstama skrybėlė, kuri voliojosi ant Žemės, iš tiesų at- 
pažinti Marinatą būtų neįmanoma. Benui viduje visa su- 
sispaudė. Įveikęs pykinimo ir įniršio priepuolį, jis uŽ- 
riko ant Čarlio, kad šuo nutiltų. O galvoje šmėkštelėjo 
mintis: čia ne psicho, o paties šėtono darbas. 

Išgirdęs žingsnius užpakaly, Benas greitai atsigrę- 
žė ir išskėtė rankas: 

— Negalima čia! Čia tau nėra ko veikti. Žvilgterė- 
jai kartą, ir gana. 

— Aš jau susitvardžiau, — ji tvirtai paėmė Benui 
už rankos. — Cia mano žmogus, ir aš turiu jį matyti. 

Pirštais ji pasitrynė akis. 

— Benai, nuo jo nuplėšė skalpą. Viešpatie Dieve... 
Tik pasižiūrėk — jį supjaustė į gabalus ir nuskalpavo. 

— Na, pakaks... 

Staigiu, net šiurkščiu judesiu jis atgręžė ją į save. 

— Pakaks, Vila. Eik į automobilį, susijunk su po- 
licija. 

Ji linktelėjo, bet nepajudėjo iš vietos. Tada Benas 
apkabino ją, prispaudė prie krūtinės. 

— Tik laikykis manęs ir eik, — sušnibždėjo jis. 

— Juk aš jį čia pasiunčiau, — kūkčiojo mergina, 
prisiglaudusi prie Beno. — Įpykau ant jo ir liepiau va- 
žiuoti patikrinti tvoros. Dėl visko aš kalta. 

— Liaukis. 

Jos tonas ne juokais vertė nerimauti. 

— Tu niekuo dėta. 

— Tai mano žmogus, — pakartojo ji ir sudrebėjo. — 
Benai, pridenk jį kuo nors. Prašau. Negalima jo taip pa- 
likti. 

— Gerai, pasirūpinsiu juo, — jis palietė mirtinai iš- 
balusius jos skruostus. — Palauk manęs automobilyje. 

Lukterėjęs, kol ji įsėdo į kabiną, jis išsitraukė iš dži- 
po murziną antklodę. Nieko daugiau nebuvo po ranka. 


Lilė žiūrėjo pro virtuvės langą į mišką ir kalnus, 
lipančius į patį dangų. Spalis ėjo į pabaigą, ir naktis 
dabar leidosi į žemę kur kas veržliau nei pirma. Saulė- 
lydis auksino kalnų keteras. Praėjo jau dvi savaitės nuo 
to meto, kai Lilė atvažiavo į Montaną. Ji žinojo — vos 
tik saulė pasislėps už kalnų, oras bematant atvės ir už- 
grius tamsa. 

Tamsos Lilė bijojo. 

Štai aušra — jau kas kita. Aušra, dienos švytėji- 
mas. Sitiek visokiausių smulkių reikalų, o taip malonu 
jausti, jog tu naudinga. Lilė labai greit priprato prie 
beribio dangaus, kalnų, žolės vandenyno. Arklių žven- 
gimas, karvių maurojimas, žmonių balsai, — visa tai 
teikė jai pasitikėjimo. Jai dar labai patiko kvapai. 

Pamėgo ji ir savo kambarį, tokį jaukų ir tylų. Na- 
mas irgi geras — erdvus, šviečia poliruotu medžiu. Bib- 
liotekoje nesuskaičiuojami tomai knygų, ir kas vakarą 
galima skaityti, klausytis muzikos, žiūrėti televizorių. 

Niekas jos nelietė — leisk vakarus, kaip nori. Nie- 
kas nekibo, niekas nesibarė, niekas prieš ją nekėlė ran- 
kos. 

Bent jau kol kas. 

Adamas toks kantrus. O kaip švelniai jis elgiasi su 
arkliais — lyg motina su vaikais. Lilei jis irgi labai ge- 
ras. Kai paima už rankos, norėdamas parodyti, kaip iš- 
sidėsčiusios sausgyslės arklio kojoje, nieko daugiau sau 
neleidžia — nei spūstelės, nei suspaus. Jis jau išmokė 
ją naudotis arklių šukomis, gydyti skilusią kanopą, pri- 
žiūrėti besilaukiančią kumelę. 

Kartą Adamas užklupo ją, kai slapčia ji penėjo ku- 
meliuką obuoliu. Tai negerai, bet Adamas nieko nesa- 
kė — tik nusišypsojo. 

Dviese praleistos valandos jai visų geriausios. Vėrėsi 
naujas pasaulis, kuriame slypėjo jos viltis, jos ateitis. 

Ir štai dabar viskam galas. 

Įvyko Žmogžudystė. 

Lilė sudrebėjo pamaniusi, kad idilės daugiau ne- 
bėra. Kažkas žiauriai nutraukė kito Žmogaus gyveni- 
mą, vadinasi, nuo šiol viskas bus kitaip. 

Lilė susigėdo — juk galvoja ne apie Žuvusįjį, o apie 
save. Tiesa, to Žmogaus ji visai nepažinojo. Lilė ins- 
tinktyviai stengėsi kuo mažiau bendrauti su rančoje 
gyvenančiais vyrais. Bet tas Žmogus buvo jos naujo 
nuostabaus gyvenimo dalis. Kaip ji galėtų neapgailes- 
tauti jo? 

— Viešpatie, na, ir bordelis čia. 

Lilė vos nepašoko iš netikėtumo. Į virtuvę įėjo Te- 
sė ir nepatenkinta įbedė akis į seserį, sustingusią su ske- 
peta rankoje. 

— Aš norėjau užvirinti kavos, — pralemeno Lilė. — 
Šviežios. O tie žmonės... dar čia? 

— Jei turi omenyje kaubojus iš policijos, tad jie 
dabar kalbasi su Vila, — Tesė priėjo prie krosnies, pa- 


uostė. — Aš stengiausi nepakliūti jiems į akis, todėl 
nieko kaip reikiant nežinau, — ji atidarė spintelės du- 
reles. — Ar čia yra ko nors stipresnio už kavą? 


Lilė nervingai glamžė skepetą rankose. 

— Man rodos, yra vyno, bet tikriausiai reikia atsi- 
klausti Vilos. 

Tesė užvertė akis lyg kankinė ir atidarė šaldytuvą. 

— Sis nelaimingas “šardono" butelis priklauso ne 
tik Vilai, bet ir mums. Ar čia yra kamščiatraukis? 

— Kažkur mačiau... 

Lilė patiesė švarią staltiesę. Visus stalus ji nušluos- 
tė anksčiau. Du kartus. 

Paėmusi iš stalčiaus kamščiatraukį, tarė: 

— Aš I1šviriau sriubos. Besė vis dar karščiuoja, bet 
lėkštelę ji vis dėlto išvalgė. Tikiuosi, rytoj jai pagerės. 

— Zinoma, — Tesė paėmė taures, išpilstė vyną. — 
Sėskis, Lile. Mums reikia pasišnekėti. 

— Gal geriau pripilčiau kavos? 

— Sėskis. Dėl Dievo meilės. 

Tese atsisėdo ant medinio suolo ir laukiamai pasi- 
žiūrėjo į seserį. 

— Gerai. 

Lilė baikščiai prisėdo, susidėjusi rankas ant kelių. 

Tesė pastūmė jai taurę. 

— Manau, anksčiau ar vėliau pasipasakosime vie- 
na kitai, kaip gyvenome iki šiol. Bet dabar tikrai netin- 
kamas momentas, — iš kišenės ji išsitraukė cigaretę 
(visgi dėl visa ko pasiėmė su savimi pakelį), pavartė 
rankoje, siekė degtukų. — Šlykšti istorija. 

— Taip, — Lilė pašoko, atnešė peleninę. — Varg- 
šelis. Tiesa, aš taip ir nežinau, ką iš tiesų užmušė... 

— Tokį pliką su dideliais ūsais ir gan pilvotą vyrą, — 
paaiškino Tesė ir, pasidavusi savo silpnybei, užsirūkė. 

— Taip, žinau jį. 

Dabar, kai užmuštasis įgijo veidą, Lilės kaltės jaus- 
mas sustiprėjo. 

— Jį papjovė, taip? 

— Sakyčiau, ne paprastai papjovė, o tiesiog žvė- 
riškai. Smulkmenų nežinau. Tik girdėjau, kad Vila ap- 
tiko lavoną ant kelio. 

— Įsivaizduoju, kaip tai buvo baisu. 

— Kurgi ne. 

Tesė susiraukė, gurkštelėjo vyno. 

Žinia, didelės simpatijos jaunesnei seseriai ji ne- 
jautė, bet to nelinkėtum ir aršiausiam priešui. 

— Nieko, ji susitvarkys. Vila — stipri merga, — 
vynas pasirodė visai neblogas, ir Tesė gurkštelėjo dar 
sykį. — Bet geriau pasikalbėkime apie tave. Ar tu lie- 
ki, ar išvažiuoji? 

Lilė paėmė taurę — ne todėl, kad norėtų išgerti, o 
kad rankos kažkuo būtų užimtos. 

— Apskritai aš neturiu kur važiuoti. Tu gi tikriau- 
siai grįši į Kaliforniją, ar ne? 

— Galvojau apie tai. 

Tesė atsilošė, įdėmiai pasižiūrėjo į seserį. 

Akys nuleistos, pirštai nervingai laksto. Keista, kad 
Lilė ligi šiol dar ne lėktuve. 

— Bet štai ką aš pamaniau. Mano Los Andžele kaš- 
dien kažką užmuša. Vaikiščiai pjauna vienas kitą tik dėl 
to, kad kažkas dažais užrašė ant sienos žodžius, kurie ki- 
tiems nepatiko. Visą laiką ką nors užmušinėja dėl narko- 
tikų. Saudo, pjausto, daužo makaules ir taip toliau, — ji 
nusišypsojo. — Viešpatie, kaip aš myliu tą miestą. 

Pamačiusi, kaip Lilė įsispoksojo į ją išpūtusi akis, 
Tesė atsilošė ir nusikvatojo. 

— Atleisk, — tarė ji, pridėdama ranką prie šir- 
dies. — Aš tik noriu pasakyti, kad žmogžudystė — viso 

labo tik žmogžudystė. Pamanyk, būta čia dėl ko jaudin- 
tis. Dėl tokio nieko aš nemesiu to, kas man teisėtai pri- 
klauso. 

Lilė nugėrė vyno, pasistengė susikaupti. 

— Vadinasi, tu lieki? Pasilieki? 

— Taip, pasilieku. Man niekas nepasikeitė. 

— O aš maniau... — Lilė užsimerkė, jausdama painų 
gėdos ir palengvėjimo jausmą. — O aš maniau, kad tu 
išvažiuosi, tada ir man teks išvažiuoti, — ji atmerkė 
akis — švelnias, pilkšvai žydras. — Baisu. Užmušė žmo- 
gų, 0 aš galvoju tik apie save. 

— Reikia būti sąžiningai sau pačiai. Tu gi juk visai 
jo nepažinojai, — Tesė paglostė sesers ranką — vis dėl- 
to šioje kvailutėje esama kažko patrauklaus. — Nesi- 
kamuok. Mes su tavimi turime ką prarasti. Imkime ir 
geriau iš tiesų pagalvokime apie save. 

Lilė nuleido akis, pasižiūrėjo į savo rankas. Tesės 
rankos baltos, gražios, stiprios, ne tokios kaip jos. 

— Čia ne mūsų namas. Mes su tavimi neturime tei- 
sės pretenduoti į jį. 

Tesė linktelėjo, vėl pakėlė taurę. 

— O kodėl su mumis taip pasielgė? Mano galva, 
nei tu, nei aš dėl to nekaltos. 

Įėjo Vila, sustojo pamačiusi seseris. Jos veidas iš- 
balęs, judesiai trūkčiojantys. Po to, kai policininkai dar 
kartą iš naujo paprašė apibūdinti, kaip ir kokiomis ap- 
linkybėmis ji surado lavoną, Vila troško vieno — kad 
apklausa kuo greičiau baigtųsi. 

— Jaukiai jūs Čia įsitaisėte, — ji susikišo rankas į 
kišenes, kad nesimatytų, kaip virpa pirštai. — O aš ma- 
niau, kad jau lagaminus kraunatės. 

— Stai apie tai mes ir kalbėjomės, — Tesė truputį 
kilstelėjo antakį, kai Vila paėmė jos taurę ir vienu mau- 
ku išgėrė vyną. — Ir sumanėme niekur nevažiuoti. 

— Tiesa? 

Vynas buvo kaip tik laiku. Vila priėjo prie spintos, 
išėmė dar vieną taurę. Ji visiškai išsekusi, galva atsisa- 
ko veikti. 

Tik dabar jai toptelėjo, jog dėl šios istorijos galėjo 
labai lengvai netekti rančos. Juk seserys, kiek ji spėjo 
abi jas ištirti, turėjo mirtinai išsigąsti ir tuoj pat bėgti, 
kur kojos neša. Tai būtų reiškę, jog jos gyvenimui — 
kryžius. Vila išsigando iš tikrųjų tik dabar, kai pavojus 
jau praėjęs. Juk seserys pasilieka. 

Atlyžusi ji prisiglaudė kakta prie spintos durelių 
ir užsimerkė. 

Marinatas... Nejaugi sumaitoto jo kūno vaizdas per- 
sekios ją iki gyvenimo galo? Saulėje sukrešėjęs krau- 
jas. Išsprogusios, sustiklėjusios akys. 

Bet dėl rančos kol kas galima nesibaiminti. 

Ak Dieve, Dieve, Dieve. 

Ji ir pati nepastebėjo garsiai murmanti. Priėjo Li- 
lė, nedrąsiai uždėjo ranką ant jos peties. Vila krūptelė- 
j0, atsitiesė. 

— Aš išviriau sriubos, — tarė Lilė, jausdama tauš- 
kianti niekus. — Juk tau reikia pavalgyti. 

— Nelįs į gerklę. 

Vila atšlijo bijodama, kad neištvers ir ims raudoti. 

Ji paėmė butelį ir prisipildė sklidiną taurę. Tesė 
žiūrėjo susidomėjusi. 

— Saunu, — susižavėjusi pagyrė Tesė, kai Vila vie- 
nu gurkšniu išmaukė vyną. — Tai klasė. O ar ilgai da- 
bar išsilaikysi ant kojų? 

— Pagyvensim — pamatysim. 

Atsilapojo virtuvės durys, ir įėjo Benas Makinonas. 

Vila žinojo — ji neturi barti savęs, kad pasirodė 
silpna, ištižo, suvertė jam nešvariausią darbą. O vis dėl- 
to susitaikyti su tuo sunku. 

— Sveikinu damas, — Benas, tarytum parodijuo- 
damas Vilą, paėmė iš jos rankos taurę ir išgėrė. — Ge- 
riu už bjaurios dienos pabaigą. 


„ — Ir aš, — atsiliepė Tesė, nužiūrinėdama Beną. 
“Stai jis, stebuklingasis mūsų kaubojus, — pamanė ji. 
— Gražus — pirštelius apsilaižytum". — Aš — Tesė. 


O jūs, reikia manyti, Benas Makinonas. 


115 


— Malonu susipažinti. Nors esu linkęs, kad tai būtų 
įvykę malonesnėmis aplinkybėmis. — Ranka jis leng- 
vai palietė Vilos smakrą ir tarė: — Eitum ir prigultum. 

— Aš dar eisiu pasikalbėti su žmonėmis. 

— Nereikia. Tau reikėtų gulti ir pailsėti. Bent lai- 
kinai. 

— Aš nenusiteikusi kišti galvos į smėlį. 

— Bet tu nieko negali pakeisti. 

Vila visa drebėjo. Jis žinojo, kaip jai sunku tvardytis. 

— Tu pavargai, išsimušei iš jėgų, tau teko ne kartą 
perpasakoti, kaip visa tai buvo. Dabar Adamas nuvedė 
policininkus į bendrabutį pas kaubojus. Taigi gali tru- 
putėlį pamiegoti. 

— Bet čiagi mano žmonės... 

— O kas bus su jais, jei tu iškrisi iš klumpių ir 
rytoj negalėsi dirbti? — pertraukė ją Benas, ir Vila nu- 
tilo. — Ar pati nueisi? Ar tave nunešti? Nesiginčyk su 
manimi, aiškų? Marš į lovą. 

Jai baisiai norėjosi pravirkti, gerklėje kunkuliavo 
tramdomos raudos. Bet Vila pernelyg išdidi, kad pra- 
virktų seserų akivaizdoje. Ji atstūmė Beną, apsisuko ir 
išėjo iš virtuvės. 

— Aš apstulbinta, — sumurmėjo Tesė. — Niekaip 
netikėjau, kad kažkas gali ją sutramdyti. 

— Ji suprato galinti palūžti kiekvieną akimirką, o 
Vila sau to jokiu būdu neleistų, — Benas susiraukė ir 
išgėrė vyno galvodamas, jog per griežtai pasielgęs su 
ja. — Pasaulyje maža Žmonių, kurie ištvertų tokį smūgį 
ir nepalūžtų. 

— Gal neverta palikti jos vienos? — sukruto Lilė. — 
Aš eičiau pas ją, bet... Nesu įsitikinusi, kad ji tuo būtų 
patenkinta. 

— Geriau tegul pabūna viena. 

Benas nusišypsojo patenkintas, kad Lilė pasisiūlė 
pagelbėti. 

— Ir jums reikia atsitokėti. Rančoje nelabai links- 
ma, bet vis dėlto — sveikos atvykusios į Montaną. 

— O man čia patinka, — išpoškino Lilė ir išsyk 
paraudo. 

Tesė sukikeno. 

— (Gal norite užkąsti? — paklausė Lilė. — Aš iš- 
viriau sriubos ir galėčiau dar padaryti sumuštinių. 

— O angele, jei šį dievišką kvapą skleidžia jūsų sriu- 
ba, mielai išvalgyčiau lėkštę. 

— (Gerai. O tu, Tese? 

— Kodėl gi ne? 

Jeigu jau Lilė taip mėgsta rūpintis, lai rūpinasi. Te- 
sė iš savo vietos nepajudėjo. Sėdėjo barbendama pirš- 
tais į stalą. 

— Ką galvoja policija? Įtaria ką nors rančoje? 

Benas atsisėdo priešais. 

— Nežinau, bet, šiaip ar taip, jie, aišku, pradės nuo 
jūsų rančos. Svetimi čia nesilanko, bet negalima atmesti 
galimybės, kad kažkas prasibrovė į teritoriją iš išorės. 
Raitas ar džipu, — jis patraukė pečiais, susiglostė plau- 
kus. — Beje, ir iš mūsų rančos patekti į jūsų teritoriją 
irgi labai paprasta. Ir aš pats norėdamas būčiau galėjęs 
tai padaryti. 

Atsakydamas į įtarumą, šmėkštelėjusį Tesės Žvilgs- 
nyje, jis kilstelėjo antakį: 

— Suprantama, galėčiau pasakyti, jog aš to neda- 
riau, bet jūs neprivalote tikėti manimi. Teritorija atvi- 
ra iš visų pusių. Į ją galima patekti ir iš Neito žemės, ir 
iš kalnų, ir iš “Uolėtosios R". 

— Ką gi, vadinasi, įtariamųjų ratas gan siaurokas, — 
pritarė Tesė įsipildama vyno. 

— Štai ką jums pasakysiu. Žmogus, pažįstąs šias 
vietas, galėtų mėnesius slapstytis kalnuose, laisvai ju- 
dėti ir niekas jo nesurastų. 

— Dėkui už tokį optimistišką pranešimą, — Tesė 
pašnairavo į Lilę, kuri pilstė į lėkštes sriubą. — Mes 
dėkingos misteriui Makinonui, tiesa? 

— Aš linkusi sužinoti teisybę, — Lilė atsisėdo ša- 
lia Tesės ir vėl sunėrė rankas. — Tada galima iš anksto 
imtis veiksmų. 

— Tikrai taip, — linktelėjo Benas. — Užvis ge- 
riausias būdas apsisaugoti — nenutolti nuo namų pa- 
vieniui. Laikinai, iki tam tikro laiko. 

— Aš nesu vienišų pasivaikštinėjimų mėgėja, — at- 
sainiai atsakė Tesė, nors jos viduje kirbėjo baimė. — O 
mūsų Lilė neatskiriama nuo Adamo. Adamo jūs neįta- 
riate? 

— Nežinau, ką įtaria policija, bet, mano galva, 
Adamas Vulfčaildas negalėtų išmėsinėti ir nuskalpuoti 
žmogaus. 

Tesės šaukštas skambėdamas atsitrenkė į stalą, ir 
Benas mintyse iškeikė save paskutiniais žodžiais. 

— Atleiskite. Maniau, jūs žinote smulkmenas. 

— Ne, iki šiol nežinojome, — Tesė virpančia ran- 
ka siekė taurės. 

— Ir ji visa tai matė? — aiktelėjo Lilė. — Ji apti- 
ko?.. 

— Taip. Jai nepasisekė. Dabar šitas vaizdas amži- 
nai stovės jos akyse. 

Benas pamanė, kad tą patį galėtų pasakyti ir apie 
save. 

— Nenoriu jūsų gąsdinti. Bet norėčiau, kad būtu- 
mėte itin atsargios. 

— Tuo jau galite neabejoti, — patikino jį Tesė. — 
O kas bus su ja? — ji iškėlė pirštą į lubas. — Namie jos 
ir surakintos neišlaikysi. 

— Ją pažiūrės Adamas. Ir aš, — norėdamas išblaš- 
kyti įtampą, jis paragavo sriubos ir pasakė: — Atvirai 
kalbant, aš mielai stirksočiau čia dieną naktį, jei visa- 
da taip maitintų. 

Atsivėrė lauko durys, ir seserys išsigandusios krūp- 
telėjo. 

Įžengė Adamas, pro duris dvelktelėjo nakties šalčiu. 

— Viskas. Policija jau išsiaiškino su manimi. 

— Eikit prie stalo, — pakvietė Tesė: — Šiandien 
mūsų meniu — sriuba ir vynas. 

Adamas smalsiai pasižiūrėjo į ją, paskui į Lilę. 

— Dėkui, bet aš geriau išgerčiau kavos. Ne ne, sė- 
dėkite, — sustabdė jis Lilę, kuri iš karto pašoko. — Aš 
pats. Iš tiesų užėjau aplankyti Vilos. 

— Benas nuvarė ją miegoti, — išpyškino Lilė ir su- 
tarškėjo jausdama nebegalinti sustoti. — Ji taip pavar- 
go, jai reikia pailsėti. O jums aš vis dėlto įpilsiu sriubos. 
Jūs būtinai turite pavalgyti, o sriubos visas puodas. 

— Aš galiu ir pats įsipilti. Sėdėkite. 

— O štai duona. Ak, pamiršau padėti duonos! Kaip- 
gi Čia... 

— Sėdėkit, — tyliai, bet atkakliai pakartojo Ada- 
mas ir įsipylė sriubos. — Nusiraminkite, — jis pripylė 
dar vieną lėkštę, priėjo prie stalo. — Ir jums reikia pa- 
valgyti. O duonos tuojau padėsiu. 

Lilė mirksėjo, netikėdama savo ausimis, o Adamas 
ryžtingai šeimininkavo virtuvėje. Lilė niekada nebuvo 
mačiusi, kad vyras imtųsi samčio. Nebent norėdamas 
dar įsipilti lėkštę, kai šalia nėra žmonos. Lilė išsigan- 
dusi pašnairavo į Beną, būgštaudama, kad tas pašaipiai 
šyptelės, bet Makinonas kirto net ausys linko. Adamo 
poelgis, atrodo, jo nė kiek nenustebino. 

— Adamai, ar nori, kad pasilikčiau porai dienų? 
Padėsiu jums, kol viskas aprims. 

— Ne. Bet už pasiūlymą dėkui. Niekis, kaip nors 
susidorosime, — jis atsisėdo priešais Lilę, pasižiūrėjo 
jai į akis. — Ar gerai jaučiatės? 

Ji linktelėjo, paėmė šaukštą, bet valgyti nenorėjo. 

— Marinatas neturėjo šeimos, — paaiškino Ada- 
mas. — Rodos, Vajominge gyvena jo sesuo. Pamėginsi- 
me ją surasti, jeigu ji dar gyva. Bet laidotuvėmis pasi- 
rūpinsime patys. Kai tik mums sugrąžins jo kūną. 

— Formalumus gali tvarkyti Neitas, — linktelėjo 
Benas, atsilauždamas duonos kriaukšlę. — Manau, Vi- 
la neprieštaraus. k 

— Gerai. Ir dėkui tau. Zinau, jei nebūtum atsira- 
dęs šalia... Apskritai — dėkui. 

— Aš ten jojau atsitiktinai. 

Benas susiraukė prisiminęs, kaip Vila bejėgiškai 
pakibo ant jo rankų. Nepaisant viso tos akimirkos siau- 
bo, laikyti ją glėbyje buvo malonu. 

— Kai ji atsitokės, būtinai perpyks ant manęs. Ji 
norėtų, kad šalimais būtų atsidūręs kas kitas. 

— Cia tu klysti. Ji bus dėkinga tau. 

Adamas apvertė ranką delnu į viršų ir parodė gilų 
randą ant riešo. 

— Juk mes su tavimi broliai, pameni? 

Benas nusišypsojo ir pažvelgė į savo riešą su lygiai 
tokiu pačiu randu. Kitados du berniukai kanjono pa- 
krantėje mėnesienos naktį sumaišė kraują ir prisiekė 
būsią broliai. 

— Vyriški žaidimai, suprantama, — kandžiai tarė 
Tesė, nors širdies gilumoje ją tai sujaudino. — Gerai, 
džentelmenai, mėgaukitės vynu ir cigarais, o aš einu 
padaryti istorinio darbo — tarkim, pedikiuro. 

Benas pritariamai šyptelėjo: 

— Įsivaizduoju, koks šaunus bus vaizdelis. 

— Ne šaunus, o siaubingas. 

Tesė nusprendė, jog šis vaikinas jai, be abejo, pa- 
tinka. Tokiu galima pasitikėti. 

— Aš pritariu Adamui. Labai gerai, kad jūs atsira- 
dote šalia jos tokią minutę. Labanakt. 

— Ir aš eisiu, — Lilė atsistojo, pasiėmė nuo stalo 
lėkštę su neišvalgyta sriuba. 

— Neišeikite, — Adamas sulaikė ją už rankos. — 
Juk jūs net nepavalgėte. 

— Matau, jums reikia pasikalbėti dviese. Lėkštę 
pasiimsiu į viršų. 

— Jeigu tai dėl manęs, tai neverta. — Benas pui- 
kiai suprato, kas klostosi šiai porelei, ir pakilo. — Aš 
einu. Metas namo. Dėkui už vaišes. 

Jis norėjo paplekšnoti Lilės skruostą, bet ji ins- 
tinktyviai atšlijo, tada Benas lyg niekur nieko tarė: 

— Valgykit sriubą, kol karšta. Iki, Adamai. Užšok- 
siu rytoj. 

— Labanakt, Benai. 

Adamas tebelaikė Lilę.už rankos, ir jauna moteris 
pagaliau atsisėdo. 

Tuomet Adamas paėmė ją ir už kitos rankos, pa- 
laukė, kol Lilė pakels akis. 

— Nebijokite, aš neleisiu, kad jums kas nors bloga 
atsitiktų. 

— Aš visada bijau. 

Jis pajuto, kad jos pirštai švelniai virpa, bet nu- 
sprendė, jog tai tinkamiausias metas. 

— Seniai norėjau jums pasakyti. Jūs atvykote į sve- 
timą, nepažįstamą kraštą ir likote čionai. Tokiam spren- 
dimui prireikė narsos. 

— Aš tik norėjau pasislėpti. Jūs visai nepažįstate 
manęs, Adamai. 

— Bet pažinsiu, kai nustosite manęs bijoti. 

Jis pakėlė ranką, vos prilietė dar ne visai pranyku- 
sią mėlynę po jos akimi. 

Lilė sustingo ir išsigandusi įtraukė galvą į pečius. 

Tuomet Adamas atitraukė ranką ir tarė: 

— Noriu viską Žinoti apie jus. Bet ne dabar, o kai 
būsite tam pasirengusi. 

— O kodėl? 

Jis nusišypsojo, ir ši šypsena sušildė jai širdį. 

— Todėl, kad jūs mylite arklius ir slapčia maitina- 
te mano šunis, — jis nusišypsojo dar plačiau, ir Lilė 
paraudo. — Be to, verdate nuostabią sriubą. O dabar 
valgykit, kol ji neataušo. 

Adamas paleido jos ranką. 

Zvilgčiodama į jį iš po blakstienų, Lilė paėmė 
šaukštą ir pradėjo valgyti. 

O viršuje Tesė rengėsi miegui — pasiėmė knygą iš 
bibliotekos, atsinešė butelį mineralinio vandens ir nu- 
sprendė skaitysianti ir skaitysianti tol, kol akys savai- 
me užsimerks. Lai miegas bus stiprus ir gilus. 

“Mano vaizduotė per daug gyva, — manė ji. — Kaip 
tik todėl ir tapau scenariste. O dabar dėl prakeiktos 


121 


vaizduotės vaidensis nuskalpuotas negyvėlis išverstais 
viduriais... Dėkui Benui Makinonui." 

Beliko tikėtis, kad storiausias romanas apie lem- 
tingą aistrą ir neįtikėtinus nuotykius padės pabėgti nuo 
nemalonių minčių. 

Pakeliui iš bibliotekos į savo kambarį Tesė stabte- 
lėjo prie Vilos durų, įsiklausė. Viduje girdėjosi prislo- 
pintas raudojimas. Tesė susvyravo — nežinojo, ar pasi- 
belsti, ar ne. Kokio velnio ėmė klausytis? Sirdyje krus- 
telėjo neprašytas gailestis. Kai verkia tvirta moteris, 
ašaros plūsta iš pačios širdies gelmės. 

Tesė jau ketino belstis, tačiau apmirė. Jeigu jos vie- 
na kitą pažintų kiek geriau. Net jei apskritai būtų ne- 
pažįstamos tarpusavyje — ir tada būtų lengviau. Tačiau 
jas skiria priešiškumas, varžybos. Neverta atidaryti du- 
rų. Ką ji galėtų pasakyti Vilai, norėdama paguosti? 

O ir Vila nenudžiugs. Jos negalės pasišnekėti kaip 
seserys. Net paprasčiausiai kaip dvi moterys. Nuo šios 
minties nežinia kodėl tapo liūdna. Tesė iš lėto nuėjo į 
savo miegamąjį, užsisklendė duris. 

Ji nebetikėjo miegą būsiant stiprų ir gilų. 


Jis gulėjo supamas nakties visiškos tamsos ir šyp- 
sojosi. Už lango staugė vėjas, smarkiai pylė lietus, bet 
tai negadino nuotaikos — jis prisiminė žmogžudystės 
akimirką, kaip visa tai įvyko, o viduje visas virpėjo. 

Atrodė, regėjo šią sceną iš šalies, beje, labai aiš- 
kiai, atsiribojęs. Tarytum būtų ne gyvas žmogus, o kaž- 
koks dievas. 

Kas galėjo pamanyti, kad jame slypi tokia jėga? 

Kas galėjo pamanyti, jog jam taip patiks? 

Vargšelis Marinatas. Kad nesukrizentų, jis delnu 
užspaudė burną ir pasidarė panašus į berniūkštį, kurį 
drasko juokas bažnyčioje per mišias. Senas kvailys nie- 
kuo nekaltas, tik atsibeldė ten, kur nereikia. Zinok, 
svirpleli, savo kertelę. 

Jis vėl sukrizeno. Taigi žinok, svirpleli. Taip mėg- 

davo kartoti mamytė. Būdavo, nusigeria iki apkvaiši- 
mo, bet liaudiška išmintis iš jos trykšte trykšdavo. Zi- 
nok, svirpleli, savo kertelę. Lėtai skubėsi — toliau rie- 
dėsi. Anksti kėlusiam ir Dievas padeda. Zmogaus krau- 
jas — ne vanduo. 

Jis giliai atsiduso ir susidėjo rankas ant pilvo. 

Į Marinato pilvą peilis smigo kaip į sviestą. Per- 
skrodė lašinius lyg pagalvę. Ir garsas išėjo toks nuosta- 
bus — skambiai pokštelėjo. Tartum žiebtum bobai į snu- 
kį, kad žinotų savo vietą. 

Bet užvis maloniausia — nurėžti skalpą. Nors Ma- 
rinato plaukų vos vos tebuvo. Nekoks išėjo trofėjus, 
užtat peiliu pasidarbuota šauniai. 

O kiek kraujo — marių marios! 

Tik gaila, teko paskubėti. Buvo galima surengti ko- 
kį ritualą. Pavyzdžiui, sušokti pergalės šokį. Tuščia jo, 
telieka kitam sykiui... 

Jis vėl pralinksmėjo. Nieko, kitą sykį reikės dera- 
mai pasirengti, pakaks kvailioti su karvėmis ir katėmis. 
Su žmonėmis kur kas įdomiau. Zinoma, reikia saugo- 
tis. Teks luktelėti. O ir nėra ko skubėti, juk užvis ma- 
loniau — mėgautis laukiant. 

Objektą reikės pasirinkti iš anksto, kad nebūtų at- 
sitiktinumų. 

Užvis geriau — moterį. Ją galima nuvežti į miške- 
lį, kur paslėpti trofėjai. Ji verks, maldaus pasigailėti, o 
jis neskubėdamas supjaustys gabalėliais visus jos dra- 
bužius, paskui mirtinai ištratins. 

Taip pamanius, jam kilo erekcija, ir toliau jis kūrė 
planą, ranka glostydamas save. Moteris stebeilysis į jį 
siaubo išplėstomis akimis, o jis neskubėdamas, kuo 
smulkiausiai papasakos, kas jos laukia. 

Taip geriausia — kai boba žino, kas jai parengta. 

Bet reikia tinkamai pasirengti. Taigi nuspręsta: to- 
liau bus moteris. Dabar yra ką padirbėti. 

“Skubėti nėra kur", — svajingai pamanė jis ir rim- 
tai ėmė masturbuotis. Lėtai skubėsi — toliau riedėsi. 


ANTROJI DALIS 


Žiema 


Tie, kas pažįsta šią Žemę, žino, jog 
žiemos čia atšiaurios ir negailestingos... 
Viljamas Bredfordas 

Žmogžudystė — tai žmogžudystė, o dirbti reikia. 
Kaubojai įsitempę, bet nurodymus vykdo. Dabar, kai 
rančoje vienu darbininku mažiau, Vilai padaugėjo pa- 
reigų. Ji pati važinėjo tikrinti tvorų, pati rūpinosi kvie- 
čiais, pati romijo jautukus, o naktimis sėdėdavo prie 
kontoros knygų. 

Orai keitėsi, beje, greitai. Jau dvelkė žiema, rytais 
pievas padengdavo šerkšnas. Bandas, kurių negalima 
palikti žiemoti, reikėjo perginti į Koloradą. 

Vila arba sėdėdavo balne, arba suko džipo vairą, 
arbra skraidė su Džimu dviviečiu lėktuvu. Ji jau seniai 
rengėsi išmokti pilotuoti pati, bet skrydžiai jai tikra 
kančia. Vilą pykino nuo motoro gausmo, nuo posūkių 
pasvirusiu sparnu, nuo staigaus kilimo ir tūpimo. 

Jos tėvas dievino skraidymą virš savo Žemių mažy- 
te “Sesna". Kai Vila pirmą sykį skrido su Džeku, jai 
ištąsė vidurius, ir nuo to laiko tėvas jos su savimi ne- 
beimdavo. 

Rančoje valdyti lėktuvą mokėjo tik Džimas, o Dži- 
mas lyg tyčia mėgo išdarinėti ore visokiausius triukus. 
Matyt, vis dėlto teks mokytis pačiai. Atsarginis pilotas 
rančai ne pro šalį, o ir vėliau, būdama lakūnė, ji jausis 
geriau už keleivę. 

— Gražumėlis, tiesa? — Džimas nusišypsojo ir pa- 
mojavo sparnais, dėl to Vila vos neprarado neseniai su- 
valgytų pusryčių. — Žiūrėk, štai dar viena tvora sulau- 
žyta. 

Jis nukreipė lėktuvą žemyn, kad galėtų geriau ap- 
žiūrėti sulaužytą tvorą. 

Vila sukando dantis ir bloknote užsirašė pastabą. 
Kartu iš akies nustatė bandos dydį. 

— Karves reikia perginti į kitą ganyklą, čia jau be- 
veik nebelikę žolės, — iškošė pro dantis ir išbalo — 
lėktuvą staigiai išvairavo į šoną. — Klausyk, ar negali 
skristi lygiai?! 

— Atleisk. 

Džimas sunkiai susilaikė neprunkštelėjęs. 

Tačiau šnairomis pažvelgęs į mirtinai blyškų Vilos 
veidą, nedelsdamas išlygino lėktuvą. 

— Aš gi sakiau tau, prieš skrydį išgerk tablečių 
nuo pykinimo, — tarė jis. 

— Aš gi gėriau jų, gėriau! 

Ji bandė sureguliuoti kvėpavimą. Vilai nerūpėjo 
grožybės, o reginys iš viršaus iš tiesų atsivėrė nepapras- 
tas: žalios, pasidabruotos nuo šerkšno ganyklos, miš- 
kingos kalvos, snieguoti kalnagūbriai. 

— Gal grįžtam? 

— Nieko, pakentėsiu. Reikia baigti darbą. 

Bet štai ji žvilgtelėjo Žemyn ir išvydo tą pačią vie- 
tą, kur gulėjo Marinato lavonas. Policija seniai išsivežė 
kūną, pasiėmė net supjaustytą jautį. Kiekvieną centi- 
metrą žemės čia iššniukštinėjo, ieškodami pėdsakų, bet 
nieko nerado. O nuo tos dienos kone visą laiką lijo, ir 
lietus nuplovė kraujo dėmes. 

Bet vis dėlto jai pasirodė, kad žemėje mato tamsią 
dėmę, tarsi magnetas traukiančią jos žvilgsnį. Net lėk- 
tuvui nuskridus tolyn, Vila teberegėjo prieš akis kelią 
ir raudonas balas... 

Džimas žvelgė į priekį horizonto link. 

— Vakar vakare vėl lankėsi iš policijos, — tarė jis. 

— Žinau. 

— Taip nieko ir nerado. O juk praėjo beveik savai- 
tė. Visai negaudo pelių. 

Piktas jo balsas padėjo Vilai išsivaduoti iš haliuci- 
nacijų. 

— Čia ne televizijos serialas, Džimai. Tikrovėje ne 
visada žudiką sugauna. 

— O ašvis galvoju, kaip išvakarėse apšvarinau Ma- 
rinatą lošdamas pokerį. Bjauriai išėjo. Zinoma, tai nie- 
kis, bet vis dėlto šleikštu. 

Ji patapšnojo jam per petį: 

— Ką jau besakyti apie mane. Prisimeni, kaip susi- 
bariau su juo? Irgi niekai, bet man dar šleikščiau. 

— Jis buvo bjauraus būdo. Ir apskritai mėgo skan- 
dalus, — Džimo balsas virptelėjo. — Aš... aš girdėjau, 
jog leidai palaidoti jį jūsų šeimyninėse kapinaitėse? 

— Supranti, Neitui taip ir nepavyko suieškoti jo se- 
sers. Tada aš ir nusprendžiau, kad Marinatą galima palai- 
doti Mersių kapinaitėse. Besė sako, jog tai “žmogiška". 

— Ji teisi. Tu gerai padarei, Vila, palaidodama įį 
su savo giminaičiais ir visa kita, — jis nusikosėjo. — 
Aš šnekėjau su vaikinais. Na, norėtume prisiimti išlai- 
das... — Pajutęs įsmeigtą į jį Vilos žvilgsnį, jis truputį 
paraudo. — Čiagi Hemo idėja, bet mes visi pritarėme. 
Jeigu tu, aišku, neprieštarauji. 

— Gerai, tebūnie taip, — ji pasižiūrėjo į šalį. — 
Leiskis, Džimai. Atrodo, gana. 


Privažiuodama prie rančos, Vila dar iš tolo pama- 
tė Neito ir Beno džipus, todėl pasuko prie Adamo na- 
melio. Turėjo sukaupti jėgų, nuslopinti pykinimą ir vir- 
pulį keliuose po skrydžio. O ir galva plyšo — dėkui riau- 
mojusiam varikliui. 

Ji išlipo iš mašinos, pritūpė ir pakedeno gauruotus 
šuns karčius. Ankštukas storas kaip dešrelė, ausys gau- 
ruotos, kojytės trumpos. Nudžiugęs, kad jį glosto, Ankš- 
tukas tuoj pat parvirto ant nugaros ir atkišo storą pilvą. 

— Ak tu, senas besoti. Drybsai per dienas? — jis 
neprieštaravo, suvizgino uodega, ir Vila nusišypsojo. — 
Pasižiūrėk, koks tavo užpakalis. Arkliu aplink neapjotum. 

Išgirdusi Vilos balsą, atlėkė kalė Ilganosė, dėmė- 
tasis kurtas. Ji dar iš tolo vizgino uodegą lyg vėliavą ir 
įbedė drėgną nosį tiesiai į Vilos delną. 

— O tu vis tokia pati, — papriekaištavo kalei Vi- 
la. — Manai, nematau, kaip sėlini prie mano vištų? 

Ilganosė džiugiai išsiviepė ir šoko ant Vilos, ryž- 
tingai ketindama nulaižyti visą jos veidą. Bandymas ne- 
pavyko, ir šuo užkrito tiesiai ant savo draugo. Juodu 
sukėlė triukšmingą šurmulį, o Vila atsitiesė. Dabar ji 
jautėsi gerėliau. Adamo kiemas paveikė kaip labdarin- 
gas balzamas. Juk čionai tebežydi rudeninės gėlės, o 
šunys visada tokie linksmi ir smagūs. 

“ — Na, prisižaidei su tais dykaduoniais? 

Vila apsižvalgė ir pamatė Hemą. Jis stovėjo prie vartų 
užsagstyta iki paskutinės sagos striuke, odinėmis piršti- 
nėmis. Prie lūpos prilipusi cigaretė. “Kaip šiltai apsiren- 
gęs, — pamanė Vila. — Turbūt šąla seni kaulai." 

— Prisižaidžiau. 

— Ir prisiskraidei? Kaip tu ir sutinki skraidyti tais 
pelėkautais? 

Vila žinojo, kad per šešiasdešimt penkerius savo 
gyvenimo metus Hemas nė sykio neskrido lėktuvu ir 
baisiai tuo didžiavosi. 

— Metas perginti galvijus, Hemai. Be to, dar viena 
tvora nuversta. Norėčiau, kad tu pervarytum bandą iš 
pietinės ganyklos dar šiandien. 

— Nusiųsiu Bilį. Ilgai terliosis, bet padarys. O Dži- 
mas imsis tvoros. Vudui užtenka darbo laukuose. O aš, 
aš turiu kaupti pašarus. 

— Tai užuomina, kad mums trūksta darbo rankų? 

— Taigi, taigi, apie tai ir norėjau pasišnekėti su tavi- 
mi, — jis palaukė, kol ji priėjo arčiau, gardžiai užsitrau- 
kė cigaretę. — Kad taip dar vienas darbininkas prie mū- 
sų, O geriau du. Bet, matyt, teks palūkėti iki pavasario. 

Jis nusviedė nuorūką palydėdamas ją akimis. Palei 
kojas sukinėjosi Ankštukas ir Ilganosė vildamiesi, kad 
juos dar paglostys. 

— Marinatas, žinomą, buvo klaikus niurgzlys. Vis 
burblendavo, bambėdavo. Sviečia saulė — blogai, lyja — 
blogai. Mėgdavo pasiskųsti. Bet jis buvo geras kaubojus 
ir neblogas mechanikas. 

— Džimas man sakė, kad vaikinai nori nupirkti jam 
antkapinį akmenį. 

— O kaipgi? Juk su tuo pašlemėku aš išdirbau ko- 
ne dvidešimt metų. 

Hemas žvelgė kažkur į tolį. Nemėgo be ypatingo 
reikalo spiginti Žmonėms akių. 

— Tu štai ką. Nekaltink savęs, kad tai įvyko. 

— Juk aš jį tenai pasiunčiau. 

— Niekus šneki ir pati tai žinai. Juk esi nekvaila 
merga. Nors ir užsispyrusi. 

Vila vos šyptelėjo: 

— Nieko negaliu sau padaryti, Hemai. Negaliu, ir 
tiek. 

Jis gerai pažinojo ją, suprato jos jausmus. 

— Tu išgyvensi todėl, kad aptikai jį tokį. Nieko ne- 
padarysi — teks iškentėti. Išgydys laikas, — jis Žvilg- 
telėjo į ją, užsimaukšlino ant akių nušiurusią skrybėlę. — 
Tik nesigraužk, geriau nuo to nebus. 

— Po tėvo ir Marinato mirties rančoje liko mažiau 
dviem darbininkais, — tarė Vila. 

— Girdėjau, kad mažai miegi ir nieko nevalgai, — 
įsiterpė jis, nenorėdamas tęsti kalbos apie darbus. Ne- 
pritariamai perkreipė žilų ūsų gožiamą burną. — Besė 
pasveiko, taigi žinau, kas ten pas jus dedasi. Si bobikė 
klaikiai plepi. Nors ir be jos matau, kaip tu suliesėjai. 

— Rūpesčių daug. 

— Žinau, — šiurkščiame jo balse vos pastebimai 
skambtelėjo švelni gaidelė. — Bet tau visai nebūtina kai- 
šioti nosies į kiekvieną mažmožį. Aš rančoje dirbau, kol 
dar tavęs nebuvo pasaulyje. Jeigu nepasitiki manimi — 
pavasarį ieškosi ne dviejų, o trijų naujų darbininkų. 

— Tavimi aš pasitikiu, tu gi Žinai... — ji vos neuž- 
duso. — Kaip gali šitaip šnekėti? Tai tiesiog niekšinga! 

Jis linktelėjo patenkintas. Taip, Hemas gerai paži- 
nojo Vilą ir puikiai ją suprato. 

Suprato ir mylėjo. 

— Juk reikėjo tave kažkaip supurtyti. Manau, kaip 
nors peržiemosime. Auga Vudo vyresnysis. Greitai jam 
dvylika, o augalotas ne pagal metus. Gaila, jaunėlis, ro- 
dos, bus ne galvijų augintojas, o fermeris, — Hemas 
nepatenkintas užsirūkė naują cigaretę. — Linkęs lau- 
kuose triūsti, o ne sėdėti balne. Bet Vudas sako, kad 
vaikiščias darbininkas. Niekis, iki pavasario kaip nors 
pratrauksim. 

— Gerai. Ką dar pasakysi? 

Hemas delsė. Bet kadangi ji pati paklausė... 

— Aš dėl tavo sesučių. Pasakyk tai, kuri trumpais 
plaukais, kad nedėvėtų tokių džinsų — na, labai pri- 
gludusių. Kai ji eina pro šalį, mūsų kvaileliui Biliui lie- 
žuvis nutįsta iki kelių. Kaip Dievą myliu, vaikinui kas 
nors nutiks. 

Vila užsikvatojo — pirmą kartą per kelias dienas. 

— Galima pamanyti, kad pats nevarstai jos akimis. 

— Varstau, — Hemas išpūtė dūmų kamuolį. — Bet 
aš senas vilkas, manęs tuo nepriblokš. O kita gražiai 
sėdi balne, — pirštu jis parodė kažkur į šalį. — Stai, 
pasigrožėk. 

Vila pažvelgė į kelią ir pamatė raitelius: priekyje 
Adamas ant savo numylėtos bėrosios, užpakaly jo — 
dvi jojikės. Ką gi, Lilė iš tiesų balne sėdi neblogai, ju- 
desiais išvien sutapusi su sartąja kumele. Užtat Tesė 
taip maskatuoja Kaštonio balne, kad, rodos, tuoj nu- 
lėks žemėn. Jos užpakalis šokčioja tai aukštyn, tai že- 
myn, kojos vis išsineria iš balnakilpių, o rankos visa 
jėga spaudžia balno gugą. 

— Ji pritrins visą užpakalį, — šyptelėjo Vila, atsi- 
rėmusi į vartus. — O ar seniai tai tęsiasi? 

— Jau porą dienų. Atrodo, ji ketina išmokti jodi- 

nėti. Su ja darbuojasi Adamas, — Hemas nepritarda- 
mas palingavo galvą, matydamas, jog Tesė balne išsilai- 
ko tik per stebuklą. — Vargu ar jam pasiseks. Jei nori, 
gali prisivyti jas. 

— Aš joms visai nereikalinga. 

— Gal tu joms ir nereikalinga, bet pajodinėti tau 
tik į naudą. Zinau, kad po to visada geriau jautiesi. 

— Galbūt. 

Ji svajingai pamanė, kaip būtų šaunu risčia perlėk- 
ti preriją, kad vėjas pūstų į veidą, o iš galvos išdulkėtų 
blogos mintys. 

— Galbūt vėliau. 

Zvilgsniu ji nulydėjo tris raitelius pavydėdama 
jiems laisvės. 

— Taip, vėliau, — pakartojo Vila ir vėl įsėdo į sa- 
vo džipą. 


Vila nėmaž nenustebo radusi Neitą ir Beną virtu- 
vėje — jie kirto Besės keptą mėsą. Kad Besė nesibartų, 
Vila tuojau atsisėdo už stalo ir taip pat ėmė valgyti. 

— Pagaliau teikeisi atvykti, — suniurnėjo Besė ne- 
patenkinta, kad nespėjo įsakyti Vilai sėstis prie stalo. — 
Tarp kitko, pietų laikas jau praėjęs. 

— Mėsa gi dar karšta, — paprieštaravo Vila ir per- 
dėtai entuziastingai prarijo kąsnį. — Tu ir taip maitini 
pusę grafystės, kam gi aš tau reikalinga? 

— Kokia tu šiurkšti, — atsiduso Besė ir padėjo 
priešais ją puodelį kavos. — Man nėra kada čia su ta- 
vim plepėti. Darbų aibės. 

Ji nusišluostė rankšluosčiu rankas ir išdidžiai iš- 
ėjo iš virtuvės. 

— Ji tavęs laukė jau pusvalandį, — tarė Neitas, 
nustumdamas tuščią lėkštę ir imdamas kavą. — Jaudi- 
nosi dėl tavęs. 

— Kokie niekai. 

— Jai nepatinka, kad važinėji viena. 

Vila pašnairavo į Beną: 

— Nieko, išgyvens. Benai, nagi paduok druskinę. 

Jis drėbtelėjo druskinę jai tiesiai po nosimi. Nei- 
tas susikaupęs pasitrynė pakaušį ir tarė: 

— Džiaugiuosi, kad grįžai. Turiu tau kai kokių po- 
pierių. 

— Gerai. Peržiūrėsiu juos kiek vėliau, — ji užsi- 
bėrė ant mėsos daug druskos. — Taigi, ko atvažiavo 
Neitas, aš suprantu. 

Ji pasižiūrėjo į Beną su užuomina. 

— O aš atvažiavau pas Adamą, — atsiliepė tas. — 
Reikia kai ką aptarti dėl arklių. Be to, noriu patikrinti, 
kaip tvarkaisi ūkyje. Na, ir kartu nemokamai užkąsti. 

— Tai aš paprašiau Beno užtrukti, — skubiai pri- 
dūrė Neitas, Vilai dar nespėjus pasakyti ką nors griež- 
čiau. — Rytą kalbėjau su policininkais. Rytoj jie su- 
grąžins kūną. 

Vila linktelėjo. 

— Dalis popierių, kuriuos atvežiau, susiję su lai- 
dotuvėmis. Be to, išsiaiškinau dėl Marinato pinigų. Jis 
turėjo sąskaitą banke ir dar nedidelį depozitą. Viso la- 
bo — maždaug tris su puse tūkstančio. Už savo džipą 
jis liko skolingas parduotuvei kur kas daugiau. 

— Pinigų klausimai manęs nejaudina, — tarė Vila, 
nustumdama lėkštę. 

Jos apetitas dingo be ženklo. 

— Būčiau labai dėkinga tau, Neitai, jeigu imtumeisi 
organizuoti laidotuves, o sąskaitą atiduok man. Labai 
tavęs prašau. 

— Gerai, — Neitas išsiėmė bloknotą, kažką grei- 
tai užsirašė jame. — Dabar dėl jo turto. Juk Marinatas 
neturi nei šeimos, nei paveldėtojų, nėra nė testamento. 

— Ką gi ten jis galėjo turėti? — sielvartingai atsi- 
duso Vila. — Drabužiai, balnas ir įrankiai. Jei neprieš- 
tarauji, visa tai atiduosiu vaikinams. 

— Manau, taip būsiant teisinga. O aš įforminsiu 
“turto" perdavimą juridiškai, — jis trumpam prilietė 
jos ranką. — Jei tau rastųsi kokių klausimų ar abejo- 
nių, paskambink. 

— Dėkui. 

— Nėr už ką, — jis atsistojo. — Ar galiu pasiimti 
arklį — nuvažiuosiu paieškoti Adamo? Man reikia... 

— Tik nemeluok, — nutraukė jį Benas. — Aš gi 
žinau, ko tau ten reikia. 

Neitas tik šyptelėjo ir nusikabino nuo kabyklos 
skrybėlę. 

— Padėkok Besei už vaišes. Iki, pasimatysime. 

Vila nesuvokdama paniuro: 

— Kas per užuomina? Ko jam ten reikia? 

— Tavo vyresniosios sesutės, kurios kvepalų aro- 
matas toks malonus. 

Vila prunkštelėjo, nunešė lėkštę į kriauklę. 

— Holivudo mergiūkštės? Manau, Neitas ne toks 
molio Motiejus. 

— "Tu neįsivaizduoji, kaip vyrą veikia kvapai. Ko- 
dėl nesuvalgei mėsos? 

— Nėra apetito, — ji smalsiai įbedė akis į Bebą. — 
Tad štai ant ko jūs kimbate? Ant brangių kvepalų? 

— Ką gi, brangūs kvepalai netrukdo, — jis atsilo- 
šė į kėdės atkaltę. — Nors, mano požiūriu, kai mo- 
ters oda graži, jai visiškai pakanka muilo. Moteris — 
galinga ir mįslinga būtybė, — jis atsigėrė iš puoduko, 
iš padilbų žvelgdamas į Vilą. — Nors tu, aišku, tai Ži- 
nai ir be manęs. 

— Mūsų rančoje nesvarbu, kokios esi lyties. Kad 
tik dirbtum. 

— Aha, na, jau ne. Kai tu praeini pro jaunąjį Bilį, 
jo akys lipa ant kaktos. 

Vila nusišypsojo, nes tai tikra tiesa. 

— Berniūkščiui aštuoniolika. Jam gana išgirsti Žo- 
dį “krūtis", ir visas išbąla. Nieko, paūgės — išgaruos 
padūkimas. 

— Gaila, jeigu išgaruos. 
jo į Beną draugiškiau nei pirma. 

— Neįsivaizduoju, kaip jūs, vyrai, tai įveikiate. Visas 

jūsų asmenybės centras, visa jūsų romantika tabaluoja 
tarp kojų. 

— Nešnekėk, mes baisiai kamuojamės. Gal prisės- 
tum arčiau ir ramiai baigtum gerti kavą? 

— Turiu daug darbo. 

— Tik ir girdžiu iš tavęs apie darbą ir nieko kito 
daugiau, — jis paėmė jos puodelį, priėjo, atsistojo ša- 
lia. — Tu tik dirbi, dirbi, dirbi ir nieko nevalgai. Ziū- 
rėk, patrūksi, — Benas dviem pirštais suėmė ją už smak- 
ro ir pasižiūrėjo jai į akis: — Veidelis visai sukrito. O 
juk neblogas veidelis. 

— Kažkodėl pastaruoju metu tu per daug duodi lais- 
vės rankoms. 

Ji atitraukė galvą, stengdamasi išlikti šaltakraujė. 

— Kas tau darosi, Makinonai? 


— Nieko. 
Jis pirštu palietė jos lūpas, apibrėžė burnos kon- 
tūrą. “Graži forma, — pamanė Benas. — Mielai atsi- 


kąsčiau gabalėlį". 

— O štai tu, man rodos, apnikta rūpesčių. Žiūriu, 
paskutiniuoju metu pasidarei labai jautri. Anksčiau bu- 
vai lyg paprasčiausia kalinė, o dabar tarsi atitrūkusi nuo 
grandinės. 

— Aš visada su tavim tokia pati. 

— Cia tai teisybė, — jis prisitraukė užspausdamas 
ją kampe. — Zinai, ką galvoju, Vil? 

Ji pamanė, kad jo pečiai nepaprastai platūs. Kaž- 
kodėl ji per daug ėmė domėtis jo figūra... 

— Man nerūpi, ką tu galvoji. 

Beno atmintis gera, instinktai sveiki, todėl jis tru- 
putėlį pasisuko, kad vėl negautų keliu į kiaušius. 

— O vis dėlto aš pasakysiu. 

Ranka prisilietė prie palaidų jos plaukų. 

— Tu kvepi muilu, kaip tik taip, kaip man patinka. 
Štai stoviu šalia, visai arti, ir jaučiu tą kvapą. O jeigu 
dar vos vos prisitrauksiu... 

— Daugiau nebėra kur. 

— Kokie tavo plaukai — ilgi, minkšti kaip šilkas, — 
Vila pasidavė atgal. — Ir tavo širdis daužosi. Ziū, kaip 
ant kaklo tvinkčioja gyslelė, — jis pirštu palietė jos kak- 
1ą. — Dar ims ir plyš oda. 

Vila jautė, kad iš tikrųjų dūsta. 

— Tu mane nervini, Benai, — pralemeno ji, vilda- 
masi, kad balsas nevirpa. 

— Aš ne nervinu, 0 gundau, — sumurkė jis. Jo šyp- 
sena tokia pasitikinti, neskubri. 

Vila visa suvirpėjo. 

— Aš tave gundau, 0 tu bijaisi manęs. Bet tau nėr 
kur dėtis. 

— Atsitrauk nuo manęs! — gailiai suriko ji, įsirė- 
musi rankomis jam į krūtinę. 

— Na, jau ne, — jis tvirtai suėmė jos plaukus. 

— Juk pats sakei, kad tau aš nereikalinga. 

“Ką čia tauškiu?" — panikuodama pamanė Vila. 
Joje vyko kažkas neįsivaizduojama: migla, galvos svai- 
gulys, visiška minčių maišalynė. 

— Zinau, kad visa tai išdarinėji, tik norėdamas ma- 
ne įpykinti. 

— Maža ką sakiau. Aš klydau. Iš tikrųjų tu man 
labai reikalinga, o aš irgi tau reikalingas. Buvau įnir- 
šęs, tad ir leptelėjau, kas šovė į galvą. Prisipažink, kad 
bijaisi manęs. 

— O aš nė kiek tavęs nebijau. 

Bet jai labai baisu. Ne dėl Beno — dėl savęs. 

— Įrodyk, — žalios jo akys įbestos tiesiai į ją. — 
Parodyk, kokia esi drąsi. 

— Na, gerai jau. 

Priimdama iššūkį, ji irgi sugriebė jį už plaukų, pri- 
sitraukė ir prilipo prie jo lūpų bučiuodama. 

“Jo burna tokia pati kaip Zako, — pamanė Vila, — 
lūpos sultingos, bet kietos." Tačiau tuo ir baigiasi pana- 
šumas. Mergiškų pasibučiavimų su Zaku nepalyginsi su 
tuo, kas dabar vyksta. Bučinys išėjo karštas, nekantrus, 
aistringas. 

Jos nugarą spaudė stalo briauna, bet Vila to neju- 
to. Jos pirštai tvirtai įkibo į Beno plaukus, o galva svaigo 
nuo aitraus vyriško skonio ir kvapo. 

Benas sugebėjo pasinaudoti akimirka. 

Jis pajuto, kaip jos kūnas virpa rankose. Bet ir su 
juo dėjosi kažkas nesuprantama. Kai bučiuojiesi su mo- 
terimi, jos lūpos būna arba karštos, arba šaltos. O Vi- 
los lūpos vienu metu ir ledinės, ir deginančios. Benas 
žinojo, jog Vila — stipri moteris, bet bučiuodamas ap- 
tiko joje ir galios, ir moteriško silpnumo. Ir dar — įnir- 
tingos aistros įtampos, užplūdusios jį liepsnos lavina. 

— Velniai tave griebtų, — jis atšlijo, pasižiūrėjo į 
miglos aptrauktas, išsigandusias jos akis. — Tegu jį 
skradžiai. 

Ir vėl įsisiurbė į jos lūpas. 

Vila suvaitojo — dusliai, iš gerklės gilumos, ir Be- 
nas panoro įsiskverbti į pačią jos esybės gelmę. Ten, 
kur gimė šitas stebuklingas garsas. Vila stipriai apglė- 
bė jo galvą rankomis, visu kūnu prisispaudė prie jo. 

Benas suglaudė pirštus jai ant krūtinės — tvirtos 
ir standžios. Paskui nekantriai atsagstė flanelinę palai- 
dinę, norėdamas paglostyti odą. 

Pajutusi prisilietus stiprią ranką su nuospaudų žy- 
mėmis, Vila suglebo, jai pakirto kojas, o Beno pirštas 
glostinėjo jos spenelį, ir šie ritmiški judesiai daigstė jos 
kūną elektros iškrovomis. 

Vila būtų parkritusi, bet jis merginą laikė savo glė- 
byje. Benas jautė, koks lankstus jos kūnas, ir tai jį dar 
labiau įkaitino. 

— Reikia užbaigti iki galo, — sušnibždėjo jis, del- 
nu pridengdamas jos krūtį. — Zinia, geistina pasimylė- 
ti tiesiog čia, virtuvėje, bet būgštauju, gali įeiti Besė. 

— Eik šalin, — sušnibždėjo ji dusdama. — Man 
sunku kvėpuoti. 

— Ir man. Nieko, paskiau atsikvėpsime, — jis pa- 
bučiavo jos smakrą. — Važiuojam su manimi, Vila. No- 
riu, kad tu taptum mana. 

— O aš to nenoriu. 

Ji išsilaisvino, atsirėmė į stalą, kad neparkristų. 

Reikėjo susikaupti, bet protas atsisakė paklusti. 

— Nesiartink prie manęs! — riktelėjo ji. — Sto- 
vėk, kur stovi. Leisk atsipūsti. 

Jos balse suskambo natūralus išgąstis, ir Benas su- 
stojo. 

— Tiek to, atsipūsk. Vis vien dabar nieko nepakeisi. 

Jis norėjo paimti puodelį su kava, bet pirštai tirtėjo. 

— Teisybę sakant, visa tai manęs nežavi. 

— Stai ir puiku, — ji išsitiesė ir sutvirtėjusiu balsu 
ištarė: — Jei tau pavyko nugriauti dešimt bobų, tai ne- 
manyk, kad aš lengvai tau teksiu. Nors iš tiesų ypač 
didžiuotis nėra kuo — aš juk niekada anksčiau tuo ne- 
užsiiminėjau. 

— Ne dešimtį, o tuziną, — pataisė Benas. — O kai 
dėl... — dabar jo lūpa atvipo. — Ką tu pasakei? Nieka- 
da anksčiau tuo neužsiiminėjai? 

— Dar ko! O kaip tu manei? 

— Niekada niekada? — jis susikišo rankas į kišenes. 

Vila įtariai žiūrėjo į jį, laukdama, kad jis tuoj tuoj 
nusikvatos. Bus puiki dingstis jam pribaigti. 

— O kaipgi jūs su Zaku... 

Benas nebaigė sakyti, nes apie tai galvoti jam ne- 
malonu. 

— O ką, argi Zakas gyrėsi, kad mes su juo... — 
Vila piktai susiraukė. 

— Ne, jis nieko panašaus nesakė, — Benas išsi- 
blaškęs perbraukė ranka plaukus. — Aš tik maniau, 
kad... Na, ne tuomet, tai vėliau... Tu gi suaugusi mote- 
ris. Man nė į galvą neatėjo, kad tu... 

— Tai tau atrodo, kad aš dulkinuosi su kuo pa- 
kliūna? 

— Ne, žinoma. 

“Ką aš darau? — išsigando jis. — Pats kasu sau 
kapą. Beje, plikomis rankomis." 

— Juk tu graži moteris, — pradėjo jis ir susiraukė — 

nelabai sklandžiai išeina. — Apskritai aš maniau, jog 
turi šiokią tokią patirtį. 

— Tu klydai. | 

Vila ėmė širsti, ir tai padėjo jai susitvardyti. 

— Aš pati nuspręsiu, kada ir su kuo tai padarysiu. 
Jeigu išvis panorėsiu. 

— Savaime aišku. Būčiau taip nespaudęs, jei bū- 
čiau žinojęs... — jis negalėjo atitraukti akių nuo jos — 
tokia išraudusi, atgijusi. — Tiksliau pasakius, būčiau 
veikęs kitaip. Aš gi visą laiką galvoju apie tave. 

Ji įtariai susiraukė. 

— Cia dar kodėl? 

— Pats nežinau. Bet tai teisybė. O dabar, po to, 
kas įvyko, apie tave galvosiu dar dažniau. Tave glamo- 
nėti malonu, Vila, — jo lūpomis slystelėjo vos pastebi- 
ma šypsenėlė. — Reikia pasakyti, jog kaip diletantė tu 
bučiuojiesi visai neblogai. 

— Tu ne pirmas, su kuriuo aš bučiuojuosi, ir ne 
paskutinis. 

— Aš gi neprieštarauju, kad tu su manim pasiprak- 
tikuotum. Kai panorėsi, žinoma. 

Jis nusikabino nuo kabyklos skrybėlę ir striukę. 

— Juk mudu draugai, tiesa? 

— Nieko tokio aš nenoriu. 

— Taip tavimi ir patikėsiu, — krenkštelėjo Benas 
ir užsimaukšlino skrybėlę. — Tiesa, bijau, kad dabar 
man to norėsis dar labiau nei tau. 

Nuo slenksčio jis atsigręžė, apmetė ją žvilgsniu. 

— Tavo lūpos, Vila, tokios. Tik velnias žino, kas 
per lūpos. š 

Užtrenkęs duris, Benas nulipo laipteliais. Svilptelė- 
jo, pasukiojo galvą. Jis gi manė truputėlį paflirtuosiąs 
su Vila, kad išblaškytų jos mintis apie žmogžudystę. O 
šit kaip išėjo. 

Benas prispaudė ranką prie pilvo, nes prakeiktas 
virpulys nepraėjo. Smarkiai Vila užkabino jį ant kab- 
liuko. O net neturi žalio supratimo, ką vyras ir moteris 
gali išdarinėti vienas su kitu. 

Ši mintis jį išgąsdino ir sujaudino. 

Paprastai Benas labiau vertino moteris, kurios mo- 
ka meilės žaidimų taisykles ir subtilybes. Tokios nori 
truputį pasismaginti — be abipusių nuoskaudų, be pre- 
tenzijų. Susitiko — išsiskyrė. 

Sėsdamas už vairo, jis dar kartą atsigręžė į namą. Su 
Vila taip paprastai neišeis. Juk jai Benas bus pirmasis. 

Išvažiavo iš rančos taip ir nesugalvojęs, kaip jam 
veikti toliau. Aišku tik viena: Vilai teks susitaikyti su 
tuo, kad svarbiausia permaina jos gyvenime įvyks daly- 
vaujant Benui Makinonui. 

Pravažiuodamas pro bendrabutį, Benas atsiduso 
prisiminęs, kiek daug bėdų užgriuvo vargšę mergytę šio- 
mis savaitėmis. Kita, būdama jos vietoje, jau subyrėtų 
į gabalėlius. Kita — bet ne Vila. 

Benas važiavo namo. Jis žinojo, kas laukia Vilos, 
nepaisant, ar patinka jai, ar ne. Jis neskubės. Pabandys 
pasirodyti kantrus. 

Lauks savo valandos. 

Šįmet sniegas iškrito anksti. Jis tirštas, jo gausu, 
baltu apdangalu padengtos ganyklos, nuo jo svorio su- 
linkusios tvoros. Galvijams nepakako nuovokumo ieš- 
koti žolės po sniegu, ir kaubojai dirbo dieną naktį, kad 
pašertų bandas. 

Dar nesibaigė lapkritis, o į slėnį jau įsisuko Žiema. 

Pasirodė pirmieji slidininkai. Miestiečiai skrido lėk- 
tuvais į vietinius kurortus, kad nutrūktgalviškai šliuož- 
tų snieguotais šlaitais, o vakarais prie židinio gertų bren- 
dį. Tesė mielai prisidėtų prie jų. Apskritai ji ne dievai- 
žin kokia slidžių mėgėja, bet brendžio išgertų. Kaip be- 
būtų, čia rasis naujų žmonių, civilizacijos, lengvo flirto. 

Dėl to kraštutiniu atveju galima ir pakentėti — at- 
sistojus ant dviejų medgalių truputį pašliaužioti sniegu. 

Visą laiką ji skambino savo agentui, kadangi jis bu- 
vo jai vienintelė gija, siejanti su normaliu gyvenimu. Te- 
sė rašė scenarijų, darbas ėjo sparčiai, noriai. Kas vaka- 
rą įspūdžius dar užsirašinėjo į dienoraštį. 

Jos gyvenimas rančoje lyg ir įėjo į vagą, nors argi 
tai pavadinsi gyvenimu? 

Kaip ir anksčiau, Tesė dirbo vištidėje ir nemažai 
patobulino savo naująją profesiją. Ji labai didžiavosi, 
kad gali lengvai ištraukti iš po burblenančios dedeklės 
kiaušinį, 0 toji nė necypteli. 

Tiesa, kartą teko patirti sukrėtimą. Ji nelaiku žvilg- 
terėjo į vištidę ir pamatė, kaip Besė tvirtu, gerai įval- 
dytu judesiu nusuko galvą jos globotinei. 

Skandalas kilo ne juokais. Ant žemės gulėjo dvi ne- 
gyvos vištos, o moteriškės rėkavo ir skeryčiojo rankomis. 

Tądien Besė vakarienei iškepė pyragą su vištiena, 
bet Tesė šio patiekalo nė nepalietė. Nuo šiol ji nebe- 
bandė suteikinėti žmonių vardų plunksnuotosioms sa- 
vo bičiulėms. 

Kas vakarą Tesė eidavo paplaukioti į baseiną pieti- 
nėje namo dalyje. Tai tikras malonumas — lepintis šil- 
tame vandenyje ir pro stiklinę sieną Žiūrėti į sniegą. 

Užtat rytais Žvelgdama pro langą į snieguotas ly- 
gumas, Tesė sunkiai dūsaudavo ir svajodavo apie pal- 
mes bei restoranus. 

Jodinėjimo pamokų ji nebemetė — vien iš užsispy- 
rimo. Jau neskaudėjo raumenų, balne sėdėjo tvirčiau, 
o savo kumelę Meizę net pamilo. Vis dėlto šuoliuoti 
ant arklio per sniegą ir vėją jai atrodė net labai abejo- 
tina pramoga. 

Saltą snieguotą dieną seserys išėjo iš namų. 

— Viešpatie Dieve, — aiktelėjo Tesė, susisiausda- 
ma stora megzta striuke. Apgailestavo neapsimovusi an- 
trų apatinių kelnių. — Tartum įkvėptum smulkius stik- 
lo kristalėlius. Kaip čia jie tokį šaltį ištveria? 

— Adamas sako, jog po tokios Žiemos pavasaris 
dvigubai pradžiugina. 

Siausdamasi nuo žvarbaus vėjo, Lilė standžiau ap- 
sivyniojo šaliką. Žiema jai apskritai patiko. Tokia ga- 
linga, didi. Ledinių šarvų sukaustyti kalnai atrodė ta- 
rytum bareljefas, iškaltas mėlyname dangaus fone. Kal- 
nų papėdėmis juoduoja miškų kontūrai, o sidabriniai 
gūbriai ir uolos panašūs į didžiulės stebuklingos ant- 
klodės klostes. 

— Cia taip gražu. Ištisas baltas vandenynas. Tik 
pušys juoduoja. O dangus toks mėlynas, net akis skau- 
da žiūrint į jį, — Lilė nusišypsojo. — Mieste sniegas 
visai ne toks. 

— Aš apskritai neįpratusi prie sniego, tad neturiu 
su kuo lyginti. 

Tesė pajudino šąlančius pirštus. 

Seserys pasuko prie arklidės. 

“Kieme dar nieko", — manė Tesė. Takeliai išmin- 
ti, keliai nuvalyti. Jaunasis Bilis pasimėgaudamas pri- 
kabino prie džipo sniego valytuvą ir nuvalė pusnis. 

Tesė iškvėpė garo debesėlį ir jau norėjo pasakyti 
kažką nepalankaus apie čionykštę Žiemą, bet apsigal- 
vojo. Ką gi, išties čia gražu. Dangus skaisčiai mėlynas 
— Žiūrėk, ir sprogs kaip varveklis. O kalnai tiesiog pa- 
sakiški — tokie piešiami tik paveiksluose. Sniegas blyk- 
čioja miriadais akinančių kibirkščių, o kai pūsteli vė- 
jas, viršum lygumos pakyla brilianto dulkių debesis. 

Palmės, saulėti paplūdimiai ir kulinarijos įmantry- 
bės liko toli, kitoje planetoje. 

— Ką ji šiandien veikia? — paklausė Tesė, užsidė- 
dama saulės akinius. 

— Kas, Vila? Iš ryto išvažiavo su džipu. 

— Viena? — nepatenkinta paklausė Tesė. 

— Ji beveik visada važinėja viena. 

— Ak, prisišauks, —.Tesė giliau į kišenes susikišo 
rankas. — Jai atrodo, kad jūra iki kelių. O jeigu žudi- 
kas slankioja kur netoliese... 

— Juk tu taip nemanai? 

Lilė sunerimusi apsižvalgė aplinkui, tarsi iš pus- 
nies galėtų išlįsti maniakas. 

— Policija gi nieko nesurado. O aš tikiu, kad tai 
padarė Žmogus, kuris slapstėsi kalnuose. Jeigu taip, jis 
jau seniai išėjo. Juk nuo to laiko praėjo kelios savaitės. 

— Tai gal taip, — linktelėjo Tesė, nors Lilės postrin- 
gavimai jos nė kiek neįtikino. — Tokiu oru joks mania- 
kas neištvers kalnuose. Bet man vis dėlto nepatinka, kad 
Vila visur važinėja viena. Mane tai erzina, — ji prisi- 
merkė, įžiūrėjusi, kad keliu važiuoja džipas. — O šit ir 
ji, vilką minim — vilkas čia. 

— Galbūt tu pati... — Lilė nebaigė sakyti. 

— Nagi, užbaik. Ką “aš pati"? 

— Gal tu pati ją erzini? Tarsi tyčia stengiesi. 

— Taip išeina savaime, be pastangų, — susiraukė 
Tesė. — Net mielai. 

Džipas tuo metu privažiavo. 

— Siekei atsparumo šalčiui rekordo? — paklausė 
Tesė, kai Vila kyštelėjo galvą iš kabinos. 

— O tu vis dar čia? Aš jau maniau, kad išvažiavai 
į kurortą pliuškentis putojančioje vonioje ir užkabinė- 
ti vyrų. 

— Apie tai vis galvoju. 

Vila žvilgterėjo į Lilę. 

— Jei josi kur nors su Adamu, toli nejokite. Ne- 
trukus prasidės sniegdriba, — ji žvilgtelėjo į dangų, kur 
ties pačiu horizontu telkėsi tamsūs debesys. — Pasa- 
kyk Adamui, kad mačiau šiaurės vakaruose elnių ban- 
dą. Maždaug už pusantros mylios. Jums būtų įdomu pa- 
sižiūrėti į juos. 

— Taip, labai įdomu, — Lilė patapšnojo kišenę. — 
Turiu ir fotoaparatą pasiėmusi. Gal vyktum su mumis? 
Besė davė mums dideliausią termosą su kava. 

— Ne, daug reikalų. Turi užvažiuoti Neitas. 

— Tikrai? — nerūpestinga mina paklausė Tesė. — 
O kada? 

Vila įjungė pirmą bėgį. 

— Vėliau, — atsakė trumpai ir nuvažiavo. 

Ji puikiai suprato, kad Tesė pakabinusi akis į Neitą, 

ir Vilai tai visiškai nepatiko. Neitui nėra ko susidėti su 
šia plėšria Holivudo piranija. 

Rado ką lesioti. Vyrai visada kvailėja tarp gražių 
įžūlių bobšių. Vila išlipo iš mašinos, pasiėmusi termosą. 
“Ką gi, Tesė ir graži, ir akiplėša, — pagalvojo ne be pa- 
vydo. — Pasitikinti savimi, šneki. Moka naudotis mote- 
riškumu kaip ginklu. Ir vartalioja vyrus kaip užsigeidžia." 

“Tikriausiai ir aš būčiau išaugusi tokia, jei mama 
būtų gyva, — gailėjosi Vila. — Tada būčiau auklėta nor- 
malioje moteriškoje aplinkoje, viską Žinočiau apie šu- 
kuosenas, sijonus, lūpų dažus ir kvepalus." 

Bet viso to man nereikia, įtikinėjo save eidama į 
namo vidų. Kam reikia visokių kvailų jaudinimųsi ir 
svaičiojimų. Nors, kaip matyti, be visų šių niekų jau- 
tiesi tokia bejėgė prieš vyrus... 

O tvirtumas praverstų. Bent jau jos santykiams su 
vienu vyriškiu. 

Ji nusivilko paltą, nusiėmė kepurę ir laiptais užli- 
po į kabinetą. Termosą nusinešė. 

Kabinete viskas kaip anksčiau, kai tėvas buvo gy- 
vas: medžioklės trofėjai ant sienų, viskio buteliai bare. 
Kiekvieną sykį sėsdama prie rašomojo stalo, Vila jau- 
tė, kaip viskas joje susispaudžia. 

Kodėl? Iš sielvarto? Ar iš baimės? Pati nežino. Bet 
šiame kambaryje ją bangomis užliedavo nemalonūs pri- 
siminimai ir sunkios godos. 

Retai čia užeidavo, kai tėvas buvo gyvas, — ne- 
bent Džekas specialiai pasiųsdavo jos pakviesti. Tokiais 
atvejais Vila atsisėsdavo ant kėdės priešais rašomąjį sta- 
lą, o tėvas pradėdavo ją už ką nors barti arba tik duo- 
davo naują užduotį. 

Matė jį priešais save kaip gyvą: tarp pirštų suspaus- 
ta cigaretė, ant padėklo — stiklinė viskio. 

Jis vadino ją “mergyte". Beveik nė karto vardu. 
“Mergyte, tu vėl įtūpei į balą." 

“Mergyte, tu turi mokėti apsiginti." 

“Susirask greičiau vyrą, mergyte, ir prigimdyk man 
anūkų. Vis vien iš tavęs jokios naudos daugiau nebus." 

Ar bent sykį pasikalbėjo su ja geruoju? Vila pasi- 
trynė smilkinį. Gal prisimins nors vieną tokią akimir- 
ką, nors vieną atvejį, kai ji įėjo į šį kabinetą, o tėvas jai 
nusišypsojo. Nė karto, nė vieno kartelio jis nepasakė 
didžiuojąsis ja arba kad ji pasielgusi teisingai. 

Sypsenos ir geri žodžiai — ne Džeko Mersio stilius. 

O ką jis pasakytų dabar? Įeitų, pamatytų ją, suži- 
notų, kokia košė užvirė rančoje po jo mirties. 

Jis pasakytų: “Na, mergyte, ir priskaldei malkų". 

Vila nulenkė galvą ant sunertų rankų. Zinojo, kad 
ji dėl nieko nekalta, bet atsakomybė ją slėgė lyg sun- 
kus akmuo. 

— Velniop, — sušnibždėjo Vila, ištraukė stalčių ir 
išsiėmė buhalterijos knygas. 

Reikia dar kartą patikrinti galvijų skaičių, svorio 
prieaugį, duomenis apie javus ir ganyklas. Netrukus at- 
eis Neitas patikrinti ataskaitos. Viskas turi būti idealu. 

Žinia, bjauru, kad tenka atsiskaitinėti svetimam, 
bet nieko čia nepadarysi. 

Vila ėmėsi darbo. 


Už dviejų mylių nuo rančos Lilė spragsėjo foto- 
aparatu — fotografavo elnių bandą. Jie neregėtai juo- 
kingi su savo gauruotais Žieminiais kailiniais ir visiškai 
abejingi aplinkiniam pasauliui. Lilė žinojo, kad foto- 
grafuoja daug blogiau nei motina ir nuotraukos išeis 
prastokos, bet vis dėlto bus įdomu jas Žiūrėti. 

— Atleiskite, jums trukdau, — tarė Adamui. — 
Susižavėjau. 

— Laiko dar yra, — atsiliepė Adamas, atidžiai pa- 
žvelgęs į debesis. Atsigręžęs į Tesę pagyrė: — O jūs 
emėte neblogai jodinėti. Pamažu mokotės. 

— Savisaugos instinktas, — atsainiai atsakė ji, nors 
pagyrimas paglostė savimeilę. — Nenoriu prisitrinti už- 
pakalio kaip pirmomis dienomis. O jodinėju todėl, kad 
fiziniai pratimai man ne pro šalį. 

— Nešnekėkite. Aš juk matau, kad jodinėti jums 
patinka. 

— Na, gerai, patinka. Bet jei pašals, aš linkusi pa- 
lūkėti iki pavasario. 

— Taip, bus ir stipresnių šalčių. Bet jūsų kraujas 
įpras, patirštės, — Adamas patapšnojo savo arklį per 
gogą. — Tada jūsų nuo jodinėjimo ir už ausų neatit- 
rauksi. Kiekviena diena be arklio jums bus kančia. 

— Man kančia — gyventi toli nuo Saulėlydžio bul- 
varo. Bet kenčiu. 

Adamas nusijuokė. 

— Kai grįšite į savo bulvarą, ilgėsitės šito dangaus 
ir kalnų. Ir vėl atvažiuosite. 

Suintriguota Tesė pasižiūrėjo į jį per saulės akinių 
viršų. 

— Kas gi dar čia? Indėnų misticizmas ir ateities 
pranašavimas? 

— Ne. Elementari psichologija. Lile, ar galite duoti 
fotoaparatą? Noriu nufotografuoti jus abi. 

— Gerai. Juk tu neprieštarautum? — paklausė Li- 
lė sesers. 

— Niekada nebėgau nuo jupiterių šviesos. 

Tesė gan vikriai apsuko arklį ir prijojo arčiau Lilės. 

— Na, kaip? 

— Kaip tik, — jis nusitaikė. — Dvi gražuolės vie- 
noje nuotraukoje, — du kartus spragtelėjo. — Kai pa- 
matysite fotografiją, jums paaiškės, kokios esate pana- 
šios... Ta pati veido forma, vienodas įraudis, net balne 
sėdite vienodai. 

Tesė nepatenkinta gūžtelėjo pečiais. Iš tiesų jos 
santykiai su Lile neblogi, tačiau manė, jog giminiški 
jausmai čia niekuo dėti. 

— Adamai, duokite man kamerą. Aš jus irgi nufo- 
tografuosiu. Virdžinijos Magnolija ir Kilnusis Čiabuvis. 

Tesė prisidengė burną ranka. 

— Ak, atleiskite. Kvailas įprotis. Visus pravar- 
džiuoju. Nenorėjau jūsų užgauti. 

— O mes ir neįsižeidėme. 

Adamas perdavė jai fotoaparatą. 

Tesė jam patiko. Iš karto matyti, kad ši moteris 
žino, ko nori. Ir tiesiai sako. Vargu ar jai patiktų suži- 
nojus, kad lygiai tokios pačios ir Vilos ypatybės jį Žavi. 

— O kaip jūs pravardžiuojate save? — paklausė jis. 

— Mano pravardė — Vėjavaikė. Stai kodėl taip ge- 
rai parduodami mano scenarijai. Nagi, šypsokitės. 

— O man patinka tavo filmai, — tarė Lilė, Tesei 
nuleidus kamerą. — Jie linksmi, įdomūs. 

— Atitinka minios skonį, — apibendrino Tesė. — 
Nors asmeniškai aš čia nematau nieko blogo. Kai rašai 
masėms, smegenis nukiši tolėliau. Juo paprasčiau, juo 
geriau. 

— Mano galva, jūs per mažai vertinate savo audito- 
riją, — tarė Adamas žvelgdamas į artimiausią giraitę. 

— Galbūt, tačiau... — Tesė nebaigė sakinio. — Oi, 
kažkas ten tarp medžių šmėstelėjo. 

— Matau. Bet tai pavėjui, nejuntu kvapo. 

Lyg tarp kitko jis uždėjo ranką ant šautuvo buožės. 

— Lokiai juk dabar miega? — paklausė Tesė, stai- 
ga lyžtelėdama perdžiūvusias lūpas. Ji stengėsi negal- 
voti apie Žmogų su peiliu rankoje. — Juk čia negali bū- 
ti lokių? : 

— Kartais jie prabunda. Stai ką, jokite namo. O aš 
nujosiu pasižiūrėti. 

— Negalima jums ten joti vienam! 

Lilė instinktyviai sugriebė jo arklį už pavadžio. Iš- 
sigandęs staigaus judesio, arklys pašoko piestu, kano- 
pomis trenkė į sniego plutą. 

— Nejokit! Maža kas ten! 

— Nieko ten negali būti, — tarė Adamas raminda- 
mas arklį. Ore ramiausiai sukosi snaigės, bet, rodos, 
idilė greit suirs, pagalvojo jis. — Nujosiu, pasižiūrėsiu 
ir prisivysiu jus. 

— Lilė teisi, — krūptelėjo Tesė, įbedusi akis į me- 
džius. — O ir šlapdriba prasideda. Jokime iš čia. 

— Negaliu, — Adamas žiūrėjo Lilei į akis. — Grei- 
čiausiai visa tai tik niekis. Bet vos už mylios nuo šičia 

užmušė žmogų. Reikia pažiūrėti. Jokite į rančą, kelią 
žinote. Aš jus prisivysiu. 

Arklys elgėsi gan keistai — aiškiai kažko bijojo, 
bet gąsdinti moterų negalima. 

— Taip, tačiau... 

— Prašom. Labai prašau. Aš neužtruksiu. 

Lilė suprato, jog ginčytis nėra prasmės ir apgręžė 
arklį. 

— Neatsilikite nuo jos, — tarė Adamas vyresnia- 
jai seseriai ir nušuoliavo giraitės link. 

— Jam nieko nenutiks, — tarė Tesė, iš baimės ka- 
lendama dantimis. — Greičiausiai ten kokia voveraitė. 

Apskritai nuo voverės šakos taip smarkiai nelin- 
guotų. Ė 

— O gal briedis. Stai grįš Adamas, ir mes dar pasi- 
juoksime, kaip jis rizikavo gyvybe gelbėdamas silpnu- 
tes moteris nuo rūstaus briedžio. 

— O jeigu ne? — tyliai, bet skaudžiu balsu paklau- 
sė Lilė. — Gal policija suklydo, ir tas žmogus dar kla- 
joja čionai? — ji įtempė pavadį. — Negalime palikti 
Adamo vieno. 

— Bet jis gi su šautuvu. 

— Ne, aš jo nepaliksiu. 

Lilė labai bijojo nepaklausyti Adamo, bet vis dėlto 
apgręžė arklį. 

— Ei, palauk!.. Ak, kad jūs visi prasmegtumėt! Pui- 
kiausias scenarijaus epizodas, — sumurmėjo Tesė ir nu- 
šuoliavo seseriai iš paskos. — Bet įsidėmėk, jei per klai- 
dą jis mus pašaus, dėl visko kalta būsi tu. 

Lilė tik palingavo galvą ir paleido arklį risčia. 

— Ar įstengsi viena grįžti namo? — riktelėjo at- 
sigręžusi. 

— Manau, taip, bet kas per kvaila šneka? Geriau 
imkime... 

Sūvio garsas nugriaudėjo lyg perkūno trenksmas. 

Tesė išsigandusi įsikibo į arklio karčius, o Lilė kils- 
telėjo balne ir nulėkė dar greičiau. 

Neitas atvažiavo ne vienas, o su Benu, be to, Ma- 
kinonas pasiėmė drauge brolio žmoną Šelę ir mažąją 
dukterėčią. 

Šelė tiesiai nuo slenksčio ėmė gyvai čiauškėti. 

— Žinau, reikėjo paskambinti, bet Benas pasakė 
jau važiuojąs, tad aš greitomis čiupau Abigailę ir puo- 
liau prie jo, — tarškėjo ji išvystydama kūdikį. — Taip 
įgriso sėdėti vienai. Zinau, Vila, kiek tu turi reikalų, 
bet mes su Ebe tavęs ilgai netrukdysim. Važiuos Benas — 
ir mes su juo. Juk neprieštarauji? 

— Ką čia šneki? Aš taip džiaugiuosi jums atvykus. 

Ji iš tikrųjų džiaugėsi, kad atvažiavo Šelė, džiau- 
gėsi nuo skardaus jos plepėjimo, laimingo juoko. “Šit 
kokia Zako žmona, — galvojo Vila. — Visą laiką bu- 
čiuojasi ir barasi, bet gyvena ranka rankon. Abu tokie 
linksmi, energingi." 

Išvystytas vaikas mataravo kojytėmis ant sofos, o 
Šelė nuėmė kepuraitę ir ėmė šukuotis auksinius savo 
plaukus. Jos šukuosena trumpa, labai deranti prie gra- 
žaus veiduko, o akys — kalnų rūko spalvos. 

— Aš net nepaklausiau Beno, ar jis nori 1mtis mus 
su savimi, ar ne. Bet, garbės žodis, netrukdysiu jūsų. 

— Nešnekėk niekų. Aš taip pasiilgau tavo mergy- 
tės. Kokia ji išaugusi! Tiesa, saulele? — Vila palinko 
prie mažylės, paėmė ją ant rankų. — Žiūrėk, jos akys 
darosi žalsvesnės. o 

— Taip, tai Makinonų akys, — sutiko Selė. — O aš 
vyliausi, kad mergytė bus į mane, juk aš ją tampiau pil- 
ve visus devynis mėnesius. Bet ne, ji ketina būti panaši 
į savo tėvelį. 

— O ausys tavo, — tarė Vila, pakštelėdama vaiką į 
nosytę. 

— Tiesa? — pažvalėjo Šelė. — Įsivaizduok, jai tik 
penki mėnesiai, 0 jau išmiega visą naktį neprabudusi. 
Mane tiek prigąsdino dėl bemiegių naktų, o iš tikrų- 
jų... — ji sumosavo rankomis. — Na, ir vėl užsivedžiau. 


147 


Žadėjau gi jums netrukdyti. Zakas sako, kad aš visus 
pranokstu plepėjimu. 

— Jis pats nepralenkiamas plepys, — įsiterpė Be- 
nas. — Stebėtina, kad Ebė nepradėjo čiauškėti jau pir- 
mąją savo gyvenimo minutę, — jis pakuteno putnų ma- 
žylės žanduką ir nusišypsojo Vilai. — Geras daiktelis, 
ar ne? 

— Ir gero būdo, ne tokia kaip kiti Makinonai, — 
įgėlė Vila ir ne be gailesčio atidavė motinai gagenančią 
mažylę. — Šele, užeik į virtuvę. Besė labai apsidžiaugs 
matydama jus abidvi. 

— Kai susitvarkysi reikalus, užvažiuok pas mus į 
svečius, gerai? — tarė Šelė, prisiliesdamą prie jos ran- 
kos. — Ir Sara norėjo važiuoti, bet negalėjo ištrūkti. 
Mes visą laiką apie tave šnekame. 

— Būtinai užvažiuosiu. Netrukus. O tu būk kuo 
malonesnė su Bese — gal ji duos kąsnelį pyrago, iškep- 
to vakarienei. — Atsigręžusi į vyrus, Vila tarė; — Ei- 
me į viršų. Popieriai mano kabinete. 

— Pati supranti, Vila, kad mes čia šiaip sau, tik 
formaliai, — vapėjo Neitas. — Kad niekas mums ne- 
priekaištautų, esą pažeidžiame testamento sąlygas. 

— Viską suprantu. Nieko tokio, — sausai atsakė ji 
ir pirmoji pradėjo lipti laiptais aukštyn. 

— Kažkodėl nematyti tavo seserų, — pasakė Neitas. 

— Jodinėja su Adamu. Tikriausiai greit grįš. Holi- 
vudo panelė per daug geibi, kad išbūtų šaltyje ilgiau 
nei valandą. 

Neitas prisėdo šalia stalo, ištiesė ilgas kojas. 

— Matau, jog jūs su ja kaip ir anksčiau dievinate 
viena kitą. 

— Stengiamės kuo mažiau badyti viena kitai akis, — 
ji ištiesė jam buhalterijos knygą. — Kol kas neblogai pa- 


vyksta. | 
— Žiema bus ilga, — atsiduso Benas, sėsdamasis 
ant stalo kraštelio. — Geriau jums susitaikyti. Arba 


jau vienai kitą nušauti, ir baigtas kriukis. 

— Garbingos dvikovos nesurengsi. Vargu ar ji at- 
skiria “vinčesterį" nuo telegrafo stulpo. 

— Nieko, aš ją išmokysiu, — sumurmėjo Neitas, įdė- 
miai peržiūrinėdamas skaičius. — Visa kita normalu? 

— Daugmaž. 

Vila nervinosi, todėl negalėjo nusėdėti — vaikščiojo 
pirmyn ir atgal. 

— Žmonės įsitikinę, kad Marinato žudikas apleido 
šias vietas. Policija, kaip žinote, nieko nenustatė. Nei 
pėdsakų, nei nužudymo įrankio, nei motyvų neaptiko. 

— O ką tu manai? — paklausė Benas. 

Ji pažvelgė jam į akis. 

— Ir aš norėčiau taip manyti. Juk vis dėlto praėjo 
trys savaitės. 

— Bet tu atsargi kaip anksčiau? — negarsiai pa- 
klausė jis. 

Ji linktelėjo: 

— Taip, aš neatsipalaidavau. Jokia prasme. 

— Ką gi, mano nuomone, tvarka ideali, — tarė Nei- 
tas, perduodamas knygą Benui. — Apskritai rančai me- 
tai buvo neblogi. 

— Tikiuosi, kad kiti bus dar geresni, — tarė Vila 
ir nutilo — užsikirto balsas. — Pavasarį noriu dalį ga- 
nyklų užsėti natūraliomis žolėmis. Tėvas tam neprita- 
rė, bet manau, būtų neblogai: reikia sėti tokias žoles, 
kurios auga mūsų laukuose. 

Susidomėjęs Benas šnairom pažvelgė į ją. Vila pir- 
mą sykį prašneko apie pokyčius rančoje. 

— Mes perėjome prie šios sistemos jau prieš pen- 
kerius metus, — prabilo jis. — Rezultatai geri. 

Vila pažvelgė į jį. 

— Taip, žinau. Dar aš nusiteikusi dažniau kaita- 
lioti ganyklas. Ganyti ne ilgiau kaip tris savaites vieno- 
je vietoje, — ji tebevaikščiojo po kambarį nepastebė- 
dama, kad Benas atidėjo popierius į šalį ir atidžiai ap- 
žiūrinėja ją. — Skirtingai nei tėvą, mane domina ne tiek 
galvijų kiekis, kiek veislės kokybė. Jau kelintus metus 

mums trukdo tai, kad veršeliai gimsta per stambūs. Ži- 
noma, iš pradžių tokia permaina sumažins pelną, bet 
juk reikia galvoti apie ateitį. 

Vila atkimšo termosą, stovėjusį ant stalo, ir įsipylė 
beveik ataušusios kavos. 

— Aš kalbėjausi su Vudu apie javus. Jis turi kai 
kurių pasiūlymų, kuriems tėvas savo laiku nepritarė. O 
mano galva, verta pabandyti. Skiriame šešis šimtus ak- 
rų javams, ir aš leidžiu Vudui veikti savo galva. Nepa- 
vyks — tuščia jo. Galime tam paaukoti metelius kitus. 
Vudas nori pastatyti siloso bokštą. 

Vila truktelėjo pečiais, tarsi mintyse atsakydama į 
prieštaravimus tų, kuriems visos šios naujovės nepa- 
tiks. Ką gi, ji turi savų planų: nuodugniai užsiimti ja- 
vais ir silosu, pavesti Adamui padidinti arklių kaime- 
nę. Kai kas sakys, kad Vila nevertina galvijų, kurie per 
kartų kartas buvo svarbiausias ir kone vienintelis Mer- 
sių šeimų užsiėmimas. Ne, nieko ji neniekina. Tik žiūri 
į ateitį. Vila padėjo puodelį. 

— Noriu paklausti jūsų, testamento vykdytojų, ar 
neprieštaraujate kam nors mano planuose? 

— Aš — ne, — pakildamas atsakė Neitas. — Bet 
aš gi ne gyvulių augintojas. Atleiskite, geriau nusilei- 
siu į virtuvę paprašyti kąsnelio pyrago, 0 savo planus 
jūs aptarsite dviese. 

Vila, likusi viena su Benu, paklausė: 

— Na? 

— Kas “na"? — jis paėmė jos puodelį. — Ak, vel- 
nias, kava atšalusi, — pasiraukė, bet vis dėlto išgėrė. — 
Be to, per ilgai užsistovėjusi. 

— Aš tavęs klausiu ne apie kavą. 

Jis pasimuistė ant stalo kraštelio, pasižiūrėjo į ją: 

— Iš kur atsirado visos šios idėjos? 

— Turiu savo galvą ant pečių. Ir savo nuomonę. 

— Cia tai teisybė. Bet anksčiau nesu girdėjęs, kad 
tu planuotum ką nors keisti, čia jau kažkas nauja. 

— Kol tėvas buvo gyvas, negalėjau su juo ginčytis. 

Vis tiek jis manęs neklausė, bet aš kai ko pramokau, — 
ji susikišo rankas į kišenes. — Gal aš ir nesimokiau 
koledže kaip tu, bet nesu kvailė. 

— Aš ir nesakau, kad tu kvailė. Pirmą kartą gir- 
džiu, kad norėjai mokytis koledže. 

— Dabar tai nebesvarbu. ž 

Ji atsiduso ir nuėjo prie lango. Artinosi audra. Za- 
vingi debesėliai padangėje žadėjo bjaurų orą. 

— Dabar svarbu, kas bus rytoj ir po metų. Žiema — 
metas planuoti, metas apskaičiuoti. Aš tą ir darau. 

Ji pajuto, kaip jo rankos nusileido ant jos pečių, ir 
apmirė. 

— Būk rami. Aš gi tavęs nepuolu, — tarė jis ir at- 
suko ją veidu į save. — Jei tave domina mano nuomo- 
nė, aš galvoju, jog tu teisi. 

Vila pati nustebo, kad šie žodžiai ją nudžiugino. 

— Labai norėtųsi tuo tikėti, nes jau prie manęs len- 
da maitvanagiai. 

Jis nusišypsojo: 

— Įkeitėjai? : 

— Taigi, aplipo. Zada aukso kalnus, kad parduo- 
čiau jiems žemės sklypą. Nori čia įrengti prašmatnų ku- 
rortą ar lošimų rančą Holivudo kaubojams. — “Jeigu ji 
turėtų iltis, — pamanė Benas, — ji būtinai dabar išsi- 
šieptų". — Bet jiems nepavyks riebiomis savo leteno- 
mis pasiglemžti Mersių Žemės. 

Jis ėmė masažuoti jai pečius. 

— Vadinasi, brangioji, tu pasiuntei juos šunims šė- 
ko pjauti? 

— Vienas skambino praėjusią savaitę. Sako: “ Va- 
dinkite mane tiesiog Arniu". Aš pasakiau jam, kad jei- 
gu išdrįs čia lįsti, gyvam nulupsiu odą, o lavoną nume- 
siu kojotams sudraskyti, — jos lūpų kampučiai vos virp- 
telėjo. — Man rodos, jis apsigalvojo nebeatvažiuoti. 

— Tik šitaip su jais ir galima kalbėti. 

— Taigi, o ką daryti su šitom dviem? — ji nusigrę- 
žė, pasižiūrėjo į sniegą, į kalnus, į lygumą. — Jos juk 

kol kas nežino, apie kokius pinigus kalbama. Šakalai 
sumokėtų milijonus, kad tik pasiglemžtų tokią rančą. 
Mūsiškė Holivudo panelė anksčiau ar vėliau tai suvoks. 
O tuomet... Jos dvi, aš gi viena, Benai. 

— Pagal testamentą Žemės negalima parduoti de- 
šimt metų. 

— Zinau. Bet viskas keičiasi. Nepagailėjus pinigų, 
o ir paspaudus dar kai kuriuos svertus, galima viską 
pakeisti. 

“O ir dešimt metų — juokas, kai kalbama apie to- 
kius dalykus", — mintyse pridūrė ji. 

Ji juk sumanė Mersių rančą padaryti geriausia pa- 
saulio ranča. 

— Metams pasibaigus, man trūks pinigų, kad galė- 
čiau išsipirkti jų dalis. Sukau sukau galvą, bet nieko 
man neišeina. Pinigų, žinia, yra, bet ne grynųjų, o že- 
mėje ir galvijuose. Metams pasibaigus, jos turės du bal- 
sus prieš mano vieną. 

— Nėra prasmės nerimauti dėl to, ko negalima pa- 
keisti. O ar maža kas gali atsitikti, — jis paglostė jos 
galvą kartą, kitą. — Turėtum atitrūkti nuo viso to. Nors 
trupučiuką, — Benas palingavo galvą. — Na, ko tu bai- 
daisi manęs? Aš gi po ano karto tik ir galvoju apie ta- 
ve, — jų veidai mažne susilietė. — Matai? Ir nieko bai- 
saus neatsitiks. 

Vilos lūpos suvirpėjo, bet jausmas buvo stebėtinai 
malonus. 

— Geriau nepradėkime visko iš naujo. Aš ir be ta- 
vęs nestokoju pramogų. 

— Mieloji, — lūpomis jis prisilietė prie jos lūpų. — 
Kaip tik manęs tau ir trūksta. Guldau galvą, kad mud- 
viem nuo to bus tik geriau. 

Jis apkabino ją, pabučiavo. 

— Man, pavyzdžiui, jau pasidarė geriau, — sušnibž- 
dėjo jis ir pabučiavo ją dar kartą, jau rimtai. 

Elektros iškrova, karštis, kamavimasis — viskas su- 
siliejo išvien, svaigo galva, ėmė mausti kūną. Vila iš- 

kart pamiršo ir nuovargį, ir nerimą, ir baimę. Beno glė- 
byje jai visa kita išnyko. 

Atšlyti pasirodė nepaprastai sunku, bet vis dėlto ji 
nugalėjo save. 

— Aš irgi galvojau apie tai, — ji įsirėmė ranka jam 
į krūtinę, — bet galutinių išvadų dar nepadariau. 

— Aš palauksiu. Tik tu papasakok apie jas man 
pirmam, — jis apsivyniojo jos plaukus aplink savo pirš- 
tą. — Lipkime geriau Žemyn, nes aš nesusivaldysiu ir 
suteiksiu dar daugiau peno tavo apmąstymams. 

Staiga ji pamatė pro langą šuoliuojančius per lygu- 
mą tris raitelius. Benas tarė: 

— Adamas grįžta su tavo seserimis. 

— Jie labai skuba, — sunerimo Vila, — kažkas at- 
sitiko. 

Benas ir pats matė: kažkas atsitiko. Adamas nukė- 
lė Lilę nuo balno, prispaudė prie savęs. 

— Einam, išsiaiškinsim. 

Jiems lipant laiptais, atsilapojo lauko durys. Pir- 
moji įėjo Tesė. Nuo šalto vėjo veidas įraudęs, akys at- 
rodė didžiulės, o lūpos baltos baltos. 

— Ten buvo tik elnias, — tarė ji. — Tiksliau, elnė. 
Mama Bembi, — jos akyse sublizgėjo ašaros. Iš virtu- 
vės išėjo Neitas. — Dieve, kas ir kodėl šitaip susidoro- 
jo su ja? 

— Tyliau, — Neitas apkabino ją per pečius. — Sės- 
kitės, mieloji. 

— Lile, kaip tu? 

Ta palingavo galvą, tvirtai laikydama Adamo ranką. 

— Aš jaučiuosi normaliai. Tikrai. Leiskite, išvir- 
siu arbatos. Tai bus geriausia. 

— Kas nutiko, Adamai? — paklausė Vila, nenuo- 
vokiai žvelgdama į šokinėjančią Lilę. — Jūs — ką, nu- 
šovėte elnią? 

— Ne, tai padarė kažkas kitas, — Adamas persi- 
kreipęs nusitraukė striukę, pakabino ją ant kabyklos. — 
Ir supjaustė vargšą gyvulį į gabalėlius. Ne dėl mėsos, ne 

dėl ragų — šiaip sau. Na, ir vilkų ten pasidarbuota, — 
jis sunkiai persibraukė delnu veidą. — Iššoviau, kad 
išvaikyčiau gaują ir pasižiūrėčiau, ką jie ten ėda. O tuo 
metu prijojo Lilė ir Tesė. 

— Aš tuojau apsirengsiu, — tarė Vila. 

— Beprasmiška, — sustabdė ją Adamas. — Ten jau 
vis vien nieko nebelikę, o aš mačiau ganėtinai. Elnę kaž- 
kas nušovė į galvą. Paskui išskrodė, supjaustė gabalais 
ir paliko. Uodegą kažkodėl išsinešė. Matyt, ji ir tapo 
trofėjumi. 

— Vadinasi, viskas kaip anais kartais... 

— Taip. 

— O pėdsakų neliko? — paklausė Benas. 

— Tai įvyko mažiausiai prieš dvi dienas. Per tą lai- 
ką drėbė sniegas. O ir dabar sninga. Jei būčiau iš karto 
leidęsis pėdsakais, gal ką ir būčiau aptikęs, — jis linkte- 
lėjo galvą į seseris, — bet negalėjau palikti ten jų vienų. 

— Vis dėlto imkime ir nuvažiuokime pasižiūrėti, — 
tarė Benas, užsimaukšlindamas kepurę, — o Neitas nu- 
veš Selę namo. 

— Aš su jumis, — pasakė Vila. 

— Tuščia laiko gaišatis, — patraukė pečiais Benas. 

— Vis vien aš važiuoju. Tik apsirengsiu. 


Sniegas drėbė didžiuliais tumulais, ir sniegdribos ga- 
lo nesimatė. Sutemus už langų pakibo balta plevenanti 
užuolaida, atitvėrusi namą nuo viso kito pasaulio. 

Lilė vis žvalgėsi į tą baltą pasaulį, bandydama nors 
ką įžvelgti, o židinyje traškėjo malkos. 

— Ar tu atsisėsi, ar ne? — užriko ant jos Tesė ir 
tuoj pat pasigailėjo savo griežtumo. — Juk tu vis vien 
nieko negali padaryti. 

— Jie senokai turėjo grįžti. 

Tesė ir pati tai žinojo. Jau praėjo lygiai devynias- 
dešimt aštuonios minutės. 

— Dar kartą tau sakau, nieko tu negali padaryti. 

— Pašildysiu tau arbatos. Tavo arbata visai atšalo. 

Tesė pašoko ir užriko: 

— Kiekgi galima, galų gale? Ko tu visiems patar- 
nauji? Juk ne tarnaitė esi! Sėskis ir ramiai sėdėk, kad 
tave velniai. 

Ji sudrebėjo, užsidengė delnais akis ir giliai atsi- 
duso. 

— Atleisk. Aš neturiu teisės rėkti ant tavęs. Aš 
tik gyvenime nemačiau panašių dalykų. Tai siaubinga. 

Lilė stovėjo priešais ją sunėrusi rankas ir 
užjausdama žiūrėjo. 

— Nieko. Žinau, kaip tai baisu. 

Jos susėdo ant ilgos odinės sofos ir gal pusę minu- 
tės tylėjo, 0 vėjas įnirtingai daužėsi į langą. 

Staiga Tesė nervingai susijuokė: 

— Ne, tik pamanyk! — ji giliai atsikvėpė. — Na, ir 
įklimpom mes su tavimi į istoriją. Ar ne, Lile? 

— Tiesiog nežinau, ką besakyti, — kamine sustaugė 
taip, tarytum tenai būtų įlindęs demonas. — Tau baisu? 

— Ir dar kaip! O tau argi ne? 

Lilė mąsliai suspaudė lūpas, pirštu pasitrynė bur- 
nos kamputį, kuris visada virpčiojo, kai būdavo baisu. 
Dabar jis nevirpėjo. 

— Nemanau. Pati nesuprantu kodėl, bet man ne- 
baisu. Tik kartu ir apmaudu. Ir dar nerimauju, — ji vėl 
pasižiūrėjo pro langą, vildamasi sniego sūkuryje išvys- 
ti tris raitelius. — Aš jaudinuosi dėl Adamo, Vilos ir 
Beno. 

— Jiems viskas susiklostys gerai. Jie pripratę prie to. 

Tesė nervingai pašoko, ėmė vaikštinėti pirmyn ir 
atgal. Zidinyje smarkiai trakštelėjo pliauska, ji vos ne- 
šoktelėjo į viršų. 

— Jie žino, ką daro, — pasakė. 

Iš tiesų, kas geriau Žino šias vietas už juos? 

— O man baisu todėl, kad aš kaip tik nežinau, ko- 
kio velnio čia stirksau. Paprastai aš visada tvirtai Ži- 

nau, kas, kodėl ir dėl ko. Tai geriausias mano bruožas: 
užsibrėžiu uždavinį, parengiu planą ir jį vykdau. O šį- 
syk esu visiškai pasimetusi, — ji atsisuko, atidžiai pa- 
sižiūrėjo į seserį. — Tu — kas kita. Tu jautiesi savo 
vaidmenyje rūpindamasi sriuba ir arbata. 

Lilė palingavo galvą, sunkiai atplėšė žvilgsnį nuo 
lango. 

— Visa tai nesvarbu. 

— Galbūt... — Tesė sukluso, pamačiusi tamsoje ži- 
burius. — Kažkas atvažiavo. Ką daryti? Bėgti pasitikti 
ar slėptis? Susitvardžiusi Tesė ryžtingai nulipo į vesti- 
biulį ir atidarė duris. Ant slenksčio stovėjo baltas nuo 
sniego Neitas. 

— Grįžkite atgal, į vidų, — paliepė jis, uždaryda- 
mas duris. — Ar jie sugrįžo? 

— Ne. Mes su Lile... — ji parodė svetainės pusėn. — 
O jūs ko atvažiavote? : 

— Bjaurus oras. Nuvežiau Selę su vaiku namo, o 
atgal vos parvažiavau, — jis nusiėmė kepurę, nusipur- 
tė sniegą. — Praėjo jau dvi valandos. Palauksiu dar ke- 
lias minutes ir važiuosiu ieškoti. 

— Jūs važiuosite ten? — nepatikliai paklausė Te- 
sė. — Ar išprotėjote? 

Ji tik knygose skaitė apie pūgą, bet tai, kas dabar 
dedasi lauke, tikriausiai ir yra pūga. O visiems žinoma, 
kad per pūgą pavojinga keliauti. 

Bet Neitas išsiblaškęs tik patapšnojo ją per petį, 
akivaizdžiai galvodamas kažką kita. 

— Ar yra karštos kavos? Išgerčiau puodelį. Ne pro 
šalį būtų ir termosas. 

— Aš niekur jūsų neleisiu! — jausdamasi visiška 
kvaiša, Tesė žengtelėjo į priekį užstodama duris. — To- 
kiu oru reikia sėdėti namuose. 

Jis nusišypsojo, pirštu perbraukė jai per veidą. Iš 
visa ko atrodė, jog jos elgesys jam anaiptol nepasirodė 
kvailas. 

— Jūs nerimaujate dėl manęs, ką? 

“Nerimauju — per švelniai pasakyta", — pamanė 
Tesė. 

— Sušalsite ir numirsite, — iškošė pro dantis ji. — 
Aš nerimaučiau dėl kiekvieno idioto, kuris tokiu oru 
veržtųsi lauk. 

— Bet tenai trys mano draugai, — tyliai atsakė Ne- 


itas, ir Tesė suprato: jo neperkalbėsi. — Verčiau duo- 
kite man kavos. Juodos ir karštos. — Jis pakėlė rankas 
ir įsiklausė. — Aha, štai ir jie. 


— Bet aš nieko negirdžiu. 

— Jie sugrįžo, — paprastai pasakė Neitas, užsidė- 
jo kepurę ir išėjo į lauką. 

Tesė nustebo, kad Neito klausa išties kaip katės. 
Iš sniego švilpesio, neperregimo baltojo pragaro į vidų 
įvirto trys snieguotos figūros. 

Po kelių minučių Besė jau girdė juos karšta kava 
svetainėje. 

— Tokia sniegdriba, nieko nesimato, — pasakojo 
Benas, sėdėdamas giliame krėsle. Adamas atsisėdo ant 
grindų prie židinio. 

— Kol ten nusikapstėm, privertė štai šitiek snie- 
go. Ką jau čia apie pėdsakus... 


— Bet jūs juk matėte... — pradėjo Tesė, įsitaisiusi 
ant ranktūrio. — Jūs juk matėte elnę. 
— Taip. 


Vila pašnairavo į Adamą ir nusprendė nepasakoti, 
kad vilkai nugramdė skeletą iki paskutinio kaulelio. 

— Rytą pasikalbėsiu su vaikinais. Darbo dabar bus 
iki kaklo. 

— Kokio darbo? — paklausė Tesė. 

— Reikia parginti bandą, antraip galvijai žus. Ei- 
nu susiieškosiu Hemą. 

— Palauk! — Tesei atrodė, jog visi čia kvaištelėję. — 
Ar tu vėl važiuosi tenai? Dėl kažkokių karvių? 

— Antraip žus banda, — griežtai atsakė Vila. 

Tesė visiškai apstulbo, kai visi, išskyrus ją ir Lilę, 
vėl pradėjo vilktis drabužius. — Dėl kažkokių karvių, 

— sumurmėjo ji tiesdama ranką į brendį. — Dėl bukų 
galvijų. 

— Kai jie grįš, bus klaikiai išalkę, — rimtai tarė 
Lilė. Ji jau nebežiūrėjo į langą. — Einu padėsiu Besei 
virti vakarienę. 

“Yra du variantai, — galvojo Tesė, — supykti arba 
į viską numoti ranka. Matyt, pyktis organizmui nau- 
dingesnis." 

— Na jau, viena aš čia nepasiliksiu, — tarė ji ir 
nusekė paskui Lilę nepamiršdama nusinešti butelį bren- 
džio. — O pas jus rytuose ar būna tokių sniegdribų? 

Lilė išsiblaškiusi palingavo galvą: 

— Virdžinijoje kartais pasnigdavo, bet aš per savo 
gyvenimą nesu mačiusi nieko panašaus. O be to, šitoks 
vėjas! Neįsivaizduoju, kaip jie gali dirbti tokiu oru. Kaip 
manai, ar Neitas pasiliks nakčiai? Reikia pasakyti Be- 
sei, kad paruoštų jam kambarį. 

Besė jau triūsė virtuvėje visu užmoju, ant krosnies 
burbuliavo puodas su kažkokiu viralu. 

— Ragu, — paaiškino Besė, energingai darbuoda- 
masi mediniu šaukštu. — Pakaks visai armijai išmaitin- 
ti. Pavirs valandėlę kitą, ir gatava. 

— Jie vėl išėjo, — tarė Lilė, mechanišku judesiu 
nusikabindama nuo kablio prijuostę. Tesė vos kilstelė- 
jo antakį nustebusi, kad šis gestas toks natūralus. Ma- 
tyt, Lilė virtuvėje jaučiasi kaip namie. 


— Aš taip ir maniau, — linktelėjo Besė. — Gal 
pagaminus obuolių šarlotę? — ji pasižiūrėjo į Tesę, ne- 
pritariamai susiraukė pamačiusi taurę brendžio. — Ar 
ir tu nori mums padėti? 

— Ne itin. 

— Liko mažai malkų, — pasiskundė Besė, imdama 
iš dėžės pintinę su obuoliais. — Vyrai nespėjo atnešti. 


Tesė nugėrė brendžio. 

— Ar tik tu nenori, kad aš eičiau į lauką malkų? 

— Jei pristigsime malkų, geruoju tau nesibaigs. 
Kaip ir mums visoms. 

— Tada bus šalta? 

Nuo šios minties Tesė pabalo. 

— Yra generatorius, — tęsė Besė, sparčiai pjaus- 
tydama obuolius, — bet negalime jo naudoti miegamie- 
siems šildyti. Tam tinka malkos. Taigi jei nori šiltai mie- 
goti — marš malkų. O tu, Lile, padėk jai. Aš ir be ta- 
vęs apsieisiu. Nuo durų iki malkinės nutiesta virvė. Lai- 
kykitės jos ir nepasimesite. Karučio per sniegą nepa- 
stumsite, nuvalyti takelį irgi beprasmiška — vis vien 
užpustys. Taigi teks nešti glėbiais. Nepamirškite pasi- 
imti žibinto. 

— Gerai, — atsiduso Lilė, pašnairavusi į susirau- 
kusį Tesės veidą. — Aš ir viena susidorosiu. O tu pa- 
dėsi man čia, nešiosi malkas nuo durų iki židinio. 

Pasiūlymas viliojantis. Netgi labai. Tesė susigūžė, 
išgirdusi už lango plėšriai staugiant vėją. Bet Besės vei- 
de šmėkštelėjusi pašaipėlė privertė Tesę ryžtingai su- 
raukti antakius. 

— Einam drauge. 

— Tik ne su šiomis pirštinaitėmis! — riktelėjo Be- 
sė. — Pasiimkite iš sandėliuko darbines pirštines. Na, 
ir apsirenkite šiltai. 

— Štai jau ir malkas nešioju, — burbėjo Tesė. — O 
juk iš tikrųjų malkų ten užtektinai. Pakaktų dar savai- 
tei. Ji tyčia taip sumanė, norėdama pakankinti mane. 

— Ji nevarytų mūsų į šaltį, jei būtinai nereikėtų. 

Tesė užsivilko striukę, truktelėjo pečiais: 

— Tavęs gal ir nevarytų. Jūs draugės — vandeniu 
neperliesi. 

Ji pasilenkė užsitraukti batų. 

— O man ji labai patinka, — Lilė apsimūturiavo 
kaklą storu šaliku. — Man ji labai gera. O ir su tavimi 
elgtųsi daug geriau, jeigu tu... — Lilė nebaigė sakyti. 

Tesė užsimaukšlino slidinėjimo kepuraitę ir tarė: 

— Nereikia gailėtis mano jausmų. Baik sakiusi. 

— Na, jei tu būtum bent kiek mandagesnė su ja. 
Nekalbėtum šiurkščiai. 

— Nekalbėčiau šiurkščiai, jeigu ji amžinai nepri- 
galvotų man visokio idiotiško darbo. O paskui dar skun- 
džiasi, kad aš blogai susidoroju! Stai nušalsiu viską, kiek 
begalima, o ji po to pasakys, kad aš blogai sukroviau 
malkas. Pamatysi. 

Įsižeidusi ji nužingsniavo per virtuvę į sandėliuką, 
pasiėmė iš ten didžiules šiurkščias pirštines. 

— Na, pasirengusi? — paklausė Lilė imdama ži- 
bintą. 

Vos tik Tesė pravėrė duris, joms į veidus pažiro 
deginančių, duriančių snaigių adatėlės. Seserys išsigan- 
dusios susižvalgė. Lilė pirmoji nėrė į pūgą. 

Laikydamosi virvės, seserys sunkiai pajudėjo į prie- 
kį, o vėjas vis taikėsi atblokšti jas atgal. Kojos klimpo į 
sniegą iki kelių; žibinto spindulys blaškėsi tarytum gir- 
tas. Malkų rietuvė išniro taip nelauktai, kad jos vos ne- 
nuvertė. 

Tesė ištiesė ranką į priekį, o Lilė iš viršaus ėmė 
padavinėti pliauskas. Kalendama dantimis, Tesė plačiau 
išsižergė — kitaip nebūtų pajėgusi išstovėti. 

— Pragaro liepsnos — tai mažmožis, — riktelėjo 
ji. — Tikrasis pragaras — Montanos žiema. 

Lilė nusišypsojo, irgi prisikrovė glėbį malkų. 

— Kai grįšime atgal, į šilumą ir užkursime židinį, 
žiema pro langą mums atrodys tik graži. 

— Tik jau ne, — sumurmėjo Tesė, ir jos pasuko 
atgal. — Neatsisakytum, ko gero, šilto patalėlio, a? 

Lilė įvirto į jaukią virtuvę, numetė malkas ant grin- 
dų ir atsigręžė atgal, kur siautė pūga. 

— Oi, neatsisakyčiau. 

— Taigi, — atsiduso Tesė, — aš irgi, bet metas vėl. 

Šį kelią jos sukorė tris kartus, ir Tesė pamažu pri- 
sitaikė. Jai jau ėmė rodytis, jog viskas apskritai ne taip 
sudėtinga, kai netikėtai paslydo ir dribo į sniego duo- 
bę. Zibintas akimirksniu dingo baltoje pusnyje. 

— Ar nieko neatsitiko? Neužsigavai? — Lilė puo- 
lė prie jos, bet iš didelio nuoširdumo irgi paslydo ir 

drėbėsi ant užpakalio. Ji ir liko sėdėti sniege iki juos- 
mens, o Tesė išsiropštė iš duobės ir tūžmingai nusikei- 
kusi spjaudėsi. 

Pamačiusi kikenančią Lilę, užsipuolė seserį: 

— Ko čia linksminiesi? Mus čia tuoj užvers snie- 
gas, o atkas tik pavasarį, po atlydžio. 

Bet Lilė atrodė taip komiškai, kad Tesė nesusilai- 
kė, irgi vyptelėjo: 

— O tu gi? — Lilė griebėsi už širdies. — Tikras 
Kalėdų senelis. 

Tesė nusipurtė nuo smakro baltą “barzdą", paskui 
pasisėmė žiupsnį sniego ir metė į sesers veidą. Abidvi 
tarsi padūko. Nepaisydamos vėjo staugsmo ir pūgos, 
pradėjo mėtytis sniegu. Seserys ropomis laidė sniego 
gniūžtes. Viena nuo kitos labai netoli, todėl taikytis ne- 
reikėjo. Nugalėdavo ta, kuri sparčiau mėtė. Pajutusi 
tirpstant už kaklo sniegą, Tesė suprato pralaimėjusi. To- 
kios trapios išvaizdos Lilė neginčytinai pirmavo. 

Prilygti jai tegalima vienu būdu — imantis. 

Apglėbusi seserį per liemenį, Tesė parvertė ją į snie- 
gą. Skambiai kvatodamos, jos nusirito takeliu kaip du 
sniego kamuoliai. O iš dangaus vis drėbė ir drėbė tirš- 
tais stambiais sniego dribsniais. 

— Kai buvau maža, iš sniego lipdydavome ange- 
lus, — tarė Lilė, išsiskėtriojusi sniego patale. — O kartą 
snigo taip smarkiai, kad mokykloje dvi dienas nebuvo 
pamokų. Mes pastatėme tvirtovę ir visą armiją sniego 
žmogeliukų. Mama visa tai nufotografavo. 

Tesė žiūrėjo į viršų, bandydama pro baltą sniego 
maršką įžvelgti juodą dangų. 

— O aš bandžiau slidinėti, vieną vienintelį kartą 
gyvenime. Ir jau tuomet suvokiau, jog su sniegu pras- 
tai sutariu, — ji irgi išsitiesė pusnyje. — Nors iš tikrų- 
jų jis ne toks jau bjaurus. 

— Jis gražus, — tarė Lilė ir nusijuokė. — Tik aš 
visiškai sustingau. 

— Duosiu tau gerą puodelį kavos su brendžiu. 

— Sutarta. 

Tebesišypsodama Lilė atsisėdo ir staiga sucypė šir- 
dį veriančiu balsu. Ji sugriebė Tesę už rankos, su siau- 
bu parodė artėjantį šešėlį. Ten buvo vyriškis. 

— Ką, sumanėte pasivolioti? 

Tesės širdis tankiai daužėsi. Juk čia jos vienui vie- 
nos. Rėk nerėkusi, viduje vis vien neišgirs. Prisiminė 
nelaimingąją išmėsinėtą elnę. 

Kur žibintas? Žvilgsniu ji ėmė naršyti po sniegą. 
Žibinto niekur nematyti. Užtat nepažįstamasis su Ži- 
bintu, ir spindulys akina seseris. Reikia bėgti, temptis 
su savimi Lilę, bet nėra jėgų pajudėti. 

— Nėr čia ko jums vaikštinėti patamsyje, — tarė 
vyriškis ir žengė žingsnį į priekį. 

Tesė akimirksniu pasipurtė, savisaugos instinktas 
privertė ją susiriesti kaip katę ir pašokti ant kojų. Ji 
sugriebė pliauską pasirengusi gintis. 

— Nesiartink! — suriko nelauktai skardžiu stip- 
riu balsu. — Stokis, Lile. Stokis gi, kad tave velniai! 

— Aš nenorėjau jūsų išgąsdinti, — nepažįstamasis 
pastatė žibintą, ir spindulys apšvietė dėmę sniege. — 
Čia aš, Vudas. Mes ką tik grįžome su Biliu. Žmona sa- 
kė, kad nešiojate malkas, tad ir ketinau padėti. 

Balsas draugiškas, visai nebaisus. Greičiau net 
linksmas. Bet seserys visai vienos, apginti jų nėra kam, 
o čia šalimais vyras, tamsu — veido neįžiūrėsi. Tesė tvir- 
čiau suėmė pliauską, nusprendusi būti gudri iki galo. 

— Su mumis viskas gerai. Lile, eik į vidų ir pasa- 
kyk Besei, kad mums atėjo padėti Vudas. Nagi! 

Lilė krustelėjo ir nužingsniavo į namus. 

— O kuo čia dėta Besė? 

Vudas žibintu apšvietė pliauską, paskui takelį. 

— Manęs laukia vakarienė, bet aš jums vis tiek pa- 
dėsiu. Reikia paskubėti, nes ugnis užges. 

Pasilikusi dviese su Vudu, Tesė meldė Dievo tik vie- 
no: kad Lilė greičiau nueitų iki namo. Klaikiai baisu, 
nugara bėginėja skruzdės. 

Ji žengė žingsnį atgal, po to — dar vieną. 

— Mes jau prinešėme malkų. 

— Cia kiek beneštum, vis per maža, — jis ištiesė 
jai ranką, o Tesė atšlijo išsigandusi, kad rankoje rasis 
peilis. — Imkite gi, — kantriai tarė vyras, — 0 aš pa- 
imsiu malkų. 

Tesė suprato, kad jis tiesia jai Žibintą, ir vis dar 
atsargiai jį paėmė. 

Vudas ėmė krautis malkas, o tuo metu grįžo ir Lilė. 

— Besė išvirė kavos! — dar iš tolo riktelėjo ji. — 
Sako, užteks ir Vudui. 

— Ką gi, ačiū, — Vudas vikriai susikrovė didžiulį 
glėbį malkų. — Bet aš eisiu namo. Zmona laukia. Jūs 
eikite su Žibintu pirmos. Aš kaip nors susirasiu kelią ir 
tamsoje. 

— Na, eime, Tese, — Lilė visa virpėdama patrau- 
kė už rankos seserį. — Dėkui, Vudai. 

— Nėr už ką, — sumurmėjo jis ir pusbalsiu pridū- 
rė. — Ak, bobos... 

— Aš taip išsigandau, — suvapėjo Lilė, kai tik jos 
įėjo į namo vidų. — O tu baisiai narsi! 

Ir ji puolė Tesei ant kaklo. 

— Tokia čia narsa! Persigandau siaubingai, — Te- 
sė sugriebė seserį per pečius ir smarkiai supurtė. — 
Kokios gi mes kvailės! Kaipgi galėjome pamiršti! Tąsė- 
mės sniege kaip dvi idiotės, o čia tokie dalykai dedasi! 
Dieve, juk bet kas gali būti žudikas. Kodėl iki šiol mes 
to nesuvokėme? — Ji pasižiūrėjo Lilei į akis. — Su- 
pranti, bet kas. 

— Tik ne Adamas, — Lilė nusimovė pirštines ir 
pasitrynė sužvarbusias rankas. — Jis nesugeba daryti 
bloga. Ir, beje, jis gi buvo su mumis, kai šiandien... na, 
aptikome tai, ką aptikome. 

Tesė ketino prasižioti, bet apsigalvojo. Kokia pras- 
mė sakyti, kad Adamas galėjo paprasčiausiai išmėsinė- 
ti elnę anksčiau, o seseris tyčia atvesti į tą vietą, kad 

— Nežinau, Lile. Tiesiog nežinau... Bet jei ketina- 
me išgyventi iki pavasario, imkime aktyviau darbuotis 
smegenimis. Ir viena kitą pasaugokime, — ji nusivilko 
striukę, nusiėmė kepurę. — Zinoma, negaliu įsivaiz- 
duoti, kad Adamas, Benas arba Neitas galėtų tai pada- 
ryti. Bet visa bėda ta, kad aš apskritai negaliu įsivaiz- 
duoti žmogaus, galinčio taip padaryti. O reikia įsivaiz- 
duoti. 

— Cia mes saugios, — Lilė irgi pasikabino striu- 
kę. — Seniai nesijaučiau tokia saugi. Ir neleisiu kaž- 
kam visa tai sugriauti. 

— Jeigu tu nori būti saugi, būk atsargi, — įtaigiai 
tarė Tesė. — Ziūrėk išplėstom akim. Abi mes čia ne 
šiaip sau stirksom, — po šių žodžių Lilė nusigręžė. — 
Taip, ne šiaip sau. Mes rizikuojame savo kailiu. Tad pa- 
dėkime viena kitai. Ir imkime pasitikėti viena kita. Jei- 
gu aš pastebėsiu ką įtartina, iškart pasakau tau, o tu 
pasakyk man. Kas nors ne taip elgiasi, kas nors pasi- 
vaideno — nesvarbu. Dalykimės viskuo. Sutariam? 

— Gerai. Aš viską tau pasakosiu. Ir Vilai, — Lilė 
ryžtingai palingavo galvą. — Ji to verta. Ir rizikuoja ne 
mažiau už mus. Net daugiau. 

“Ką gi, tai teisybė", — pagalvojo Tesė ir gūžtelėjo 
pečiais. 

— Gerai, susitarėme. O dabar aš noriu kavos. 


Jos pagėrė kavos ir ėmė laukti. Paskui pavalgė ra- 
gu ir vėl laukė. 

Už lango stūgavo vėjas, židinyje traškėjo pliaus- 
kos, senas laikrodis kas ketvirtį valandos melodingai 
skambteldavo. 

Vila sugrįžo viena. Jau po vidurnakčio. 

Tesė, neramiai vaikščiojusi po svetainę, stabtelėjo 
ir atidžiai įbedė akis į seserį. Vila labai išbalusi, dide- 
lės tamsios jos akys atrodo lyg dvi mėlynės veide. Ji 
priėjo prie ugnies, palikdama ant kilimo ir poliruoto 
parketo šlapius purvinus pėdsakus. 

— O kur kiti? — paklausė Tesė. 

— Išsivažinėjo namo. Jiems savų rūpesčių per akis. 

Tesė linktelėjo ir pripylė pilną stiklinę viskio. Ap- 
skritai ji būtų linkusi, kad Neitas ir Benas nakvotų šia- 
me name, deja, Montanoje gausu nemalonių staigmenų 
ir nusivylimų. Ji ištiesė stiklinę Vilai. 

— Suguldei karvutes miegučio? 

Vila neatsakydama išgėrė pusę stiklinės viskio, nu- 
sipurtė. 

— Paruošiu tau vonią, — tarė Lilė. 

Vila išsiblaškiusi sumirksėjo, perklausė: 

— Ką? 

— Prileisiu tau vonią karšto vandens. Tu visiškai 
sužvarbai ir netekai jėgų. O ir išalkai. Ant krosnelės 
ragu. Tese, įdėk jai pilną lėkštę. L 

Vilai vos pakako jėgų pašaipiai nusišypsoti. Zvilgs- 
niu nulydėjusi Lilę, pastebėjo: 

— Pamanyk tik, ji paruoš man vonią. Nors dvėsk. 

— Mūsų namų jaukumo specialistė. Bet vonia tau 
tr iš tiesų nepakenktų. Nuo tavęs bjauriai dvokia. 

Vila suraukė kaktą: 

— Galiu įsivaizduoti. 

Nuo viskio apsisuko galva, ir ji padėjo stiklinę į 
šoną. 

— Aš per daug pavargau, kad valgyčiau. 

— Vis vien reikia pavalgyti. Gali pavalgyti maudy- 
damasi. 

— Kaip tai maudydamasi? 

— O kodėl gi ne? 

Vila įtariai pašnairavo į Tesę ir patraukė pečiais: 

— Iš tikrųjų — kodėl gi ne? 

Truputį svirduliuodama ji ėmė kopti laiptais. 

Tuo metu Lilė spėjo prileisti vonią karšto vandens, 
viliojančiai kliuksinčio muilo puta. Nuogutėlė Vila gan 
ilgai žiūrėjo į šį stebuklą. Tik pamanyk, vonia su muilo 
burbulais! Kada gi ji paskutinį sykį mėgavosi tokia pra- 
banga? Didžiulė raudona vonia — viena šio namo nau- 

jovių, įgyvendintų Džekio Mersio. Vila beveik nesimau- 
dydavo j0je, nebent kai tėvo nebūdavo namie. 

Ką gi, dabar namie jo nėra. Ir nebebus. 

Ji kyštelėjo koją į vonią ir suriko — labai jau karš- 
ta. Paskui giliai atsidususi paniro iki pat smakro. 

Reikėjo pamiršti sniegą, vėją, visišką tamsą, nepa- 
klusnią bandą. Dalį galvijų jie pametė, bet tai neišven- 
giama. Per daug greit užklupo pūga. Tačiau jie padarė 
viską, kas įmanoma. 

Raumenis baisiai maudė. Vila atsilošė, užsimerkė. 
Mintys pynėsi, o beje, jai buvo apie ką pagalvoti. Ir tai 
visai nesusiję su darbu. Visus ūkinius sprendimus Vila 
priimdavo grynai instinktyviai. Ji gerai išmanė savo dar- 
bus. Pūga? Nieko baisaus. Tai ne pirmoji pūga jos gy- 
venime ir ne paskutinė. 

O štai žmogžudystė — visai kas kita. 

Ką dėl to daryti? 

— Nemiegok, nuskęsi, — tarė tarpdury pasirodžiu- 
si Tesė. 

Vila atsisėdo ir nepatenkinta susiraukė. Ji nesidro- 
vėjo nuogumo, tiesiog buvo linkusi pabūti viena. Net 
ragu aromatas jos nepamalonino. 

— O tavęs nemokė pasibelsti? 

— Tu palikai duris praviras, drauguže, — nė kiek 
neužsigavusi atkirto Tesė. Tarnaitės vaidmuo jai teikė 
smagumo. Pastatė padėklą su lėkšte ant vonios krašto. — 
Man reikia pasikalbėti su tavimi. 

Vila sunkiai atsikvėpė. Atsisėdusi patogiau, šaukštu 
ji pakabino ragu. Ant nuogos krūties — putos burbulas. 

— Nagi, kalbėk. 

Tesė žvalgėsi aplinkui. Na, ir vonia. Pavydėtų kiek- 
viena kino žvaigždė: rubino, safyro ir baltos lyg sniegas 
plytelės, visas miškelis paparčių ir palmių variniuose ir 
bronziniuose kubilėliuose. Stiklinėje kabinoje — įman- 
trus dušas, visas iš purkštuvų ir fontanėlių. O vonia to- 
kia plati, kad joje be vargo galima kelti tikrą orgiją. 

Tesė pirštu nugriebė putą, pauostė. 

— Kvepia žibuoklėmis. Turbūt iš Lilės atsargų. 

— Tai tu nori kalbėti apie žibuokles? 

Vila valgė su vis didėjančiu apetitu. Dabar ji pa- 
prasčiausiai sudorotų visą puodą tokio ragu. 

— Apie mergiškus dalykus pasikalbėsime vėliau, — 
atsakė Tesė ir Žvilgterėjo į tarpdury sustingusią Lilę. Ta 
delikačiai stengėsi nežiūrėti į nuogą Vilos krūtinę. 

— Aš atnešiau tavo chalatą, — tarė Lilė. — Paka- 
binsiu jį čia, prie durų. 

— Na, gan jau, užeik, sėskis, — Vila mostelėjo ran- 
ka, — Tesė nori apie kažką pasišnekėti. — Lilė vis dar 
nesiryžo įeiti, ir Vila kankinamai išsprogino akis. — Na, 
gan jau, užeik. Tik pamanyk, tarsi nemačiusi spenelių? 
Ir pati turi juos. 

— O Vilos ne speneliai, tik jų pavadinimas, — kan- 
džiai pastebėjo Tesė. — Nagi, užeik. Juk tu pati pasiū- 
lei pradėti šią šneką. 

— Kokią šneką? — paklausė Vila pilna burna. 

— Tarkime, taip: mes su Lile truputį nervinamės. 
Ar tu sutinki su manimi, Lile? 

Lilė paraudusi prisėdo ant unitazo dangčio: 

— Taip. 

Vilai staiga pasidarė šalta deginančiai karštame 
vandenyje. 

— Jūs ką, ketinate pabėgti? 

— Mes ne tokios bailės, — papurtė galvą Tesė. — 
Ir ne tokios kvailės. Turime ištverti iki metų pabaigos. 
Visos trys. Tačiau kartu būtų nebloga ir nepraradus gy- 
vybės. Kas nors iš vietinių — visai galimas daiktas, kad 
tas Žmogus gyvena čia, rančoje, — mėgsta, kaip čia pa- 
sakius, pažaisti peiliuku. Kaip spręsime šią problemą? 

Vila atkakliai suspaudė lūpas. 

— Aš tikiu savo Žmonėmis. 

— O mes ne, — atšovė Tesė. — Tad papasakok 
mums apie juos smulkiau. Apie kiekvieną. Žinoma, būtų 
labai miela, kad mes trys nesiskirtume visas dvidešimt 
keturias valandas per parą, bet tai sukelia tam tikrų 
nepatogumų. 

— Čia tu teisi. 

Iš netikėtumo Tesės apatinė lūpa atvipo. 

— Sią dieną pasižymėsiu kalendoriuje raudonu ap- 
vadu. Vila Mersi pirmą kartą su manimi sutiko bent vie- 
nu atveju. 

— Vis vien negaliu tavęs pakęsti, — atkirto Vila, 
švariai išgramdydama lėkštę. — Bet čia tu teisi. Jeigu 
norime išgyventi, mums reikia laikytis drauge. Tol, kol 
policija suras Marinato žudiką. O galbūt jį rasime mes 
pačios. Bet vaikštinėti pavieniui jums negalima. 

— Aš galiu apsiginti, — pasakė Tesė. — Aš lan- 
kiau savigynos kursus. 

Vila paniekinamai prunkštelėjo. 

— Aš gi be vargo galiu tave paguldyti ant menčių, — 
pasipiktino Tesė. — Pakaks dešimties sekundžių. Bet 
ne tai svarbiausia, — ji baisiai norėjo užsirūkyti, ir min- 
tyse pasižadėjo sau grįžusi į kambarį būtinai surūkyti 
vieną cigaretę. — Negalim gi mes su Lile vaikščioti su- 
sirišusios virve. 

— Aš beveik visą laiką leidžiu su Adamu ir ar- 
kliais, — pasakė Lilė. 

Vila linktelėjo ir vėl pasinėrė į vandenį iki pat 
smakro. 

— Adamu galima pasitikėti. Dar galima pasitikėti 
Bese ir Hemu. 

— O kodėl Hemu? — paklausė Tesė. 

— Jis mane išauklėjo, — trumpai atsakė Vila. — 
Dabar, dėkui Dievui, oras bjaurus. Vadinasi, jūs vis tiek 
nekišite nosies į lauką. 

— O tu? — paklausė Lilė. 

— Man nieko nenutiks. 

Ji paniro po vandeniu visa, o kai išnėrė, jautėsi jau 
kur kas geriau. 

— Aš nebaigiau savigynos kursų Holivude, užtat 
pažįstu žmones ir žemę. Jeigu jums baisu, sėskite ant 
arklių ir jokite su manimi į darbą. O dabar eikite lauk 
iš Čia, jeigu, Žinoma, nenorite nutrinti man nugaros. 

Tesė atsistojo, paėmė padėklą ir apgalvotai paste- 
bėjo: 

— Pasitikėjimas savimi — ne pats geriausias sky- 
das prieš peilį. 

— Aš dar turiu “vinčesterį", — atsikirto Vila ir 
siekė muilo. 


Miegojo ji prastai. Net mirtinas nuovargis negalė- 
jo nuvyti košmarų. Vila vartėsi ir dejavo kankinama kru- 
vinų kūnų reginių. 

O kai pro langą įspindo blausi auštančio Žiemos 
ryto šviesa, ji susirietė nuo šalčio ir pagalvojo: gaila, 
kad niekas neguli šalimais. Būtų į ką atsiremti. 

Ir dar vienas žmogus prabudo švintant rytui atsi- 
peikėjęs po sapno, kuriame irgi viešpatavo kraujas. 

Bet tas Žmogus prabudo žvaliai nusiteikęs ir pa- 
tenkintas nusišypsojo. 

Iš Tesės dienoraščio: 

“Sniegas man ima patikti. O gal aš pamažu prade- 
du išprotėti. Kiekvieną rytą žiūriu pro miegamojo lan- 
gą ir matau baltutėlį, švytintį pasaulį. Jis be galo ir be 
krašto. O šaltis man nepatinka. Ir vėjas sumautas. Už- 
tat sniegas, ypač kai žiūri į jį sėdėdama šilumoje, sa- 
vaip patrauklus. Matyt, aš vėl nusiraminau. 

Po savaitės Kalėdos. Per visą šį laiką nieko ypatin- 
go neatsitiko. Jokių lavonų, jokių užmuštų žvėrių. Tik 
sniegas ir tyla. Gal policininkai vis dėlto teisūs, ir pli- 
kojo storulio žudikas tik praskrendąs paukštis. Tikė- 
kimės, jog taip ir yra iš tikrųjų. 

Lilė išsijuosusi rengėsi šventėms. Ji miela ir įdo- 
mi. Elgiasi kaip vaikas. Tampo kažkokius ryšulius, vy- 
nioja dovanas, kepa keksus. Keksai išeina geri, dėl to 

man teko pratęsti rytinės gimnastikos trukmę penkio- 
lika minučių. 

Buvom nuvažiavusios į Bilingsą kalėdinių dovanų. 
Lilei nebuvo vargo išsirinkti. Aš jai nupirkau gražią se- 
gę: piestu stovįs mustangas. Miela, moteriška — tai, 
ko ir reikia. Ilgai svarsčiau, ką padovanojus rūsčiajai 
Besei. Išrinkau virimo knygą. Lilė tam pritarė, o tai 
garantuoja sėkmę. Blogiau su mūsų mergaite kauboja. 
Kol kas nieko jai neturiu. 

Vis nesuprantu, ar ji bebaimė, ar tiesiog kvailė. 

Kiekvieną dienelę kažkur važiuoja, beje, dažniau- 
siai viena. Dirba savęs netausodama, o vakarais dar 
trankosi bendrabutyje, šnekėdamasi su kaubojais. Kai 
pagaliau sugrįžta namo, sėdi įsikniaubusi į popiergalius. 

Deja, aš imu žavėtis ja — prieš savo valią. Paga- 
liau Žinau, ką padovanosiu jai — kašmyro megztinį. Pa- 
prastai ji nieko, be flanelės, nedėvi. Bet megztinis ryš- 
kiai raudonas, švelnus ir labai moteriškas. Greičiausiai 
apsivilks juo ant darbinių rūbų ir su juo eis jautukų kast- 
ruoti. Na, velniai jos nematę. 

Adamui padovanosiu nuostabią akvarelę su kalnų 
peizažu. Jaučiu jam labai gerą nelyginant sesers jaus- 
mą. Akvarelė turėtų jam patikti. 

Po ilgų svyravimų nusprendžiau, jog Benui ir Ne- 
itui padovanosiu ką nors nebrangų. Nors jie ir negyve- 
na rančoje, bet čia dažnai lankosi. Benas gaus videoka- 
setę su “Raudonąja upe". Gera komedija. Viliuosi, kad 
jam patiks. 

O dėl Neito teko pasukti galvą. Atlikusi žvalgybą, 
nustačiau, jog jis mėgsta poeziją. Gerai — gaus Kytso 
tomelį. O paskui pasižiūrėsim... 

Apskritai vaikštau po krautuves, kvėpuoju virtu- 
vės kvapais, puošiu namus ir pamažėl persiimu Kalėdų 
nuotaika. Ką tik išsiunčiau mamytei visą toną dovanų. 
Dovanos ją domina ne kokybe, o kiekiu. Dabar turės 
darbo — plėšyti spalvingus įpakavimus nuo visų tų dė- 
žučių ir ryšulėlių. 


170 


Nors ir keista, bet aš pasiilgstu jos. 

Nepaisant visos šitos suirutės, esu kažkokia išvė- 
susi. Per daug laiko praleidžiu uždaroje patalpoje. Dar 
niekada nesu turėjusi tiek laisvo laiko. Ziemą čia nie- 
ko nevyksta, o penktą valandą vakaro jau sutemę. Gal 
rašyti knygą? Siaip sau, pramogai. Kad turėčiau kuo 
užsiimti vakarais. O naktys čia tokios ilgos. 

Beje, dėl ilgų naktų... Kadangi viskas čia po trupu- 
tį aprimo, esu nusiteikusi sėsti į džipą ir nuvažiuoti pas 
Neitą. Dovaną jam įteiksiu asmeniškai. Hemas paaiš- 
kino, kaip ten nuvažiuoti. Vietovė pavadinta “Neito 
sklypas". Jau kelintą savaitę laukiu, kad jis pats mane 
pakviestų, Žžengtų pirmą žingsnį. Matyt, nesulauksiu. 
Teks darbuotis pačiai. 

Tiesiog nežinau, kaip veikti, kad greičiau įsitemp- 
čiau jį į lovą. Vadovausimės instinktais. Jei merginima- 
sis ir toliau vyks tokiu tempu, anksčiau nei pavasarį jis 
manęs neišdulkins. 

Tegu jį skradžiai". 


— Kur eini? — paklausė Vila, matydama Tesę lei- 
džiantis laiptais. 

— Į vieną vietą, — Tesė atlošė galvą, žvilgsniu ap- 
metė seserį, kaip visada vilkinčią džinsais ir flaneline 
palaidine. — O tu? 

— O aš ką tik grįžau. Neturiu laiko valandų valan- 
das stypčioti priešais veidrodį, — Vila nustebusi susi- 
raukė. — Tu gi su šventiška suknele! 

— Negali būti! — vaizduodama nustebusią, Tesė 
įbedė akis į prigludusią mėlyną vilnonę suknelę. — Iš 
kurgi ji atsirado? — krenkštelėjusi ji nusikabino nuo 
kabyklos striukę. — Reikia nuvežti kalėdinę dovaną. 
Tu juk nepamiršai, kad greitai Kalėdos? Esi užsiėmusi 
moteris, bet apie Kalėdas tikriausiai girdėjai? 

— Buvo toks gandelis, — atsakė Vila susimąsčiu- 
si, apžiūrinėdama aukštakulnius sesers batelius ir pro- 


171 


vokuojančią suknelę. Kvepalai irgi dvelkė pernelyg 
gundančiai. 

— Kam gi dovana? 

— Nusprendžiau aplankyti Neitą, — paaiškino Te- 


sė, sagstydamasi striukę. — Tikiuosi, jis bus patenkin- 
tas išvydęs mane. 
— Ak, štai kas. Turėjau pati susivokti, — sumur- 


mėjo Vila. — Ziūrėk, nenusisuk sprando pasistojusi ant 
šių smeigių. 

— Mano vestibuliarinis aparatas kuo puikiausias, — 
atkirto Tesė. — Tu sesute, eik miegoti, nelauk manęs. 

— Na, na, tikiuosi, ir Neito vestibuliarinis apara- 
tas geras, — tarė Vila palydėdama ją žvilgsniu. 

Tesė grakščiai nužingsniavo prie džipo, o Vila nu- 
ėjo į svetainę. Ten ji atsigulė ant sofos ir ėmė apžiūri- 
nėti papuoštą eglutę. Paskui įsikniaubė veidu į pagalvę. 

Kalėdos visuomet jai labai sunkus metų laikas. 
Gruodžio mėnesį mirė motina. Žinoma, Vila jos nepri- 
simena, bet žino, kada tai įvyko. Tragedijos prisimini- 
mas temdė jai šventę. Besė visada stengdavosi surengti 
mergaitei tikras Kalėdas — puošdavo eglutę, prikep- 
davo visokiausių skanėstų, padovanodavo dovanų, pa- 
dainuodavo dainelių. Bet šeima nė sykio nesusirinkda- 
vo atšvęsti švenčių drauge. Iš tėvo Vila negavo nė vie- 
nos dovanos. 

Tiesa, su Adamu juodu apsikeisdavo dovanomis, 
bet tai būdavo vėlai vakare, kai tėvas, jau girtas, knark- 
davo savo miegamajame. 

Vilai po egle rasdavosi dovanų, tačiau ji žinojo, kad 
čia ne tėvo, o Besės dovanos. Kai sukako šešiolika, ji nu- 
stojo lietusi šias dovanas. Įkyrėjo visas tas melas. Besė 
porą kartų dar bandė padėti dovanų, bet paskui liovėsi. 

O rytą po Kalėdų ženklino bjauri tėvo nuotaika, 
pagirios, neteisingos priekabės. Kartą Vila bandė pa- 
prieštarauti ir tuoj pat gavo antausį. 

Apskritai gyvenime ji priprato apsieiti be švenčių. 

O dabar Vila jaučiasi mirtinai išvargusi. Žiema už- 

griuvo per greitai, per daug rūsčiai. Bandos nuostoliai 
didesni, negu ji tikėjosi. Vudas nerimauja, ar užteks grū- 
dų atsargų, rinkoje krito karvių kainos. Kol kas pagrin- 
do panikuoti nėra, bet tokie dalykai kelia nerimą. 

Be to, Vila kasdien išeina iš namų klaikiai bijoda- 
ma vėl aptikti kruviną ir sumaitotą kūną. 

O pakalbėti nėra su kuo, kankinasi ji. Tenka ka- 
muotis vienai. To dar betrūko — Lilė ir Tesė įbaugin- 
tos. Jos ir taip įsitempusios. Vila paprašė Adamo ir He- 
mo pasekti seseris, kai jos kur nors išsirengia. 

Bet štai dabar Tesė išvažiavo iš namų viena, o Vi- 
lai pristigo jėgų ir energijos ją sulaikyti. 

Reikia paskambinti Neitui, tarė sau. Įspėti jį. Te- 
gu pasirūpina Tese. Bet nėra jėgų pasikelti. Juk atsisė- 
dusi ant sofos ir atsimerkusi pamatys labai puošnų ža- 
lią medelį, po kuriuo sudėtos dovanos... 

— Jeigu nori pamiegoti, atsigulk, kaip pridera, — 
pasigirdo Beno balsas. 

— Aš nemiegu, — atsakė Vila. — Tik priguliau pail- 
sėti. Eitum iš čia. 

— Aš atsivilkau čia iš toli, o ji liepia man nešdin- 
tis, — Benas prisėdo greta. — Klausyk, Vil, tu visai 
netausoji savęs. 

Jis jėga atgręžė ją veidu į save ir pamatė, kad Vilos 
skruostai drėgni nuo ašarų. 

— Tu verki. 

— Visai ne, — degdama iš gėdos ji paslėpė veidą. — 
Tiesiog pavargau, — bet jos balsas išdavikiškai virpte- 
lėjo. — Duok man ramybę. Palik mane. Aš pavargau. 

— Eikš čia, mieloji. 

Benas neįpratęs turėti reikalų su verkiančiomis mo- 
terimis, bet tai jo nė kiek nesuglumino. Lengvai kaip 
vaiką pakėlė ją ir pasisodino ant kelių. 

— Na, kas atsitiko? 

— Nieko. Tik... Viskas ne taip, — šniurkštelėjo ji, 
padėjusi galvą ant jo peties. — Aš nežinau, kas darosi 
su manimi. Aš neverkiu. 

— Gerai, tu neverki, — jis stipriau ją prisispau- 
dė. — Nagi, paprasčiausiai pasėdėkime. Labai malonu 
tave laikyti rankose, nors tu ir baisiai kaulėta. 

— Aš nekenčiu Kalėdų. 

— Nesąmonė, — jis pabučiavo ją į kaktą. — Tu 
tiesiog išsekai. Reikia padaryti sau atostogas. Pasiimk 
seseris ir keliaukite į vietinį kurortą. Pasilepinsi purvo 
voniose, pasilinksminsi, pailsėsi. 

Vila pašaipiai prunkštelėjo. Jai jau geriau. 

— Tik pamanyk. Aš su sesutėmis sėdžiu purve iki 
kaklo ir keičiamės paskalomis. Ką besakyti — gerai tu 
mane pažįsti. 

— Galiu pasiūlyti kitką. Važiuojam su manimi. Iš- 
sinuomuosime kambarį su didžiule putojančia vonia, 
širdelės pavidalo lova ir veidrodžiu lubose. Veidrodžio 
reikia tam, kad matytume, kaip mudu mylimės. Taip 
greičiau išmoksi. 

Pasiūlymas viliojantis, bet Vila patraukė pečiais. 

— Man nėra kur skubėti. 

— Užtat man yra kur, — sušnibždėjo jis ir, atlo- 
šęs jos galvą, pabučiavo į lūpas. — O, kaip aš tavęs 
išsiilgau. 

Ji nesipriešino, nesigynė — juk Benas darė kaip 
tik tai, ko jai labai reikėjo. Stiprios rankos, švelnios 
lūpos, šiluma, pasitikėjimas. Vila apsikabino jo kaklą, 
iškart pamiršusi pavojus, abejones ir slogius prisimi- 
nimus. 

tai žmogus, kuriam galima išpasakoti viską. Jis 
išklausys ir supras. Taip, Benas jai ne mažiau reikalin- 
gas kaip jam ji. 

Makinonas pajuto, jog Vila nubloškė atsargumą ša- 
lin. Beginklė ji pasirodė nepaprastai švelni, moteriška, 
aistringa. 

Nekaltybės ir aistros dermė tokia pribloškianti, kad 
Benas vos vos tvardėsi. 

Šįsyk jis pats atsitraukė, o Vila nepatenkinta sude- 
javo. 

Benas pasirodė protingas — trūktelėjo ją, kad vei- 
du įsikniaubtų į jo petį. 

— Geriau imkime ir tik pasėdėkime. 

Ji jautė, kaip tankiai plaka jos širdis. Ir jos pulsas 
smilkiniuose tvinkčiojo lyg pašėlęs. 

— Tu mane varžai, Benai. Nesuprantu, kodėl taip 
jaučiuosi tik su tavimi. Nesuprantu. 

— Ką gi, džiaugiuosi tai girdėdamas, — jis atsidu- 
so, skruostu prisiglaudė prie jos. — Tai visai neblogai. 

— Gal ir neblogai... 

Ji sėdėjo jam ant kelių, laukdama, kol atslūgs pa- 
gunda. 

Ziūrėjo į eglutę, į blyksinčius žiburėlius, į purų 
sniegą už lango. 

— Tesė išvažiavo pas Neitą, — tarė ji. 

Benas puikiai suprato, ką ji turi omenyje. 

— Tu nerimauji? 

— Neitu galima pasikliauti. Aš viliuosi. 

Ji nervingai mostelėjo ranka, paskui užsimerkė. 

— Nerimauji, kad jai gali kas nors atsitikti? 

— Taip. Jau kelinta savaitė, kaip ramu, bet... — ji 
atsiduso. — Aš gi negaliu prižiūrėti jos dieną naktį. 

— Negali. 

— Ji tokia pasitikinti savimi. Didmiesčio panelė, 
savigynos kursai, puošnūs skudurai ir taip toliau. Visa 
tai — šūdas. Prerijoje ji tik pelytė tarp alkanų katinų. 
Kas bus, jeigu suges džipas arba ji paklys? — Vila pri- 
sivertė ir pasakė tai, kas ją labiausiai kamavo. — O jei- 
gu tas tipas, kuris nužudė Marinatą, vis dar čia? 

— Tu gi pati sakei, kad jau kelintą savaitę ramu. 
Greičiausiai žudikas seniai išsidangino. 

— Jei tu tuo tiki, kodėl kasdien rodaisi čia ir dar 
susigalvojęs visokiausių kvailų dingsčių? 

— Ne tokių jau kvailų, — pečiais patraukė Benas. — 
Čia atvažiuoju dėl tavęs. — Ji prunkštelėjo, o jis pakar- 
tojo: — Dėl tavęs. Na, ir dėl rančos, žinoma, — jis vėl 

pabučiavo ją. — Žinai ką, aš užvažiuosiu pas Neitą 
patikrinti, ar ji atvažiavo pas jį. 

— Niekas tavęs neprašo kištis į mano reikalus. 

— Cia tai tiesa, niekas neprašo, — jis nukėlė ją 
nuo kelių, atsistojo. — O kada nors tu paprašysi ma- 
nęs. Būtinai paprašysi. Kol kas aš veiksiu taip, kaip ma- 
nau esant reikalinga. Gulkis, tau reikia gerai išsimie- 
goti. O aš patikrinsiu, kaip su tavo seserimi. 

Vila nulydėjo jį nenuovokiu žvilgsniu. Ko gi ji tu- 
rėtų jo paprašyti? 


Tesė nuvažiavo sėkmingai. Kelionė per apsnigtą ly- 
gumą, pro visišką tamsą jai atrodė romantiškas nuoty- 
kis. Radijas plyšojo visu garsu, nes pavyko aptikti sto- 
tį, transliavusią tikrąjį roką. Tesė rėkavo pritardama 
Rodui Stiuartui, kol akiratyje sušvito žiburiai — tai Nei- 
to ranča. 

Vaizdelis — žiūrėk neatsižiūrėdamas: tvarkingas 
kelias, švarūs nameliai, prižiūrėtos tvoros, tapybiškos 
giraitės. 

Automobilio žibinto šviesa pabaidė arklius, ir iš 
arklidės į aptvarą išlėkė trys šešėliai. 

“Ne arkliai, o tikri gražuoliai", — pamanė Tesė, 
gėrėdamasi plevėsuojančiais karčiais ir grakščiomis ko- 
jomis. Vienas arklys pribėgo prie pat tvoros, ir Tesė 
sustojo, kad gerai matytų dailų gyvulio siluetą ir bliz- 
gančias strėnas. 

Paskui kelias vingiavo pagrindinio pastato link. Na- 
mas irgi tvarkingas ir gražus. Be kokių nors pretenzijų 
— dviaukštis, erdviu prieangiu, baltomis langinėmis, 
kurios ryškiai matomos tamsių medinių sienų fone. Pro 
du kaminus į padangę, beriančią smulkų sniegą, vingu- 
riavo dūmeliai. “Paprasta ir skoninga, — pagalvojo Te- 
sė. — Visiškai atitinka šeimininko stilių." 

Šypsodamasi ji išlipo iš mašinos. Rankinuką ir do- 
vaną pasiėmė su savimi. Bet ties prieangiu ją sukrėtė 
piestu pasistojusi šuoliui lūšis. 

Tesė suspigo ir pasitraukė atatupsta, nugara atsitren- 
kė į džipo kapotą. Lūšies geltonos akys žvelgė tiesiai į 
ją. Ne iš karto Tesė suvokė, jog priešais ją iškamša. 

Išsigąsti buvo ko: iškamša iššiepusi rodė iltis, ir 
galėjai įsivaizduoti, kas laukia aukos, patekusios į šios 
plėšrūnės letenas. Tesė nusiramino ne iš karto. “Na, ir 
puošmena", — sutriko ji. Sonu apėjo iškamšą ir atsar- 
giai ėmė lipti laiptais. 

Kas per kvaila idėja — šitaip puošti įėjimą į savo 
namus? Nervingai susijuokusi, Tesė pažvelgė į dovaną. 
Nejaugi šitas Žmogus mėgsta Kytsą? 

Na, ir apylinkės, neduok tu Dieve. 

Ji pakėlė ranką pasibelsti, bet akimirksniu durys 
pačios atsidarė. Ir šiaip jau sudirginta Tesė vos nesu- 
kliko iš netikėtumo. 

Ant slenksčio stovėjo neaukšta juodaplaukė mote- 
ris, iš arti apžiūrinėdama viešnią. Moteris labiau į plo- 
tį nei į aukštį, negana to, apsivilkusi pūkuotais kaili- 
niais ir apsitūlojusi daugybe šalikų. Tesė įžvelgė žilę, 
prasimušusią pro tamsius plaukus. 

— Kuo galėčiau pasitarnauti, sinjorita? — dainin- 
gai paklausė brunetė. 

Balsas nelauktai skambus, jausmingas, ir Tesė pro- 
fesionaliu įpročiu išsyk įsivaizdavo šio personažo cha- 
rakterį bei biografiją. 

— Labas vakaras, mano vardas — Tesė Mersi, — 
ji plačiai nusišypsojo. 

— Labas, sinjorita Mersi. 

Moteris pasitraukė, kad Tesė galėtų įeiti. 

— Norėčiau pamatyti Neitą, jeigu jis laisvas. 

— Jis kabinete. Stai ten, parodysiu. 

— Jūs juk rengėtės išeiti? — paprieštaravo Tesė, 
pageidavusi nelauktai užklupti Neitą. — Nesirūpinki- 
te, aš jį surasiu. Kuo jūs vardu, sinjora? 

— Kruz, — moteris pašnairavo į ištiestą ranką, bet 
vis dėlto atsakė į rankos paspaudimą. — Misteris Nei- 
tas džiaugsis jus matydamas. 

“Čia dar klausimas", — pagalvojo Tesė ir vėl su- 
spindo šypsena. 

— Atvežiau jam dovaną, — ji parodė ryšulį. — 
Staigmena. 

— Jūs labai dosni. Trečios durys į kairę. 

Brunetės lūpų kampučiuose vos virptelėjo šypse- 
nėlė. Vizito tikslas aiškus. Moteris — ne vyras, jos ne- 
apmausi. 

— Viso geriausio, sinjorita Mersi. 

— Labos nakties, sinjora Kruz. 

Sukikenusi Tesė uždarė duris, storulei išėjus, ir 
prieangyje liko viena. 

Parketo grindys padengtos ryškiais kilimais su ge- 
ometriniais raštais. Ant sienų, nudažytų dramblio kau- 
lo spalva, kabo gan simpatiškos graviūros ir piešiniai. 
Bronzinėse vazose sudžiovintos gėlės. Labai gražu, 
įvertino Tesė. Turbūt sinjora prikišo rankas. 

Svetainėje liepsnojo židinys, o prie jo ant marmu- 
rinės lentos degė žvakės. Baldai čia labai vyriški: pla- 
tūs, stambūs, tamsių spalvų, kontrastuoją su ryškiais 
kilimais ir šviesiomis sienomis. 

Įdomus derinys, pamanė Tesė. Tiesiog vyriška, bet 
jauku. 

Pro praviras kabineto duris sklinda tylūs muzikos 
garsai. Tesė atpažino, jog tai Mocarto koncertas. 

O štai ir jis, seksualus ilgšis, sėdįs juodame odi- 
niame krėsle už didelio ąžuolinio stalo. Ant stalo dega 
lempa, kuri apšviečia rankas, vartančias popierius. Nei- 
to kakta suraukta, kaklaraištis atpalaiduotas, auksas- 
palviai plaukai susitaršę. Kartkartėmis Neitas perbrau- 
kia juos ranka. 

Keistoka, pagalvojo Tesė, jausdama, kaip tankiai 
plaka jos širdis. Saipydamasi iš savo nervingumo, ji ap- 
žiūrinėjo Neitą labai patenkinta, jog jis iki šiol jos ne- 
pastebi. 

Palei sienas stovėjo knygų lentynos, prie Neito al- 

kūnės puodelis kavos, o visą šį jaukumą papildo klasi- 
kinė muzika. 

“Viskas, Neitai, tau galas“, — nusprendė Tesė. 

— Labą vakarą, advokate Torensai, — garsiai tarė 
ji, nutaisiusi efektingą pozą: veide šypsena, galva išdi- 
džiai iškelta, žvilgsnis nugalintis. 

Neitas nustebęs šoktelėjo, sumirksėjo. 

— Labas, mis Mersi. 

Jis pamatė, kad jos plaukai nuberti snaigių. Ir dar 
pamatė daugiaprasmę neapibūdinamą moterišką šypseną 
lūpose. Neitas viduje įsitempė, bet pavaizdavo svetingą: 

— Kokia maloni staigmena. 

— Tikiuosi. Taip pat tikiuosi neatitrauksianti jūsų 
nuo svarbių reikalų. 

— Svarbių, bet nelabai. 

Neitas jau ir pamiršo priešais gulintį dokumentą. 

— Mane įleido sinjora Kruz. 

Tesė Žengė prie stalo prisiminusi lūšį. Štai plėšrū- 
nė, iš kurios verta pasimokyti: pirmiausia pažaisk su 
auka, 0 jau paskui paleisk į darbą iltis ir nagus. 

— Ji jūsų ekonomė, ar ne? 

— Taip, ji mano ekonomė. 

Neitas nežinojo, kaip jam. elgtis. Atsistoti, pasiū- 
lyti jai išgerti? Ar geriau pasilikti savo vietoje? Ko ji 
žiūri į jį taip, tarytum jau būtų prarijusi ir aplaižiusi 
pirštelius? 

— Viskam čia vadovauja Marija ir jos vyras Mige- 
lis. Ar jūs, Tese, atvažiavote tik aplankyti manęs, ar 
jums prireikė teisininko? 

— Aplankyti. Tik aplankyti. 

Ji nusimetė striukę ir patenkinta pastebėjo, kaip 
plykstelėjo jo akys. Vadinasi, suknelę išsirinko tinkamą. 
— Atvirai pasakius, man pabodo sėdėti namie. 

Ji užmetė striukę ant kėdės atlošo, o pati grakš- 
čiai prisėdo ant stalo krašto, kad apnuogintų kelį. 

— Užsisėdėjau be darbo. 

— Būna. 

Neitas įbedė akis į jos koją. Pirmą kartą jis regėjo 
šią jos anatomijos detalę aptemptą ne džinsais, o plo- 
nyte kojine. Neitui burnoje perdžiūvo. 

— Gal norėtumėte išgerti? 

— Būtų labai miela, — Tesė lėtai užkėlė koją ant 
kojos. Suknelės kraštas kilstelėjo aukštėliau. — Ko jūs 
galite man pasiūlyti? 

— Aš?.. 

Neitas jautėsi visiškas idiotas, jis niekaip negalėjo 
suvokti, ko ji klausia. 

“Visai neblogai", — apsidžiaugė Tesė ir nušoko ant 
grindų. 

— Pasižiūrėsiu pati, gerai? 

Ji atidarė barą ir išėmė butelį vermuto. 

— Jums įpilti? 

— Taip, dėkui. Ė 

Neitas stumtelėjo puodelį su kava į šalį. Cia reikia 
stipresnio gėrimo. 

— Aš jau porą dienų neužsukau pas jus. Kaip ei- 
nasi rančoje? 

— Viskas ramu. 

Ji atnešė dvi taures ir vėl atsisėdo ant stalo, bet 
jau arčiau Neito. 

— Rengiamės šventėms, — ji pasilenkė, susidau- 
žė su juo taurėmis. — Už linksmas Kalėdas. Pasaky- 
čiau... — ji nugėrė. — Dėl to aš ir atvažiavau. Sveiki- 
nu, Neitai, — ir ištiesė jam dovaną. 

— Čia man? — jis įtariai prisimerkė, laukdamas 
klastos. 

— Taip, mažytis suvenyras. Kaip geram draugui ir 
šeimos advokatui, — ji vylingai nusišypsojo. — Ar iš- 
vyniosite dabar, at lauksite Kalėdų? — Tesė tarsi nety- 
čia lyžtelėjo viršutinę lūpą, ir Neitas subrazdėjo krės- 
le. — Aš galiu užvažiuoti ir po Kalėdų? 

— Ne, dovanas aš dievinu. 

Jis nekantriai perplėšė popierių ir susijaudino per- 
skaitęs įrašą nugarėlėje. 

— Ir Kytsą dievinu. 

— Taip aš ir girdėjau. Maniau, skaitysite ir prisi- 
minsite mane. 

Jis pašnairavo į ją: 

— Aš prisimenu jus ir be tokių gudrybių. 

— Teisybė? — ji prisitraukė dar arčiau, suėmė jo 
kaklaraiščio mazgą. — Ir ką gi jūs manote apie mane? 

— Na, dabar manau, kad jūs bandote mane sugun- 
dyti. 

— Jūs toks protingas, toks nuovokus, — ji mitriai 
atsisėdo jam ant kelių. — Ir jūs visiškai teisus. 

Trūktelėjusi Neitą už kaklaraiščio, bučiniu įsisiur- 
bė į jo lūpas. 

Ją valdė paprastas ir tikras jausmas — kaip šis na- 
mas, kaip šis vyras. Neitas apglėbė delnais standžias, 
sunkias jos krūtis, o kai Tesė užsėdo ant jo raita, su- 
griebė ją už sėdmenų. 

Dar jam nespėjus atsikvėpti, ji jau atrišo kaklaraištį 
ir pradėjo atseginėti palaidinės sagas. 

— Jeigu dar bent savaitę būčiau gyvenusi be tavęs, 
man būtų prasidėjusi isterija, — paskelbė Tesė, lengvai 
lūpomis įgnybdama jam į kaklą. — Jei aš jau pasmerk- 
ta isterijai, geriau drauge su tavimi. 

Neitas sunkiai alsavo, bet jo rankos darbavosi: už- 
plėšė aukštyn jos suknelės apačią, pasimėgaudamas slys- 
telėjo glotnia nuoga oda tarp kelnaičių ir kojinių. 

— Cia negalima, — iškvėpė jis, vėl ėmęs spaudyti 
jai krūtį. — Eime į viršų, — sušnibždėjo akimirkai at- 
siplėšęs nuo jos lūpų. 

— Ne, šičia. 

Ji atlošė galvą, kad Neitui būtų patogiau bučiuoti į 
kaklą. Kokios nuostabios jo lūpos! Tai ji nuspėjo jau 
anksčiau. 

— Tiesiog čia ir tiesiog dabar, — Tesė jautė, kad 
jis nebetoli orgazmo. 

— Greičiau, — paprašė ji, atsegdama jo diržą. — 
Pirmąkart — greitai. Tyrinėti imsimės vėliau. 

Neitas visiškai pritarė jai. Jis vos neplyšo iš ne- 
kantrumo. Kol Tesė knybinėjosi su jo kelnių sagutėmis, 
jis atitraukė jos suknelės užtrauktuką. 

— Nė kiek neprieštarauju... Viešpatie, kas per ta- 
vo figūra. 

Jis nutraukė nuo jos pečių atsagstytą suknelę ir ap- 
mirė gėrėdamasis putliu biustu, kuris veržėsi išsilais- 
vinti iš ankštos juodos liemenėlės. Su ja Neitas susido- 
rojo ryžtingai — nuplėšė dantimis ir godžiai pripuolė 
bučiuoti nuogą krūtinę. 

Tai buvo tikras šokas. Tesė visada manė turinti svei- 
ką seksualų apetitą, bet reakcija į Neito glamones pra- 
noko visus jos lūkesčius. 

— O Dieve! — suvaitojo ji ir atsilošusi suvirpėjo 
nuo pirmojo, paties saldžiausio orgazmo traukulių. — 
Dar, dar! 

Neitui sukosi galva. Tebegrabinėdamas jos kūną, 
lūpomis jis ieškojo jos lūpų. 

— Reikia lipti į viršų. Aš negaliu užsiiminėti sek- 
su prie savo darbo stalo. To jau per daug. 

— Nieko baisaus. 

Ji prisiglaudė prie jo kakta, tris kartus giliai atsi- 
kvėpė. Tokio virpulio Tesė dar niekada nebuvo patyru- 
si. Tarytum pirmą kartą besibučiuojanti moksleivė. 

Ji paskubom nušlavė nuo stalo viską, kas gulėjo ant 
jo. Pasinaudojęs pauze, Neitas captelėjo dantimis jos 
krūtį. Tesė užduso, greitomis atidarė rankinuką, iš kurio 
lyte nulijo prezervatyvais — jų būta nemažiau tuzino. 

Neitas sumirksėjo, nusikosėjo. 

— Tiesiog nežinau, ar baimintis, ar jaustis suvi- 
liotam. 

Ji kimiai nusijuokė. Pusnuogė, įraudusi atrodė ne- 
paprastai gundanti. 

— Manyk, jog tai iššūkis. 

— Iššūkį priimu. 

Jis siekė paketėlio, bet Tesė žaismingai sušėrė jam 
per ranką. 

— Tik jau ne. To imsiuosi aš pati. 

Zvelgdama jam į akis, perplėšė apvalkalą. Grakš- 
čiai ir neskubiai akompanuojant Mocartui, ji numovė 
Neitui kelnes, grobuoniškai sučepsėjo lūpomis ir ne- 
skubėdama užtempė plonytę apsaugos plėvelę. 

Neitas pirštais įsikibo į krėslo ranktūrius. Kokie 
vikrūs, švelnūs jos piršteliai. Jam tapo baisu — O jei 
užsitrauks gėdą, jei pratrūks dar neprasidėjus aktui. Ta- 
rytum nepatyręs vaikėzas. 

— Kaip šauniai tau tatai sekasi. 

Ji nusišypsojo: 

— Kaip tik apie tai aš ir svajojau nuo pirmojo mū- 
sų susitikimo. 

— Iš tikrųjų? Ir aš galiu pasakyti tą patį. 

Jis suėmė ją už šlaunų ir iš viršaus užsisodino ant 
savęs, o Tesė uždėjo rankas jam ant pečių ir pirštais 
tvirtai įsikibo į juos. 

— Kodėl gi mes praradome šitiek laiko? 

— Velniai žino. 

Iš lėto, žvelgdamas jai į akis; Neitas patraukė ją į 
save, ir jų kūnai susijungė. Tesė sudrebėjo, iš gerklės 
jai išsiveržė dusli dejonė, ji užsimerkė ir vėl atsimerkė. 

— Taip, taip, — tarė ji ir nusišypsojo. 

— Taip, — pakartojo jis ir stipriai suėmė ją per 
liemenį, o Tesė tvirtai, vikriai ir visa atsidavusi leidosi 
šuoliuoti. 


Vėliau, kai ji išsekusi gulėjo ant jo krūtinės, Nei- 
tas paėmė telefoną. Tesė nepatenkinta suburbėjo, bet 
jis vis dėlto surinko numerį. 

— Vila? Čia Neitas. Tesė pas mane... Taip. Ji pasi- 
liks nakvoti. 

Jis atsigręžė, pabučiavo Tesę į nuogą petį ir tik da- 
bar pastebėjo, kad ji taip ir nenusivilko suknelės. “Nie- 
kis, dar suspėsime", — pagalvojo. 

— Ne, jai viskas gerai. Netgi labiau. Grįš rytą. Iki. 

— Labai mielas tavo poelgis, — sušnibždėjo Tesė. 

Ji visiškai atsagstė jo palaidinę ir tingiai pirštu ve- 
džiojo Neitui po krūtinę. 

— Kitaip ji būtų nerimavusi. 

Jis nutraukė jai suknelę per galvą. Dabar Tesė te- 
buvo su nėriniuotomis kojinėmis ir aukštakulniais ba- 
teliais. Jos lūpose žaidė savimi patenkinta šypsenėlė. 
Šią šypsenėlę jis paliktų, o visa kita nutrauktų. 

— Kaip tu jautiesi? 

— Nuostabiai, — ji atmetė plaukus nuo kaktos, ran- 
komis apkabino jo kaklą. — O tu? 

— Jaučiuosi laimės kūdikis. 

Jis kilstelėjo ją už sėdmenų ir užkėlė ant stalo, nu- 
stūmęs šalin rašiklių stovelį. 

— O dabar man pasiseks dar labiau. 

Tesė pažvelgė į jį linksmai nustebusi. 

— Nejaugi prasideda antrasis raundas? 

— Laikykis, vaikuti, — jis perbraukė rankomis jos 
kūną ir nudžiugo, kai Tesė suvirpėjo. 

Netrukus ji suprato, kad jo žodžiai buvo ne šiaip 
tuščias grasinimas. 

Paskutiniąją metų dieną prasidėjo atlydys. Vienas 
Dievas žino, pagal kokius įstatymus gyvena šio krašto 
gamta. Dangus staiga pamėlynavo, sušvito saulė, papū- 
tė šiltas vėjas. Vadinasi, netrukus viskas atitirps, keliai 
taps nepraeinami, 0 vėliau, šalčiui sugrįžus, prasidės 
baisus apšalas — bet vis dėlto Žmonės pralinksmėjo. 

Vila apjojo laukus dėvėdama tik džinsinę striukę, 
žvaliai švilpaudama. Kalnai kaip ir anksčiau užsidėję 
sniego kepures, bet ganyklose, protirpose, žaliuoja Žo- 
lė. Pusnys teberiogso abipus kelio, tačiau medžių spyg- 
liai pašviesėję ir atjaunėję. Tik lapuočių šakos kaip ir 
pirma nuogos ir beglobės. 

Vila manė, kad jos nuotaika pakilo dėl Lilės. Ta 
išsijuosusi rengėsi šventėms ir savo entuziazmu užkrė- 
tė kitus. 

Antraip, kuo gi paaiškinsi, jog visi gan noriai suti- 
ko su Lilės pasiūlymu surengti Naujųjų metų šventę? 
Tik pamanyk — prisirinks pilna troba žmonių, visi iš- 
sičiustiję kiek begali, mals liežuviais visokius niekus, 
galvojo Vila pašaipiai. Maža jai buvo liūdesio. Tai da- 
bar dar ir svečius priiminėk. 

Tačiau turėjo prisipažinti, joOg Mintis apie nauja- 
metinę šventę ne tiek ją baidė, kiek džiugino. 

Štai ir dabar Lilė, Besė ir Nela tikriausiai triūsia 
virtuvėje ruošdamos vaišes. Namas švyti švara, o Vilai 
liepta iki aštuntos valandos būti išsipraususiai, susišu- 
kavusiai ir išsipuošusiai. Ką gi, įsakymą ji įvykdys — 
dėl Lilės. 

Per keletą mėnesių Vila pamilo seserį, kurios ne- 
seniai dar nė nepažinojo. 

O kaipgi tokios nepamilsi? Lilė miela, gera, kan- 
tri. Ir labai jautri. Vila kiek beįmanydama stengėsi iš- 
laikyti atstumą, bet iš to nieko neišėjo. Dabar jau sun- 
ku įsivaizduoti Mersių namus be Lilės. 

Pavyzdžiui, Lilė mėgsta rinkti senas šakas, sudėti 
jas į vazas ar senus butelius, o paskui šiais meno kūri- 
niais papuošti namus. Reikia pripažinti, išeina gan gra- 
žiai. Spintose ji dar surado kažkokių senų dubenų ir 
vazų, šiaudinių pintinėlių, kitokių niekučių ir prikrovė 
į juos vaisių, riešutų, kažkokių augalų. Namai beregint 
tapo dar jaukesni. 

Supratusi, jog kitoms tai patinka, Lilė padrąsėjo, 
ėmė raustis sandėliukuose ir surado senovišką žvaki- 
dę. Nupirko aromatizuotų žvakių, ir dabar vakarais tro- 
boje pakvipdavo vanile, jazminu ir dar dievažin kuo. 

Tai šaunu — tikra tiesa. 

Paprasta akimi matyti, jog Adamas iki ausų įklim- 
pęs į ją. Žinia, jis bijo išgąsdinti trapią Lilę, todėl ne- 
spaudžia, tačiau įsimylėjęs ne juokais — tatai aišku. 

Nieko, galvojo Vila, ilgainiui viskas jiems susiklostys. 
Lilė turbūt kol kas dar nesupranta, kaip tai svarbu Ada- 
mui. Atrodo, mergaitė mano, kad jis tik gerai su ja el- 
giasi. 

Vila nulipo nuo arklio, ėmė taisyti sulaužytą tvorą. 

Na, dar Tesė. Nepasakytum, kad Vila pamilo Holi- 
vudo mis, tačiau su ja elgiasi ne taip nedraugiškai, kaip 
anksčiau. Tesė stengiasi kuo mažiau pakliūti jai į akis, 
todėl ilgokai sėdi savo kambaryje — kažką rašo arba 
skambina savo agentui. Namų ruošą atlieka sąžiningai, 
nors ir be jokio entuziazmo. ž 

Vila žinojo apie Tesės ir Neito romaną. Zinojo, bet 
nenorėjo dėl to sukti galvos. Ji įsitikinusi, kad nieko 
rimta vis vien neišeis. Vos tik baigsis metai, Tesė tuč- 
tuojau sės į lėktuvą ir išskris į savo Los Andželą, išme- 
tusi Neitą iš galvos ir iš širdies. 

Belieka viltis, kad Neitui tai nebus smūgis. 

O kas dedasi su tavimi? — paklausė ji savęs. Atsi- 
rėmė į tvorą, pasižiūrėjo į kalnus. Gera būtų įsėdus į 
balną nušuoliuoti tenai, aukštyn, kur nėra nieko dau- 
giau, tik sniegas, medžiai, dangus. Ten tylu ir ramu, čiur- 
lena upokšniai, siūbuoja pušų šakos ir svaiginančiai kve- 
pia nuostabiu žemės kvapu. 

Kad taip pamiršus visas pareigas — nors vienai die- 
nai. Neįsakinėti, netikrinti tvorų, negalvoti apie paša- 
rus bandai. Nors vienui vieną dienelę pasigėrėti dan- 
gumi ir pasvajoti. | 

Apie ką pasvajoti? Vila palingavo galvą. Oras ir 
taip pritvinkęs meilės, sekso, ilgesio. Tik jos čia be- 
trūksta. Kodėl neatsipalaiduoti, fantazuoti, kas išei- 
tų juodviem su Benu? Kaip tai būna vyrui ir mote- 
riai? Kaip tatai bus jai? 

O jeigu jai vėl staiga ims lįsti į galvą visokios klai- 
kybės su krauju ir mirtimi? Jeigu pakilusi į kalnus, ji 
susidurs su tuo, kuris, pasinaudojęs jos geraširdišku- 
mu, puls ją ir užmuš? 

Ne, negalima rizikuoti. 

Ji priėjo prie arklio, uždėjo ranką ant šautuvo buo- 
žės, sunkiai atsiduso. 

Tolumoje pasirodė raitelis. Tai būtų šaunu, jeigu 
ten būtų Benas, o šalia jo lėktų pasišokinėdamas ištiki- 
masis Carlis. 

Kai Vila pamatė, jog čia ne Benas, o Adamas, širdį 
suspaudė iš nusivylimo. Po akimirkos ji susigėdo. 

Koks jis gražus, pagalvojo. Ir kaip laisvai sėdi balne. 

— Dabar retai tave galima sutikti be palydos, — 
pašiepė ji. 

Adamas šyptelėjo prilaikydamas pavadį. 

— Kokia puiki dienelė, — jis įkvėpė oro visa krū- 
tine, pakėlė veidą į dangų. — Lilė rengiasi šventei. Te- 
sė jai padeda. 

— Vadinasi, ketini pasitenkinti mano kompanija, 
kai nėra geresnės. 

Jo veide pasirodė tokia kaltės išraiška, kad Vila 
neištvėrė ir susijuokė. 
suprantu, ši pareiga tavęs neapsunkina. 

— Lilė jau nebegalvoja apie ką nors bloga. Išmetė 
tai iš galvos, ir baigtas kriukis, — juodu jojo greta. — 
Manau, šitaip ji pasielgs ir su savo santuoka. Nesu įsi- 
tikinęs, jog tai teisinga taktika, bet šitaip jai ramiau. 

— Jai gera čia. Tu darai ją laimingą. 

Adamas žinojo, kad Vila nesunkiai įžvelgia slap- 
čiausias jo mintis. Visada taip būdavo. 

— Turi praeiti kiek laiko, kad ji pasijustų čia sau- 
gi. Privalo patikėti, kad aš galiu ją mylėti ir nelinkėti 
jai blogo. 

— Ar ji tau ką nors pasakojo apie savo buvusį 
vyrą? 

— Na, tik šiek tiek, — Adamas patraukė pečiais. 
Jis norėjo žinoti apie Lilę viską, ir dėtis kantriam jam 
sunkoka. — Ji dirbo dėstytoja, kai susipažino su juo. 
Labai greitai jie susituokė. Santuoka nenusisekė. Dau- 
giau ji beveik nieko nepasakoja. Bet jaučiu, kad jos šir- 

dies gilumoje tebetūno baimė. Jeigu aš skubinsiu, jį už- 
sisklęs, ir aš niekaip jos nebeprakalbinsiu. 

“Tuo galima neabejoti", — pagalvojo Vila. Įskau- 
dintus Adamas visuomet ypač atjausdavo. 

— Matau, kaip ji pasikeitė šiuo metu. Tavo dėka. 
Ji dažniau šypsosi, daugiau šneka. 

Adamas palenkė galvą: 

— Matau, tu prisirišai prie jos. 

— Apskritai, taip. 

Jis nusišypsojo. 

— O prie Tesės? 

— “Prisirišai" — tas žodis, kurio aš nenaudočiau 
šiuo atveju, — sausai atsakė Vila. — “Pripratai" — bū- 
tų tiksliau. 

— Ji stipri moteris. Protinga, kryptinga. Ji pana- 
šesnė į tave negu Lilė. 

— Prašyčiau neužgaulioti. 

— Bet tai tiesa. Tesė nebijo kovoti, moka susido- 
roti su sunkumais. Ji neturi tokio pareigos jausmo kaip 
tu, O ir jos širdis kietesnė, bet ne tokia ji jau bloga. 
Kaip bebūtų, man ji patinka. 

Vila iš nuostabos pakėlė antakius: 

— Iš tikrųjų? 

— Taip. Kai mokiau ją jodinėti, kelis kartus nukri- 
to. Ir kaip tu manai? Kiekvieną sykį atsistodavo, nusi- 
purtydavo džinsus ir vėl lipdavo į balną, — Adamas pri- 
siminė, koks tuomet būdavo Tesės veidas — visai ne 
toks kaip Vilos, kai ši negali išspręsti sunkios proble- 
mos. — Tam reikia narsumo ir ryžto. Dar išdidumo. 
Be to, Lilė juokiasi iš jos pokštų. Aš irgi. O dar žinau 
apie Tesę tai, ko ji pati nežino apie save. 

— Paslaptys? — Vila nusišypsojo ir pažemino bal- 
są, nors aplinkui kelių mylių nuotoliu nebuvo nė gyvos 
dvasios. — Nagi, klok. 

Saulė krypo į vakarus spinduliuodama švelnią 
šviesą. 

— Ji pamilo arklius. Nė už ką to nepripažįsta, bet 

aš gi matau. Taip juos liečia, glosto, šnekasi su jais, vai- 
šina cukrumi, kai mano, jog aš to nematau. 

Vila suspaudė lūpas: 

— Beje, greitai rasis kumeliukų. Pasižiūrėsim, kaip 
tavo bičiulei patiks priimti kumeliavimąsi. 

— Ji susidoros. Tarp kitko, tavimi ji žavisi. 


— Nesąmonė. 

— Tu to nematai, o aš matau, — jis kilstelėjo bal- 
nakilpėse. — Nagi, pasižiūrėkim, kuris pirmas nušuo- 
liuosim iki arklidžių. 

— Sutinku! 


Vila garsiai šūktelėjo ir paleido arklį risčia. 


Namo ji grįžo įraudusi, liepsnojančiomis akimis. 
Niekam nepavykdavo aplenkti Adamo, o jai beveik pa- 
sisekė. Ji tik vos vos atsiliko. Tai dar pagerino nuo- 
taiką. 

Bet šiuo metu laiptais į ją lėkė Tesė, ir Vila iš kar- 
to suraukė antakius. 

— Parsiradai, neprapuolei. Lipk greičiau aukštyn, 
kaimiete. Šiandien balius, ir tavo įprastas odekolonas 
netinka. 

— Turiu dar geras dvi valandas. 

— To vos vos pakaks tave paversti blonkoku mo- 
ters pavidalu. Eik į dušą. 

Vila ir pati rengėsi į dušą, bet dabar užsispyrė: 

— Turiu dar peržiūrėti dokumentus. 

— Tai nebeįmanoma! — sumojavo rankomis neži- 
nia iš kur išdygusi Lilė. — Jau šešios valandos. 

— Na, ir kas? Aš nesirengiu nieko priblokšti savo 
grožiu. 

— Bet juk tu nenori užgauti savo svečių, — sun- 
kiai atsiduso Tesė, paėmė seserį už rankos ir nusitem- 
pė laiptais aukštyn. 

— Baik! 

— Lile, padėk man. Viena neįveiksiu. 

Lilė prikando lūpą ir paėmė Vilą už kitos rankos. 

— Bus taip linksma, taip šaunu, pamatysi. Tu tiek 
daug dirbai. Mes su Tese norime, kad pasilinksmintum 
atsakančiai. 

— Tad nėr ko manęs tampyti! 

Lile ji nusikratė gan lengvai, bet su Tese niekaip 
nesisekė — ta įsikibo — neatplėši. 

Ji įtraukė Vilą į miegamąjį, nepaisydama protesto 
riksmų. 

— Dabar kad vošiu tau! — suklykė Vila ir sumirk- 
sėjo išvydusi išskleistą ant lovos suknelę. — Kas gi čia 
dar? 

— Aš pasirausiau tavo garderobe, bet nieko bent 
kiek padoresnio jame neradau... 

— Čiagi kas? — Vila ištrūko ir atsigręžė. — Tu 
rauseisi mano daiktuose? 

— Taip, bet nieko vertinga ten vis vien nerastum, 
taigi nekunkuliuok. Jaučiausi lyg rausdamasi šiukšlių 
dėžėje. Tiesa, Besė įtikinėjo mane, jog tai ir yra tavo 
gerieji rūbai. 

Lilei iš baimės sudrėko delnai, bet ji drąsiai atsi- 
stojo tarp seserų. 

— Mes paėmėme Tesės suknelę ir persiuvome tau. 

— Jos suknelę? — Vila pašaipiai nužvelgė Tesę nuo 
galvos iki kojų. — Iš jos tikriausiai nė pusės neliko. 

— Tiksliai, — atrėžė Tesė. — Beje, iš esmės krūti- 
nės srityje. Laimė, Besė puikiai darbuojasi su adata. 
Net tokia plokščiakrūtė ir laibakojė kaliausė kaip tu 
su šia apranga neblogai atrodys. Ę 

— Tese, liaukis, — sutramdė ją Lilė. — Ziūrėk, 
Vila, kokia graži spalva. Tas gintaro atspalvis labai tiks 
tau, 0 štai čia žydra — irgi labai gražu. Tesė pasielgė 
dosniai, paaukodama šitokią suknelę. 

— Ji man niekada nepatiko, — atsikirto Tesė. — 
Suklydau pirkdama. 

Lileė kantriai užsimerkė ir meldė Dievą, kad nejsi- 
pliekstų skandalas. 

— Aš žinau, Vil, kiek rūpesčių tau pridariau dėl 

šios šventės. Ačiū, kad leidai man šeimininkauti tavo 
namuose. Aš gi žinau, kaip tatai turėtų tave erzinti. 

Po šių žodžių Vila pasidavė. 

— Nežinau, kuri iš jūsų labiau tampo mano ner- 
vus, bet ką padarysi. Tebūnie, kaip jūs norite. Tik išsi- 
mėžkite iš čia. Išsimaudysiu duše kaip nors be jūsų pa- 
galbos. Ir nuodėvas apsivilksiu pati. 

Svęsdama pergalę, Tesė paėmė Lilę už rankos ir 
nusitempė prie durų. 

— Nepamiršk išsitrinkti galvos, pelene. 

— Eik velniop! 

Vila spyriu užtrenkė duris paskui jas. 

Ji jautėsi visiška kvaiša. Na, ir suknytė — su tokia 
visą šikną nušalsi. Stovėdama priešais veidrodį, Vila rū- 
pestingai tampė padurkus. Pasekmės dvejopos: viena 
vertus, suknelės apačia šiek tiek nutįso lig kelių, o kita 
vertus, pro iškirptę vos neiššoko krūtys. 

“Ką gi man pridengus — užpakalį ar spenelius?" — 
pagalvojo Vila ir susirūpinusi pasikasė pakaušį. 

Gerai bent kad su rankovėmis. Tiesa, jos praside- 
da Žemiau peties ir pakelti rankų niekaip nesisekė. Au- 
deklas minkštas, plonas, limpa prie kūno lyg antra oda. 

Vila nenorom įsiavė į batelius aukštomis kulnimis, 
dėl to suknelė atrodė dar trumpesnė. 

— Ak, velnias. 

Vila su neviltimi pagalvojo, kad jeigu jau lemta jai 
pražūti, galima pasinaudoti ir kosmetika. Galų gale 
Naujieji metai — tai Naujieji metai. 

Suknelės spalva iš tikrųjų graži. Rodos, ją vadina 
elektrine, su gintariniais įsiuvais. Zinoma, krūtinė nu- 
vylė, nors iškirptė kuo puikiausiai įrėmina krūtinę, už- 
tat pečiai puikūs. O ir kojos anaiptol nelaibos. Jos il- 
gos, raumeningos ir gan patrauklios. Ypač po to, kai 
Vila užsimovė tamsias pėdkelnes, kad į akis nekristų 
mėlynės nuo jodinėjimo. 

Su plaukais ji ketino nesiterlioti. Vis vien nepa- 
jėgs padaryti viliojančių garbanėlių, tad Vila tik gerai 

iššukavo plaukus ir paliko palaidus. Nors nugarai bus 
šilčiau. 

Staiga ji prisiminė, jog Adamas Kalėdoms jai pa- 
dovanojo auskarus — dvi auksines žvaigždutes — ir už- 
sikabino juos. 

Galima sakyti — pasirengta. Dabar kad tik ištvė- 
rus ant kojų iki vakaro pabaigos — juk su šia suknele 
vis tiek neatsisėsi. 

— Tiesiog sukrėtei, — šūktelėjo Lilė, kai Vila laip- 
tais leidosi žemyn. — Nuostabu! 

Lilė ėmė šokčioti vietoje ir garsiai šūktelėjo: 

Pro tarpdurį pažvelgė Tesė, išsipuošusi kažkaip ag- 
resyviai juodai. 

— Nesilpnai, — sumurmėjo ji, labai patenkinta re- 
zultatu. Ji kritiškai apėjo aplink Vilą ir padarė išvadą: 

— Trupučiuką kosmetikos, ir daugiau nieko nebe- 
trūksta. 

— Bet aš jau išsidažiau! 

— Viešpatie, šios bobšės akys kaip dievaitės, o ji 
nemoka tuo naudotis. Eime su manimi. 

— Neleisiu teplioti ant savo veido visokio šlamš- 
to! — burbleno Vila, bet Tesė jau tempė ją paskui 
save. 

— Meilute, už šį "šlamštą" aš moku pašėlusius pi- 
nigus. Lile, mes greitai grįšime. 

— (Gerai, tik neužtrukite. 

Lilė švytėjo laimingai šypsodamasi, patenkinta, kad 
pagaliau tarp seserų susiklostė normalūs santykiai. 

Kad jos bent suprastų, kaip šaunu būti visoms kar- 
tu ir draugauti. Na, aišku, susipyksta ir apsibara, bet 
tai irgi normalu. Normalu dalytis kosmetika, puošme- 
nomis, rengtis šventėms. Kas gali būti geresnio? 

Kaip puiku, kad jos gyvenime atsirado seserys! Li- 
lė pradėjo šokti sukdamasi, bet staiga pamatė tarpdury 
stovintį Adamą ir sustingo. 

— Negirdėjau, kaip jūs įėjote? 

— Pro kiemo duris, — jis žiūrėjo į ją vis negalėda- 
mas atsižiūrėti. Ji panaši į fėją su pasakiška balta suk- 
nele. — Jūs labai graži, Lile. 

— Dėkoju. 

Ji iš tiesų šiandien jautė esanti graži. Bet ir Ada- 
mas, Dieve, koks gražus. Lilė žvelgė į jį ir netikėjo, 
kad vyras gali būti toks gražuolis. Keletą mėnesių ne 
sykį svajojo kada nors sukaupsianti drąsos ir paliesianti 
jį ranka. Ne atsitiktinai palies pečiu ar alkūne, o palies 
iš tikrųjų. Bet Adamas, žinoma, pamanys, jog ji išsi- 
kraustė iš proto... 

— Džiaugiuosi, kad jūs atėjote, — išbėrė Lilė. — 
Tesė nusivedė Vilą į viršų gražintis, o svečių laukiama 
tuoj tuoj pasirodysiant. Aš nekokia šeimininkė, niekuo- 
met nežinau, kaip elgtis ir apie ką kalbėti. 

Adamas žengė prie jos, ir Lilė netyčia atsitraukė 
atbula. Kai jis ištiesė jai ranką ir palietė skruostą, jau- 
nos moters vidus suvirpo. 

— Viskas bus gerai, — nuramino Adamas. — Ir 
svečiai varžysis. Jie praras žadą vos tik jus išvydę. Iš 
tiesų aš akimirksniu netekau amo. 

Lilė labai norėjo priglusti prie jo krūtinės ir ap- 
mirti. Daugiau nieko nereikia — tik priglusti prie jo. 

— Aš... aš turiu padėti Besei. Ji virtuvėje. 

— Nesirūpinkite, Besė visuomet viską sužiūri, — 
jis Žiūrėjo jai į akis, paskui lėtai paėmė už rankos. — 
Gal įjungime muziką? Mes suspėsime net pašokti, kol 
nėra svečių. 

— Aš baisiai seniai bešokau. 

— O šiandien šoksite, — pažadėjo jis, ir jie išėjo į 
svetainę. 

Vos juodu spėjo išsirinkti kompaktinį diską ir įdė- 
ti groti pirmutinį, kieme švystelėjo mašinos žibintai. 

— Pirmasis šokis — mano, — tarė Adamas spaus- 
damas jos ranką. 

— Gerai. Oi, aš nepaprastai jaudinuosi, — prisi- 
pažino ji šypsodamasi. — Būkite šalimais, sutariam? 

— Mielai. 

Laiptais jau leidosi Tesė ir Vila. Adamas susižavė- 
jęs švilptelėjo. Tesė nušvito šypsena, Vila suraukė an- 
takius. 

— Aš noriu išgerti, ir juo greičiau, juo geriau, — 
prašvokštė ji pro dantis. 

Bet jau reikėjo eiti prie durų pasitikti pirmųjų svečių. 


Po valandos namai jau buvo pilni juoko, balsų, kva- 
pų. Visi kviestieji atvyko negaišuodami. Skambėjo šam- 
pano taurės, juokas, svečiai šnekučiavosi apie politiką 
ir religiją. Kartu apšnekėjo kaimynus ir bendrus pažįs- 
tamus. 

Vilos nuotaika subjuro, kai ją į kampą užspeitė Be- 
tana Mosbli ir pradėjo kamantinėti apie žmogžudystės 
detales. 

— Mes buvome taip sukrėsti, sužinoję, kas atsiti- 
ko Džonui Barkeriui, — čirškė Betana vis ragaudama 
šampaną. — Įsivaizduoju, kaip tai jus sukrėtė. 

Vila ne iš karto susivokė, kad Džonas Barkeris — 
tai Marinatas. 

Betana ryte rijo ją akimis. 

— Aš nenoriu to prisiminti, — pasakė Vila. — At- 
leiskite, bet man tatai nemalonu. Matote... 

Betana sugriebė jai už rankos: 

— Man pasakojo, kad vargšelį supjaustė į gaba- 
lus, — ji nugėrė šampano, apsilaižė drėgnas lūpas. — 
Tiesiog į smulkius gabalėlius! — Aštrūs nagučiai įsmi- 
go į Vilos ranką. — Ir dar nuo jo nuplėšė skalpą, tiesa? 

Užvis šleikščiau džiugesys Betanos balse. Vila Ži- 
nojo, jog ši moteris iš principo visiškai nežalinga, tik 
mėgsta paplepėti ir apšnekėti. Vis dėlto Vilą supurtė iš 
pasibjaurėjimo. 

— Jį nužudė, Betana, ir nužudė žiauriai. Gaila, ne- 
turėjau su savimi videokameros, o tai galėčiau padary- 
ti jums pramogą. 

Sarkazmas Betanos nepaveikė. Ji priėjo dar ar- 

čiau kvėptelėdama Vilai į veidą vynu ir brangiais kve- 
palais. 

— Sako, žmogžudystę galėjo įvykdyti bet kas. Bet 
kuris mūsų. Tik pagalvok — ims ir papjaus lovoje vi- 
durnaktį. Pakeliui aš Bobui visa tai pasakojau, tiesiog 
visa prisinervinau. 

Vila išspaudė šypseną: 

— Dabar man bus lengviau, jeigu jau jūs taip iš- 
gyvenate. Betana, baigėsi jūsų šampanas. Baras štai 
tenai. 

Ji nėrė į svečių minią jausdama daugiau nebeištver- 
sianti. Panoro gryno oro. Kaipgi galima būti viduje, kur 
tokia daugybė Žmonių? 

Vila išspruko iš svetainės ir atlapojo lauko duris. 
Ten ji akis į akį susidūrė su Benu. 

Jis įbedė žvilgsnį į ją pražiojęs burną, ir Vila sutri- 
ko. Vis dėlto ji bematant susivaldė ir žengė į prieangį. 
Lauke šalta, iš burnos išsiveržė garas, o oda nubėgo 
skruzdėlytės. Užtat oras čia šviežias, o Vilai kaip tik 
to labiausiai reikėjo. 

Benas suėmė ją per pečius, atgręžė veidu į save. 

— Šventė viduje, o ne čia, — iškošė ji pro dantis. 

— Aš tik norėjau patikrinti, ar tai ne miražas. 

“Ne, tai ne miražas", — pagalvojo Benas. Nuoga 
oda vos virpčiojo jo pirštų liečiama. Didžiulės akys dar 
padidėjo, dar patamsėjo. Suknelė, idealiai aptempianti 
figūrą, blykčiojo žvaigždžių šviesoje. Ilgos, lieknos šlau- 
nys pusiau pridengtos. 

— Viešpatie, Vil, tu tokia graži — tiesiog norisi 
praryti. Tik bijau, kad nušalsi užpakaliuką. 

Jis atsilapojo paltą, prisiglaudė Vilą prie kūno ir 
uždengė nuo šalčio. 

— Tuojau pat paleisk mane! — suspurdėjo ji, bet 
Benas buvo stipresnis. — Aš išėjau tik penkioms mi- 
nutėms pakvėpuoti grynu oru. 

— Reikėjo apsirengti šilčiau, — protingai patarė 
Benas. 

Jis buvo labai patenkintas. Uostinėdamas jos plau- 
kus nelyginant šuo pasakė: 

— Gardžiai kvepi. 

— Ta idiotė Tesė apipurškė mane kažkokia bjau- 
rastimi, — bet Vila nesimuistė. — Įsivaizduoji, ištep- 
liojo man visą fizionomiją. 

— ŠSauniai pavyko. 

Benas neištvėrė, šyptelėjo — labai jau graudi jos 
išvaizda. 

— Kas jūs, vyrai, per stuobriai? Kodėl jums pa- 
tinka visokie niekai? Juk žinote, kad visas šitas gro- 
žis netikras. Jis išspaustas iš tūtelių ir išvarvintas iš 
flakonėlių. 

— Ką padarysi, Vil, vyras silpnas. Taip pat kvailas 
ir nereiklus. Bučiuokimės. 

Lūpomis jis pakuteno jai kaklą, ir Vila nenorėda- 
ma susijuokė. 

— Makinonai, tu tiesiog kretinas. Tučtuojau liaukis. 

Bet jos rankos pačios apkabino jį per liemenį. Vila 
jau nebeprisiminė, kad tik prieš porą minučių buvo 
bjauriai nusiteikusi. 

— Kodėl pavėlavai? Tavo tėvai seniai atvažiavo, Za- 
kas su Šele irgi. Aš jau maniau, kad tu apskritai nepa- 
sirodysi. 

— Įstrigau pakeliui, — jis greitai pabučiavo ją, kol 
Vila nespėjo išsisukti. — Ilgėjaisi manęs? 

— Ne. 

— Meluoji. 

— O jeigu ir meluoju... 

Vilai nepatiko savimi pasitikinti jo šypsena. Pro ryš- 
kiai apšviestus langus juos pasiekdavo neaiškus balsų 
gaudesys. 

— Nepakenčiu tokių renginių, — tarė ji. — Visi 
sustoję mala liežuviais. Kokia viso to prasmė? 

— Pasikeitimas socialine ir kultūrine informacija. 
Be to, puiki proga pasipuošti, nemokamai prisigerti ir 
paliežuvauti. Taip pat pagrabalioti bobas. Pavyzdžiui, 

aš būtinai pagrabaliosiu tave. Tik ne šaltyje. Galim, ži- 
noma, užlipti ant šieno arklidėje. Ten viens du ir nu- 
vilksiu nuo tavęs suknytę. 

Apskritai pasiūlymas Vilai pasirodė gan viliojan- 
tis, bet ji to neparodė. 

— O kito varianto nėra? — paklausė įžūliai pakel- 
dama antakį. 

— Kodėl gi, yra. Galima įsikraustyti į mano džipą. 
Tik ten ankštoka. 

— Kodėl vyrai galvoja tik apie seksą? 

— Nes mintis — pirmas žingsnis veikti. Klausyk, 
ar tu ką nors apsivilkusi po šia suknele? 

— Kadgi. Man teko vos ne aliejumi išsitepti, no- 
rint įslįsti į šį košmarą. 

Benas susiraukė ir suvaitojo. 

— Kam tu man tai pasakei? Tiek to, eime į vidų, 
papliaukšime liežuviais. 

Benas paleido ją, ir Vila bematant sudrebėjo nuo 
šalčio. Bet prie durų ji vis dėlto sustojo ir paklausė: 

— Klausyk, Benai, kodėl tu staiga panorai nuvilkti 
man suknelę? 

— Tik visai ne staiga. 

Jis atidarė duris, įstūmė ją į vidų. Priemenėje jis 
elgėsi kaip namie — nusivilko paltą, atsainiai numetė 
jį ant kėdės atkaltės. Skirtingai nei Vila, Benas mėgo 
visokias šventes — triukšmas, šurmulys, kvapai. Ant 
laiptų pakopų susėdę svečiai kirsdami valgius iš lėkš- 
čių gyvai šnekučiavosi. Kažkas klajojo po salę, o kai 
kurie net leidosi į ekskursiją po namą. Kiekvienas svei- 
kinosi su Benu, persimesdavo su juo keliais žodžiais. 
Benas švytėjo šypsodamasis, bet Vilos nepaleido — lai- 
kė už rankos, kad ji nepabėgtų. 

Jis žinojo, jog ji išspruks pirma proga, bet tokios 
progos suteikti nesirengė. Tegu visi mato, kieno ji drau- 
gė. Vieneri metai pasibaigė, prasideda kiti. Pats laikas 
viską sustatyti į savo vietas. 

— Paleisk mane valandėlei, — sušnibždėjo jam į 
ausį Vila. — Aš noriu... 

— Zinau, ko tu nori. Ir nepaleisiu. Pratinkis prie 
mano draugijos. 

— Cia dar kas? — pasipiktino ji, bet Benas jau įsi- 
tempė ją į salę, kur vyko šokiai. 

Pakeliui pasičiupęs butelį alaus, Benas su pasiten- 
kinimu stebėjo, kaip jo tėvai šoka dvižingsnį. 

— Ziūrint į tai, kaip žmonės šoka, galima daug pa- 
sakyti apie juos. 

pažįsta iki panagių. Ir myli vienas kitą. Arba pažvelk į 
šią porelę, — jis linktelėjo Neito ir Tesės pusėn — tie- 
du ritmiškai siūbavo kiek nuošaliau nuo kitų šokėjų. 
— Jie kol kas dar nelabai gerai pažįsta vienas kitą, bet 
abipusio pažinimo procesas jiems teikia malonumo. 

— Ji gi tik išnaudoja jį. Seksui. 

— Mano akimis, dėl to jis baisiai kenčia, ar ne? — 
Benas šyptelėjo ir atidėjo alų į šoną. — Eime. 

Vila iš baimės pasitraukė atbula vos nesuklupda- 
ma ant aukštų kulniukų. 

— Negaliu. Nenoriu. Nemoku. 

— Metas išmokti. 

Jis tvirtai apglėbė jos liemenį, kitą ranką uždėjo 
jai ant peties. 

— Aš nešoku. Visi žino, kad aš nešoku. 

Neklausydamas jis uždėjo jos ranką sau ant kaklo. 

— Svarbiausia, laikykis manęs, ir viskas bus gerai. 

Jis vikriai pasuko ją, Vila netyčia atsitraukė — ki- 
taip būtų tiesiog pliumptelėjusi ant grindų. Jautėsi be- 
viltiškai negrabi ir visa įsitempusi. 

— Atsipalaiduok, — sušnibždėjo Benas jai į ausį. — 
Tai visiškai nesunku. Štai, pasižiūrėk į Lilę. Įraudo, plau- 
kai išsidraikė, akių neatplėštum. Briusteris moko ją šok- 
ti dvižingsnį, ir abudu patenkinti. 

— Taip, ji atrodo linksma. 

— O Džimas Briusteris ją tiesiog įsimylėjęs. Nie- 
ko, pakvies šokti kitą — irgi įsimylės. Toks jau šis vai- 
kinas. — Pamiršusi savo būgštavimus, Vila ėmė judėti 
laisviau. — Cia ir yra šokio žavesys. Esi vienas su mo- 
terimi, lieti ją, įkvepi jos kvapo. 

— O paskui kvieti kitą, taip? 

— Kartais kvieti, kartais ne. Nagi, žiūrėk, kas bus 
dabar. 

Ji susidomėjusi atsisuko į jį ir vos spėjo aiktelėti, 
kai jis akimirksniu stipriai pabučiavo ją į lūpas. Buči- 
nys buvo lėtas ir sodrus, bet nesiderino su greitu šokio 
ritmu. Vilai vos širdis neiššoko iš krūtinės. 

Dusdama ji paklausė: 

— Kam tu taip padarei? 

Benas atsakė be galo sąžiningai: 

— Kad visi, kurie spokso į tave, žinotų, kieno tu 
paženklinta. 

Zodžiai sukėlė deramą efektą: pirmą akimirką Vila 
apmirė, paskui paraudo iš įniršio. Jai dar nespėjus su- 
šnibždėti ką nors tūžminga, Benas vėl užčiaupė jos bur- 
ną bučiniu. 

— Priprask, — sušnibždėjo jis ir mitriai atšlijo. — 
Einu, atnešiu tau ko nors išgerti. 

Teliko tikėtis, kad kol jis sugrįš, Vila apsiramins ir 
nešliukštelės taurės jam į fizionomiją. 

Vila iš tiesų rimtai mąstė, ar neperdrėskus jo aki- 
plėšiško snukio, bet tučtuojau prie jos priėjo Selė. 

— Tik pamanyk, aš ir nežinojau, kad jūs su Be- 
nu... Jis toks slapukas! — ji patraukė Vilą į kampą. — 
Papasakok, kada tarp jūsų prasidėjo? Kuo smulkiau! 

— Aš neturiu ko pasakoti! Niekas neprasidėjo, — 
užvirė Vila jausdama, jog tuoj sprogs iš pykčio. — Sun- 
snukis! Paženklino mane! Taip jis pasakė. 

— Teisybė? — romantiškoji Selė griebėsi už šir- 
dies. — Dieve, o Zakas man niekada tokių dalykų ne- 
sakė. 

— To dar betrūko! Kitaip būtum vietoje jį pribai- 
gusi. 

— Juokauji? Aš būčiau devintame danguje, — pa- 
mačiusi nuostabą Vilos veide, Selė nusikvatojo. — Na, 
liaukis. Nedidelė vyro akiplėšiškumo dozė labai seksu- 
alu. Kai Zakas pradeda žaisti raumenimis, aš tiesiog 
visa tirpstu. 

Vila griežtai pasižiūrėjo jai į akis. 

— Man rodos, tu pernelyg daug išgėrei. 

— Aš iš viso negėriau. Ir nejuokauju. Kartais Za- 
kas pagriebia mane ant rankų ir permeta per petį. Tie- 
sa, dabar mes turime kūdikį, ir tai būna retai. Bet man 
labai patinka. 

— Tau — taip, bet ne man. Negaliu pakęsti aro- 
gantiškų bernų. 

— Žinau. Mačiau, kaip nenorom tu atsakei į jo bu- 
činį, — pašaipiai išdainavo Selė, pamirkė pirštą į vyną 
ir aplaižė. — Iš pirmo žvilgsnio matosi, kokį pasibjau- 
rėjimą tau sukėlė tas bučinys. 

Vila norėjo ką nors atrėžti kandžiai, bet nieko taip 
ir nesugalvojo, todėl tik sušnypštė: 

— Užsičiaupk, Sele. 


— Mūsų vadė visa verda iš piktumo, — pasakė Tesė. 

— Benas mėgsta ją erzinti. 

— Man rodos, jis mėgsta ne tik tai, — tarė ji šnai- 
ruodama į Neitą. 

— Atrodo. Tarp kitko, dėl to man kilo viena mintis. 

Jis prisilenkė ir sušnibždėjo kažką jai į ausį, kad 
Tesei kraujas mušė į galvą. 

— Advokate Torensai, negundykite doros merginos. 

— O ką? Tyliai iš čia išslenkame, važiuojam pas 
mane ir atšvęsime Naujuosius metus... intymiau. Nie- 
kas nė nepastebės, kad mūsų nėra. 

— Mm?.. — ji prisispaudė prie jo savo putnia krū- 
tine. — Ne, per toli. Susitiksime viršuje. Mano kamba- 
ryje. Po penkių minučių. 

Neitas nepatikliai įbedė akis į ją: 

— O kaipgi svečiai? 

— Mano durų skląstis puikus. Pakilsi į viršų, pa- 
suksi kairėn, paskui — į dešinę. Trečios durys iš eilės, — 
ji spragtelėjo pirštu jam į pasmakrę. — Lauksiu. 

— Tese, tavo akimis... 

Bet ji, metusi į jį karštą žvilgsnį, jau nuėjo. Neitas 
pajuto visiškai netenkąs blaivaus proto. Buvo beeinąs 
Tesei iš paskos, bet prisiminė, jog reikia lukterėti. Ji 
paprasčiausiai iškvaišo! 

Na, ir kas? Ir jis kvaištelėjo — nuo tos dienos, kai 
ji užgriuvo į jo namus. Jo neatbaidė nė tai, kad įklimpo 
į ją kaip vaikėzas, o Tesei egzistavo tik seksas — ir nie- 
ko daugiau. Bet ar tai svarbu? Svarbiausia, kad jiems 
gera drauge. Kai ji šalia, jo siela dainuoja. 

Vildamasis, jog neatkreips į save tuščio svečių dė- 
mesio, jis tylomis nugvelbė nuo stalo butelį šampano ir 
dvi taures. Bet ant laiptų jį užklupo Benas Makinonas. 

— Intymus vakarėlis? — paklausė Benas ir krenkš- 
telėjo pamatęs, jog Neitas rausta. — Pasveikink Tesę 
nuo manęs su Naujaisiais metais. 

— O tu nieko nesirengi sveikinti? 

— Rengiuosi. 

Benas sėlino prie Vilos neskubėdamas, tiksliai ap- 
skaičiuodamas laiką. Tikslas toks: sugriebti ją kaip tik 
prieš laikrodžiui išmušant vidurnaktį. Išdygo jai prie- 
šais likus minutei iki laikrodžio dūžių. 

— Vėl tu su savo?.. — suriaumojo ji. 

— Liko tik viena minutė, — džiugiai paskelbė Be- 
nas. — Aš visada maniau, kad paskutinė metų minutė — 
tarytum neįskaitytina. 

Vila įtariai suraukė kaktą, bet Beno nebesustabdy- 
si. Apkabinęs jos liemenį, jis tęsė: 

— Paskutinė metų minutė — tai nei šis, nei tas. 
Apskritai niekis. Tarp praeities ir ateities. Padovanok 
man šias šešiasdešimt sekundžių. Juk jų vis vien nėra. 
Apkabink mane. Tai bus tyčiomis. Gerai? 

Vila girdėjo tik jo balsą, visiškai atsiribojusi nuo 
visų kitų garsų. Tarsi sapnuodama ji pakėlė rankas ir 
apkabino jo kaklą. 

— Pasakyk, kad tu nori manęs, — sušnibždėjo Be- 
nas. — Iyčiomis. 

— Taip. Tik... 

— Jokių “tik". Juk ši minutė neskaičiuojama, — 
jis paglostė delnu apnuogintą jos nugarą. — Pabučiuok 
mane. Juk laikas sustojo. Bučiuok gi. Vieną kartelį. 

Tarsi užhipnotizuota, ji lūpomis siekė jo, ir buči- 
nys išėjo toks šiltas, švelnus, meilus, kad Vila visa su- 
virpėjo smulkiu virpuliu. Ji nustojo jutusi laiką. 

Atsipeikėjo nuo smarkaus balsų gausmo. Svečiai 
choru sveikino vienas kitą su Naujaisiais metais. Se- 
kundės lėkė sparčiai, o širdį maudė nuo saldaus 
skausmo. 

— Tu apgavai mane! — sušuko ji. — Tai ne tyčio- 
mis, tai iš tikrųjų, — jos akys buvo pilnos baimės. — 
Taip, iš tikrųjų! 

— Deja, aš apgavau tave, — staiga Benas pakėlė 
jos ranką sau prie lūpų ir pabučiavo. — Nuo šios se- 
kundės laiko atskaita vyksta rimtai. 

Jis apkabino jos petį, prisitraukė prie savęs. 

Vila turėjo pripažinti, kad jis teisus: Adamas del- 
nais laikė Lilės veidą, 0 ji pirštais suspaudusi jo riešus. 

“Kaip juodu žiūri į vienas kitą", — nustebo Vila. — 
Jos lūpos virpa, o jis vos vos liečia jas. Apmirė ir stovi — 
lyg šnibždasi, lyg bučiuojasi. 

— Jis įsimylėjęs ją, — tarė Vila. 

Jos jausmai sutrikę. Kas bus? Ką daryti? Kas da- 
bar bus? 

— Nesuprantu, kas dedasi, — pasakė ji. — Viskas 
pasikeitė. Tapo sudėtingiau. 

— Ar tu apie juos? Jie abu laimingi. Viskas labai 
paprasta. 

— Ne, visiškai ne paprasta, — palingavo ji galvą. — 

Nejaugi tu nieko nejauti? Dabar kažkas įvyks! — ji krūp- 
telėjo, pajutusi artėjant kažkokią piktą, šaltą ir grės- 
mingą jėgą. — Benai, aš nieko nesuprantu... 

Tuomet ir pasigirdo riksmas. 

Kraujo nedaug. Vėliau policija nustatė, kad mergi- 
ną užmušė kitoje vietoje, 0 į rančą atvežė negyvą. Jos 
veidas beveik nepaliestas, išskyrus mėlynę po dešine 
akimi. Bet niekas iš svečių merginos nepažinojo. 

Jos galva buvo be plaukų. 

Oda nenatūraliai žydro atspalvio. Vila pamatė la- 
voną, kai tik iššoko į gatvę išgirdusi riksmą. Jaunasis 
Bilis bandė nuraminti Merę En Voker, kuri tamsoje vos 
nesuklupo ant lavono. Mergina nuogut nuogutėlė, visa 
suraižyta peiliu. 

Sukrešėjęs kraujas juoduoja ant negyvos baltai žyd- 
ros odos. 

Merė En vėmė, ir Bilis netrukus pasekė savo 
draugės pavyzdžiu. Jis išvėmė visą alų, kurio prieš 
tai prisisiurbė džipe, kai bandė nutraukti Merei En 
kelnaites. 

Vila juos abu nuvarė į namą ir svečiams, kurie iš- 
lėkė į prieangį, liepė susikraustyti vidun. Sau įsakė ne- 
ištižti. Apie negyvą merginą žydra oda, nežinia iš kur 
atsiradusią ties pačiu namo slenksčiu, ji pagalvos vė- 
liau, ne dabar. 

— Besė paskambino į policiją, — tarė Adamas, dė- 
damas ranką jai ant peties. 

Svečiai neskubėjo sueiti į vidų, visi šaukė perrėk- 
dami vienas kitą. 

— Eik į vidų. Veskis visus, — tarė Adamas. — O 
mes su Benu pabūsime čia, kol atvažiuos policija. — 
Sugebėsi? 

— Taip, — ji lengviau atsiduso, o tuo metu ir Nei- 
tas laiptais nulėkė žemyn. 

— Neitai, pabūk su Benu ir Adamu, — paprašė ji. — 
Vėl prasidėjo... 

Kitus svečius ji nusivedė atgal | salę. Stiuartas Ma- 
kinonas jau išjungė muziką i 1f garsiai skardžiu balsu ra- 
mino moteris. Vila gi stovėjo prie židinio ir žiūrėjo į 
tėvo portretą. Iš drobės į ją žvelgė šaltos žydros akys. 
Galima įsivaizduoti, ką pasakytų Džekas Mersis duk- 
rai šią minutę. 

Iš viršaus laiptais leidosi pusnuogė Tesė, iš svetai- 
nės Žžvilgtelėjo Lilė. 

— Kas atsitiko? — paklausė Tesė. — Kažkas klykė. 

— Dar viena žmogžudystė, — tarė Lilė, tvirtai pa- 
ėmusi ją už rankos. — Aš nieko nemačiau, bet Adamas 
sakė, jog užmušta moteris. Niekas jos nepažįsta. Ji at- 
sirado ties prieangiu. Tiesiog atsirado, ir tiek. 

— O Viešpatie, — Tesė užėmė burną delnu, pa- 
bandė tvardytis. — Nieko sau su Naujaisiais metais! 
Privažiavom, — ji giliai atsiduso. — Kas gi dabar bus? 

Seserys instinktyviai prisiglaudė prie Vilos, ir vi- 
sos trys pačios to nepastebėdamos susiėmė rankomis. 

— Aš jos nepažįstu, — sušnibždėjo Vila. — Pirmą 
kartą matau. 

— Negalvok apie tai, — Tesė stipriau suspaudė jos 
ranką. — Negalvok, ir baigta. Mes turime išsilaikyti. 


Po kelių valandų, jau auštant, kažkas palietė jos pe- 
tį. Pasirodo, ji užmigusi tiesiog svetainėje priešais židi- 
nį. Vila subruzdo, norėjo atsistoti, bet Benas pakėlė ją. 

— Nuvesiu tave į viršų. Tau reikia atsigulti į lovą. 

— Ne. 

Ji krestelėjo galvą, jausdama, jog visas kūnas nu- 
tirpęs, o širdis tankiai plaka. 

— Aš negaliu, — ji apsižvalgė aplinkui, pamatė tuš- 
čias lėkštes ir taures, nebaigtas valgyti vaišes, nuorūkų 
pilnas pelenines. 

— O kur visi? 

— Išsivažinėjo. Policija išvažiavo paskutinė. Prieš 
dešimtį minučių. | 

— Jie norėjo apklausti mane dar kartą? 

“Vėl būtų kvietęsi į biblioteką, kamavę klausi- 
mais", — pagalvojo ji. Vėl ir vėl, ir vėl. O ką ji gali 
papasakoti? Išbėgo į prieangį ir pamatė du persigan- 
dusius paauglius ir negyvą merginą žydra oda. 

— Ką tu sakai? — ji prispaudė ranką prie smilkinio. 

— Sakau, kad jie su tavimi pasikalbės vėliau. 

— Suprantu. Ar liko kavos? 

Nežadindamas Vilos, Benas ilgai stovėjo ir žiūrėjo 
į ją. Ji susirietė ant krėslo kaip sraigė, blyškus veidas 
kontrastavo su tamsiais šešėliais po akimis. Jis žinojo, 
jog ji laikosi ant kojų tik valios įstangomis. Ką gi, pa- 
dėti jai nesunku. 

Lengvai pakėlė ją ant rankų. 

— Tu eini miegoti. Tuoj pat. 

— Negaliu. Aš... aš turiu daug reikalų, — tačiau, 
atvirai pasakius, Vila nesuvokė, kuo ji dabar turėtų už- 
siimti. — Kur mano seserys? 

Lipdamas laiptais, Benas vos pastebimai palinga- 
vo galvą. Rodos, Vila pati nepastebėjo, kad pirmą kar- 
tą Lilę ir Tesę pavadino savo seserimis. 

— Tesė nuėjo miegoti maždaug prieš valandą. Lilė 
su Adamu. Dėl rančos nesijaudink. Pasikliauk Hemu. 
Tau reikia išsimiegoti, ir tiek. 

— Jie tiek daug klausinėjo... — sumurmėjo Vila 
nesipriešindama. — Vis klausinėjo, klausinėjo. Ir visus 
iš eilės kvietė į biblioteką. Po vieną. 

Ji pasižiūrėjo į žalias jo akis. Kokios jos šaltos, ryž- 
tingos, neįžvelgiamos. 

— Aš jos nepažinojau, Benai. 

— Zinoma, žinoma, — jis nuavė jai batelius, o pas- 
kui kiek pasvyravęs sukando dantis ir pradėjo sagstyti 
suknelę. — Policija patikrins dingusių be žinios sąra- 
šus, pirštų atspaudus ir visa kita. 

— Kraujo beveik nebuvo, — sušnibždėjo Vila klus- 
niai pasiversdama, kad jam būtų patogiau ją nurengi- 
nėti. — Ne taip, kaip anais kartais. Ji buvo kažkokia 
netikra, net nepanaši į žmogų. Kaip manai, ar jis ją pa- 
žinojo? Na, kai tatai darė su ja? 

— Nežinau, mieloji, — atsargiai lyg mažą vaiką jis 
paguldė ją po antklode. — Negalvok apie tai. 

Benas prisėdo šalia, paglostė jai galvą. 

— Negalvok apie nieką. Miegok. 

— Jis dėl visko kaltina mane, — mieguistu balsu 
sušnibždėjo Vila. 

— Kas? 

— Tėtis. Aš visada dėl ko nors kalta, — ji atsidu- 
so. — Niekur nuo to nedingsi. 

Jis paglostė jos skruostą. 

— Netikėk juo, jis klysta. 

Benas atsistojo ir norėjo išeiti, bet pamatė, kad du- 
ryse stovi Neitas. 

— Užmigo? 

— Lyg ir, — Benas pakabino suknelę ant kėdės at- 
lošo. — Bet aš ją pažįstu. Netrukus ji atsibus. 

— O aš prikalbinau Tesę išgerti raminamųjų, — 
nusišypsojo Neitas. — Tiesa, ilgai įkalbinėti neteko. 

Jie išėjo į koridorių, pasuko prie kabineto. 

— Metas ankstyvas, bet aš išgersiu viskio, — tarė 
Neitas. 

— Vienam prisigerti negerai, — tarė Benas. — Įpilk 
ir man. Štai šitiek. Nepanašu, kad ji iš vietinių. 

— Tu taip manai? 

Neito nuomonė tokia pati, bet jis norėjo išklausyti 
Beną. 

— Na, pirmiausia jos manikiūras ir pedikiūras — 
ryškūs, — mąsliai ištarė Benas, siurbčiodamas ginta- 
rinį skystį. — Ant peties ir užpakalio tatuiruotės. 
Kiekvienoje ausyje po tris auskarus. Aišku, miesto 
mergiotė. 

— Jai apie šešiolika metų, ne daugiau. Greičiau- 

siai pabėgusi iš namų, — Neitas išgėrė iki dugno. — 
Vargšė mergaitė. Turbūt važiavo autostopu. O gal ver- 
tėsi prostitucija Bilingse ar Enise. Nežinau, kur ją pa- 
kabino tas pašlemėkas, bet susidorojo ne iš karto. 

— Taip? — sukruto Benas. 

— Kai ką sužinojau iš policininkų. Ant jos riešų ir 
kulkšnių virvių žymės. Kol kas sunku pasakyti, kiek lai- 
kė ją pririštą, bet prieš mirtį išžagino. O čia atvežė pra- 
ėjus mažiausiai dvidešimt keturioms valandoms po mir- 
ties. Vadinasi, kažkur ją slėpė. 

Benas pasibjaurėjęs trūktelėjo pečiais: 

— Bet kodėl ją numetė čia? Kodėl? 

— Kažkam nepatinka Mersių ranča. 

— Arba kas nors gyvenantis joje, — pataisė Benas 
ir iš Neito veido išraiškos suprato, jog ir tas mano tą 
patį. — Visa tai prasidėjo po senio mirties, po to, kai 
čia atvažiavo Tesė ir Lilė. Galbūt reikia geriau panag- 
rinėti jų gyvenimą. Ar jos turi priešų? 

— Aš pasikalbėsiu su Tese, kai ji nubus. O kai dėl 
Lilės — ji turėjo vyrą. Tą patį, kuris mėgsta muštis. 

Benas linktelėjo ir išsiblaškęs pasitrynė randą ant 
smakro. 

— Viena — mušti žmoną, kita — Žudyti žmones. 

— O aš manyčiau, skirtumas ne toks jau didelis. 
Apskritai norėčiau žinoti geriau, kur tas tipas yra ir ką 
jis dabar veikia. 

— Gal pranešti policijai jo pavardę arba pasamdy- 
ti detektyvą. 

— Sutinku. Ar Žinai jo pavardę? 

— Ne. Bet Adamas turėtų žinoti, — Benas baigė 
gerti viskį ir pastatė taurę. — Taigi imkime veikti. 

Adamą jie rado arklidėje. Prie kumelingos kumelės. 

— Greitai atsives kumeliuką, — Adamas atsities- 
damas. — Po vienos kitos dienos, — jis patapšnojo ar- 
kliui strėnas ir išėjo iš gardo. — Kur Vila? 

— Miega, — atsakė Benas, — bet neilgam. 

Adamas pasilenkė, patikrino, ar ėdžiose yra grūdų. 


207 


— Lilė snūstelėjo pas mane ant sofos. Norėjo man 
pagelbėti, bet kol persirenginėjau, užmigo. Džiaugiuo- 
si, kad ji ir Tesė to nematė, — visuomet tokie plastiški 
ir ramūs Adamo judesiai šiandien trūkčiojantys ir ner- 
vingi. — Man labai gaila, kad Vilai taip nepasisekė. 


— Nieko, ji susidoros, — Benas įmetė šieno į 
ėdžias. — Ką tu žinai apie buvusį Lilės vyrą? 
— Nedaug ką. 


Atrodė, kad klausimas Adamo nenustebino. 

— Jo pavardė Džesas Kukas. Lilė susipažino su 
juo mokytojaudama, o po poros mėnesių jie susituo- 
kė. Maždaug po metų ji pabėgo nuo jo. Pirmą kartą. 
Stai beveik ir viskas, ką aš žinau. Nenorėjau jos ka- 
mantinėti. 

— Ar ji žino, kur jis dabar? — paklausė Neitas, 
vartydamas šieną, nors vilkėjo išeiginiu kostiumu. 

— Lilė mano, kad jis kažkur rytuose. Bent jau no- 
ri tuo tikėti. 

Keletą minučių dirbo tylėdami. Darbas įprastas, 
kvapas pažįstamas. Ryto saulė smelkėsi į arklidę, ore 
linksmai pleveno dulkelės. Arkliai traškino šviežią pa- 
šarą šnarpšdami ir prunkšdami. 

Vištidėje pasigirdo skardus kakariekū. Paskui pa- 
sigirdo Ž žingsniai — kaubojai ėjo į darbą. Bet šįryt radi- 
jas nekurtino kantri muzika, o ir balsų nesigirdėjo. Žmo- 
nės niūriai Žvilgčiojo į prieangį, kur dar neseniai gulė- 
jo lavonas, tačiau nieko nekomentavo. 

Suburzgė motoras, pro vartus išvažiavo džipas, ir 
rančoje vėl tapo tylu. 

— Teks tau ją paklausinėti smulkiau, — tarė Be- 
nas. — Po to, kas įvyko, šios versijos negalime atmesti. 

— Aš jau apie tai galvojau. Tegu pailsi, išsimiega. 
Ak, velniava! — Adamas įširdęs perlaužė perpus ša- 
kes. — Ji vylėsi, kad čia jai niekas negresia! 

Jis retai duodavo valią pykčiui, bet dabar įtūžis taip 
spaudė gerklę, kad jis kone springo. Norėjo mušti, rėkti, 

laužyti. Bet šakės jau sulaužytos, o daugiau nėr ko 
triuškinti. 

— Ta mergaitė buvo visai vaikas. Kas galėjo ši- 
taip pasielgti su vaiku? — jis staigiai pasisuko, su- 
gniaužė kumščius, tamsios jo akys svaidė žaibus. — 
Zudikas buvo visai šalia! O ką, gal jis žvilgčiojo pro 
langą? Arba buvo ten, tarp mūsų? O jeigu tas išsigi- 
mėlis šoko su Lile? Įsivaizduokite, ji būtų išėjusi pa- 
kvėpuoti grynu oru, 0 jis — ten? — Adamas atgniau- 


žė kumščius, pasižiūrėjo į savo plaštakas. — Nudė- 
čiau savo rankom. Paprasčiausiai, — jis niūriai pasi- 
žiūrėjo į Beną ir Neitą. — Net su malonumu. 


— Adamai, — pasigirdo tylus Lilės balsas. 

Ji stovėjo tarpdury ir išsigandusi žiūrėjo į jį, ran- 
komis apglėbusi pečius. 

— Ko tu nemiegi? — paklausė jis, stengdamasis 
kalbėti normaliu balsu. — Mes beveik baigėme. Eik, 
atsigulk. 

— Aš noriu pasikalbėti su tavimi, — ji užtektinai 
matė ir girdėjo, kad suprastų — reikia viską iškloti iki 
galo. — Akis į akį, gerai? — ji pasižiūrėjo į Beną ir Ne- 
itą. — Atleiskite, bet mums reikia pasikalbėti vieniems. 

— Veskis ją į namą, — pasiūlė Neitas. — Mes su 
Benu čia užbaigsime. Eik, eik, nes ji sušals. 

— Nereikėjo tau čia eiti, — tarė Adamas stebėda- 
mas, kad tarp jų išliktų distancija. — Einam, išgersime 
kavos. 

— Gerai, aš ką tik užkaičiau kavinuką, — Lilė pa- 
stebėjo, kad jis nesiryžta prisiartinti prie jos, ir labai 
susigėdo. — Tikriausiai vanduo jau užvirė. 

Jie perėjo per aptvarą ir užsuko į jo kiemą. Prieš 
atidarydamas duris, Adamas automatiškai nusivalė ko- 
jas į kilimėlį. 

Virtuvėje jaukiai kvepėjo šviežiai užplikyta kava, 
bet buvo prietema, ir Adamas įjungė šviesą. 

— Sėskis, aš tuojau įpilsiu, — tarė Lilė. 

— Ne, — jis pastojo jai kelią, bet kaip ir pirma jos 

nelietė. — Sėskis tu, aš viską padarysiu. 

— Tu pyksti? — paklausė Lilė neapkęsdama savęs 
iš baimės, suskambusios jos balse. Kodėl ji taip bijo vy- 
rų? Net šito, kuris nieko blogo jai nepadarys. — Atleisk... 

— Už ką? — riktelėjo nepajėgdamas susivaldyti 
Adamas. 

Lilė pasitraukė atbula. 

— Kokio velnio tu visą laiką atsiprašinėji? Už ką? 

— Už tai, kad aš tau nieko nepapasakojau. 

— Tu ir neprivalėjai man ką nors pasakoti. 

Jis smarkiai trinktelėjo spintos durelėmis ir išvy- 
do, kad Lilė įtraukė galvą į pečius. 

— Baik visko baimintis! 

Jis užsimerkė, kelis kartus giliai atsiduso. 

— Nereikia manęs bijoti, Lile. Greičiau aš nusi- 
kirsiu ranką, nei tau smogsiu. 

— Zinau, — jos akyse ištryško ašaros, ir Lilė nu- 
siminusi sumirksėjo. — Sirdimi tai suprantu. Bet ką da- 
ryti su protu? Aš tau tiek skolinga... — ji priėjo prie 
apvalaus virtuvės stalo, ant kurio paprastoje baltoje va- 
zoje gulėjo rausvų obuolių. — Aš turėjau būti atvira su 
tavimi. Juk tu mano draugas, mano inkaras. Nuo to me- 
to, kai čia apsigyvenau, tu tapai svarbiausiu žmogumi 
mano gyvenime. 

— Tu nieko man neskolinga, — nuvargęs tarė Ada- 
mas. — Už draugystę nemokama. 

— Zinau, tu neabejingas man, — ji mėšlungiškai 
atsikvėpė, Adamas iš lėto atsigręžė į ją. — Iš pradžių 
maniau, jog tai... na, kaip visada būna su vyrais. 

Lilė nervingai perbraukė ranka plaukus, timptelė- 
jo džinsus. 

— Bet tu niekada neįkyrėjai man, niekada nekibai 
prie manęs, nebandei pasinaudoti tuo, jog esu priklau- 
soma. Tu neįsivaizduoji, kaip tai baisu — pasiduoti vy- 
rui vien todėl, kad nenori jo užgauti. Tai žemina. Aš 
turiu tau daug papasakoti. 

Ji negalėjo žiūrėti jam į akis ir nusisuko. 

— Pradėsiu nuo Džeso. Ar galiu kol kas ruošti pus- 
ryčius? 

Adamas sustingo su puodeliu rankoje. 

— Ką, ką? 

— Man bus lengviau kalbėti, jeigu ką nors darysiu. 
Antraip, žodžiai įstrigs gerklėje. 

Adamas padėjo puodelį, atsisėdo už stalo. Jeigu jai 
šitaip patogiau — tegu. 

— Saldytuve yra bekono ir kiaušinių. 

Ji garsiai atsikvėpė. 

— Gerai. 

Įpylė jam kavos, kaip ir anksčiau nežiūrėdama į 
akis. 

— Kai ką tau jau pasakojau. Apie tai, kaip dirbau 
mokytoja. Supranti, aš niekada nebuvau tokia protinga 
ir gabi kaip mano motina. Ji tiesiog nuostabi moteris. 
Tokia stipri, gyvybinga. Man buvo gal dvylika metų, kai 
pirmą kartą pamačiau ją verkiančią. Ji pasakojo drau- 
gei apie mano tėvą. Ką tik prieš tai motina susipažino 
su būsimuoju mano patėviu ir labai bijojo, kad nieko iš 
to neišeis. Ji sakė draugei linkusi būti viena, nenorinti 
atsiverti vyrui. Dar pasakojo, kaip tėvas išvijęs ją Iš na- 
mų, nors ji labai jį mylėjusi. Jis išgrūdęs ją lauk, ka- 
dangi ji negalėjo pagimdyti jam sūnaus. 

Adamas tylėjo. Lilė apvertė keptuvėje spirgančius 
bekono gabalėlius. 

— Ir aš supratau, jog motina tapo nelaiminga dėl 
manęs. 

— Kokia nesąmonė. Dėl visko kaltas tik Džekas 
Mersis. 

— Sirdimi aš tai suprantu, — nusišypsojo Lilė. — 
Bet ką daryti galvai? Apskritai šio pokalbio aš nepa- 
miršau. Po dvejų metų motina vis dėlto ištekėjo. Su pa- 
tėviu jie buvo labai laimingi. Jis puikus žmogus. Tiesa, 
man jis buvo griežtas. Ne Žiaurus, o būtent griežtas. 
Visą laiką išlaikė atstumą. Supranti, jis mylėjo motiną, 
o ne mane. Aš jam atitekau kaip našta. Jis geidė man 

gero, rūpinosi manimi, bet tarp mūsų nebuvo gerų, gi- 
miniškų santykių. Tam aš jau buvau per didelė. 

— Ir tu turbūt labai ilgėjaisi tėvo meilumo. 

— Ilgėjausi — ne tas žodis, — ji plakė dubenėlyje 
kiaušinius. — Paskui iš psichoanalitikų prisiklausiau, 
kokia mano problemos esmė. Aš niekada neturėjau ge- 
rų, patiklių santykių su vyru. Vaikystėje nesijaučiau 
esanti reikalinga vyrui — iš pradžių tėvui, paskui patė- 
viui. Todėl mokykloje buvau labai drovi, ypač su ber- 
niukais. Beveik nevaikščiojau į pasimatymus, visą lai- 
ką tik mokiausi ir mokiausi. 

Ji nusišypsojo kiek laisviau, tarkuodama sūrį. 

— Buvau baisiai rimta. Ir visiškai nepanaši į moti- 
ną. Mane domino tik faktai ir skaičiai. Tiesa, lengvai 
rasdavau bendrą kalbą su vaikais, todėl ir tapau moky- 
toja. Man buvo dvidešimt dveji, kai susipažinau su Dže- 
su. Tai įvyko kavinėje netoli mano namų. Pirmas mano 
savarankiško gyvenimo mėnuo, aš ką tik išsinuomojusi 
butą. Džesas toks žavus, toks gražus. O svarbiausia — 
jis labai domėjosi manimi. Buvau sukrėsta. 

Lilė automatišku judesiu pasūdė ir pabarstė pipi- 
rais kiaušinienę. 

— Apskritai jis mane, kaip sakoma, “užfiksavo". 
Man tai buvo kažkas visiškai nauja, neregėta. Tą patį 
vakarą mes nuėjome į kiną. Paskui jis pradėjo užeidi- 
nėti pas mane po pamokų. Dovanodavo gėles, dovanas. 
Džesas dirbo mechaniku ir bematant sutaisydavo griu- 
veną, kuria aš tuomet važinėdavau. 

— Ir tu jį įsimylėjai, — pasufleravo Adamas. 

— Taip, beprotiškai. Aš visai nepažinojau to žmo- 
gaus, bet man ir į galvą neatėjo, jog tai būtina. Jau vė- 
liau paaiškėjo, kad man jis primelavo apie viską — apie 
savo šeimą, apie praeitį, apie darbą. Gerokai vėliau su- 
žinojau, kad jo motina yra psichiatrijos gydykloje. Vai- 
kystėje ji mušdavo jį, girtavo, vartojo narkotikus. Jis 
paveldėjo tatai iš motušės, bet viskas paaiškėjo tik po 
mūsų vedybų. Kai pirmą kartą jis man smogė... 

Ji nebaigė sakyti ir atsikosėjo. Tapo tylu, tik kep- 
tuvėje spragsėjo aliejus. 

— Tai įvyko praėjus mėnesiui po vestuvių. Viena 
mano draugė, irgi mokytoja, šventė gimimo dieną, ir 
mes susitarėme pažymėti ją klube. Ten buvo toks kvai- 
las klubas, kur vyrai šoko scenoje, vaizdavo striptizą, 
o moterys kaišiojo jiems dolerių popiergalius. Nieko 
ypatinga, tik kvaila pramoga, ir tiek. Džesas tai verti- 
no taip pat. Bet kai jis pamatė mane dabinantis, dažan- 
tis ir puošiantis, jam kažkas nutiko. Staiga jis pagriebė 
mano krepšelį, išnaršė jį, suplėšė mano vairuotojos pa- 
žymėjimą. Mane nusmelkė siaubas, perpykau, pastū- 
miau jį, ir tada jis mane parbloškė, užgriuvo, apipylė 
antausiais, išvadino visokiausiais žodžiais. O paskui nu- 
plėšė suknelę ir mane išžagino. 

Ji pati stebėjosi savimi — rankos nė kiek nevir- 
pėjo. 

— Paskui jis raudojo kaip vaikas. Visas tirtėjo nuo 
verksmo, — Lilė atsiduso. Aiškiai regėjo šią sceną da- 
bar. — Džesas tarnavo jūrų pėstininku, labai didžiavo- 
si savo disciplinuotumu ir jėga. Tu neįsivaizduoji, ką 
reiškia matyti raudantį stiprų žmogų. Aš buvau sukrės- 
ta, priblokšta, sutrikusi. 

Adamas pagalvojo: “Jėga — tai anaiptol ne rau- 
menys ir ne kariška uniforma“. Ar Lilė tai supranta? 

— Jis maldavo atleisti, — tęsė ji. — Sakėsi pakvai- 
šęs iš pavydo. Įsivaizdavo, kaip mane žvilgsniais vars- 
tys kiti vyrai. Jis, be to, pasakė, kad motina pametė įį, 
dar kūdikį, su tėvu. Pabėgo su kitu vyru. Anksčiau sa- 
kė, kad motina mirusi. Iš tikrųjų jis dar kartą pamela- 
vo, bet aš patikėjau tuo. Ir atleidau, — būti iki galo 
atvirai pasirodo ne taip paprasta, bet Lilė norėjo papa- 
sakoti viską, kaip yra. — Taip, Adamai, aš jam atlei- 
dau, nes pasijutau esanti stipri. O dar pamaniau, kad 
jeigu jis taip nebesusivaldo, vadinasi, mane myli iš tik- 
rųjų. Toliau viskas vyko uždaru ratu. Kitą kartą jis pa- 
kėlė ranką prieš mane po dviejų mėnesių. 

Ji lėtai, kruopščiai maišė kiaušinienę. 

— Dabar nebesvarbu, dėl ko tai įvyko. Istorija vis 
kartojosi iš naujo, o aš niekaip negalėjau suvokti, jog 
dalis kaltės tenka ir man pačiai. Džesas pradėjo gerti, 
jį išmetė iš darbo, jis mušė mane vis dažniau ir daž- 
niau. Oi, pamiršau skrebučius, — lyg niekur nieko iš- 
tarė ji ir pasuko prie duoninės. 

— Lile! 

Ji tik palingavo galvą: 

— Paskui jis mane įtikino, jog dėl visko kalta tik 
aš. Aš — ir niekas kitas daugiau. Aš buvau nepakan- 
kamai protinga, nepakankamai seksuali, nepakanka- 
mai tyli, nepakankamai smarki. Ir taip toliau. Sitaip 
truko ilgiau nei metus. Du kartus buvau patekusi į li- 
goninę. Ten melavau, kad netyčia kritau. O sykį pasi- 
žiūrėjau į save veidrodyje ir tarsi pamačiau save iš ša- 
lies. Juk draugai jau seniai man sakydavo, kaip pasi- 
keičiau, norėjo padėti. Pamačiau mėlynes, užguitą 
žvilgsnį, išsišovusius kaulus. | 

Ji kruopščiai apvertė kiaušinienę. 

— Ir išėjau nuo jo. Pati gerai neprisimenu, kaip tai 
įvyko. Su savimi nieko nepasiėmiau. Tiesiog ėmiau ir 
persikrausčiau pas motiną. Apskritai klasikinis atve- 
jis. Man buvo baisu, nes Džesas šnekėjo, jog niekada 
manęs nepaleisiąs, ir jeigu aš išeisiu, jis tuojau pat at- 
eisiąs manęs. Bet tvirtai nusprendžiau: geriau mirti, ne- 
gu taip gyventi. Juk aš rimtai galvodavau apie savižu- 
dybę. Net pasirinkau būdą — tabletes. Juk aš bailė. 

Ji išdėliojo kiaušinienę, skrebučius ir bekoną į 
lėkštes. 

— Iš tikrųjų jis atėjo manęs, — pirmą kartą ji pa- 
žvelgė Adamui į akis. — Patykojo mane, įsitempė į au- 
tomobilį. Ten mane smaugė, šaukė. Aš netekau sąmo- 
nės. Paskui jis kiek apsiramino ir ėmė aiškinti man, kuo 
aš neteisi. Pasakė, jog aš — bloga žmona, jog teksią 
man įkrėsti proto. Tada išsigandau ne juokais. Ramus 

Džesas man atrodė dar baisesnis. Nežinojau, ką jis 
padarys su manimi. 

Ji ištiesino pečius jausdama, kaip užplūsta baimė 
ir nyksta narsa. 

— Prie šviesoforo jis sustojo, ir aš iššokau iš auto- 
mobilio. Tik per stebuklą išsilaikiau ant kojų. Kaip Die- 
vą myliu, tai buvo tiesiog stebuklas. Aš kreipiausi į po- 
liciją ir pasiekiau, kad Džesui uždraustų prie manęs pri- 
siartinti. Nuo tos dienos pradėjau kilnotis iš vietos į 
vietą, bet jis kiekvieną kartą mane surasdavo. Prieš at- 
važiuojant čia, jis vėl aptiko mane ir mušė taip, kad 
pamaniau, jog atėjo galas. Dėkui Dievui, mano klyks- 
mą išgirdo kaimynas ir ėmė daužyti į duris. Džesas pa- 
bėgo. 

Ji atsisėdo prie stalo, susidėjo rankas priekyje. 

— Aš irgi leidausi bėgti. Buvau įsitikinusi, kad čia 
jis manęs neras. Net su motina nesusitikau — galvo- 
jau, o jei jis per ją kokiu nors būdu mane susiieškos. 
Sįryt jai skambinau. Ji sako, kad Džesas nesirodė, — 
Lilė giliai atsikvėpė. — Aš žinau, kad jūs su Benu ir 
Neitu papasakosite apie Džesą policininkams. Esu pa- 
sirengusi atsakyti į visus klausimus. Tačiau turiu pasa- 
kyti: Džesas — mušeika, bet ne žudikas. Be to, jis pa- 
kėlė ranką tik prieš mane. Ir apskritai, jeigu jis mane 
aptiktų, iš karto pasirodytų. 

— Daugiau jis niekada nė pirštu nepalies tavęs, — 
Adamas pastūmė lėkštę ir delnu pridengė jos ranką. — 
Aš nežinau, kas bus toliau, bet dėl to gali būti tikra. 
Prisiekiu tau. 

— O jeigu vis dėlto tai jis? — ji užsimerkė. — Va- 
dinasi, aš atsakau už dviejų žmonių mirtį. 

— Nieko panašaus. 

— Jeigu žmogžudys — jis, — ramiai tęsė ji, — dėl 
visko kalta aš. Ir geriau man priprasti prie šios min- 
ties. Aš pasislėpiau čia, už jūsų nugarų. Bet nieko ne- 
išėjo, — ji smarkiai suspaudė jo pirštus. — Reikia žiū- 
rėti tiesai į akis. To mane mokė per psichoanalizę. Aš 

nesu narsi — nepalyginsi su Vila ir Tese. Bet kai ko vis 
dėlto mane išmokė. Matai, papasakojau tau viską, nors 
baisiai bijojau. Toliau bus lengviau. 

— Tai čia dar ne viskas? 

— Ne, apie Džesą aš papasakojau viską. Bet yra 
dar kita tema. 

— Tu gali su manimi kalbėti apie viską, ką pano- 
rėsi. 

— Po to, kas atsitiko naktį, aš apie tai beveik negal- 
vojau, — ji nervingai susijuokė ir atitraukė rankas. — 
Valgyk, šąla. 

— Lile, apie ką tu negalvojai? — nekantriai pa- 
klausė Adamas, bet netrukus klusniai prisitraukė 
lėkštę. 

— Apie tai aš jau pasakojau. Aš seniai matau, jog 
tu man neabejingas. Tai normalu, ir maniau, jog kalba 
sukasi apie įprastą vyro reakciją. Hormonai ir visa ki- 
ta, — ji prabėgom žvilgterėjo į jį, pamatė, kad jis visas 
įsitempęs. — Man taip atrodė, — pasakė lyg teisinda- 
masi. — Tu nieko tokio nesakei ir nedarei, bet aš ju- 
tau. O praėjusią naktį viskas pasikeitė. Tu suėmei ma- 
no veidą delnais, pasižiūrėjai į mane ir pabučiavai. Tarsi 
ištirpo visas pasaulis. Likai tik tu. Zinau, jog visa tai 
neteisinga, bet buvo taip nepaprasta. 

Ji pašoko, priėjo prie krosnies. 

— Žinoma, tai tik naujametinis bučinys. Jis visiš- 
kai nieko nereiškia. 

— Aš myliu tave, Lile. 

Joje suspurdėjo viltis. Lilė atsigręžė ir pamatė, kad 
Adamas stovi jai už nugaros. Jo plaukai blykčioja Žie- 
mos saulės spinduliuose, žvilgsnis įsmeigtas į ją. 

— Pamilau tave pačią pirmą minutę. Ne, iš tikrųjų 
aš laukiau tavęs visą gyvenimą. Tik tavęs, ir nieko dau- 
giau, — jis ištiesė jai ranką. 

Viltis peraugo į akinantį, deginantį džiaugsmą, ta- 
čiau išoriškai Lilė tebebuvo rami. 

— Viskas taip paprasta, — ji palietė jo ranką. — 

Kai viskas teisinga, paprasčiau negu paprasta, — ji pri- 


gludo prie jo krūtinės. — Aš noriu būti su tavimi. 
— Cia mes namie, — jis kakta atsirėmė į jos plau- 
kus. — Pasilik su manimi. 


— Gerai, — ji pakėlė veidą, įkvėpė jo kvapo. — 
Aš taip seniai norėjau prie tavęs prisiliesti. Ir tu prisi- 
liesk prie manęs. 

Kaip išvakarėse jis suėmė delnais jos veidą ir pa- 
bučiavo. Bet šį kartą jos rankos apglėbė jo kaklą — 
švelniai, meiliai, droviai. Nieko nebeklausinėdamas — 
to nė nereikėjo — Adamas nusivedė ją iš virtuvės į mie- 
gamąjį. Čia ant langų kabojo paprastutės užuolaidos, o 
kambario viduryje stovėjo tvarkingai užklota lova. 

Adamas sustojo, paglostė Lilės galvą. Lai spren- 
džia pati. 

— Ar aš nespartinu įvykių? 

Viduje virpėdama iš nekantrumo, ji tarė: 

— Ne, viskas puiku. Tu puikus. 

Tuomet jis užtraukė užuolaidas, kurios iš karto pri- 
plūdo auksinio saulės švytėjimo. Kambaryje ką tik bu- 
vo rytas, o dabar staiga stojo prieblanda. Lilė džiaugė- 
si Žengusi pirmą žingsnį. Dabar viskas eina savo vaga. 
Ji prisėdo ant lovos kraštelio ir išraudusi pradėjo nu- 
siauti batus. Adamas atsisėdo greta, irgi nusiavė ir švel- 
niai pabučiavo Lilę. 

— Tu bijai? 

Keista, bet ji nė trupučio nesibaimino. Nervino- 
si, tačiau baimės nejuto. O juk žinojo, kas yra bai- 
mė. Palingavusi galvą, Lilė pakilo ir pradėjo sagsty- 
tis palaidinę. 

— Aš nenoriu, kad nusiviltum manimi. 

— Kaip aš galėčiau nusivilti? Moteris, kurią my- 
liu, gulasi su manimi į lovą. 

Baikščiai žvilgčiodama į jį, ji nusitraukė palaidinę 
ir gėdydamasi prisidengė ja krūtinę. “Sią akimirką aš 
įsiminsiu visam gyvenimui, — pamanė Lilė. — Kiek- 
vieną žodį, kiekvieną judesį." 

Adamas priėjo prie jos, uždėjo ranką jai ant pe- 
ties, paglostė. Paskui atsargiai paėmė iš jos palaidi- 
nę, paleido ant grindų. Jos akys ir rankos siekė jos 
krūtinės. 

Lilė užsimerkė jausdama, kaip jo pirštai glosto, lie- 
čia, glamonėja. Paskui ji atsimerkė ir ėmė atseginėti jo 
palaidinės sagas. Jos rankos nuslydo tamsoka jo oda. 

— Aš noriu stipriai apkabinti tave, — sušnibždėjo 
jis ir atsagstė jos liemenėlės sąsagas. Liemenėlė nukri- 
to ant grindų, ir jie prisispaudė prie vienas kito. Ada- 
mo jaudulys stiprėjo. 

— Aš tau nesukelsiu skausmo, — tarė jis. 

— Zinau. 

Lilė nė kiek tuo neabejojo. Jo lūpos atsargiai lietė 
jos pečius, kaklą. Neskaudės. Ir nebus gėda. Siuo žmo- 
gumi ji tiki. Su juo net seksas bus geras ir meilingas. 

Kai Adamo pirštai palietė jos džinsų užtrauktuką, 
Lilė neatšlijo. Ji suvirpėjo, bet ne iš baimės. Adamas 
truktelėjo džinsus žemyn, Lilė pakėlė iš pradžių vieną, 
paskui kitą koją. 

Kai nusirengė ir Adamas, jos širdis suspurdėjo — 
iš ekstazės ir nekantraus laukimo. 

Jis toks gražus: po auksine oda įsitempę raume- 
nys, ilgi juodi plaukai krinta ant plačių pečių. Ir jis gei- 
džia jos, geidžia aistringai. Tai tikras stebuklas! 

— Adamai, — tyliai tarė ji, kai jie atsigulė į pata- 
lą, — Adamai Vuličaildai. 

Jis užgulė ją iš viršaus, o Lilė tvirtai apglėbė jo 
kaklą ir patraukė į save jo galvą. 

— Mylėk mane. 

— Myliu. Ir mylėsiu. 


Ko! Adamas su Lile kambario prieblandoje šventė 
gyvybės triumfą, kitas Žmogus ryškioje dienos šviesoje 
šventė mirtį. Miško tankmėje jis buvo vienui vienas. 
Sėdėjo savo urve, išdidžiai apžiūrinėjo į metalinę dėžę 
sukrautus trofėjus. Tai buvo tikri medžioklės trofėjai, 

o brangiausias iš jų — ilgi auksiniai plaukai merginos, 
įsėdusios ne į tą mašiną. 

Ji vardu Treisė — taip sakė pati. Be to, minėjo, 
kad jai aštuoniolika, bet, aišku, pamelavo. Snukutis dar 
vaikiškai putnus, bet kūnas, kaip pasirodė vėliau, jau 
visiškai subrendęs, moteriškas. 

Viskas klostėsi labai paprastai. Šalikelėje stovėjo 
mergaičiukė ir balsavo. Ant jos pečių — ryškiai raudo- 
na kuprinė, standūs džinsai aptempę neilgas kojas. Jo 
dėmesį patraukė plaukai. Zinoma, jie dažyti, bet jau 
itin gražiai blizgėjo saulėje. Mergaitės nagai taip pat 
skaisčiai raudoni kaip kuprinė. Aštrios, nenatūralios 
spalvos. 

Vėliau paaiškėjo, kad toks pat ir jos pedikiūras. 

Iš pradžių jis sėdėjo ramiai, klausėsi, o ji tarškėjo 
be perstojo. Pasakojosi pabėgusi iš Džordž Sičio Kan- 
zaso valstijoje. 

— Čia jau tau ne Kanzasas, vaikuti, — tarė jis ir 
nusikvatojo patenkintas savo sąmojumi. 

Mergiotė plepėjo be paliovos. Sakė pirmiausia iš- 
važiuosianti į Kanadą, ten truputį padirbėsianti, o pas- 
kui leisis į kelionę po pasaulį. Iš kuprinės išsiėmė kram- 
tomosios gumos, pavaišino jį. Paskui kuprinėje jis rado 
keturias cigaretes su marihuana. Jų jinai, gobšuolė, jam 
nepasiūlė. 

Visa įvyko labai greitai. Jis kirto jai vieną kartelį į 
smilkinį — taip, kad mergiotės akys iššoko, o ji iškart 
neteko sąmonės. Paskui nusigabeno ją į kalnus, kur taip 
tyku, ramu ir niekas nesutrukdys. 

Jos atžvilgiu jis planavo daugiau. 

Pirmiausia ją išžagino. Vyras jis ar ne galų gale? Iš 
pradžių tvirčiau surišo, kad nesidraskytų savo rausvais 
nagučiais. Mergiotė klykė iki užkimimo. O jis nesku- 
bėdamas smaginosi su ja ant siauros lovelės. Parodė iš- 
radingumo. 

Paskui parūkė jos žolytės ir surengė antrą seansą. 

Kadgi verkė ji, maldavo paleisti. Paskui ėmė pra- 
šyti, kad jis nemestų jos čia vienos, surištos ir nuogos. 

Ką padarysi — darbas yra darbas. Argi galėjo jis 
čia stirksoti su ja nuo ryto iki vakaro? 

Kai po paros sugrįžo, ji apsidžiaugė juo kaip saviš- 
kiu. Jis dar kartą ją išdulkino, privertė pasakyti, jog ji 
sužavėta. Ji pasakė. Pasakė viską, ką jis norėjo išgirsti. 

O paskui ji išvydo peilį. 

Jam prireikė daugiau nei valandos pėdsakams už- 
glaistyti. Bet nieko, dėl to verta pavargti. O pati ge- 
riausia idėja jam toptelėjo vėliau. Jis nuvežė Treisę iš 
Džordž Sičio Kanzaso valstijoje į Mersių rančą ir pa- 
guldė tiesiai po prieangiu. 

Idėja aukštos klasės. 

Jis pakėlė kraujuotą skalpą, pabučiavo jį ir kruopš- 
čiai įdėjo į dėžę. 

Galima įsivaizduoti, kaip visi ten nuščiuvo. Dėže- 
lę jis paslėpė į slėptuvę, džiaugdamasis, kaip rančoje 
visus krečia baimė. Jie visi bijo. Bijo jo. 

Atsitiesė, atstatė veidą į šaltą žiemos saulę. Svar- 
besnio už jį Žmogaus visoje Montanoje nėra. 

Jei kas būtų pasakęs Tesei, jog šaltą sausio naktį ji 
bus prie besikumeliuojančios kumelės visa išsiterlioju- 
si krauju ir nuovalomis, be to, tai dar suteiks jai malo- 
numo, — Tesė pokštininkui būtų patarusi kreiptis į psi- 
chiatrą. 

Tačiau štai jau antrą naktį ji keliais šliaužioja po 
gardą, padėdama Adamui ir Lilei. Jau gimė du kume- 
liukai, ir Tesė didžiavosi padėjusi jiems atsirasti pa- 
saulyje. 

— Cia viską pasaulyje pamiršti, — tarė ji, žiūrėda- 
ma, kaip naujagimis pirmą kartą stojasi ant kojyčių. 

— Tavo geros rankos, Tese, — pagyrė Adamas. 

— Dėl rankų nežinau, bet psichoterapijos aspek- 
tu darbuotis prie arklių labai naudinga. Visi čia dabar 
tokie nervingi. Vakar išeinu iš vištidės, pasuku už kam- 
po ir susiduriu su Biliu. Kaip pašokom abudu, kaip 
suspigom. 

— Praėjo jau dešimt dienų, — tarė Lilė, trindama 
sugrubusias rankas. — Netrukus tas įvykis atrodys kaip 
košmariškas sapnas. Vilą jau kelis kartus kvietė į poli- 
ciją, bet tyrimas mindžikuoja vietoje. 

— Stai kur tikras gyvenimas, — tarė Adamas, už- 
dėdamas ranką jai ant peties. 

Kumeliukas siekė motinos spenio. 

— Nugarą man irgi maudžia iš tikrųjų, — pasiskun- 
dė Tesė ir pasitrynė juosmenį. 

Kaip tik metas palikti Adamą ir Lilę dviese, o pa- 
čiai išsimaudyti šiltoje vonioje ir truputėlį pamiegoti. 
Žiūrėk, atsiras jėgų aplankyti Neitą. 

— Aš einu namo. 

— Dėkui, Tese. Tu labai mums padėjai. 

Ji nusišypsojo, užsimaukšlino skrybėlę. 

— Viešpatie, pamatytų mane dabar pažįstami... 

Si mintis jai pasirodė gan komiška. Tesė išėjo iš 
arklidės juokdamasi. 

Įdomu, ką pasakytų kosmetikos salone, jeigu ji ten 
nukaktų tokia kaip dabar: nagai purvini, džinsai ir fla- 
nelinė palaidinė iškruvinta, plaukai — na, apie plaukus 
geriau nė negalvoti. O svarbiausia — nė gramo kosme- 
tikos. 

Misteris Viljamas, asmeninis jos stilistas, tikriau- 
siai apalptų ir parkristų tiesiai ant savo puikaus roži- 
nio kilimo. 

Bus ką papasakoti per bohemos kokteilį. Ji įsivaiz- 
davo elegantišką vakaronę kur nors Beverli Hilse. Tesė 
— dėmesio centras, svečiams pasakoja apie mėšlą, viš- 
tidę, jautukų romijimą (čia reikės truputėlį pameluoti) 
ir jodinėjimą po prerijas. 

Taigi tikra ranča mažai panaši į Holivudo nuglais- 
tytas. Dar reikės papasakoti, kad aplinkui rančą šlais- 
tėsi žudikas maniakas. 

Ji krūptelėjo, susisiautė striuke. “Negalvok apie 
tai, — pasakė sau. — Vis vien nebus naudos." 

Paskui Tesė pamatė prieangyje Vilą. Ta stovėjo ant 
laiptelio ir žvelgė į tolį. “Sustingo kaip karaliaus Mido 
duktė", — pagalvojo Tesė. Ir net nenutuokia, kokia im- 
pozantiška jos išvaizda. Vila — vienintelė moteris, ne- 
turinti supratimo, kaip naudotis moteriškais kerais. Jai 
rūpi tik darbas, gyvuliai, kaubojai. 

Tesė norėjo pasakyti ką nors sarkastiška, bet laiku 
sustojo pamačiusi, koks nelaimingas Vilos veidas. Pa- 
laidi juodi plaukai krinta jai ant pečių lyg krioklys. 
Smakras pakeltas, liekna nugara sulinkusi. Iš tolo Vila 
galėtų atrodyti savimi pasitikinti, net išdidi. Bet iš arti 
matyti užuitos, sielvarto miglos užgultos akys. 

— Kas tau? — paklausė Tesė. 

Vila krūptelėjo išsigandusi, bet neatsisuko. 

— Buvo policija. 

— Ką tik? 

Vila nežinojo, kiek laiko ji išstovėjusi čia per šaltį, 
todėl ir atsakė išsisukdama: 

— Taip, prieš valandėlę. 

— Tavo išvaizda tokia... Geriau prisėstum, — Te- 
sė užlipo laipteliais. — Eime į vidų. 

— Jie išsiaiškino, kas ji, — tarė Vila, nepajudėda- 
ma iš vietos. — Jos žvilgsnis neramiai blaškėsi tai aukš- 
tyn, tai žemyn, kol galų gale sustingo įsmigęs į tą vietą, 
kurioje rado kūną. — Jos pavardė Treisė Menerli. Jai 
tebuvo šešiolika metų. Gyveno Džordž Sityje su tėvais 
ir dviem jaunesniais broliukais. Prieš šešias savaites pa- 
bėgo iš namų. Antrą kartą. 

Tesė užsimerkė. Ji nenorėjo žinoti, kuo vardu už- 
muštoji, apskritai nepageidavo žinoti smulkmenų. Ne- 
žinant jų, galvoti apie žuvusiąją kažkaip lengviau. 

— Einam į vidų. 


222 


— Man sakė, kad ji numirė mažiausiai prie dvylika 
valandų, tada ją atvežė čia. Ant kulkšnių ir riešų įsi- 
spaudę virvių žymės. Oda sužalota, matyt, ji bandė iš- 
silaisvinti. 

— (Gana, viskas. 

— Ją žagino. Ne kartą, visaip. Ir dar... Ji buvo nėš- 
čia trečią mėnesį. Įsivaizduoji, nėščia šešiolikmetė mer- 
gaitė iš Kanzaso... 

— Sakiau, gana. 

Tesei iš akių ištryško ašaros, ji tvirtai apsikabino 
seserį. 

Jos abi stovėjo svyrinėdamos ir verkdamos. Padan- 
gėje sukleketavo vanagas. Užplaukė debesis, uždengė 
saulę, ore pakvipo sniegu. Seserys stovėjo sielvarto ir 
baimės apimtos — tai ypatinga baimė, kurią pažįsta tik 
moterys. 

— Ką gi darysime? — Tesę persmelkė šiurpulys. — 
Viešpatie, ką gi mums daryti? 

— Nežinau. Aš nieko daugiau nežinau, — Vila ne- 
bandė išsilaisvinti. — Aš galiu valdyti rančą. Nepaisy- 
dama visų šių įvykių. Bet tereikia pradėti galvoti apie 
tą mergaitę... 

— Mes neturime galvoti apie ją. Mes turime gal- 
voti, kodėl tai atsitiko ir kodėl žudikas atvilko kūną 
čia. Štai į ką reikia sutelkti mintis. O apie užmuštąją 
nereikia galvoti. Geriau pagalvokime apie save, — Te- 
sė ranka nusibraukė ašaras. — Taip, turime galvoti apie 
savo gyvenimą. Stai kaip. Išmokyk mudvi su Lile šau- 
dyti iš pistoleto. 

Vila įsistebeilijo į ją, rodos, pirmą kartą įžvelgusi 
šiame Holivudo veidelyje kažką artima. 

— Gerai, išmokysiu, — ji ryžtingai atsikvėpė ir už- 
sidėjo skrybėlę. — Pradėsime tuojau pat. 

— Visa tai man nepatinka, — burbtelėjo Hemas, 
palinkęs prie dubenėlio su ankštiniais pipirais. 

Džimas įsipylė dar samtį ir mirktelėjo Biliui: 

— Kas gi, Hemai? 

Tas atsakė ne iš karto — palaukė, kol vėjas atneš 
naujo šūvio trenksmą. 

— Boba su ginklu, štai kas, — iškošė senasis kau- 
bojus. — O trys bobos su ginklais — tai jau iš viso 
per daug. 

— Atvirai pasakius, — Džimas pasigardžiuodamas 
atsikando pyrago, — Tesė su šautuvu ant peties atrodo 
labai seksualiai. 

Hemas apgailestaudamas įbedė į jį akis: 

— Matau, vaikine, ne visas jėgas skyri darbui. 

— Kiek bebūtų darbo, vyras visada ras laiko pasi- 
žiūrėti į gražią moterį. Ar teisybę sakau, Bili? 

— Teisybę. 

Nors, tiesą sakant, po naujametinės nakties Bilis 
kiek atvėso priešingai lyčiai. Smagintis su Mere En dži- 
pe buvo įdomu ir net šaunu. Bet paskui nutiko tai, dėl 
ko Bilis ilgam prarado menkiausią norą meilės nuoty- 
kiams. 

— Aš irgi bijau jų, — tarė jis prikimšta burna. — 
Jos jau visą savaitę pyškina, o Tesė dar nė sykio nepa- 
taikė į taikinį. Tiesiog baisu peržengti slenkstį. 

— Štai ką aš tau pasakysiu, — Džimas skambiai 
nusikosėjo ir atsistojo, — joms reikia tikro mokytojo, 
vyro. Aš kaip tik turiu kelias laisvas minutes. 

— Ar tik ne tu rengiesi mokyti Vilą, kaip reikia 
šaudyti? — nusišaipė Hemas. 

Savo metu jis pats išmokė Džeko Mersio dukterį 
naudotis ginklu ir tuo labai didžiavosi. 

— Juk ji šaudo geriau už visus Montanoje. Gali jai 
nors akis užrišti. Geriau duotum ramybę moterims, ką? 

— O ką aš joms padarysiu? — Džimas jau vilkosi 
striukę. — Nebent pasitaikytų patogi proga. 

Jis išėjo į lauką ir pamatė išlipantį iš džipo Džesą. 

— Sveikas, Džei Kei! — ištiesė jam ranką. — Se- 
niai tave bemačiau. 

— Buvo daug reikalų. 

Jis žinojo, jog smarkiai rizikuoja pasirodydamas 
Mersių rančoje vidury baltos dienos. Paprastai čia lan- 
kydavosi vakarais, sutemus. Stengėsi žinoti, kas deda- 
si. Pavyzdžiui, jis iš karto sužinojo, kad jo šliurė žmo- 
na gulėjo su Vulfčaildu. 

Na, nieko, dėl to galima palūkėti. 

— Važinėjau į Enisą, pirkau atsarginių dalių. Te- 
nai siuntinys tau, — jis numetė Džimui paketą ir peš- 


telėjo ūsus. Rodos, ūsai jam ėmė patikti. — Tai ir pa- 
ėmiau. 

— Dėkui, — Džimas pasidėjo paketą ant laipte- 
lio. — Ar ne metas sulošti pokerį, a? 


— Aš — už. Atvažiuokit su vaikinais pas mus į 
“Tris uolas". Kaip dėl šio vakaro? — jis viliojamai nu- 
sišypsojo. — Apšvarinsiu jus iki paskutinio skatiko. 

— Nebloga idėja, — Džimas pažvelgė į tą pusę, iš 
kur girdėti šūvių garsai, krenkštelėjo. — Pas mus čia 
trys mergelės pleškina iš patrankų. Norėjau jas pamo- 
kyti, kaip tai daroma. 

— Bobų negalima leisti prie ginklų, — Džesas išsi- 
ėmė pakelį cigarečių, pasiūlė jų Džimui. 

— Jos mirtinai persigandusios. Ar girdėjai, kas čia 
dedasi? 

— Savaime suprantama, — Džesas išpūtė dūmų de- 
besėlį. Gal verta surizikuoti — pasižiūrėti į Lilę? — 
Šlykšti istorija. Mergiotę papjovė, taip? Iš kur ji, iš Ne- 
braskos? 

— Ne, iš Kanzaso. Pabėgo iš namų. Ir štai prisibė- 
giojo. 

— Mergiščioms reikia sėdėti namie, o ne laksty- 
ti. — Džesas prisimerkęs žiūrėjo į cigaretės ugnelę. — 
Tegu mokosi būti geromis žmonomis. Nes jau visos 
bobos iškvaišo, nori tapti vyrais, — jis nusišypsojo 
piktu šypsniu ir pridūrė: — Tau tikriausiai tai patin- 
ka. Juk pas jus viską valdo boba. 

Džimas vos nepersikreipė, bet nusprendė viską nu- 
leisti juokais. 

— O man kas? Juolab kad Vila sugeba dirbti. 

— Gal ji ir sugeba, bet girdėjau, jog rudenį turėsi- 
te ne vieną viršininkę, 0 net visas tris. 

— Pamatysim. 

Džimas paniuro, noras eiti į šaudyklą pradingo. 

— Dėkui, kad iš miesto parvežei paketą, — burb- 
telėjo jis. 

— Niekis, — Džesas jau ėjo prie džipo. — Vadina- 
si, užvažiuojate vakarop. Ir pinigų nepamirškite. Jau- 
čiu, kad šiandien man pasiseks. 

— Na.na, — Džimas surūgęs pasitaisė skrybėlę, 
žvilgsniu nulydėjo džipą, pavymui murmtelėjo: — Tai 
šūdžius. 

Paskui grįžo vėl į bendrabutį. 

Tą pačią valandėlę Lilę, pasirengusią iššauti, su- 
purtė drebulys. 

— Sušalai? — paklausė Tesė. 

— Ne, tik kažkaip žvarbu. 

Ji žvilgterėjo per petį ir pamatė keliu lekiant džipą. 

— Turbūt ne ta koja šįryt išlipau iš lovos, — pa- 
traukė pečiais. 

— Linksma šneka. 

Tesė priėjo prie ugnies linijos, nusitaikė į konser- 
vų dėžutę ir prašovė. Kulka nušvilpė į šoną. 

— Ak, gyvatė! 

Vila apginklavo ją mažyčiu moterišku “smit-vesonu". 

— Nieko, nesinervink, — tarė Vila. — Nepataiky- 
si į piktadarį, tai bent jau rankena stuktelėsi jam į gal- 
vą. Svarbiausia — susikaupk. 

— O aš kaupiausi. Tik kulka labai maža. Jei turė- 
čiau tokią didžiulę patranką kaip tu... 

— Tai nuo atatrankos šleptelėtum ant šiknos. Pir- 
miausia išmok šaudyti su šiuo žaisliuku. Ziūrėk, štai 
Lilė pataiko penkis kartus iš dešimties. 

— Tiesiog aš dar nesusigaudžiau kas ir kaip. — Te- 
sė vėl iššovė, ir vėl pro šalį. — Dabar nulėkė arčiau. 
Aš pastebėjau. 

— Taigi, jei darysi pažangą tokiu tempu, po metų 
jau galėsi pataikyti į svirną. 

Vila išsitraukė iš dėklo karišką keturiasdešimt 
penkto kalibro “koltą" — sunkų, masyvų — ir tru- 
putį pasirodydama šešiais šūviais numušė šešias skar- 
dines. 

— Laukinių Vakarų Siaubūnė, — prunkštelėjo Te- 
sė, beprotiškai pavydėdama seseriai. — Kaip tau ir pa- 
vyksta? 

— Susitelkimas, tvirta ranka, taikli akis, — šypte- 
lėjusi ji paslėpė revolverį. — O gal to mažoka. Ar tu 
ko nors neapkenti? 

— Turi galvoje — be tavęs? 

Vila rūsčiai pakėlė antakį. 

— Sakyk, ar tavo gyvenime buvo niekšas, kuris su- 
daužė širdį ir metė tave? 

— Manęs nemeta, drauguže, — išdidžiai atsakė Te- 
sė, bet po akimirkos nusišypsojo. — Buvo vienas pa- 
šlemėkas šeštoje klasėje, vardu Džojus Kolambas. Tas 
kalės vaikas kurį laiką suko man galvą, o paskui išdavė 
susidėjęs su geriausia mano drauge. 

— Tad štai įsivaizduok, kad čia ne konservų dėžu- 
tė, o jo fizionomija. Bemat įsodinsi kulką į tarpuakį. 

Tesė ryžtingai sukando dantis, nusitaikė, bet pirš- 
tas ant gaiduko virptelėjo. 

— Viešpatie, juk aš negaliu nušauti dešimtmečio 
berniuko! — prunkštelėjo ji. 

— Juk jis jau seniai suaugo. Gyvena prašmatnioje 
viloje ir iki šiol tyčiojasi iš putnios mergužėlės, kurią 
nusižiūrėjo būdamas šeštoje klasėje, o paskui pametė. 

— Tai niekšas! — Tesė piktai išsišiepė ir šovė. — 
Kliudžiau! Kliudžiau! 

Ji ėmė šokti vietoje, o Vila paskubom atėmė iš jos 
pistoletą, kol Tesė nepersišovė kojos. 

— Ji sujudėjo, aš mačiau! — rėkavo Tesė. 

— Vėjas papūtė. 

— Joks vėjas! Aš pašoviau Džojų Kolambą! 

— Tu jį lengvai sužeidei. 

— Ne, jis guli ant žemės, plūsta kraujais. 

— Matau, šaudymas tau pradeda patikti, — įsiter- 
pė į pokalbį Lilė. — O kai dėl manęs, įsivaizduoju esan- 
ti mugėje, tire, ir noriu gauti prizą — didelį pliušinį 
meškiną, — seserys nustebusios sužiuro į ją, o Lilė iš- 
raudo. — Ką? Kaip matote, man sekasi. 

— Meškiną? Kokios spalvos? — pasidomėjo Vila. 

— Rožinės, — pralemeno Lilė, o Tesė nusikvato- 
jo. — Aš mėgstu rožinius meškiukus. Tarp kitko, tu vis 
pleškini aplink apskritimą, o aš jau mažiausiai tuziną 
surinkau. 

— Na, jos charakteris pradeda gesti, — pliaukšte- 
lėjo rankomis Tesė. — Man rodos, metas mums surengti 
varžybas. Ne, ne su tavimi, žudike, — ji purtėsi Vilos. — 
Aš varžysiuosi su rožinių meškų mėgėja, — ji priėjo prie 
pat Lilės. — Nagi, seserėle, pasižiūrėkim, kuri mūsų 
kietesnė. 

— Tuomet verčiau užsitaisykite pistoletus, — tarė 
Vila. — Juk nebėra kuo šaudyti. 

— Ką gaus nugalėtoja? — paklausė Tesė, užsitai- 
sydama pistoletą. — Be moralinio pasitenkinimo. Rei- 
kia prizo. Man patinka tikslūs, aiškūs uždaviniai. 

— Pralaimėjusi visą savaitę skalbs, — nusprendė 
Vila. — O Besė lai pailsi. 

— Aš gi ir taip mielai... — buvo bepradedanti Li- 
lė, bet Vila neleido jai tęsti. 

— Nutilk. Kaip, Tese, ar tu sutinki? 

— Viską viską išskalbti? Ir apatinius rūbus? 

— Taip, ir tavo prancūziškas kelnaites su nėriniais. 

— Tada rankomis. Skalbimo mašina gadina šilką, — 
linktelėjo Tesė, patenkinta sąlygomis. — Pradėk, Lile. 

— Taigi. Dvylika šūvių. Dvi apkabos po šešis šovi- 
nius. Kai būsi pasirengusi, Lile, pradėk. 

— Puiku. 

Lilė giliai atsiduso, prisiminė viską, ko mokė Vila. 
Jai prireikė kelių dienų, kol įprato neužsimerkti spaus- 

dama gaiduką. Lilė labai didžiavosi savo rezultatais. Ji 
kruopščiai nusitaikė, iššovė šešis kartus ir numušė ke- 
turias skardines. 

— Keturios iš šešių. Visai neblogai. Vamzdžius že- 
myn, gerbiamosios, — įsakė Vila ir nuėjo dar kartą pa- 
statyti taikinių. 

— Aš galiu tai padaryti, — įtikinėjo save Tesė. — 
Galiu numušti jas visas. Tai ne skardinukės, tai straz- 
danotasis pašlemėkas Džojus Kolambas. Esu įsitikinu- 
si, kad jis suspėjo mažiausiai du kartus išsiskirti. Nie- 
kingas apgavikas. 

Ji sukrėtė visas, tarp jų ir save pačią, — numušė 
tris dėžutes. 

— O ketvirtąją kliudžiau, — gyrėsi Tesė. — Gir- 
dėjau skambtelėjimą. 

— Taip taip, — sutiko kilniaširdė Lilė. — Tebūnie 
lygiosios. 

— Užtaisyti iš naujo, — įsakė Vila, kuriai visa ši 
scena teikė nepaprasto malonumo. 

Ji matė, kad į šaudyklą eina Neitas ir pamojavo jam 
ranka. 

— Baigti šaudyti! — sušuko Neitas, iškeldamas ran- 
kas. — Aš beginklis. 

— Imk ir užsidėk ant galvos obuolį, — tarė Tesė, 
viliojamai sumirkčiojo blakstienomis ir pakštelėjo Nei- 
tui į žandą. 

— Nė už ką pasaulyje. Net ir tokiai snaiperei kaip tu. 

— Čia varžybos, — paaiškino jam Vila. — Lile, 
tavo eilė. Didelis rožinis meškinas praktiškai tau ga- 
rantuotas, — ji nusijuokė, įsirėmė rankomis į šonus. — 
Gaila, kad taip vėlai atėjai, — tarė ji Neitui. 

Lilė numušė penkias skardines iš šešių, ir Vila su- 
sižavėjusi džiūgavo. 

— Gali rodytis cirke. Nagi, Holivudo mis, šauk 
geriau. 

— Saltai. 

Bet Tesės delnai suprakaitavo. Ji juto smarkų ode- 

kolono ir arklių prakaito kvapą — taip visada kvepė- 
davo Neitas. Tesė šiaip taip nusitaikė, ėmė šaudyti ir 
nė sykio nepataikė. 

— Mane išblaškė! — skundėsi ji, kai Vila pakėlė 
nugalėtojos Lilės ranką. — Tai tu išblaškei mane, — 
priekaištavo ji Neitui. 

— Mieloji, tu šaudai tiesiog stulbinančiai. Ne kiek- 
vienas Žmogus gali šešis kartus paeiliui pataikyti į Die- 
vo langus, — Neitas atsargiai paėmė iš jos pistoletą, — 
kad be reikalo nerizikuotų. Paguosdamas stipriai pa- 
bučiavo Tesę į lūpas. 

Vila pašaipiai pasakė: 

— Nepamiršk atskirti baltų baltinių nuo spalvotų, 
skalbėja. Ir surink tuščias tūteles. 

— Aš tau padėsiu, — šnibžtelėjo Lilė. 

— Nė velnio, — atsikirto Tesė. — Lažybos yra la- 
žybos. Bet kitą sykį varžysimės rankų lenkime. 

— Aš susirengiau į Enisą pirkinių, — tarė Neitas, 
stengdamasis ne per daug stebeilyti į aptemptą džin- 
sais Tesės užpakalį, jai kruopščiai rankiojant tūteles. — 
Gal jums ko nors reikia? Tad sakykite. 

“Taip ir patikėsiu tavimi", — pamanė Vila, stebė- 
jusi jo žvilgsnio kryptį. 

— Dėkui. Prieš porą dienų ten važiavo Tesė ir vis- 
ko nupirko. 

— Gal pavažiuoti su tavimi? — paklausė atsities- 
dama Tesė. 

— Būtų labai pageidautina. 

Ji žiūrėjo tiesiai jam į akis. Supylusi tūteles Vilai į 
delną, tarė: 

— Einu pasiimsiu krepšelį. 

Ji įsikibo Neitui į parankę ir, metusi išdaigininkės 
žvilgsnį į seseris, paprašė: 

— Pasakykite Besei, jog vakarienei manęs nelauktų. 

— Svarbiausia, nepavėluok skalbti! — riktelėjo 
Vila ir atsigręžė į Lilę. — Na, ir stipriai ji laiko jį už 
kiaušių. 

— O mano galva, jie labai gražiai draugauja, — pa- 
sakė Lilė. — Linksmi, gražūs. Kai jis pamato ją, iš kar- 
to išsišiepia iki ausų. 

— Jis paprasčiausiai žino, kad po pirmo jo žodžio 
ji iššoks iš kelnių, — Vila nusikvatojo pamačiusi, kaip 
Lilė nepritariamai susiraukė. — O tau ar gaila, ką? 
Nors, atvirai pasakius, aš nesuprantu, kodėl visi kraus- 
tosi iš galvos dėl to sekso. 

— O tujo bijaisi, ką? 

Lilės lūpose šis klausimas nuskambėjo netikėtai, 
Vilai atvipo apatinė lūpa. 

— Kaip kaip? 

— Anksčiau aš bijojau. Ir iki Džeso, ir gyvendama 
su juo, ir vėliau, — Lilė dėliojo sušaudytas skardinu- 
kes. — Anksčiau man atrodė, jog taip ir turi būti. Gir- 
di, seksas — tai kažkas nenuspėjama. Niekada nežinai, 
kur jis gali nuvesti. Visą laiką klysti, darai ir sakai ne 
tai, pasirodai kvaiša. 

— Kurgi čia galima suklysti? Kaip aš suprantu, tai 
paprastų paprasčiausia. 

— Suklysti galima daug kur. Pavyzdžiui, aš visada 
viską darydavau ne taip. Bent jau šitaip maniau. Bet su 
Adamu aš nieko nebijau. Kai supratau, jog jis myli ma- 
ne, visiškai nustojau bijoti. 

— To dar betrūko, kad jo bijotum. 

Lilė nusišypsojo, paskui surimtėjo. 

— Tu taip ir nepasakei nieko apie... na, apie tai, 


kad mes su juo... — ji užsikirto ir ryžtingai užbaigė: — 
Kad mes su juo miegame. 
— Iš tiesų! — Vila sucaksėjo liežuviu. — O aš gi 


maniau, jog judu nuo vakaro iki ryto lošiate korto- 
mis. Nejaugi jūs iš tikrųjų užsiiminėjate seksu? Aš pri- 
blokšta. 

Lilė nusišypsojo: 

— Taip, Adamas irgi sakė, kad vargu ar mums pa- 
siseks ką nors apmulkinti. 

— O kam jums ką nors mulkinti? 

— Jis... jis nori, kad persikelčiau pas jį. O aš neži- 
nau, ką tu pasakysi. Juk jis tavo brolis. 

— Tu jį darai laimingą. 

— Aš labai to noriu, — Lilė padvejojusi truktelėjo 
grandinėlę, kabančią jai ant kaklo. — Ir dar jis nori... 
Pasižiūrėk, ką man davė. 

Vila pasilenkė, pasižiūrėjo, ką sesuo laiko ant del- 
no. Pamatė paprastą žiedelį — auksinį su deimanto tru- 
pinėlių raštu. 

— Tai mano motinos žiedas, — sušnibždėjo Vila. — 
Adamo tėvas padovanojo jai šį žiedą vedybų proga, 
— ji pažvelgė į Lilę. — Vadinasi, Adamas tau pasi- 
piršo? 

— Taip. 

Lilė prisiminė, kaip gražiai jis tai padarė — pa- 
prastai, be skambių žodžių. 

— Kol kas aš jam nieko neatsakiau. Nežinau, ką 
daryti. Aš tiek visko prikrėčiau savo gyvenime... — ji 
pasitaisė: — Tai yra, norėčiau pasakyti, nuolat pakliū- 
davau į visokiausias istorijas. O be to, juk mudu pažįs- 
tami tik keletą mėnesių. Apskritai aš nusprendžiau pir- 
miausia pasikalbėti su tavimi. 

— O kuo čia dėta aš? — matydama, kad Lilė pasi- 
rengusi prieštarauti, Vila pakėlė ranką. — Aš niekuo 
dėta. Tai susiję tik su tavimi ir Adamu. Bet aš labai 
džiaugiuosi dėl jūsų. Nusiimk žiedą nuo grandinėlės, 
Lile, užsimauk jį ant piršto. Ir neverk, — ji pasilenkė 
ir pabučiavo seserį į skruostą, — nes Adamas pama- 
nys, kad tu kažko susierzinusi. 

— Aš myliu jį, — Lilė nusiėmė žiedelį, užsimovė jį 
ant piršto. — Aš myliu jį visa savo esybe... Tik pažiū- 
rėk, žiedas kaip tik! — šūktelėjo ji. — Adamas sakė, 
kad jis bus kaip tik. Iš kur jis žinojo? 

— Taip, šauniai atrodo, — pritarė Vila. — Eik, pa- 
sikalbėk su juo. O aš čia aptvarkysiu. 

Mašina lėkė tuščiu keliu. Tesė vaizdingai pasirąžė, 
nusižiovavo. 

— Tu atrodai labai patenkinta. Net nepatikėtum, 
kad prieš kelias minutes pralaimėjai lažybas. 

— Jaučiuosi tiesiog prašmatniai. Pati nežinau dėl ko. 

Tesė pasižvalgė į šalis, pasižiūrėjo į sniego dengia- 
mus kalnus, į bekraštę erdvę. 

— Aplinkui dedasi velniaižin kas. Bastosi kažkoks 
maniakas, žudo visus iš eilės. Aš du mėnesius nedariau 
manikiūro. O dabar esu pasirengusi dainuoti iš laimės — 
ir tik dėl to, kad važiuoju į kažkokį suknistą miesteliūkš- 
tį pirkinių. Na, ir gyvenimėlis! 

— Tu pamilai seseris, — paaiškino Neitas. — Da- 
bar jūs visos išvien. Mačiau jus tenai, šaudykloje. At- 
rodėte kaip viena komanda. 

— Tiesiog turime vieną tikslą, ir tiek. Mes turime 
apsiginti pačios ir apginti savo paveldą. 

— Niekai. 

Tesė suraukė kaktą, sukryžiavo rankas ant krūtinės: 

— Man rodos, Neitai, tu rengiesi sumauti man nuo- 
stabią nuotaiką. 

— Aš mačiau jus, Mersių giminės moteris. Jūs my- 
lite viena kitą ir jums gera drauge. 

— Mersių giminės moterys? — ji nusikvatojo, pas- 
kui pagalvojo, jog tai skamba ne itin blogai. — Ką gi, 
mano santykiai su Vila geresni nei anksčiau. Bet tik to- 
dėl, kad ji išmoko prisitaikyti prie manęs. 

— O tu prie jos? 

— Dar ko? Aš iš pat pradžių buvau normali, — 
Tesė lyg tarp kitko uždėjo ranką ant jo šlaunies. — Ar- 
gi tu nesutinki su manimi? 

— Visiškai normali. Tik liežuvautoja, riečianti no- 
sį ir užsispyrusi, — iškošė jis pro dantis, ir jau kitą 
akimirką Tesė jį nubaudė gan smarkiai įžnybdama. 

— Matau, jog tu manimi sužavėtas. 

Tarsi staigaus praregėjimo apimta, Tesė ėmė grei- 
tai sagstytis striukę. 

— Ką, karšta? — jis pasisuko prie krosnelės regu- 
liatoriaus. 

— Ne, bet tuoj bus karšta, — pažadėjo Tesė ir per 
galvą nusitraukė megztuką. 

— Ką tu darai? — jis vos nenulėkė nuo kelio į ša- 
likelę. — Tučtuojau užsimauk. 

— Na, jau ne. Stabtelėk. 

Ji vaizdingai atsisegė užtrauktuką liemenėlės prie- 
kyje, ir išlaisvintos krūtys subangavo į jį. 

iagi plentas! Dienos metas, atsikvošėk! 

Ti atitraukė jo kelnių prarėžo užtrauktuką, ir pa- 
matė, kad Neitas visiškai pasirengęs veikti. 

— Ką tu pasakei? 

— Tu išprotėjai. O jeigu kas nors pravažiuotų? Vieš- 
patie, Tese, — ji prisislinko prie jo ir bučiniu uždengė 
jam burną. — Atsargiai, tu mus pražudysi! 

— O tu sustabdyk, — pakartojo ji, bet jau be jo- 
kios Žaismės balse. 

Jos pirštai nekantriai plėšė jo palaidinės sagas. 

— Viešpatie, greičiau gi! Aš noriu, kad tu pripil- 
dytum mane iš vidaus. Greičiau! 

Džipas pasviro, ratai sucypė, ir tik stebuklo dėka 
Neitas sugebėjo išlyginti vairą. Jis staigiai nuspaudė 
stabdį, virpančiomis rankomis atsegė saugos diržą. Aki- 
mirksniu jau traukė nuo Tesės džinsus. 

— Mus areštuos, kaip Dievą myliu, areštuos, — 
pūkštė Neitas. 

— Rizikuokim. Na, greičiau. 

— Mes su tavimi... Oi! — pasirodo, kad po džin- 
sais be jokio rūbelio. — Tu gi persišaldysi! — tarė jis, 
nusimaudamas kelnes. — Kaip gali vaikščioti be apati- 
nių kelnių? 

— O aš pusprotė. 

Tesė lenkėsi į jį pasitikdama, kimiai dejuodama. Jų 
kūnai susiliejo galingos traukos lauke. 

Smarkus alsavimas, riksmai, dejonės. Mašinos lan- 
gai aprasojo, odinė sėdynė baisiai girgždėjo. Tiesa, vi- 
sa tai baigėsi labai greit — meilužiai užbaigė darniai 
vienu metu ir nutilo. 

— Tai bent, — sumurmėjo Neitas, jausdamasis vi- 
sai netekęs jėgų. — Atrodo, išprotėjau. 

Tesė pramerkė akis, nusikvatojo taip, jog jai su- 
skaudo šonkaulius. 

— O garbusis advokate, žemės druska, kaip jūs pa- 
aiškinsite žmonėms, iš kur atsirado moteriškų batų pė- 
dos ant jūsų mašinos lubų? 

Neitas pasižiūrėjo į viršų, sunkiai atsikvėpė. 

— Cia dar kas. Kaip aš paaiškinsiu, kad mano pa- 
laidinėje neliko nė vienos sagos? 

— Aš tau nupirksiu naują palaidinę, — pažadėjo 
Tesė ir ėmė užsiseginėti liemenėlę. 

Paskui greitomis perbraukė šepečiu plaukus, užsi- 
movė megztuką. 

— Na, viskas. Važiuojam pirkinių. 


16 


— Vil, ar galiu minutėlei? 

Ji atsitraukė nuo popierių ir skaičių tebegalvoda- 
ma: sėklos šįmet baisiai pabrango, bet vis dėlto reikia 
jų nusipirkti kuo greičiau. Naujagimių veršelių svoris 
palyginti su pernykščiu... Ji krestelėjo galvą: 

— Atleisk, Hemai. Aš klausau tavęs. Ar kas atsitiko? 

— Ne visai. 

Jis atsisėdo į krėslą, glamžydamas rankose skry- 
bėlę. Ziemos šaltis jį skvarbė iki kaulų. “Paprasčiau- 
siai mano kaulai seni, — pagalvojo jis. — Kasmet vis 
sunkiau ištveria šaltį." | 

— Buvau nuvažiavęs, pasižiūrėjau pašarų. Lyg ir 

viskas normalu. Ten susitikau su Bo Redliu — na, ku- 
ris iš “ Aukštutinių upokšnių". 

— Aš prisimenu Bo, — Vila atsistojo, įmetė pliaus- 
kų į židinį, nes žinojo, kad Hemas visada šąla. — Jam 
turbūt jau aštuoniasdešimt metų. 

— Sako, pavasarį sueis aštuoniasdešimt treji. Senas 
plepys, kai pradės liežuviu malti, žodžio neįterpsi. 

Hemas pasidėjo skrybėlę ant kelių, ėmė barbenti 
pirštais į ranktūrį. 

Jis jautėsi labai keistai. Kiek kartų per pastaruo- 
sius metus sėdėdavo šiame krėsle, bet kitoje stalo pu- 
sėje būdavo ne Vila su puodeliu kavos, o senasis Mer- 
sis su taure viskio. 

O, ir pajėgė gi jis gerti! 

Vila nekantriai truktelėjo pečiais. Ji žinojo: jeigu 
Hemas užvedė rimtą kalbą, tai ilgam. Pašnekesiai su 
juo panašūs į ledyno slinktį: kartų kartos gimdavo ir 
mirdavo, o ledynas vos judėjo iš vietos. 

— Tai tu sakai, Hemai, kad susitikai Bo Redlį? 

— Na, taip. Jo jaunesnysis berniokas persikėlė į 
Arizoną. Praėjo jau dvidešimt, o gal ir dvidešimt pen- 
keri metai po to. Jį taip ir vadina — Bo Jaunesnysis. 

Vila pagalvojo, kad “berniokui" turėtų būti apie še- 
šiasdešimt metų. 

— O toliau? 

— Na, štai, o Bo šeimininkės vardas Hedė. Hedė 
Redli. Ji puikiai moka marinuoti aguročius, kiekvieną 
kartą mugėje jie gauna pirmą prizą. Bo sako, kad jo 
senę labai kamuoja artritas. 

— Gaila senutės. 

Vila pagalvojo, jeigu pavasaris bus ankstyvas, gal- 
būt Lilė panorės padirbėti darže. Jai būtų įdomus tas 
darbas. | 

— Sįmet pavasaris šaltas, — tarė Hemas. — Vis 
nesibaigia. O juk jau veršeliai randasi visu tempu. 

— Zinau. Galvoju, gal pastatyti dar vieną karvidę. 

— Gera mintis, — mandagiai linktelėjo Hemas ir 

pradėjo suktis cigaretę. — Taigi Bo parduoda rančą ir 
išvažiuoja pas savo bernioką į Arizoną. 

— Sit kaip? — sukluso Vila. 

“Aukštutinių upokšnių" ranča garsėjo puikiomis 
ganyklomis. 

— Senis sudarė sandorį su kažkokiu įkeitėju, — 
Hemas lyžtelėjo popierių liežuviu, nusispjovė. Sunku 
pasakyti, ar į burną kas pateko, ar tai žodžio “įkeitė- 
jas" komentaras. — Rengiasi parduoti žemę gabalais. Ten 
būsiąs kažkoks tariamas kurortas. Bizonai ir visa kita. 

— Sutartis jau pasirašyta? 

— Bo sako, kad tas tipas sumokėjo jam tris kartus 
daugiau nei kainuoja žemė. Ak, jau tie miesto šakalai. 

— Vadinasi, nieko nebepakeisi. Tokių pinigų mes 
vis tiek nebūtume surinkę, — Vila atsiduso, perbraukė 
delnu veidą, bet čia į galvą jai šovė nauja mintis. — O 
padargai? Galvijai? Kaimenė? 

— Stai aš prie to ir artėju. 

Hemas išpūtė dūmų srovelę, pasižiūrėjo, kaip ji pa- 
mažu kyla į lubas. Vila kantriai laukė. Hemas tylėjo, o 
tuo metu augo nauji miestai, gimė naujos žvaigždės, Žlu- 
go pasauliai. 

— Jis turi naują šienapjovę. Tik trejų metų. Vudas 
tokios neatsisakytų. O kai dėl kaimenės, ji ne kažin ko- 
kia. Užtat Bo nutuokia apie karves, — Hemas vėl 11- 
gam nutilo traukdamas cigaretę. — Aš pasakiau, kad 
mokėtume po du šimtus penkiasdešimt už galvą. Jis, 
rodos, neįsižeidė. 

— O kokia jo banda? 

— Maždaug du šimtai galvų. Geros Herfordo veislės. 

— Taigi. Sutinku. 

— Gerai. Bet čia dar ne viskas, — Hemas užgesi- 
no cigaretę, atsilošė. Krėslas minkštas, ugnis kaitriai 
liepsnoja. — Bo atleidžia du padėjėjus. Vienas — kole- 
džo auklėtinis. Pernai atvažiavęs iš Bouzmeno. Gyvuli- 
ninkystės specialistas. Bo sako, kad vaikinas turįs per 
daug idėjų, 0 šiaip jau jis geras, protingas, darbštus. 

Viską žino apie dirbtinį apsėklinimą, veislės gerinimą 
ir panašius dalykėlius. Dar Nedas Takeris. Pažįstu jį 
jau dešimtį metų. Geras kaubojus, patikimas. 

— Nusamdyk juos, — paprašė Vila. — Už tą pa- 
tį užmokestį, kurį jie gauna “ Aukštutiniuose upokš- 
niuose". 

— Aš jam taip ir pasakiau. Bo liko patenkintas. 
Jis nerimauja dėl Nedo. Nori, kad vaikinas patektų į 
gerą rančą, — Hemas ketino stotis, bet vėl atsisėdo. — 
Ir dar. 

Vila nustebusi pakėlė antakius. 

— Kas dar? 

— Gal tu manai, kad aš jau nebepajėgiu susidoroti 
su savo darbu? 

Vila apstulbusi įbedė į jį akis: 

— Iš kur tai ištraukei? Iš kur tokios mintys? 

— Aš matau, kad dabar tu dirbi pusę mano darbo, 
o ir vaikinams suspėji padėti. Kai nesėdi čia prie po- 
pierėlių, tikrini tvoras, čiupinėji žolę pievose, gydai kar- 
ves, tąsaisi su prietaisais. 

— Aš valdau šią rančą. O tu puikiai Žinai, velniai 
tave griebtų, jog be tavęs aš čia nesusitvarkyčiau. 

— Tarkim, žinau. 

Hemas visa tai sakė nerimtai — tiesiog jam reikėjo 
iš pradžių gerokai ją supurtyti. ž 

— Aš štai vis klausinėju savęs, ko tu taip plėšaisi? 
Ką tu nori įrodyti numirėliui? 

Vila prasižiojo, susičiaupė, gurktelėjo seilę. 

— Nesuprantu, apie ką tu kalbi. 

— Dar kaip supranti, — jis supyko ir pakilo iš krės- 
lo. — Manai, aš aklas ir kurčias. Prisimink, kas tave 
lupo diržu, kas gydė tavo įbrėžimus ir mėlynes. Manai, 
aš nežinau, kas tau galvoje? Paklausyk manęs, mergyt, 
aš nebegaliu tau įkrėsti kaip anksčiau. Tapai jau per 
daug didelė ir nuožmi. Bet pasakysiu tau viena: tu gali 
mirtinai nusigaluoti, o Džekui Mersiui vis vien į tave 
nusispjaut. Juo labiau kad jis jau miręs. 

— Dabar čia mano ranča, — tyliai tarė Vila. — 
Kraštutiniu atveju trečdalis jos. 

Hemas linktelėjo patenkintas, kad jos balse skam- 
ba nuoskauda. 

— Taigi gerokai jis tau trinktelėjo tuo savo testa- 
mentu. Visą gyvenimą tyčiojosi iš tavęs, o galop irgi 
pasistengė. Neteisingai jis pasielgė, ne kaip žmogus. 
Žinoma, dabar, kai pažinau tavo seserėles, elgiuosi su 
jomis geriau, betgi ne čia esmė. Džekas įžūliai pasiel- 
gė su tavimi. Maža to, dar svetimus pristatė kontro- 
liuoti. 

Vila pajuto, kad ji užverda, bet staiga sumetė, jog į 
tėvo testamentą galima pažvelgti ir kitaip. 

— Oi, Hemai. Juk kontroliuoti reikėjo paskirti ta- 
ve, — negarsiai pratarė ji. — Kaip aš anksčiau nepa- 
galvojau! Būtent tu turėjai valdyti rančą šiuos metus. 
Įsivaizduoju, kaip tau buvo skaudu. 

“Zinoma, buvo skaudu, — pagalvojo Hemas, — bet 
ne tai svarbiausia. Tai dar galima išgyventi." 

— Ne apie tai kalbi. Aš visiškai neįsižeidžiau. Toks 
jau Žmogus buvo Džekas. 

— Tai teisybė, — atsiduso Vila. — Kaip norėjo, 
taip ir darė. 

— Tik nemanyk, kad aš nusiteikęs prieš Beną ir 
Neitą. Geri jie vaikinai, sąžiningi. Na, o be to, Džekas, 
žinia, Beną pristatė prie tavęs ne šiaip sau. Kiekvienas 
supranta. Bet kalbam apie ką kita, — jis mostelėjo ran- 
ka. — Aš sakau, jog tu Džekui nieko neprivalai įrodi- 
nėti. Seniai norėjau tau tai pasakyti, — jis linktelėjo 
patenkintas. — Stai ir pasakiau. 

— Aš negaliu lyg niekur nieko imti ir atsiriboti nuo 
j0. Juk jis mano tėvas. 

— Tai pasakei — tėvas. Kai iš jaučio paimame sper- 
mą ir apvaisiname karvę, jautis dar netampa tėvu. 

Vila pašoko sukrėsta: 

— Pirmą kartą girdžiu, kad tu šitaip kalbėtum apie 
ji. Maniau, jog tu jo draugas. 

— Aš visada jį vertinau kaip galvijų augintoją. Bet 
ne kaip žmogų. 

— Tai kodėl gi čia išgyvenai tiek metų? 

Hemas lėtai palingavo galvą: 

— Kas per kvailas klausimas? 

“Dėl manęs", — susivokė Vila, ji sumišo ir susigė- 
do. Nepajėgdama žiūrėti Hemui į akis, nusisuko į langą. 

— Tu išmokei mane jodinėti... 

—- Kažkas gi turėjo tai padaryti, — Hemo balsas 
staiga prikimo, ir senis nusikosėjo. — Antraip būtum 
nusisukusi sprandą, bemėgindama užsikarti ant arklio. 

— Kai man buvo aštuoneri, nukritau ir susilaužiau 
ranką. Jūs su Bese nuvežėte mane į ligoninę. 

— Taip, Besė tiek susinervino, kad negalėjo sėdėti 
už vairo. Man vos nesulaužė džipo. 

Hemas subrazdėjo krėsle apžiūrinėdamas storus, 
trumpus savo pirštus. 

“Jei žmona nebūtų mirusi praėjus porai metų po 
vestuvių, aš irgi galėjau turėti savo vaikų", — pagalvo- 
jo jis. Bet nėra prasmės aptarinėti šios temos. Juk vai- 
kų taip ir negimė. Užtat jis turėjo Vilą. 

— Aš nekalbu apie praeitį — aš kalbu apie tai, kas 
yra dabar. Tad štai, Vil, sumažink apsisukimus. 

— Cia tiek daug visko atsitiko. Visą laiką man sto- 
vi akyse ta mergaitė ir Marinatas. Tik užsimerkiu, ir 
jie jau čia — tiesiai man prieš akis. 

— Tu juk nieko negali pakeisti ir ištaisyti, tiesa? Ir 
tu dėl nieko nekalta. Tas šunsnukis visiškai suįžūlėjo. 

Vila prisiminė, kad beveik tais pačiais žodžiais jis 
ką tik atsiliepė apie jos tėvą, ir krūptelėjo. 

— Aš nenoriu, Hemai, kad mirtų Žmonės. Dar vie- 
nos mirties aš nebeištversiu. 

— Kodėl neklausai manęs, kad tave velniai? — 
suriaumojo jis taip garsiai, kad Vila išsigandusi tankiai 

sumirksėjo. — Tu nekalta, prakeikta kvaiša! Kas įvy- 
ko, jau įvyko. Ir tiek. Tu neprivalai smaugtis rančoje 
po dvidešimt valandų per dieną. Pasistenk nors trupu- 
tėlį pabūti moterimi. 

Jai nukaro žandikaulis. Hemas niekuomet ir ant 
nieko nerėkė. Vadinasi, išties baigėsi jo kantrybė. Be 
to, jis nė sykio sau neleido priminti jai, jog priklausan- 
ti silpnajai lyčiai. 

— Ką nori tuo pasakyti? 

— Kada paskutinį kartą apsivilkai padoria suknele 
ir nuėjai į šokius? — reikliai paklausė Hemas, tirštai 
išraudęs. — Naujieji metai nesiskaito. Ta suknelė buvo 
nepadori. Dėl jos vaikinai tiesiog seilėjosi. 

Vila nusijuokė ir susidomėjusi paklausė: 

— Teisybė? 

— Jei būčiau tavo tėvas, nuvaryčiau tave į viršų 
persirengti ir dar būtum gavusi antausių, — Hemas su- 
trikęs nusikosėjo. — Na, tiek to, baikim. O štai kur 
suku kalbą. Tegu jaunasis Makinonas pakviečia tave į 
restoraną ar kiną. Gana tau vaikščioti purvinais auli- 
niais batais. Supranti, kur suku? 

— Kažkodėl tu šiandien įsismaginai, — pasakė Vi- 
la, pagalvojusi, jog seniui, matyt, jau prisikaupė. — Ko- 
dėl manai, kad sutiksiu eiti į restoraną su Benu Maki- 
nonu? 

— Ne aklas aš. Mačiau, kaip šokdami glamžėtės. 

Hemas jai nepasakojo, kad prieš savaitę, susėdus 
prie pokerio, Benas tik ir klausinėjo apie Vilą. O po- 
kalbiai lošiant pokerį — rimtas darbas. Maždaug kaip 
per išpažintį bažnyčioje. 

— Stai ir viskas, ką norėjau tau pasakyti. 

— Nejaugi? — ji dygiai nusišypsojo. — O dėl ne- 
teisingos mitybos, asmeninės higienos ir auklėjimo? 

“Se tau", — sutriko Hemas ir nustojo šypsojęsis. 

— Valgai mažai, kaip triušis. O dėl higienos — šiuo 
metu ėmei nemažai praustis. Na, apie auklėjimą nekal- 

bėsime. Tu jo neturi ir nesi turėjusi, — pamatęs, kaip ji 


pasipūtė, Hemas buvo visai patenkintas. — Tai eisiu. 
Dirbti reikia. — Jis atsistojo, patylėjo ir reikšmingai 
tarė: — Sako, Stju Makinonas susirgęs. 


— Misteris Makinonas? O kas jam? 

— Gripas, bet jau labai sunkus. Besė štai iškepė 
saldų bulvių pyragą. Gal nuvežtum ten? Stju dievina sal- 
dumynus. O ir tave. Aplankytum jį, juk kaimynė esi, ką? 

— Auklėji mane, tiesa? 

Ji pasižiūrėjo į popieriais užverstą stalą, paskui pa- 
žvelgė į žmogų, kuris ją išmokė visko, ką ji mokėjo gy- 
vendama. 

— Gerai, Hemai. Užsuksiu ten. 

— Šaunuolė, — linktelėjo jis ir išėjo. 


Pakeliui ji turėjo apie ką pagalvoti: du nauji darbi- 
ninkai, dar viena dviejų šimtų galvų banda. O kaip dėl 
tėvo? Gal ji išties veltui neriasi iš kailio, bandydama 
kažką įrodyti žmogui, kuriam visada į ją buvo tik nusi- 
spjauti? 

O štai Hemui, kuris visada ją mylėjo, parodė ne- 
dovanotiną panieką. 

Keletą mėnesių ji tik ir darė tai, kas Žeistų jo savi- 
meilę. Ką gi, dar nevėlu klaidą ištaisyti. Jis teisus ir dėl 
žmogžudžių, betgi kaltės jausmo ji vis vien neatsikratys. 

Kaip ir baimės. 

Perbėgo šiurpuliukas, ir ji įjungė krosnelę. Kelias 
gerai nuvalytas, abipus iškilusios aukštos sniego pus- 
nys. Rodos, kad važiuoji siauru baltu tuneliu, virš ku- 
rio ryškiai mėlynuoja dangus. 

šiaurės vakarus nuo rančos nušliuožė kalnų lavi- 
na. Žuvo trys slidininkai. Pūga užklupo medžiotojus, 
įsikūrusius stovykloje kalnuose. Juos teko gelbėti malūns- 
parniais, bet žmonės gerokai nušalo. Kaimyninėje rančo- 
je lūšis papjovė keletą karvių. Du turistai dingo nežinia 
kur tarp kalnagūbrių. Tokias naujienas pranešė radijas. 

O be to, be visų šių tragedijų, kažkur netoliese bas- 
tosi žudikas. 

Kurorto zona šią žiemą klestėjo. Medžiotojai tvir- 
tino, jog tokių metų šiose vietovėse anksčiau nebuvę. 
Galvijai tuko karvidėse, kumelės jau ėmė kumeliuotis. 

Gyvenimas ir klestėjimas mirties kaimynystėje. 

Vila pradėjo galvoti apie seseris. Lilė pražydo iš 
meilės, pavasarį jau numatytos vestuvės. Tesė išsivežė 
Neitą visam savaitgaliui papramogauti į kurortą. O čia 
dar Hemas pristojo su savo šokiais. 

Ką daryti? 

Vila vos. spėjo nuspausti stabdį. Dar truputėlis, ir 
ji būtų atsitrenkusi į stambų elnią, stovintį vidury ke- 
lio. Automobilį užnešė į pusnį, o elnias tik neskubėda- 
mas pasuko galvą ir nuobodžiaudamas žvilgterėjo į Vilą. 

— Ak tu, mano gražuoli! 

Vila susijuokė ir kakta prigludo prie vairo laukda- 
ma, kol aprims širdies plakimas. Šią akimirką į stiklą 
kažkas pabeldė, ir ji vos nešoktelėjo. 

Vila išvydo nepažįstamo vyriškio veidą — gerašir- 
dį, angeliškai gražų, gaubiamą auksinių kaštoninių plau- 
kų. Virš lūpų tvarkingi ūsiukai, ištįsę į šypseną. Vila 
instinktyviai ranką kyštelėjo po sėdyne, kur gulėjo tris- 
dešimt aštunto kalibro revolveris. 

— Ar jums nieko neatsitiko? — paklausė vyras, 
kai ji vos vos nuleido stiklą. — Važiavau iš paskos ir 
mačiau, kaip jus užnešė. Nesusižeidėte? 

— Ne, viskas gerai. Tik išsigandau. Visiškai neste- 
bėjau kelio. 

— Stambus šunsnukis, a? 

Džesas žvilgsniu palydėjo elnią, kuris karališkai ne- 
skubiai nužingsniavo nuo kelio ir vikriai peršoko per 
pusnį. 

— Gaila, šautuvėlio nepasiėmiau. Tokiais ragais pa- 
puošus sieną... 

Jis žvilgterėjo į merginą ir patenkintas pastebėjo, 
70g ji Žiūri į jį su baime ir įtariamai. 

— Ar jūs visai gerai jaučiatės, mis Mersi? 

— Taip, — jos pirštai suspaudė revolverio ranke- 
ną. — Ką, ar mes pažįstami? 

— Nemanyčiau. Bet esu matęs jus porą kartų. Ma- 
ne vadina Džei Kei. Jau keletą mėnesių dirbu “Trijose 
uolose". 

Ji truputį apsiramino, bet stiklo žemyn vis dėlto 
nenuleido. 

— Ak taip, pokerio lošimo meistras. 

Jis akinamai nusišypsojo — žavi jo šypsena nė kiek 
ne menkesnė už trisdešimt aštunto kalibro revolverį. 

— Ką, sukūriau sau reputaciją? Juk aš išsiurbiu 
jūsų pinigėlius. Mokate juos savo vaikinams, 0 tie ati- 
duoda man. Matau, jūs vis dar išbalusi. 

“Įdomu, kokia jos oda čiupinėjant. Mergiotė turi 
indėnų kraujo. Iškart matosi." Jis dar niekada nesidul- 
kino su mišriakrauje. “Bus puiki dovanėlė Lilei — imti 
ir įpūsti jos seserėlei." 

— Pasėdėkit, truputį atsikvėpkit. Gerai dar, kad jū- 
sų reakcija greita, antraip tektų atkasinėti jus iš pusnies. 

— Man nieko neatsitiko, garbės žodis. 

“Kokios gražios jo akys, — pamanė ji. — Šaltos, 
bet labai gražios. Veidas paprastas, nė kiek nebaisus. 
Ko gi aš taip persigandau?" | 

— Aš kaip tik važiuoju į jūsų rančą, — tarė ji, pri- 
siminusi geras elgesio manieras. — Man pasakė, jog 
misteris Makinonas susirgęs? 

— Gripas jam. Guli jau porą dienų, bet šiandien 
lyg ir geriau. Girdėjau, jums irgi netrūksta savų bėdų. 

— Taip, — ji sukluso. — Eikite į savo automobilį. 
Čia stovėti šalta. 

— Taip, vėjas toks piktas, kandžiojasi. Kaip aist- 
ringa boba, — jis mirktelėjo. — Važiuokit, aš važiuo- 

siu jums iš paskos. O Džimui pasakykite, kad rengtųsi 
lošimui. 

— Gerai. Dėkui, kad stabtelėjote. 

— Aš tai padariau su didžiausiu malonumu, mem, 
— jis galantiškai kilstelėjo skrybėlę viduje šaipyda- 
masis. 

Sėsdamas į automobilį, jau atvirai kvatojosi. Štai 
ir susipažino su giminaite. Iš karto matyt, jog su šia 
mišriakrauje vyrui nebus nuobodu. Reikėtų tuo įsiti- 
kinti. Visą kelią Džesas niūniavo, o kai prie rančos var- 
tų jam teko pasukti į šalį, linksmai pasignalizavo Vilai 
ir dar pamojavo ranka. 


Duris atidarė Šelė, užsisodinusi ant pečių vaikelį. 

— Kokia maloni staigmena! Ką čia turi — pyra- 
gą? — ji apsilaižė, žiūrėdama į dėžutę. — Užeik, sės- 
kis prie stalo. 

— Cia tavo šešurui, — Vila paslėpė dėžutę už nu- 
garos. — Kaip jis jaučiasi? 

— Geriau. Jis pradėjo pašaipiai kamuoti Sarą. To- 
dėl aš čia ir atėjau. Padedu jai. Nusimesk striukę, ei- 
nam į virtuvę, — ji patapšnojo burkuojančią mažylę per 
nugarėlę. — Tiesą sakant, vienai man baisoka sėdėti 
namie. Žinoma, kvaila, bet vis rodosi, jog kažkas į ma- 
ne žiūri, žvilgčioja pro langus ir panašiai. Sią savaitę 
Zakas tris kartus patikrino užraktus. O anksčiau mes 
niekada neužsirakindavome. 

— Zinau. Mūsų rančoje irgi tas pat. 

— Ar policija nieko naujo nepasakė? 

— Ne. . 

— Tiek to, nebekalbėkime apie tai, — Selė paže- 
mino balsą. — Kam reikia nervinti Sarą? Pažiūrėkite, 
ką atsivedžiau! — garsiai sušuko ji, atvėrusi duris. 

— Vila! — Sara metė skutusi bulves, nusišluostė 
rankas. — Kaip džiaugiuosi! Sėskis. Kava ant viryklės. 

— Štai pyragas, — tarė Vila, sutrikusi dėl tokio 

svetingo sutikimo. Kai Sara pabučiavo ją į skruostą, Vi- 
la sumišusi nusišypsojo. — Cia saldus bulvių pyragas. 
Besė iškepė. Ligoniui. 

— Puiku. Jis turės kuo užsiimti, nes jau baisiai įky- 
rėjo man. Pasakyk Besei, kad aš labai jai dėkinga. Sės- 
kis, išgerk kavos, suvalgyk kekso, pasišnekėk su mu- 
mis. Mudvi su Sele jau viską apkalbėjome. Kasmet žie- 
ma vis ilgesnė ir šaltesnė. 

— Bo Redlis parduoda savo rančą ir persikelia į 
Arizoną. 

— Nejaugi? — Sara pagyvėjo, nes buvo išalkusi nau- 
jienų ir apkalbų kaip pelė sūrio. — O aš negirdėjau. 

— Pardavė žemę įkeitėjui. Dabar ten bus kuror- 
tas. Bizonai ir kitokie niekai. 

— Čia tai bent, — švilptelėjo Sara pilstydama ka- 
vą į puodelius. — Stju ištiks priepuolis, kai tatai išgirs. 

— Ką išgirs? — pasiteiravo Stju Makinonas, įeida- 
mas į virtuvę. Žili jo plaukai susitaršę, visko matęs pir- 


ties chalatas užsegtas ties krūtine. — Pas mus esama 
svečių, 0 manęs niekas nekviečia, — jis mirktelėjo Vi- 
lai, juokaudamas pašiaušė jai plaukus. — Tai čia pyra- 


gas? Mano mėgstamas pyragas, o aš tarsi kvailys dryb- 
sau lovoje? 

— Nieko, pagulėsi, kiek reikės. Bet kadangi jau at- 
ėjai, tai sėskis. Gersime kavą, bet ne su keksu, o su 
pyragu. 

Jis prisitraukė kėdę, pasižiūrėjo į marčią. 

— Ar tu pagaliau duosi man palaikyti anūkėlę? 

— Neduosiu, — Šelė prisispaudė prie savęs Ebę. — 
Pirmiausia atsikratyk bacilų. Gali Žiūrėti, o liesti nega- 
lima. 

— Moterys mane užujo, — pasiskundė Stju Vilai. — 
Porą kartų sučiaudėjai, ir tuoj pat guldo į lovą, pradeda 
kimšti vaistus ir visa kita. 

— Jo temperatūra buvo aukšta, — atsiduso Sara, 
dėdama priešais vyrą lėkštelę su pyrago gabalu. — Na, 

valgyk ir liaukis niurnėjęs. Nėr blogiau, kai serga su- 
augęs vyras. Kaip Dievą myliu, įnoringesnis už vaikus. 
Tu, Vila, neįsivaizduoji, kiek kartų per pastarąsias tris 
dienas aš laksčiau laiptais aukštyn ir žemyn. 

Ji švelniai suėmė vyrą už smakro, tiriamai apžiū- 
rėjo jo veidą ir patenkinta sušnibždėjo: 

— Lyg ir rausvesnis. Valgyk savo pyragą, paplepėk 
su Vila, o paskui marš atgal į lovą. 

— Matai? — atsiduso Stju darbuodamasis šaku- 
te. — Užtenka man susirgti ir ji bematant pradeda nu- 
rodinėti. 

Tuo metu atsivėrė durys, ir įėjo Zakas. Stju iš kar- 
to atkuto. 

— Aha, daugiau mūsiškių. Eikš čia, sūneli, sėskis. 
Tik pyrago negausi, nes jis mano. 

— Kokio pyrago? Sveika, Vila. 

Zakas Makinonas — liesas vyrukas, paveldėjęs iš 
motinos garbanotus plaukus, o iš tėvo kvadratinius žan- 
dikaulius. Jo akys tokios pat žalios kaip ir Beno, tik 
svajingesnės. Zakas labiau už viską mėgo skraidyti pa- 
debesiais — tiesiogine ir perkeltine prasme. Nusime- 
tęs striukę ir skrybėlę, jis pabučiavo žmoną, paėmė ant 
rankų dukrytę. 

— Ar kojas nusivalei? — paklausė motina. 

— Taip. Tai kas čia per pyragas, klausiu? Bulvių, 
tiesa? 

— Pyragas mano, — rūškanai tarė Stju, prisitrauk- 
damas šį patiekalą. 

Durys vėl atsivėrė. 

— Bėroji, žiūrėk, tuoj apsikumeliuos, — buvo be- 
pradedąs Benas, bet pamatęs Vilą, nušvito. — Sveika, Vil. 

— Ji atnešė pyragą, — pasidžiaugė Zakas, — 0 tė- 
tis nenori pasidalyti. 

— Kokį pyragą? — paklausė Benas, sėsdamasis ša- 
lia Vilos ir lengvai timptelėdamas ją už plaukų. 


247 


— Tokį, kurį mėgsta tavo tėvas, — atsakė ji ir su- 
drožė jam per ranką. 


— Sauni mergaitė, — pagyrė Stju pilna burna ir 
liūdnai atsiduso pamatęs, kad žmona atpjovė po gabalą 
sūnums. — Mano galva, dabar sergu aš, 0 ne jie. 


— Jei tu sušlemši viską vienas, tikrai susirgsi. Še- 
le, pasiimk iš Zako vaiką ir papilstyk kavos. Benai, baik 
lindęs prie mergaitės. Tegu ramiai pavalgo. 

— Visus džyrina džyrina nuo ryto iki vakaro, — 
bambėjo Stju ir pragiedrėjo, kai Vila atidavė jam savąjį 
gabalą pyrago. 

— Kaip tau negėda, Stiuartai Makinonai, — Sa- 
ra įsirėmė rankomis į šonus, smerkiamai žvelgdama į 
vyrą. 

— O kas čia blogo? Ji pati man davė. Kaip gyvena 
tavo sesutės, Vil? 

— Gerai. Tik... 

Vila užsikirto. Tarp mūsų kalbant, nei Lilė, nei Ada- 
mas neprašė jos slėpti naujienos. Vis vien Žmonės jau 
plepa. 

— Adamas ir Lilė susižadėjo. Vestuvės numatomos 
birželį. 

— Vestuvės?! — aiktelėjo susižavėjusi Šelė. — Kaip 
šaunu. 

— Vadinasi, Adamas veda, — sentimentaliai atsi- 
duso Sara. — O aš pamenu, kaip jie su Benu eidavo 
meškerioti prie upelio, — ji sukūkčiojo, nusišluostė 
akis. 

— O mergvakariui ruoštis mes tau padėsime. 

— Kam, kam? 

— Mergvakariui, — žvaliai atsakė Šelė. — Aš tie- 
siog degu nekantraudama. Juodu gyvens pas Adamą, 
jo Žavingame mažame namelyje, ar ne? Įdomu, kokią 
suknelę užsisakys Lilė. Reikia jai pasakyti — Bilingse 
yra puiki parduotuvė, ten man pasiuvo nuostabią suk- 

nelę. Tiesiog fantastišką. O judviem ji turėtų parinkti 
ryškesnių spalvų. 

Vila užspringo kava ir pastatė puodelį. 

— O kam dar to reikia? 

— Na kaipgi, juk jūs su Tese būsite pamergės. Jums 
reikėtų tamsiai mėlynos ar sodriai raudonos. 

— Raudonos? 

Ji atrodė taip išgąsdinta, kad Benas pajuto turįs 
užstoti ją: . 

— Liaukis gąsdinusi ją, Sele. Vil, nieko nebijok. 
Aš tave pasergėsiu. Juk aš būsiu pajaunys, — jis susi- 
daužė su ja puoduku. — Sįryt kalbėjausi su Adamu. 
Norėjau pats apie tai papasakoti namiškiams, bet tu ap- 
lenkei mane. 

Zakas baigė kramtęs paskutinį kąsnelį pyrago ir ta- 
rė Žodį: 

— Su Adamu pasikalbėsiu aš. Man dar neužgiję 
randai po vestuvių, — atsakydamas į Selės pasipiktini- 
mo šnypštimą, jis tik šyptelėjo. — Prisimeni, Benai, ko- 
kia beždžione aš buvau priverstas apsitaisyti? Maniau, 
uždusiu, — Selė garsiai pliaukštelėjo jam per pakaušį, 
bet Zakui tai nepadarė nė mažiausio įspūdžio. — Už- 
tat kai bažnyčioje pamačiau nuostabų reginį, artėjantį 
į mane, gerklę tiesiog užspaudė gumulas. Nieko gra- 
žesnio savo gyvenime nesu matęs. 

— Cia tai tikra teisybė, sūneli, — linktelėjo Stju. — 
Aš nė kiek nenusiteikęs prieš vestuves, nors su jūsų ma- 
myte mes pasielgėme labai kukliai — ėmėme ir pabė- 
gome. 

— Kaipgi kitaip, tavo tėvas būtų peršovęs tave, — 
tarė Sara. — Vila, pasakyk seseriai, jog mes noriai jai 
padėsime. Ak, kai pagalvoji apie vestuves, apima toks 
jausmas, tarsi būtų prasidėjęs pavasaris. 

— Gerai, ji bus dėkinga jums. Na, man metas. 

— Ne ne, dar anksti, — sugriebė jai už rankos Se- 
lė. — Tu beveik nė nepasėdėjai. Aš tuojau nuvarysiu 

Zaką namo, tegu atneša šūsnį “Nuotakos" žurnalų ir 
fotografijų albumą. Gal Lilė ras kokią idėją. 

— Aš manau, ji pati mielai atvažiuos pas jus ir vi- 
sa tai aptars. 

Pagalvojus apie būsimas vestuves, Vilos nuotaika 
jau iš anksto ėmė gesti: 

— Aš dar pasėdėčiau, bet metas važiuoti. Jau temsta. 

— Ji teisi, — tarė Sara, pašnairavusi į prieblandą 
už lango. — Moteriai geriau nevažinėti vienai sutemus. 
Benai, sūneli... 

— Taip, aš ją palydėsiu, — nepaisydamas Vilos 
prieštaravimo, jis pakilo ir apsirengė. — Kas nors iš 
tavo vaikinų parveš mane atgal. Arba paskolinsi man 
džipą. 

— Taigi man taip bus ramiau, — įsiterpė Sara. — 
Tiesiog košmaras, kas čia pas mus dedasi. O su Benu 
tu gali nieko nesibaiminti. 

— Na, gerai, įkalbėjote. 

Atsisveikinusi su Makinonais, kurie ją palydėjo iki 
pat durų, Vila sėdo už vairo. 

— Tu laimės kūdikis, Benai. 

— Cia dabar? 

Ji liūdnai palingavo galvą ir ne iš karto atsakė. 

— Tu net nesupranti, kaip tau pasisekė. Tau atro- 
do tai visai natūralu, taip visada buvę. 

Jis nenuovokiai apžiūrinėjo jos profilį. 

— Apie ką čia kalbi? 

— Apie šeimą. Tavo šeimą. Kiek kartų esu sėdėju- 
si jūsų virtuvėje ir anksčiau, bet tik šiandien galų gale 
susivokiau. Jums taip gera drauge, taip lengva, visi jūs 
esate išvien. Tau atrodo, kad kitaip ir nebūna. Juk tu 
išaugęs tokioje aplinkoje. 

Benas iš tiesų niekada apie tai nesusimąstydavo. 

— Bet tu turi seserų, Vila. Ir jūs labai suartėjote, 
tai iškart matosi. 

— Galbūt tarp mūsų iš tikrųjų kažkas panašaus 

pastebima, bet mes neturime bendrų prisiminimų. O aš 
matau: tu pradedi ką nors pasakoti — Zakas užbaigia. 
Tavo motina juokiasi prisiminusi buvusias jūsų išdai- 
gas. O kaip juokiasi mano motina, aš niekada negirdė- 
jau. Tik nemanyk, kad prašau tavo gailesčio, — sku- 
biai pridūrė ji. — Tiesiog šiandien aš visa tai suvokiau. 
Juk taip ir turėtų būti iš tikrųjų, tiesa? 

— Manau, taip. 

— Tėvas mane nuskriaudė. Ir ne tik mane — visas 
tris. Klausyk, užsuksiu į vieną vietą, gerai? 

Ji apvažiavo rančą ir padidinusi greitį nulėkė Žvyr- 
keliu. Benas nieko jos neklausinėjo, jis viską suprato ir 
be to. 

Kapinėse sniegas užpustęs kapus, užpustęs ir ak- 
menis, ir sausą žolę, ir vainikus. Šioje idiliškoje ramy- 
bėje aukštyn kilo tik Džeko Mersio antkapio akmuo, 
atkakliai kyšąs iš sniego. 

— Ar man išlipti su tavimi? 

— Verčiau nereikia. Pasėdėk čia. Aš neužsibūsiu. 

— Gali neskubėti, — tarė jis. 

Klampodama per sniegą iki kelių, Vila priėjo prie 
kapo. Salta, pučia žvarbus vėjas, virš sniego plutos su- 
kasi snaigės. Netoliese, ant kalvos, nejudėdama sustin- 
go banda elnių. “Lyg mirusiųjų sargybiniai", — pama- 
ne Vila. 

Visiškai tylu, tik vėjas stūgauja. Padangė nužerta 
pirmųjų žvaigždžių. Vila sustojo prie tėvo kapo ir pasi- 
žiūrėjo į akmenį, apšlifuotą pagal jo nurodymą. Tas 
žmogus visada galvojo tik apie save. O koks dabar skir- 
tumas? Jis jau miręs. Ir motina mirusi, o apie ją saky- 
davo, jog buvusi gera ir švelni. 

“Stai mano šaknys, — galvojo Vila, — Žiaurumas 
ir gerumas. O koks galutinis rezultatas? Sunku pasa- 
kyti. Kartais įnoringa, kartais kilniadvasė. Išdidi, bet 
nepasitikinti savimi. Nekantri, tačiau sugebanti atjausti. 

Apskritai ne itin gera ir ne per rūsti, — nusprendė. — 
Nieko, galėjo būti ir blogiau." 

Stovėdama vėjyje, ji suprato kai ką ypač svarbaus: 
pasirodo, ji mylėjo juos abu — ir motiną, kurios nie- 
kada nematė, ir tėvą, kuris niekada prie jos neprisi- 
lietė. 

— Aš norėjau, kad tu didžiuotumeisi manimi, — 
balsu tarė ji. — Jei jau nemyli... Norėjau, kad būtum 
patenkintas manimi. Bet šito taip ir nesulaukiau. He- 
mas teisingai sakė. Visą gyvenimą tu tyčiojaisi iš ma- 
nęs. Ne fiziškai — tavo antausiai buvo glebūs, nes į 
viską tau tebuvo nusispjauti. Bet tu tyčiojaisi iš manęs, 
iš mano jausmų. Nuolat, nuolat. O aš kiekvieną sykį 
sugrįždavau pabrukusi uodegą, ir tu vėl krėsdavai sa- 
vo. Tad štai žinok: baigta. Kaip bebūtų, aš pasisteng- 
siu, kad su tuo būtų baigta. 

“Stengtis teks labai, — pamanė ji. — Tu manei su- 
pjudysiąs mus tris tarpusavy. Dabar puikiai tai supran- 
tu. Atrodo, šio malonumo mes tau nesuteiksime. Ran- 
ča liks mūsų, kalės vaike. O be to, dabar aš turiu sese- 
ris. Mes susidorosime. Tavo pykčiui. Gal mes dar ir ne- 
tapome viena šeima, bet viskas mums priešaky." 

Ji apsisuko ir nuėjo atgal į kelią. 

Benas atidžiai žiūrėjo į ją ir džiaugėsi, kad jos akys 
neblizga nuo ašarų. O šypsena jį visiškai suglumino, 
nors ji ir nebuvo linksma. 

— Tu gerai jautiesi? 

— Taip, — ji giliai atsikvėpė, didžiuodamasi savo 
savitvarda. — Viskas tiesiog puiku. Žinai, Bo Redlis 
parduoda savo rančą. Aš perku dalį inventoriaus, porą 
šimtų galvijų ir pasisamdau du jo darbininkus. 

Toks pokalbio vingis Beną užklupo iš netyčių, ir 
jis neapibrėžtai atsakė: 

— Na, na. 

— Aš sakau tau ne tam, kad gaučiau tavo sankciją. 
Bet kaip testamento vykdytojas privalai tai žinoti. 

Ji pasuko į rančą. Vėjas pūtė vis smarkiau, vadina- 
si, temperatūra kris. 

— Rytoj pateiksiu mėnesio ataskaitą. Galėsi ją iš- 
nagrinėti. 

Benas pasikrapštė pakaušį, baimindamasis klastos. 

— Na, na, — sumurmėjo jis. 

— Verslas yra verslas. 

Pamačiusi tolumoje namų žiburius, Vila su paleng- 
vėjimu nusišypsojo. 

— Na, o jeigu kalbėtume apie privačius reikalus, 
kodėl gi tau nepakvietus manęs į restoraną ar į kiną? O 
tai Žinai vienintelį būdą mergintis — kaip numauti man 
kelnaites. 

Benas išsižiojo, perklausė: 

— Ką tu pasakei? 

— Tu vis trainiojiesi aplink mane, grabinėjiesi, ban- 
dai įsitempti į lovą, o nė karto nepakvietei į pasimatymą. 

— Tu nori, kad pasikviesčiau tave pavakarieniauti? 

Keista, bet tai jam kažkodėl neateidavo į galvą. Su 
kita moterimi jis būtų kaip tik taip pasielgęs, bet su Vila? 

— Ir dar tu sakai į kiną? 

— Tai ką, droviesi rodytis su manimi viešai? 

Ji sustabdė mašiną ir atsigręžė į jį. Beno veidas še- 
šėlyje, tačiau Vila vis dėlto pastebėjo jį sutrikus. 

— Vadinasi, voliotis šiene su manimi galima, o nu- 
sivesti mane į padorią vietą ir išleisti tam penkiasde- 
šimt dolerių — tai jau per daug, a? 

— Iš kur tai ištraukei? Visų pirma jokiame šiene 
su tavimi aš nesivoliojau, kadangi tu dar nesubrendusi. 
O antra, man ir į galvą neateidavo, kad sutiktum nueiti 
su manimi į restoraną. Apie pasimatymą aš nė iš tolo 
negalvojau, — suvapėjo Benas. 

“Pasirodo, moteriški žaisliukai — labai stiprus gin- 
klas, — neabejingai pamanė Vila. — Jeigu jau toks žmo- 
gus, kaip Benas Makinonas, ima brazdėti tarytum ant 
keptuvės..." 


253 


— Tad štai, brangusis, tu klydai. 

“Čia kažkoks pokštas, — galvojo Benas. — Spąs- 

*. Tereikia jam patikliai žengti žingsnį į priekį, ir spąs- 
tai užsitrenkia. Jis būgštaudamas žvilgčiojo į Vilą, o ta 
lyg niekur nieko privažiavo prie prieangio ir išjungė va- 
riklį. 

— Gali grįžti šiuo džipu, — atsainiai tarė ji. — Ry- 
toj ką nors pasiųsiu jo pasiimti. Ir dėkui už kompaniją. 

Benas puolė į priekį stačia galva — tebūnie kas bus: 

— Šeštadienį. Šeštą valandą vakaro. Restoranas ar- 
ba kinas. 

Stengdamasi nesusikvatoti, Vila oriai linktelėjo: 

— Susitarėme. Tada ir pasimatysime. 

Ji išlipo ir smarkiai užtrenkė dureles. 

Žiema nė už ką nenorėjo paleisti Montanos iš sa- 
vo nagų. Šalčiai laikėsi ilgiau nei įprastai, o temperatū- 
rai šiek tiek pakilus, tuojau pat užgriūdavo šlapdriba. 
Mersių ranča du kartus buvo atitverta nuo išorinio pa- 
saulio trijų metrų sniego pusnimis. 

Nepaisydamos šalčio, karvės pradėjo veršiuotis. 
Vila stovėjo karvidėje suprakaitavusi, tik su palaidine. 
Ji bandė ištraukti veršiuką iš įsčių, 0 išvargusi mamytė 
gailiai mykė. Vila įkišo rankas giliau į gimdą, bet su- 
griebti sunku — jauniklis visas šlapias ir slidus. Nieko, 
palauks kito sąrėmio. Sąrėmis prasidėjo, suspaudė jos 
rankas lyg žnyplėmis. 

Vila žinojo, jog paskui jos odą padengs vienos mė- 
lynės. 

Tiksliai apskaičiavusi momentą, ji trūktelėjo į sa- 
ve ir jai pasisekė beveik ištraukti veršiuką. 

— Tuojau užbaigsiu! — riktelėjo žvelgdama į kru- 
vinas gleivėtas savo rankas. — Nagi, vaikuti, judėk! 

Ji įkvėpė oro visa krūtine tarsi nardytojas prieš ner- 
damas ir, sulaukusi naujo sąrėmio, trūktelėjo vaisių iš 
visų jėgų. 

Veršelis išlėkė iš įsčių kaip šampano butelio kamštis. 

Vilos batai raudoni nuo kraujo, džinsai dėmėti. 
Klaikiai maudžia pusiaują. 

— Bili, pasirenk leisti vaistus, — įsakė ji. — Pasi- 
žiūrėk, ar karvės laižys jį, ar ne. 

Karvės paprastai pačios valo užgimusius jaunik- 
lius. O jei ne — tai turi padaryti Bilis. Per kelias sa- 
vaites jis išmoko vikriai darbuotis švirkštu. Galėjai ne- 
abejoti, kad veršelis bus paskiepytas nuo visko, nuo 
ko būtina. 

— Einu prie kitos, — tarė Vila, nusišluosčiusi pra- 
kaituotą kaktą. 

— Hemai, kaip tau? 

— Mums sekasi normaliai. 

Hemas su Džimu kaip tik traukė kitą veršelį. 

Darbas įtemptas. Veršelis gali pasirodyti per stam- 
bus arba pasisukęs ne į tą pusę. Tada ir karvė, ir jau- 
niklis žūdavo. Vila gerai prisiminė, kai šitaip atsitiko 
pirmą sykį jos gyvenime. Buvo daug kraujo, daug skaus- 
mo, O ji, dar visai mergaitė, jautėsi visiškai bejėgė. Jei 
sudėtingą veršiavimąsi būtų galima numatyti iš anksto, 
išsikviestum veterinarą. Bet paprastai tekdavo pasi- 
kliauti savo jėgomis. Vasaris ir kovas — gyvulių augin- 
tojams sunkus darbymetis. 

“Dėl viso ko kalti steroidai ir hormonų injekci- 
jos“, — galvojo Vila, žvelgdama į nusikamavusią gim- 
dyvę. Mėsos kainos — štai apie ką galvojo galvijų au- 
gintojai, kai ėmė grūsti karvėms visokius medikamen- 
tus, kad gimtų stambesni veršeliai. Natūralus proce- 
sas, kurį numatė pati gamta, dabar gali vykti tik pade- 
dant Žmogaus rankoms. 

“Nieko, aš padarysiu tam galą", — pamanė ji ir įsi- 
drąsinusi sukišo rankas giliai į karvės kūną. — Visi su- 

pras, kad aš teisi. O jeigu nieko neišeis, ką gi, dėl viso 
ko būsiu pati kalta." 

— Ledi ir džentelmenai, kava jau garuoja! 

Tesė išdidžiai pasirodė karvidės tarpduryje su pa- 
dėklu rankose, bet tučtuojau mirtinai išbalo. 

Karvidėje tvoskė prakaitu, krauju ir šlapiais šiau- 
dais. Reginys užvis labiau priminė skerdyklą, ir Tesė 
lūpomis mėšlungiškai ėmė gaudyti šaltą orą. 

— O Dieve mano... 

“Štai kas išeina, kai nori žmonėms suteikti malo- 
numo", — pagalvojo ji, bandydama įveikti pykinimą. 

Tai vis Besės išdaigos. Ji gi žinojo, kur siunčia Tesę 
su termosu. Susitvardžiusi Tesė prisivertė atsimerkti. 

“Nieko, su ta sena bobše, aš dar atsiskaitysiu", — 
nusprendė ji. 

— Kava, — pakartojo jau tyliau su siaubu žiūrėda- 
ma, kaip Vila kiša ranką iki alkūnės karvei po uodega. 
— Kaip tau tai pavyksta? 

— Mano rankos stiprios, — ramiai atsakė Vila. — 
Įpilk man kavos. Matai, rankos užimtos. 

— Gerai. 

Veršelis išvydo pasaulį visas šlapias ir kruvinas. 

Tesė susiraukė. Vaizdas anaiptol ne malonus. Anks- 
čiau ji manydavo, kad gimdymas — apskritai nesimpa- 
tiškas daiktas. Bet kumelės atsiveda kumeliukus taip 
grakščiai! 

O čia — visai kas kita. Panašu į konvejerį, tik pur- 
vina, šlykštu ir dvokia. Ištrauk veršelį rankomis, pas- 
kui jį valyk. Matyt, viso ko esmė ta, kad šiems jaunik- 
liams lemta tapti žlėgtainiais. Ji nepritariamai palinga- 
vo galvą ir ištiesė Biliui puodelį kavos. Galbūt visa es- 
mė, kad ji paprasčiausiai nemėgsta karvių. Jos per daug 
didelės, per daug negražios, per daug nuobodžios. 

— Ir man kavutės, — paprašė Džimas mirktelda- 
mas. — Arba pasikeiskime. Ne toks jau sunkus dar- 
bas, kaip iš šalies atrodo. 

— Dėkui, aš susilaikau, — nusišypsojo Tesė ir iš- 
tiesė jam puodelį garuojančios kavos. 

Ji jau seniai nebeįsižeidžia, kad čia ją laiko miesto 
panele. Šiuo atveju dėl to ji net dėkinga likimui. 

— O kodėl karvės negali pačios atsivesti jaunik- 
lių? — paklausė ji. 

— Veršeliai per stambūs, — atsakė Džimas, dėkin- 
gai priimdamas puoduką. Karštas skystis nudegino lie- 
žuvį, ir tai buvo malonu. 

— Bet ir kumelės veda stambius jauniklius, o mes 
ten nieko nedarėme, tik stovėjome ir stebėjome. 

— Veršeliai pernelyg dideli, — pakartojo Džimas. — 
Nuo hormonų. Dabar karvė apsiveršiuoti pati negali. Tad 
ir tenka traukti. 

— O jei šalia nebūtų Žmogaus, kaip tuomet? 

— Vadinasi, karvei nepasisekė. 

Jis ištiesė jai tuščią puoduką. Tesė paėmė jį dviem 
pirštais, kad nesusiteptų. 

— Nepasisekė... — pakartojo ji. 

Nenorėjo apie tai galvoti, todėl Tesei pasirodė ge- 
riau dingti. 

— Ne tokia jau bloga tavo sesutė, Vil, — pagyrė 
Džimas. 

Vila nusišypsojo, įsipylė kavos ir atsakė: 

— Sakykim taip: ne visai bloga. 

— Aš gi mačiau, įėjusi ji vos neapsivėmė. Maniau, 
dums iš čia, kiek kojos neša. Bet ji ištvėrė. 

— Galėjo ir padėti, — šyptelėjo Bilis. — Lįsti į kar- 
vės skylę, aišku, jai nėr ko, bet suleisti vaistus galėtų. 

Vila truktelėjo pečiais: 

— Lai užsiima vištomis. Bent jau iki tam tikro laiko. 

“O vėliau pamatysim", — pamanė ji, žiūrėdama, 
kaip naujagimis veršelis baksnoja snukučiu motinos 
tešmenį. 

— Ir ji sukišo ranką į karvę iki pačios alkūnės, — 
pasakojo pašiurpusi Tesė. 

Židinyje degė ugnis, o vakarienei namuose pasiro- 
dė svečias — Neitas Torensas. Jo buvimas ir dar išger- 
tas konjakas Tesei suteikė drąsos, ir dabar ji išdrįso 
vaizdingai nupasakoti, ką regėjo karvidėje. 

— Įsivaizduok, ima ir traukia veršelį tiesiai iš 
karvės. 

— O man pasirodė, jog tai tiesiog šaunu, — tarė 
Lilė, gurkšnodama arbatą ir glostydama Adamo ran- 
ką. — Mielai būčiau pabuvusi ir ilgiau, bet nenorėjau 
trukdyti. 

— O ką, galėjai ir pasilikti, — gūžtelėjo pečiais Vi- 
la, pildama į kavą konjako. — Mes tau būtume ir darbo 
suradę. 

— Tikrai? — paklausė Lilė taip karštai, kad Tesė 
net sudejavo. — Rytoj jums mielai padėsiu. 

— Tau neužteks jėgų veršeliui traukti, bet su švirkš- 
tu susidorosi be vargo. O štai tu, — Vila atidžiai pasi- 
žiūrėjo į Tesę, — tvirta, įmitusi boba. Nesunkiai galė- 
tum ištraukti veršelį. Ir nieko tau neatsitiktų. 

— Tik porą kartų nusivemtum, ir tiek, — įsiterpė 
Neitas. 

Visi, išskyrus pačią Tesę, sukikeno. 

— Tik pamanyk, aš visai susidoročiau, — Tesė gūž- 
telėjo pečiais, krestelėjo gražiai sušukuotus plaukus, 
blykstelėjo žiedais ant manikiūruotų pirštelių. — Jei, 
žinia, man to reikėtų. 

— Statau dvidešimt, kad pabijosi. 

Tik dabar Tesė suvokė, jog ją užspeitė į kampą. 

— Iš pusšimčio lažinčiausi. 

— Sutinku. Rytoj ir pasižiūrėsime. Už kiekvieną 
veršelį ranča tau sumokės po dešimt. 

— Tik pamanyk, sumautą dešimtį, — prunkštelėjo 
Tesė. 

— O tu daugiau dirbk ir pakaks pasidaryti madin- 
gai šukuosenai Bilingse. 

Tesė perbraukė ranka plaukus. Iš tikrųjų metas pa- 
sirūpinti šukuosena. | 

— Gerai. Ir kaukę vertėtų užsidėti, — ji vos kils- 
telėjo antakį. — Tarp kitko, kaukė ir tau nepakenktų. 
O kartu — vonia rankoms. Tavo oda — ne oda, o lyg 
švitrinis popierius. 

— Aš neturiu laiko gaišti tuose kvailuose grožio 
salonuose. 

Tesė gurkštelėjo konjako. 

— Ką, bijai? — ir greitakalbe, neleisdama Vilai 
įterpti nė Žodžio, tęsė: — Vadinasi, štai. Aš ne tik pri- 
iminėsiu tų velnio karvių veršelius, bet dar ištrauksiu į 
Dievo pasaulį nemažiau veršelių negu tu. Jei man tatai 
pavyks, tada trise — aš, tu ir Lilė — rančos sąskaita 
išvykstame visam savaitgaliui pailsėti į “Didžiosios pa- 
dangės“ kurortą. Kaip, Lile, neprieštarauji? 

Lilė nenorėjo nieko užgauti, todėl išlemeno: 

— Na, nežinau... : 

— Kartu kai ką nusipirktume vestuvėms. Selė sa- 
ko, ten yra pora neblogų krautuvėlių. 

— Tiesa? — Lilė svajingai pažvelgė į Adamą. — 
Tai būtų tiesiog šaunu. 

— Kalė, — nepiktai sušnibždėjo Vila. — Tiek to, 
velniai tavęs nematę. Bet jeigu praloši — grįši skalbti. 

Neitas vaizdavo nieko nematąs ir negirdįs, — ati- 
džiai apžiūrinėjo brendį savo stiklinėje, nepaisydamas 
Tesės piktų Žvilgsnių. 

— Eisiu. Reikia surašyti duomenis apie naujagimius 
veršelius. 

Vila atsistojo ir pasirąžė. Paskui staiga sustingo vie- 
toje. Kas ten už lango? Sešėlis ar veidas? Ji iš lėto nu- 
leido rankas, veide nevirptelėjo nė vienas raumuo. 

— Aš ilgai neužsisėdėsiu, — tarė ji eidama prie 
durų. — O tau, Tese, rytoj prireiks daug jėgų. 

— Nieko, nmiėgausiuosi, kaip tu klyksi, kai masa- 
žuotojas pradės kremu trinti tau užpakalį, — kerštin- 
gai išgiedojo Tesė. Vila buvo išsigandusi. — Mėgstu, 
kad mano žodis būtų paskutinis, — patenkinta atkirto 
Tesė. 

— Aš tuojau grįšiu, — atsiprašė Adamas ir išėjo 
paskui Vilą. 

Rado ją bibliotekoje — Vila užtaisinėjo šautuvą. 

— Kas atsitiko? 

“Še tau, nė vienas raumuo", — pamanė ji ir tarkš- 
telėjo spyna. 

— Man pasirodė, kad pamačiau kažką už lango. 

— Ir ketini ten eiti viena? 

Jis pasiėmė šratinį šautuvą, irgi užtaisė jį. 

— Nenorėjau nieko gąsdinti. Galbūt man tik pasi- 
vaideno. 

— Aš žinau, kad tau niekada niekas nesivaidena. 
Vaizduotės stygius. 

Ji palingavo galvą, bet nusprendė neįsižeisti. Ada- 
mas sakė tiesą. 

— Apskritai nekenktų patikrinti. Einam pro kie- 
mo duris. 

Jie paskubom apsirengė. Vila norėjo eiti laukan pir- 
moji, bet Adamas atsargiai ją nustūmė ir žengė į tamsą 
ankstėliau. 


Žmogus, „stovįs tamsiame šešėlyje, sekė kiekvie- 
ną jų judesį. Šalta, tačiau Džeso pirštai visiškai neša- 
lo — jie tvirtai spaudė peilio kriaunas. Tai būtų š šaunu 
suvarius geležtę indėnui. Lai tįso ant žemės ir plūsta 
krauju. O bobą galima nusitempti kur nors tolėliau, 
pasinaudoti ja, o paskui, žinoma, pribaigti. Kurgi ją 
dėsi? 

Rizikuoti ar ne? Abu ginkluoti, o name pilna 
žmonių. Jis žvilgtelėjo į kambarį ir viską matė. Pa- 

vyzdžiui, kaip kvatoja Lilė glaustydamasi prie savo 
mišriakraujo. 

Ne, geriau išlaukti tinkamo momento. Kad viskas 
būtų kaip reikiant. 

Dabar jie eis į karvidę. Džesas žinojo, ką jie ten ras. 


— Aš kažką mačiau už lango, — kalbėjo Vila, sek- 
dama paskui Adamą. — Tik labai trumpai šmėkštelėjo. 
Gal tai buvo Žmogus? Kažkas žiūrėjo į mus. Bet aš ge- 
rai neįžvelgiau — per tamsu. 

Adamas linktelėjo. Jis labai gerai pažinojo Vilą — 
ji neprasimanys. Palangėje daug pėdų, bet nieko nuo- 
stabaus čia nėra. Maža kas per dieną vaikščiojo. Snie- 
gas garsiai traškėjo po jų batais. 

— Gal kas iš mūsiškių? — paklausė Vila apžiūri- 
nėdama pėdsakus. — Nors kažin. Jie paprasčiausiai bū- 
tų pasibeldę į duris. 

— Be to, vargu ar jie imtų mindžioti veją. Kam? 
Kad pažvelgtų pro langą? 

Adamas parodė virtinę pėdsakų, nutįsusių per gė- 
lyną prie lango. 

— Aha, vadinasi, vis dėlto kažkieno būta. 

— Aš nė kiek tuo neabejojau. 

Iš lauko kambarys kaip ant delno. Adamas mato be- 
sijuokiančią Lilę. Stai ji atsistoja, įpila Neitui brendžio. 
— Kažkas stebėjo mus. Arba ką nors iš mūsų. 

Vila žvilgterėjo pro langą, paskui pasižiūrėjo į tamsą. 

— Ką tu turi omenyje? : 

— Džesas Kukas, buvęs Lilės vyras, dingo. Siaip 
ar taip, Virdžinijoje jo nėra. 

Vila instinktyviai pažvelgė į langą, tvirčiau suspau- 
dė šautuvą. 

— Iš kur žinai? 

— Neitas surinko žinių. Džesas Kukas nepasirodė 
darbe nuo spalio mėnesio ir per visą šį laikotarpį ne- 
mokėjo už butą. 

— Manai, kad jis seka jos pėdsakais? Bet kaip jis 
galėjo ją surasti? 

— Nežinau, — Adamas kaip ir pirma ėjo prieky- 
je. — Čia tik hipotezė. Štai kodėl nemanau, jog reikė- 
tų jai tatai pasakyti. 

— Taip, neverta. Bet su Tese reikia pakalbėti. Bent 
žinosime, ko saugotis. Tarp kitko, kaip jis atrodo? 

— Nežinau. Bet tai galima išsiaiškinti. 

— Gerai. Būsime dar atsargesni. Aš einu į kairę, o 
tu eik į dešinę. 

— Ne, Vil, eisime kartu, — jis paėmė ją už alkū- 
nės. — Dvi žmogžudystės Galbūt tai tik išprotėjęs vy- 
ras, kuris nori atkeršyti pabėgusiai žmonai. O gal čia 
kas ir blogiau. Laikykimės drauge. 

Pasilenkę nuo vėjo, jie apėjo karvidę. Dangus šal- 
tas ir vaiskus kaip stiklas. Zvaigždės pabirę deiman- 
čiukais, o mėnuo apšviečia sniegą blyškiu žydrumu. Me- 
džiai susikuprinę nuo sniego svorio. 

Tylu tylu, tik neramiai mykia karvės. Šis garsas Vi- 
lai pasirodė keistokas. Ji sustojo siaučiama garo debe- 
sėlio. Kas gi yra? Paprastai karvių mykimas ją ramin- 
davo, o štai dabar tapo nežinia ko kraupu. 

— Ko jos taip įsimykė? — ji pasižiūrėjo į aptvaro 
pusę. — Gal dar viena pradėjo veršiuotis? Reikėtų už- 
eiti patikrinti. 

Adamas sunerimęs pagalvojo apie kumeles garduo- 
se. O jeigu kuri nors kumeliuojasi? Bet palikti Vilos 
vienos nedera. 

— Ar girdėjai? — krūptelėjo ji. — Girdėjai? 

— Ne, — jis sukluso. — Aš nieko negirdėjau. 

— Keista. Man pasirodė, kad kažkas švilpauja, — 
ji krestelėjo galvą, nusijuokė. — Tik vėjas. Vėjas ir ner- 
vai. Dabar tikriausiai minus dvidešimt. Tokiu oru vaikš- 
tinėja tik... 

— Psichas? — užbaigė jos mintį Adamas ir įsižiū- 
rėjo į tamsą. 

— Taip, — Vila krūptelėjo. — Einam. 

Ji norėjo iš karto užeiti į karvidę, bet pamatė, kad 
karvės stovi aptvaro kampe. 

— Kažkas ne taip, — pusbalsiu ištarė, — kažkas 
atsitiko. 

Ji atkėlė vartus. 

Iš pradžių Vila nepatikėjo savo akimis, pamanė, 
kad mėnesiena pradėjo keistą Žaismą su ja. Bet mirties 
kvapą ji pajuto neklysdama. 

— O Viešpatie, Adamai, — delnu ji užsidengė burną 
jausdama, kad tuoj tuoj susivems. 

Ant žemės gulėjo išdraskyti, sumaitoti veršeliai. Iš 
karto Vila nesuprato, kiek jų. Dar visai neseniai, prieš 
kelias valandas, ji padėjo jiems ateiti į pasaulį, o dabar 
jie voliojasi ant sniego prie savo motinų kojų. 

Žemėje sukrešėjęs kraujas — didžiulė raudona ba- 
la, aptraukta ledo plutele. 

Vila prieš valią nusisuko, kad nematytų šio košma- 
riško vaizdo. Ji nuleido šautuvą, atsišliejo į tvorą ir pa- 
laukė, kol praeis galvos svaigulys. 

— Bet kodėl? Kodėl kažkam to reikėjo? 

— Nežinau. 

Adamas apkabino ją per pečius tebežiūrėdamas į 
skerdynių vaizdą. Jis suskaičiavo aštuonis negyvus ver- 
šelius. 

— Nagi, eikime namo. Aš to imsiuosi pats. 

— Ne, aš susidorosiu, — pirštine ji pasitrynė lūpas. 
— Užkasti jų nepavyks — žemė įšalusi. Vadinasi, teks 
sudeginti. Reikia juos išnešti iš čia, toliau nuo karvių. 

— Mes su Neitu padarysime, — tarė Adamas ir, 
pamatęs jos veidą, pasitaisė: — Gerai jau, gerai. Visi 
to imsimės. Bet pirmiausia užeikim namo. Aš turiu ap- 
lankyti arklius. O jei... 

— Na, žinoma! — ji išgąstingai skėstelėjo ranko- 
mis. — O aš ir nepamaniau. Einam į arklidę. Greičiau. 

Bėgte ji metėsi į priekį, genama baimės. O gal ir 
ten viešpatauja košmariškas mirties kvapas? 

Jie pravėrė vartus. Vila buvo pasirengusi pačiam 
baisiausiam atvejui, bet arklidėje tylu — kvepia arkliais, 
šienu ir pakinktais. 

Vis dėlto jie patikrino kiekvieną gardą, žvilgterėjo 
į aptvarą, o išeidami paliko įjungtą šviesą. 

Paskui Adamas nuėjo į savo namus, patikrino ir šu- 
nis. Po įvykio su kate jis nakčiai šunis užrakindavo. Su- 
nys nubudo, baisiai apsidžiaugė, suvizgino uodegas. 
Adamas pamanė, kad ir žudiką jie sutiktų taip links- 
mai ir draugiškai. 

— Galime paskambinti telefonu namo ir paprašyti 
Neito, kad išeitų prie karvidės. Ir Hemą reikėtų iškviesti. 

Vila pasilenkė, pakasė šuniui paausį. 

— Ne, aš sukelsiu visus. Lai Žmonės žino, su kuo 
turime reikalų, — jos Žvilgsnis rūstus. — O be to, no- 
riu patikrinti, kur buvo kiekvienas iš jų praėjusią va- 
landą. 


Tampyti negyvus veršelius slogu, nors ir nesunku. 
Kruviną skerdieną jie suvertė ant sniego. Visi dirbo ty- 
lomis. 

Kartą Vila pastebėjo, kad Bilis paslapčia braukia 
ašarą. Ką gi, galima suprasti vaikinuką. Ir ji pati būtų 
linkusi paverkti. Bet kas iš to? 

Kai atitempė paskutinį veršelį, Vila paėmė iš He- 
mo kanistrą benzino. 

— Aš pati, — niūriai tarė ji. — Tai mano pareiga. 

Jis norėjo paprieštarauti, bet nesiginčijo — tik mos- 
telėjo ranka kaubojams, kad tie atsitrauktų. 

— Kaip ji visa tai ištveria? — paklausė Tesės Lilė, 
drebėdama visu kūnu. — Iš kur jai imasi tiek jėgų? 

— Ji privalo tai padaryti. 

Kai Vila šliūkštelėjo benzino ant lavonų, Tesę su- 
purtė. 

— Mes privalome ištverti, — tarė Tesė, apkabin- 
dama Lilę per pečius. — Ar nori, kad grįžtume namo? 

Taip, Lilė labai norėjo grįžti, bet papurtė galva: 

— Ne, pasilikime iki galo. 

Vila nosine apsirišo nosį ir burną, brūkštelėjo deg- 
tuką. Pūtė smarkus vėjas, ir laidojimo laužas įsidegė 
tik iš trečio karto. 

Liepsna greitai šoktelėjo į viršų. Po kelių sekun- 
džių pakvipo degančia mėsa — aitriai, pykinamai. Nuo 
dūmų Tesei iš akių ištryško ašaros, peršėjo gerklę. Ji 
žengė žingsnį atgal, po to dar vieną. 

— Paskambinsiu Benui, — tarė Neitas, pasivedęs 
Vilą į šoną. 

— O kam? — paklausė ji žvelgdama į liepsną. 

— Jis turi Žinoti apie tai. Juk tai susiję ne tik su 
tavimi. 

Bet Vila jautėsi be galo vieniša ir visiškai neapsau- 
gota. 

— Gerai, Neitai. Dėkui. 

— Aš pasiliksiu nakčiai. 

Ji linktelėjo. 

— Nesakysiu Besei, kad tau paklotų lovą. Juk tu 
nemiegosi? 

— Ne. Aš pabudėsiu. O pailsėsiu Tesės kambaryje. 

— Gerai. Pasiimk ginklą kokį nori, — ji atsigręžė į 
Hemą. — Nuo šiol tu skirsi saugotojus. Visai parai. Po 
du. Kadangi Neitas pasilieka, šiąnakt mūsų šeši. Vudo 
neliesk — tesėdi namie su šeima. Į pirmąją pamainą 
einu aš ir Bilis. Jūs su Džimu pakeisite mus vidurnak- 
tį, o Neitas ir Adamas — ketvirtą valandą. 

— Gerai. 

— Rytoj nedelsdamas nuvažiuok į “Aukštutinius 
upokšnius" ir atsivežk abu vaikinus. Man reikia žŽmo- 
nių. Jei spyriosis, pasiūlyk jiems pinigines premijas. 

— Jie bus čia ne vėliau kaip po savaitės, — Hemas 

nesusilaikė ir paglostė jos petį, nors prie tokių švelnu- 
mų jis nebuvo pratęs. — Aš pasakysiu Besei, kad išvir- 
tų daugiau kavos. Ir būk atsargesnė, Vil. 

— Mano rančoje daugiau nieko nebeužmuš, — i1š- 


košė pro dantis Vila ir žvilgterėjo į moteris. — Veskis 
jas į vidų, Hemai, gerai? Tegu niekur neina iš namo. 
— Gerai. 


— O Biliui pasakyk, kad pasiimtų šautuvą. 
Ji ir vėl ėmė žiūrėti į liepsną, ugnies liežuviais spal- 
vinančią nakties tamsybę. 

Smagiai ir dinamiškai parašytame romane vaiz- 
duojama didelė meilė, užsimezgusi tarp valiūkiš- 
kos merginos Prudencijos ir rimto džentelmeno Be- 
ningo. Jiems nelengva suprasti vienam kitą, be to, 
ir kiti nepagaili intrigų. Ir vis dėlto autorė teigia, 
kad meilė suartina net ir labai skirtingus žmones. 


Teiraukitės visuose knygynuose. 


Džudi 
Devero 


PRINCESĖ 


Džeitis Montgomeris nuo mirties išgelbsti moterį 
ir netiketai paaiškėja, jog ji princesė. 

Kažkas kėsinasi į jos gyvybę, gal politiniais sumeti- 
mais, o gal trokšta jos sosto. Montgomeris ilgai negali 
sau prisipažinti, jog jis Airiją pamilo. O jos gyvybę ten- 
ka gelbėti dar ne kartą. 

Airija — nedidelės šalies Lankonijos princesė. Apie 
tai, kiek netikėčiausių nuotykių jie abu patirs Amerikoje 
ir egzotiškojoje Lankonijoje, sužinosite perskaitę šią kny- 

Jaunai ir talentingai Kristi laiminga vaikystė pa- 
sibaigė netikėtai ir tragiškai: tėvų Žūtis, giminaičių ty- 
čiojimasis, nedoras globėjo elgesys. Atrodė, kad gyve- 
nimas pavirto į nesibaigiantį košmarą. Ir vis dėlto dva- 
sinis Mergaitės stiprumas, atsakomybė už broliuko li- 
kimą bei mylimo žmogaus palaikymas neleido košma- 
rui triumfuoti. 

AVANTIŪRISTINĖ 


Rebeka 
Brandvain 


AVANTIŪRISTINĖ MEILĖ 


Tik sugrįžusi iš Niujorko į Teksasą, į savo senelio 
rančą, savimi pasitikinti Araminta Vintrop sutinka drą- 
sų generolą Rigo del Kastilijo. Jau nuo pirmosios aki- 

sekioti tiek gyvenime, tiek fantazijose. Ilgainiui Ara- 
minta išsiaiškina, kad jos užsispyręs senelis Noblė Vin- 
tropas nori ją ištekinti už savo kaimyno ir krikštasū- 
nio Judo Hobarto. Labai nepatenkinta ji ima ruoštis 
vestuvėms. Tačiau vestuvių dieną nutinka kažkas siau- 
binga... Kas dar laukia puikiosios Aramintos ir jos ger- 
bėjo? 

